
Culegerea de faţă, care, în intenţia „Bibliotecii pentru toţi“, 

face parte dintr-o suită viitoare de extrase din Enciclopedia 

franceză reproduce volumul Teztes choisis de V,„Enciclope- 

die“... par Albert Soboul (Texte alese din „Enciclopedie"... 

de Albert Soboul), Paris, Editions Sociales, 1952, la care am 

adăugat un număr de 14 articole, selectate de noi şi indi- 
cate în text prin asterisc (*). 


S-a renunţat la prefaţă și la cronologia Enciclopediei, dato- 
rate lui Albert Soboul. 


Au fost păstrate comentariile preliminare la articolele din 

Enciclopedie, ca şi notele de subsol ale lui Albert Soboul, 

indicate A. S.; restul notelor de subsol existente în volum 
ne aparţin, 

Înserierea articolelor s-a făcut alfabetic, după nomenclatura 

românească a titlurilor, care nu corespunde întotdeauna celei 
franceze. 


Articolele sînt parte semnate, parte nesemnate ; acestea din 
urmă se datoresc în general lui Diderot. Acolo unde s-au 
făcut și alte atribuiri, le-am indicat în notele de subsol, 
Referitor la textul propriu-zis: stilul unora dintre articole 
apare greoi, din cauza frazelor lungi și a punctuaţiei adesea 
improprii ; în aceste situaţii, ne-am permis să fracţionăm 
materialul în paragrafe și într-o oarecare măsură să-l 
imodernizăm, 

PREFAŢĂ 


SINTEZA GÎNDIRII „LUMINILOR" ; ENCICLOPEDIA 


1. Peripeţiile unei întreprinderi colosale 


Trei factori de căpetenie, căre acţionează de obicei inde- 
pendent, împletindu-și numai arareori acţiunea benefică, au 
concurat deopotrivă la realizarea Enciclopediei — monumentala 
sinteză critică a gîndirii luminilor : o iniţiativă editorială oportună, 
un om de geniu dispus s-o asume și o conjunctură prielnică sub 
raport intelectual. 

Iniţiativa a aparţinut unui librar parizian, Le Breton, destul 
de receptiv ca să sesizese cererea difuză a pieţii, destul de temerar 
ca să-și investească banii într-o întreprindere plină de riscuri 
şi destul de abil ca s-o ducă pînă la capăt scoţind castanele 
din foc, în pofida nenumăratelor dificultăţi întîmpinate. 

Girantul, coordonatorul și creierul colosalei lucrări a fost 
Denis Diderot, o personalitate excepţională, un adevărat om-or- 
chestră — sclipitor de inteligent, pasionat, tenace, subtil, de 
o energie inepuizabilă, stăpîn pe cunoștințe din cele mai variate 
domenii, animat, ca toate marile spirite ale secolului, de dubla 
vocaţie a directorului de conștiință și a luptătorului fără preget 
pentru renovarea politică, morală și intelectuală a societăţii, 

Conjunctura favorabilă se referă la existența, către mijlocul 
veacului, a unei grupări relativ compacte de savanţi și oameni 
de litere, slabă minoritate în corpul naţiunii, dispunînd însă de o 
influență crescîndă asupra opiniei, de o notorietate care o ridica 
peste ierarhia tradiţională și de un prestigiu învederat prin 

raporturile întreţinute de la egal la egal cu capetele încoronate 
ale Europei. Militînd pentru „educarea genului uman“ (Lessing) 
și raționalizarea ordinii existente, acest partid al „filozofilori 
(fără statute și structuri organizatorice, dar solidar prin convin- 
geri și adversităţi) era nu numai virtualmente capabil să înfăp- 
tuiască o operă de mare anvergură, ci şi însufleţit de dorința 
sinceră de a o executa în cele mai bune condițiuni, biruind toate 
obstacolele, cu absolută dezinteresare. Diderot nu trebuia să 
depună eforturi speciale ca să-și recruteze colaboratorii, nici să-i 
momească prin promisiuni ori retribuţii, ca să aibă garanţia că-i 
vor fi fideli. Filozofii voiau să schimbe lumea și, cum se ilu- 
zionau că aceasta e cu putinţă pe calea persuasiunii și a luptei 
de idei, nu așteptau decât prilejul să-și utilizeze condeiul. Într-o 
epocă de sete culturală fără precedent, cînd o sumedenie de 
dicționare, mai mult sau mai puţin improvizate, invadau piaţa 
cărţii, era firesc ca proiectul unui dicţionar al dicţionarelor să 
suscite entuziasm: ambiția de a contribui la alcătuirea inven- 
tarului global al cunoștințelor umane constituia prin sine însăși 
un stimulent puternic ; se adăuga la aceasta șansa de a împărtăși 
tuturora, sub o formă clară, metodică și larg accesibilă noua 
viziune despre lume, pe care o anunţaseră scepticismul lui Bayle, 
sensualismul lui Locke, mecanica lui Newton, dreptul natural 
al lui Grotius, atîţia alţi gînditori de la Bacon şi Galileu pînă 
la Descartes. Ce putea fi oare mai eficace în bătălia filozotilor 
pentru emanciparea omului şi accederea lui pe o nouă treaptă 
a conștiinței de sine decît o carte care să înfăţișeze tabloul 
închegat şi unitar a tot ceea ce se ştie, înlăturînd vechile con- 
cepții teologice şi metafizice, cu tot cortegiul lor de prejudecăţi 
și superstiții ? 

Deși, cum se vede, problema Enciclopediei s-a pus în condiţii 
care o făceau principialmente solubilă, drumul de la începerea 
lucrului pînă la încheiere a fost lung, dificil şi aventuros. Pro- 
iectul însuşi, care viza, în 1745, conform privilegiului obţinut de 
Le Breton (reînnoit în 1746), traducerea şi adaptarea dicţiona- 
relor engleze ale lui Harris (1704) și Chambers (1728), se trans- 
formă pe parcurs, amplificîndu-se și complicîndu-se în mod 

considerabil : opera de circumstanţă, concepută în patru volume, 
ca simplă prelucrare a unui model străin, devine o lucrare ori- 
ginală, de dimensiuni ciclopice, o sinteză detaliată a științelor 
naturii, științelor umane, tehnicilor și artelor, cea mai vastă în- 
treprindere editorială a secolului și probabil una din cele mai 
mari din cîte cunoscuse pînă atunci istoria cărţii. 

Redactorul responsabil la care se apelase iniţial, desigur 
fiindcă era membru al Academiei de științe și oferea astfel o 
cauţiune, abatele Guy de Malves, e curînd înlocuit de asistenții 
săi, Diderot și matematicianul d'Alembert. Greul muncii cade 
însă de la început pe umerii celui dintii, lui revenindu-i sarcina 
de a discuta cu colaboratorii, de a citi cele mai multe manuscrise 
și a le corija, de a ţine legătura cu tipografii și desenatorii 
(pentru executarea planșelor) fără a mai pune la socoteală ela- 
borarea a sute de articole (139 numai pentru litera A!) sau 
organizarea anchetelor de teren, în ateliere și manufacturi, cu 
scopul inițierii în. diversele arte și meserii. Dealtfel, în 1759, 
într-un moment din cele mai delicate pentru soarta operei, 
d'Alembert își abandonează funcția, (redusă, în esenţă, la coordo- 
narea părții fizico-matematice), lăsîndu-i lui Diderot răspunde- 
rea exclusivă a lucrării. 

Dacă dificultăţile legate de găsirea colaboratorilor și organi- 
zarea șantierului sînt în genere rapid rezolvate, dovadă că 
Enciclopedia putea conta pe disponibilitatea şi simpatia mili- 
tantă a unui larg cere intelectual, în schimb adversităţile se 
dovedesc cu mult mai redutabile decît se putuse sconta. Hăr- 
țuielile încep încă înainte de apariția primului volum. În 1749 
Diderot e arestat din cauza opusculului Lettre sur les aveugles 
à Vusage de ceux qui voient (Scrisoare despre orbi pentru 
folosul celor ce văd) şi totul jameninţă să se năruie. Din fericire 
pericolul e conjurat grație intervenţiei energice a prietenilor și 
stăruinţelor depuse de librari; nu e greu de înțeles că din cauza 
banilor avansați, aceștia din urmă deveniseră solidari cu prin- 
cipalul lor redactor, avînd tot interesul ca lucrurile să se aran- 
jeze şi munca să continue. Apariția Prospectului (1750), care 
configurează marile linii ale operei, îi prelimină proporțiile (opt 


VII 


volume de text și două de planşe) şi îi anunţă condiţiile de 
subscriere, declanșează un violent atac al gazetei iezuiţilor 
Journal de Trévoux. 

Violenţa polemicii sporeşte după ieșirea primului volum (iunie 
1751) şi, îndeosebi, a celui de-al doilea (ianuarie 1752), căci suc- 
cesul neașteptat (dovedit, între altele, de tirajul remarcabil: 
2050 exemplare și de opinia lui Voltaire că Enciclopedia e o 
operă „imensă și nemuritoare“) îi întărită pe adversari. Ei recurg 
la acuzarea clasică de erezie spre a determina intervenţia repre- 
sivă a statului și a bisericii. Drept urmare, abatele de Prades, 
prieten apropiat al lui Diderot, e condamnat pentru susțineri 
anticreştine şi constrîns să se exileze împreună cu alţi trei 
prelați, colaboratori ai Enciclopediei. Prigoana culminează în 
februarie 1752, cînd un decret al Consiliului coroanei dispune 
„suprimarea“ primelor două volume. Protecţia discretă a doam- 
nei de Pompadour şi intervenţia hotărîtă a librarilor salvează 
din nou corabia gata să se scufunde. 

Urmează cîțiva ani liniștiți, cel puţin sub raportul sîcîielilor 
administrative, care permit apariția a patru volume (III — 1753; 
IV — 1754; V — 1755; VI — 1756; VII — 1757). Dar dușmanii 
nu dezarmează. Ei folosesc avatarele întîmpinate de un Diderot 
ori Helvétius cu scrieri personale (cel dinţii cu drama Fils 
naturel — Fiul natural celălalt cu opusculul materialist De 
Vesprit — Despre spirit spre arăspiîndio atmosferă de discredit și a 
compromite Enciclopedia în ochii opiniei moderate. Un anume 
Moreau, istoriograf al regelui, o prezintă drept o întreprindere 
subversivă care urmărește răsturnarea guvernului, a religiei şi 
moralei. Fréron, editorul revistei L'Annece littéraire, vînează cu 
rea-credinţă tot felul de erori imaginare și insinuează morali- 
tatea profesională dubioasă a unor autori. Lefranc de Pompi- 
gnan îi critică violent pe enciclopediști în discursul de recepţie 
la Academie, iar un publicist obscur, Palissot, încearcă să-i 
ridiculizeze într-o pastișă a Femeilor savante, echivalîndu-le rolul 
cu al preţioaselor molierești, 

Tensiunea urcă astfel treptat pînă cînd, după atentatul de la 
Damiens împotriva lui Ludovic al XV-lea (ianuarie 1757), care 

determină o veritabilă „goană după vrăjitoare“, autorităţile poli- 
tice şi ecleziastice găsesc în fine ocazia, pîndită de mult, de a 
acţiona nimicitor. Parlamentul decide o anchetă asupra a opt 
cărți suspecte de grave abateri de la ortodoxismul religios și 
politic, între' care Enciclopedia și De Vesprit. Opusculul lui 
Helvetius e condamnat la ardere în piaţa publică, Enciclopediei i 
se revocă privilegiul în baza căruia era editată şi difuzată, ceea 
ce, se înțelege, îi pecetluia soarta. De notat că această între- 
rupere silnică se producea în fapt, după încheierea grosului mun- 
cii redacţionale : nu era nevoie decît de un mic răgaz pentru de- 
finitivarea textului, îndeosebi pentru a executa planșele şi a 
proceda la imprimare. 

Deși impasul pare acum fără ieșire — cu atît mai mult cu 
cît survine şi condamnarea pronunţată de papa Clement al 
XIII-lea, pînă la urmă, datorită acelorași factori: complicită- 
tile în sfera puterii și interesul librarilor — se găseşte o soluţie. 
Lucrul se reia sub pretextul tipăririi unei culegeri de planșe, 
în mai multe volume, spre a-i despăgubi pe subscriitori, deși — 
fapt semnificativ — nici unul nu pretinsese restituirea banilor, 

Ultimul incident vrednic de notat e de cu totul altă natură 
decît cele de pînă acum. El privește raporturile dintre părţile 
angajate în realizarea Enciclopediei şi anume pe cele dintre 
autori și librarul-editor. La un moment dat, revizuind inciden- 
tal un articol cuprins într-unul din volumele tipărite dar nedi- 
fuzate ale lucrării, Diderot constată cu stupoare că Le Breton 
își luase libertatea de a interveni masiv şi arbitrar în manu- 
scrise. Voind desigur să prevină criticile și să-și evite neplăceri 
cu autorităţile, el efectuase o veritabilă cenzură a textelor ce i 
se încredințaseră pentru imprimare, fără a-și anunța redactorul 
coordonator și fără a-i consulta pe autori. Rezultatele deplora- 
bile se pot bănui. Diderot dă curs indignării într-o scrisoare 
patetică : „Mi-aţi împlîntat un pumnal în inimă... M-aţi înşelat 
doi ani de-a rîndul în felul cel mai laş; ați masacrat sau aţi 
pus un idiot să masacreze munca a douăzeci de oameni cumse- 
cade care v-au sacrificat timpul, talentul și nopţile lor de veghe 
în mod gratuit, animați de iubirea binelui și a adevărului, de 

speranța de a-şi vedea ideile date la lumină și a culege o con- 
sideraţie meritată din plin, de care însă vor fi privaţi datorită 
injustiţiei și ingratitudinii dvs, .. Ceea ce s-a căutat (în Enciclo- 
pedie) era filozofia fermă şi cutezătoare a cîtorva dintre colabo- 
ratori. Dar dvs. aţi castrat-o, aţi deformat-o, aţi mutilat-o, aţi 
sfișiat-o fără judecată, fără menajamenie şi fără gust. Ne-aţi 
redus pe toţi la stupiditate și platitudine. Aţi înlăturat din carte 
ceea ce-i dădea farmec, interes și noutate.“ Cum însă nu se mai 
putea îndrepta nimic, întrucît textele fuseseră deja tipărite, 
Diderot se resemnează : el acceptă situaţia, renunțînd să se 
retrasă, așa cum avusese întîi intenţia. Între o operă mutilată 
și abandonarea ei prin auto-sabordare (care ar fi dat o imensă 
satisfacție reacţiunii), Diderot trebuia evident să aleagă prima 
alternativă. E ceea ce a și făcut, permitind astfel ca grandioasa 
întreprindere să fie dusă la bun sfîrșit. O ameliorare a climatului 
politic, intervenită în 1765, face în adevăr cu putință apariţia 
ultimelor volume, care se încheie în 1772. 

De la acordarea privilegiului trecuseră 27 ani; proiectată 
la început în 4, apoi în 10 volume, opera cuprindea în versiunea 
ei integrală 28 volume in-folio, 17 de text şi 11 de planșe; cola- 
boraseră 120 autori, între care regăsim, în afară de Diderot și 
d'Alembert, cele mai ilustre nume ale secolului: Montesquieu, 
Voltaire, Rousseau, d'Holbach, Helvetius, Condillac, Condorcet, 
Marmontel, Quesnay, Turgot, Lalande, Necker, Jaucourt ete., etc. 
Dramatica aventură se terminase cu bine. 

Dar Diderot, amărît de grosolana falsificare a manuscriselor 
ultimelor volume, săvîrșită de Le Breton, nu era mulțumit. În 
cursul unui voiaj în Rusia, efectuat în 1774, la invitația Ecateri- 
nej a Il-a, el concepe planul unei noi ediții, care să rectifice 
erorile celei dintîi și să elimine compromisurile impuse de cenzura 
oficială și de auto-cenzura editorului. „Nu vreau să mor, se 
destăinuie el într-o scrisoare, înainte de a lăsa pe pămînt cîteva 
urme pe care timpul să nu le poată șterge.“ Proiectul era utopic: 
această a doua versiune n-a putut fi realizată, dar și fără ea 
numele lui Diderot a rămas nepieritor. Căci dacă e adevărat, 
cum spune Pierre Chaunu, că „secolul al XVIII-lea e într-o mare 

măsură lenta difuzare a conștiinței unei rupturi“, atunci Enciclo- 
pedia e principalul instrument de afirmare al acestei „conștiințe” 
iar Diderot e principalul făuritor al „instrumentului“ graţie 
căruia Omul s-a putut smulge de sub tutela cerului, a tiranilor 
şi a propriilor sale spaime. 


2. Secularizarea ratiunii 


Problema pe care şi-o pun enciclopediștii nu e de a afla „în 
sinele“ lucrurilor, de a specula asupra substanţei comune şi ire- 
ductibile a universului, ci de a lua în stăpînire lumea, atît cât 
poate fi asumată prin mijloacele cunoașterii exacte, spre a-i 
pune tainele și bogățiile în slujba omului. Pentru atingerea 
acestui scop exista o singură cale plauzibilă și ea fusese indicată 
de Descartes : aceea de a ne încredința raţiunii, facultatea căreia 
omul îi datorează locul său privilegiat în scara vieţuitoarelor. 
Dar Descartes era încă metafizician ; pentru el, problema esenței 
universului se situa pe același plan cu problema puterii și limi- 
telor cunoașterii. Or, ceea ce-i caracterizează pe filozofii secolului 
al XVIII-lea e că ei deplasează atenţia de la ontologic spre 
epistemologic. Cum observă cu dreptate Cassirer, ei nu mai 
înțeleg rațiunea ca ansamblul ideilor înnăscute, ca un capital 
invariabil, destinat a regăsi prin sine însuși misterul creaţiei. Ea 
nu apare nici ca „posesie“, ci ca o „formă particulară a achizi- 
ției intelectuale”, ca o „energie originară“, un impuls irezistibil 
spre cunoaștere și un criteriu suveran al aflării adevărului. Două 
teme majore sînt implicate în această viziune, ambele de o 
importanţă hotăritoare : autonomia gîndirii şi empirismul,. 

Situînd raţiunea în postura de instanță supremă a intelectului, 
toţi filozofii secolului al XVIII-lea și, în mod special, enciclope- 
diștii, îi instituie în același timp absoluta autonomie. Ei refuză 
în mod categorie ideea unei puteri transcendente, care ar co- 
manda sau și-ar subordona într-un fel oarecare lumea fenome- 
nală. Metafizica, în sensul vechi al cuvîntlui, de scolastică ori 
de logică bazată pe postulate neverificabile, o consideră „un 

roman al spiritului” (Voltaire), întrucît înlocuiește certitudinea 
experimentală, care fundează științele, printr-o mitologie sedu- 
cătoare dar lipsită de orice temei. În loc să rătăcească pe aripile 
speculaţiei în căutarea unui absolut ipotetic ori să crediteze 
adevăruri primite prin tradiţie, ca „depozit“, supunîndu-se unui 
fel de asceză negatoare a lumii reale, filozoful trebuie să se 
instaleze în universul evidenţelor pipăibile şi să dezbată cu 
îndrăzneală procedurile și conceptele moștenite. 

Suficientă sieşi, nedepinzînd de nici o autoritate celestă sau 
terestră, raţiunea are sarcina să valideze toate ideile care aparţin 
bagajului intelectual al omenirii, indiferent dacă ele își au sursa 
într-o revelaţie supra-naturală ori în gîndirea unei minţi geniale. 
Enciclopediştii demonstrează că unul din cele mai puternice 
obstacole în calea progresului luminilor îl constituie acceptarea 
fără spirit critic a așa-ziselor judecăţi de autoritate. În articolul 
Philosophie, Dumarsais arată că idolatrizarea lui Aristotel a 
avut consecinţe din cele mai dăunătoare. Pentru faptul că adevărul 
a fost căutat mereu „în scrierile sale enigmatice şi niciodată în 
natură, filozofia nu înainta în nici o privinţă, ba chiar alunecase 
într-un abis de confuzie și de idei de neînțeles, de unde a putut 
fi scoasă doar cu chiu cu vai.” A ne lua după alţii, a ne conforma 
unor dogme indemonstrabile e nedemn de inteligența și de 
răspunderea morală a omului. „Ce importă, spune Diderot, dacă 
alţii au gîndit cîndva la fel sau deosebit de noi, din moment ce 
gîndim corect, potrivit normelor bunului simț și adevărului? E 
cu totul indiferent dacă opinia noastră corespunde sau nu cu 
aceea a lui Aristotel, cîtă vreme ea se adecvează regulilor silo- 
gismului. La ce bun ploaia de citate cînd avem de-a face cu 
lucruri care depind în mod exclusiv de mărturia simţurilor şi a 
raţiunii ?“ 

Invocarea de către Diderot a „mărturiei simţurilor“ alături 
de „rațiune“ nu e incidentală. Căci empirismul, sub dublul aspect 
pe care termenul îl căpătase în opera lui John Locke de „sen- 
zualism“ (ca origine a cunoștințelor) și de „pragmatism“ (ca 
verificare experimentală), constituie cea de-a doua temă majoră 
a filozofiei  enciclopediștilor, de- caracter complementar celei 

dintîi („autonomia gîndirii”). Ea implică primatul observației 
asupra deducției și utilizarea experimentului ca garanție împo- 
triva erorii şi corectiv al imperfecțiunii organelor noastre de 
simţ. Numai grație contactului intim şi nemijlocit cu realitatea, 
grație obligaţiei de a se sprijini pe fapte şi de a sui inductiv, 
cum preconizaseră Bacon și Galileu, de la constatări spre prin- 
cipii, rațiunea se secularizează, coborînd din sfera metafizică în 
existența mundană. 

Repudiind „sistemele“ întrucît, pe de o parte, reprezintă 
înlănțuiri deductive, care sacrifică logicii discursului filozofic, 
diversitatea realului, iar, pe de alta, pretind să enunțe adevăruri 
definitive, enciclopediştii schițează idealul „pozitivist“ al unei 
cunoașteri bazate pe datele percepției nemijlocite. Dicționarul 
universal pe care-l elaborează nu reprezintă pentru ei un punct 
terminus, ci un punct de plecare, căci drumul spre adevăr nu 
are capăt. În sensul acesta, filozoful își găseşte suprema satisfacție 
în însuși actul căutării, în efortul niciodată încheiat de a depăși 
limitele atinse de predecesori şi a extinde necontenit dominația 
omului asupra naturii. 

Facultate în primul rînd discriminatorie şi nu sintetică, așa 
cum crezuseră marii metafizicieni ai secolului al XVIII-lea, 
rațiunea construieşte concepte dar în egală măsură are aptitu- 
dinea de a pune întrebări şi de a proceda la verificări de 
validitate. Şi pentru că, în științele naturii, în științele morale, 
ca și în filozofia propriu-zisă, ceea ce importă e în primul rînd 
de a omologa gradul de certitudine a cunoștințelor, de a distinge 
între corect și fals, principala ei funcţie devine cea „critică“, 
Nu e greu de înţeles de ce tocmai pe această funcție — a 
discernămîntului și analizei — au pus accent enciclopediștii. 
Propunîndu-și să compună tabloul de ansamblu al cunoștințelor 
umane, într-o perspectivă degajată de mistificări și iluzii, trebuind 
în acelaşi timp să se apere continuu de hărțuielile puterii și 
vindicaţia forţelor culturale retrograde, ei invocă „liberul exa- 
men“ ca o valoare cardinală, avînd dublul statut de drept şi 
obligaţie: drept — fiindcă exprimă autonomia intelectului și 

deci a persoanei ; obligaţie — fiindcă e indispensabilă oricărei 
abordări în spirit „filozofic“ a naturii și societăţii. „Trebuie să 
supunem totul examenului, să mișcăm totul din loc, fără excepție 
și fără menajamente'“, declară Diderot. Şi-n adevăr, ceea ce 
face Enciclopedia e tocmai să cheme în fața scaunului rațiunii 
toate formele existenţei sociale și întregul utilaj intelectual 
existent spre a le cerceta legitimitatea. Rezultatul e cunoscut: 
s-a produs o totală răsturnare de valori. 

Separînd în mod definitiv știința de teologie şi scolastică, 
enciclopediștii deblochează calea cunoașterii pozitive : natura nu 
mai e explicată prin cauze finale ori prin intervenţia puterii 
divine, ci prin ea însăși, prin dialectica propriei imanenţe. Reve- 
laţia, temelie a religiilor constituite, e pusă sub semnul îndoielii. 
Ea devine inutilă cînd confirmă adevăruri pe care experienţa le 
demonstrează și dăunătoare cînd se ridică împotriva lor: „ori 
de cîte ori dispunem de o decizie clară și evidentă a raţiunii, nu 
putem fi constrînşi să renunțăm la ea, sub pretextul că ne-o 
cere credinţa“, căci „întîi sîntem oameni şi apoi creștini.“ Abso- 
lutismul monarhic şi privilegiile feudale sînt denunțate ca forme 
ale uzurpării şi arbitrarului, instituite prin violenţă; întrucât 
încalcă drepturile naturale ale omului și, în primul rînd, con- 
tractul care trebuie să stea la baza raporturilor dintre cei ce 
conduc și cei conduși, ele sînt revocabile atît din punctul de 
vedere al unei teorii juste a suveranităţii, cît și din acela al 
practicii istorice propriu-zise (deoarece „legea care a născut 
autoritatea o și destramă : legea celui mai tare“). Moralei creștine, 
întemeiată pe ideea că viaţa terestră e un simplu coridor de 
trecere, că individul trebuie să-și reprime pasiunile și instinctele, 
i se opune o morală profană, fundată pe principiul integrităţii 
umane şi al respectării cerințelor naturii, care postulează tole- 
ranța, bunăvoința reciprocă și dreptul la fericire. Într-un cuvînt, 
catalogînd obiectele, noţiunile și instituţiile care formează uni- 
versul cunoașterii și al trăirii, enciclopediștii preconizează de 
fapt o nouă viziune despre lume. Vechiului mesianism al cre- 
dinţei îi substituie un mesianism al raţiunii, tot atît de global 
şi de ireductibil, dar incomparabil mai fertil, mai durabil şi mai 

influent, pentru că nu implică renunțări, se acordă cu cerinţele 
„praxis”-ului şi recunoaște omului dreptul inalienabil de a fi 
el însuși, 


3. Rădăcinile antropolozismului luminist 


Pentru enciclopediști raţiunea e instrumentul privilegiat al 
cunoașterii, dar cunoașterea însăși e lipsită de sens dacă nu e 
raportată la om. În viziunea lor, antropologicul devine sursa 
oricărei reflecţii de natură ontologică ori gnoseologică ; locul 
devenit vacant prin abolirea transcendenței e ocupat de OM, 
„această fiinţă care simte, cugetă, se plimbă liberă pe faţa pămîn- 
tului, părînd mai presus de toate vieţuitoarele, care trăieşte în 
societate, a inventat științele și artele, e, într-un fel propriu, 
deopotrivă bun şi rău, care și-a dat stăpîni şi și-a făurit legi." 

În pofida limbajului universalist şi a pretenţiei de a legifera 
pentru totalitatea speţei, „omul“ enciclopediștilor încarnează însă, 
la modul de coerenţă şi tipicitate specific transpoziţiei ideologice, 
aspiraţiile şi exigenţele clasei burgheze. Or, sub ipostaza sa 
generică, spiritul burghez se manifestă ca o ideologie a apro- 
pierii lumii, justificînd metoda și finalitatea acestei anexiuni. 
Dar — după cum observă Groethuysen — posesia schimbă natura 
obiectului posedat. Căci proprietatea îl smulge din anonimat și 
indiferenţă, înscriindu-l într-un perimetru de interes afectiv şi 
intelectual, îl constituie ca patrimoniu, deci îl face susceptibil 
să suporte o clasificare, un examen critic, un procedeu de analiză 
şi evaluare. „Spiritul de posesiune, scrie Groethuysen, e ceea ce 
deosebește în mod esențial Enciclopedia de acel «orbi pictus» în 
care călătorii Renașterii notau odinioară ce li se păruse curios 
în cursul peregrinărilor lor." Acești călători, tentaţi de pitoresc, 
erau incapabili să diferenţieze pe omul care posedă de lucrul pose- 
dat, gîndirea, de obiectele asupra căreia se aplică. În fapt, se com- 
portau ca niște „aventurieri“, participanţi pasivi la un spectacol în 
desfășurare cu mult înainte ca ei să-l fi observat şi pe care 
nu aveau cum să-l influenţeze. 


Odată cu ivirea burghezului, perspectiva se moditică. El începe 
prin a distinge cu băgare de seamă ceea ce știe de ceea ce nu 
știe, compară în toate cazurile opiniile şi cumpăneşte alterna- 
tivele, deoarece numai ce e evident şi sigur îi poate aparţine, 
poate fi însușit, digerat, dispus în ordinea și înlănţuirea logică a 
cunoștințelor. Obiectele sînt acum smulse contextului lor natural, 
situate în relaţii pe care realitatea nu le oferă de-a gata, intro- 
duse în vastul domeniu al „științei.“ E tocmai ceea ce exempli- 
fică Enciclopedia. Ea seamănă cu o casă bine gospodărită, în 
care lucrurile sînt așezate potrivit unei reguli aplicate consec- 
vent, unde nimic nu e lăsat la voia întîmplării și nici o nouă 
achiziție nu. are cum să tulbure rînduiala stabilită. Totul pare 
armonios şi rezonabil, cu toate că ansamblul e doar unitatea 
unei diversități. Burghezul e „creatorul acestei ordini domestice, 
stăpînul obiectelor care-i aparţin de drept şi care, la urma 
urmei, nu există decît ca să i se conformeze și să-i fie utile.“ 

Groethuysen surprinde, fără îndoială, un atribut calitativ 
esențial al mentalităţii burgheze, dar se mișcă încă într-o sferă 
abstractă, mai degrabă de „Geistesgeschichte“ decît de sociologie 
istorică pozitivă. O completare a analizei sale, bazată pe con- 
ceptualizarea activităţii economice a burgheziei, a propus nu 
demult regretatul învățat francez, de origine română, Lucien 
Goldmann. Ea are cusurul că ţine seama în mod exclusiv de 
categoria „schimbului“, nu și de cea, decisivă totuşi, a „muncii 
salariate." Avînd în vedere că burghezia franceză a secolului 
al XVIII-lea se întemeia îndeosebi pe comerț, proprietate fun- 
ciară şi profesiuni libere, industria manufacturieră fiind încă 
puţin dezvoltată, putem accepta schema preconizată de Goldmann 
ca o primă aproximaţie a „Weltanschauung"-ului luminist. Ana- 
liza conceptului de „schimb“ are în adevăr darul de a face 
inteligibile cîteva dintre principalele opţiuni ideologice ale epocii, 
sugerînd, în același timp, necesitatea lor ineluctabilă. 

Sub forma sa deplină și nestînjenită, orice act de vînzare-cum- 
părare presupune existența a doi (sau mai mulţi) indivizi, care 
dispun de o totală autonomie a voinței. Ei trebuie să-și recu- 
noască — fie și implicit — propria rațiune drept instanţă supremă 

(şi nu o autoritate străină, fie ea transcendentală sau mundană) 
şi să fie stăpîni absoluţi ai bunurilor pe care vor să le nego- 
cieze (căci numai cu această condiție „transferul“ de proprietate 
poate avea loc). Modalitatea relaţiei ce se stabilește ia în mod 
spontan şi necesar forma unui contract, garantat de libertatea 
deciziei fiecăruia și, dimpotrivă, compromis de orice încălcare 
sau îngrădire a acestei libertăţi. Pe de altă parte, oricare ar fi 
diferenţele sociale și economice dintre parteneri, e evident că 
relaţia de piaţă impune, în momentul exercitării ei, o deplină 
egalitate de condiţii. Egalitatea nu are însă în vedere nici calită- 
tile personale ale indivizilor, nici convingerile lor politice şi 
religioase ; din contră, caracterul universal extensibil al schim- 
bului reclamă acceptarea diversității umane, sub rezerva că 
părţile interesate convin deopotrivă asupra regulilor de efectuare 
a tranzacţiei. Așadar, o societate guvernată de categoria econo- 
mică a schimbului, în care producţia pentru piaţă, bazată pe 
diviziunea muncii, înlocuiește producţia pentru subzistență a comu- 
nității patriarhale, tinde prin dinamica propriei evoluţii să 
instaureze „individualismul“, „libertatea“, „dreptul de propriet 
tate“, „egalitatea”, „contractul“ (ca formă exemplară a relaţiei 
inter-personale), „universalismul“ (domnia acelorași norme tran- 
zacţionale), „toleranța“. Regăsim astfel principalele trăsături 
definitorii ale gîndirii luminilor. Întrebarea care se pune e însă 
dacă acest „model“ riguros, ca orice „ideal-typus“ sau, cum 
spunea Lukács în urma lui Goldmann, ca orice expresie a 
„conştiinţei posibile“, corespunde efectiv realităţii istorice a 
secolului al XVIII-lea francez. 

Datorită unui ansamblu de factori, îndeobște cunoscuți (demy- 
grafia galopantă din cel de-al doilea pătrar al veacului, înmul- 
țirea populaţiei urbane, mărirea continuă a preţurilor și a rentei 
funciare, inflaţia metalului preţios), burghezia înregistrează către 
mijlocul secolului o creștere considerabilă în număr, avere şi 
importanţă. Pe măsura sporirii rolului şi a ponderii în viața 
naţiunii, ea resimte din ce în ce mai intolerabil regimul exis- 
tent, bazat pe aristocrație, privilegii de naștere, injustiție fiscală, 
înăbușirea libertăţii de opinie, restrîngerea producției (prin 

reglementări corporative) şi a comerţului (prin bariere vamale 
și dreptul feudal asupra pămîntului). Pentru a înlătura ordinea 
de drept, incompatibilă cu ordinea de fapt şi din ce în ce mai 
ruinătoare pentru interesele ei imediate şi de lungă durată, 
burghezia desfășoară o luptă pe un front larg, cu o ener- 


gie şi o conștiință de sine ce progresează în pas cu semnele: 


evidente de criză a regimului: în declin economic și moral, 
aristocrația apare pînă și apologeţilor ei incapabilă să redreseze 
situația. Cu vîntul în pînze, simțindu-se favorizată de destă- 
șurările obiective, contînd pe sprijinul direct sau pe complici- 
tatea tacită a ţărănimii și a păturilor sărace ale oraşelor, bur- 
ghezia flutură steagul unor revendicări ce corespund nevoilor 
progresului economic, tehnologic și intelectual. Situaţia de clasă 
ascendentă conferă discursului ei lărgime de orizont și eficaci- 
tate persuasivă. Neavînd nevoie de mistificări ca să-şi susţină 
pretenţiile ori de concursul tradiţiei ca să-și instituie legitimi- 
tatea, ea pare a vorbi și vorbeşte în adevăr în numele marii 
majorităţi a societăţii. -Sub aspectul general și-n prelucrarea 
rațională a filozotilor, programul ei concordă efectiv cu aspiraţiile 
maselor celor mai largi. 

Acest acord e totuşi ambiguu, ca totdeauna în faza prelimi- 
nară a unei revoluţii, cînd obiectivul comun al distrugerii 
regimului, egal detestat de toţi cei ce iau parte la luptă (deși 
pentru motive diferite), primează asupra discutării modelului de 
societate care urmează să fie edificat. E astfel evident că ter- 
meni dintre cei mai mobilizatori şi mai uzuali, ca, de pildă, 
„egalitate“ sau „libertate“, sînt interpretaţi într-un fel de bur- 
ghezia îmbogăţită din marele comerț maritim, ori din exploa- 
tarea marilor domenii rurale, într-altul de burghezia măruntă, și 
în mod cu totul diferit de păturile paupere ale orașelor, radica- 
lizate datorită totalei indigenţe și lipse de speranţă. În perioada 
de avînt a luptei pentru putere, aceste divergențe trec pe planul 
secund. Dealtfel, cei ce dețin iniţiativa revoluţionară, în entu- 
ziasmul de a scutura lanțurile opresiunii, de a-i restitui vieţii 
sens și demnitate, au senzaţia sinceră că se identifică intereselor 
generale ale umanității; ei nu sînt în stare să-și reprezinte 

dificultăţile ce vor surveni și compromisurile pe care vor trebui 
să le accepte a doua zi după victorie. 

Pe de altă parte însă, cum e firesc, viziunea despre lume a 
burgheziei, pe care Enciclopedia o explicitează şi o justifică, își 
are şi limitele sale inerente. Ele derivă, în primul rînd, din 
statutul oricărei burghezii (clasă ce înlocuiește o dominație prin 
alta, fără să suprime bazele înseși ale exploatării), în al doilea 
rînd — din structura particulară a burgheziei franceze (axată 
pe comerț, proprietate funciară și profesiuni liberale, nu pe 
marea industrie și mașinism), în al treilea rind — din raportul 
de forţe existent la mijlocul veacului (care permitea unei fracţi- 
uni restrînse, dar bogate și influente a burgheziei, să spere într-o 
soluţie „reformistă)“. 

Din toate aceste motive, enciclopediștii trebuiau să tindă în 
mod inevitabil către o corectare de tip „ideologic“ a pătrunză- 
toarelor lor analize, chiar atunci cînd acestea priveau științele 
naturii și cu atît mai mult cînd era vorba de științe umane. De 
n-ar fi fost moderaţia impusă de tratarea subiectelor delicate și 
dacă nu s-ar fi produs nici un fel de intervenţie brutală a 
cenzorilor, ei tot n-ar fi izbutit să treacă dincolo de hotarele 
conștiinței sociale a epocii. Dar cine e în stare să-si  înghită 
umbra pe care împrejurările i-o proiectează pe fundalul istoriei ? 

Materialismul enciclopediștilor e mecanicist, fundat pe ideea 
societăţii ca agregare a indivizilor, de unde iluzia că interesul 
fiecăruia poate coincide cu interesul tuturora. Ei susțin, într-un 
spirit anti-dialectic, că ordinea naturii e singura valabilă, că 
legile sînt atotputernice, că omul e același în timp şi spaţiu, 
ceea ce face posibil un singur tip de inteligibilitate şi un 
singur model cultural. Ei ignoră, cu bună-credinţă, contradicţia 
virtuală dintre „libertate“ și „egalitate”, faptul că manifestarea 
neîngrădită a celei dintii generează grave inegalităţi economice 
şi sociale, în vreme ce instaurarea deplină a celei de-a doua 
frînează libertatea de a achiziţiona bunuri și a stoarce profit. 
În planul contestării imediate, ei nu trag toate concluziile premi- 
selor pe care le pun: nu urmăresc, în fapt, nici să răstoarne 
monarhia, nici să democratizeze în mod radical viaţa publică 

(prin atragerea maselor la o participare conștientă în procesul 
istoric), nici să garanteze principiul egalităţii civile prin reali- 
zarea egalităţii sociale și politice. 

Cu toată remarcabila lor perspicacitate, enciclopediștii ne par 
naivi ; în măsura în care stadiul dat al dezvoltării raporturilor 
de producţie și al coacerii antagonismelor de clasă le interzicea 
sesizarea gravelor contradicții și a formelor de alienare pe care 
noua orînduire le aducea cu sine — nici nu puteau fi altfel. Dar 
dacă rezolvarea multelor şi încîlcitelor probleme contemporane 
nu era posibilă prin simpla difuzare a catehismului raţionalist 
al luminilor şi dacă instaurarea păcii și armoniei nu constituia 
o perspectivă a viitorului imediat — cum își închipuiau optimist 
filozofii — nu rămîne mai puţin adevărat că ei reprezentau în 
condiţiile date, cea mai avansată poziţie ideologică posibilă, că 
încarnau efectiv o aspirație universalistă. „Ceea ce e admirabil 
în operele filozofilor francezi, scria Hegel, ceea ce le dă preț e 
uimitoarea energie, forța conceptului în lupta împotriva existen- 
ței, a credinţei, a atotputerniciei autorităţii instituite de mii de 
ani. Admirabil e caracterul lor, indignarea profundă pe care 
le-o stirnește acceptarea oricărei lucru străin conștiinței de sine. 
Admirabilă e certitudinea adevărului raţional care sfidează lumea 
ideilor moștenite şi e sigură de prăbuşirea sa. Ea a ruinat toate 
prejudecățile, triumîînd asupra lor.“ 


4. Metoda de lucru 


Nu e exclus ca cititorului deprins cu sintezele informaţionale 
din zilele noastre, al cărui „orizont de așteptare“ — ca să reluăm 
formula ingenioasă a germanului Jauss — e modelat de dublul 
principiu al „specializării“ şi „coerenţei sistemului“, Enciclo- 
pedia să-i pară o lucrare amatoristă. Pe de o parte, ea îmbină 
exigenţele „științei“ cu nevoile „vulgarizării“, or, actualmente 
e greu, dacă nu imposibil de conceput o cercetare de avangardă 
expusă în limbajul omului de pe stradă ; savantul care se mișcă 
într-un univers de abstracții și profanul care-şi reprezintă nevă- 

zutul în funcție de ceea ce vede, sînt separați printr-un abis. 
Pe de altă parte, în loc să furnizeze răspunsuri unitare, Enciclo- 
pedia are particularitatea că, în mod premeditat uneori, fără 
s-o intenționeze alteori, favorizează controversa, oferind adesea 
aparența unui discurs contradictoriu. Dar oare criteriile „speciali- 
zării" şi „coerenței” să fie aplicabile stricto-sensu Enciclopediei ? 
Pentru a evalua adecvat modalitatea scriiturii și construcţiei 
acestei opere memorabile trebuie să deplasăm reflecția de la 
principii generale către detaliul istoric concret. 

Să remarcăm întîi că exigența centrală a „luminilor“, acel 
faimos sapere aude kantian, derivat din ideea universalității raţiu- 
nii, impunea filozofilor obligația să se facă înțeleşi și gustați 
de omul de rînd. Evident, în condiţiile secolului al XVIII-lea, 
cînd știința de carte constituia un privilegiu, iar publicul inte- 
lectual se reducea la maximum 1000 persoane în ţările cele mai 
avansate, termenul „om de rînd” conserva încă un sens elitar ; 
totuși, prin substituirea condiției burgheze condiţiei aristocrate, 
el defineşte un progres important pe calea democratizării cultu- 
rii. În orice caz, spre deosebire de învățații secolelor anterioare, 
care produceau în „circuit închis“ (Gusdorf), pentru un cere 
îngust de confraţi, filozofii au în vedere „educaţia genului uman." 
Ei se adresează, măcar în principiu, tuturora, convinși că orice 
cunoștință, indiferent de gradul abstracţiei, e reductibilă la 
componente simple și accesibilă oricui uzează în mod adecvat 
de „luminile“ sale naturale. De-aci sforțarea de a vorbi pe-nţeles, 
refuzînd tehnicizarea limbajului și erudiția de paradă, persiflarea 
incisivă a celor ce se exprimă pedant sau emfatic, spre a da 
iluzia unei științe pe care nu o au şi a-l zăpăci pe cititorul 
naiv. Trebuie dealtfel observat că, dat fiind stadiul încă modest 
de dezvoltare a științelor, care nu dusese la o ramificare excesivă, 
nici la limitarea dramatică a ariilor de competenţă, ideea unei 
„Populdrphilosophie“ nu venea în contradicţie cu experienţa. 
Pentru filozofi, care practicau cu egală dezinvoltură matemati- 
cile, fizica, ştiinţele naturii şi literatura, asaltul celor mai încîl- 
cite chestiuni nu presupunea o inițiere ascetică de lungă durată : 
totul putea fi rezolvat graţie raţiunii — adevărat „Sesam, deschi- 

de-te !" — ea constituind, ca și bunul simț — de care vorbise 
Descartes — o trăsătură specifică şi inalienabilă a fiinţei umane 
capabilă prin exercițiu să descifreze orice taină. 

Optimismul acesta snoseologic determină modalitatea laică, 
anti-academică şi raţional-empiristă a discursului Enciclopediei. 
Alcătuirea diverselor articole nu e subsumată ideii unei științe 
prealabile ; presupus în necunoştinţă de cauză, dar dotat cu 
bunăvoință, cititorul e călăuzit metodic de la observaţii la prin- 
cipii, de la concret la abstract, de la evidenţele elementare spre 
ipotezele complexe, cu un grad înalt de generalitate. Istoria 
problemei nu obturează niciodată abordarea directă, pentru că, 
în ultimă instanţă, cunoaşterea nu depinde de transmiterea unui 
tezaur depozitat, ci de efortul fiecăruia de a elucida obiectul, 
De aceea, autorii nu sînt preocupaţi să travestească procesul ela- 
borării spre a şterge urmele dibuirilor lor, ci îl desfășoară la 
vedere, invitîndu-l parcă pe cititor să participe pas cu pas la 
demersul căutării adevărului. Temele supuse discuţiei sînt pro- 
blematizate, evitîndu-se tonul ex-cathedra şi uzul generalizat al 
persoanei a III-a, caracteristică discursului enunciativ. Stilul e 
familiar, adesea colocvial, incisiv, de un firesc cuceritor. Autorii 
nu confundă obiectivitatea cu neutralismul : ei se străduiesc să 
fie imparțiali, înfrîngîndu-și resentimentele, găsind fiecărui obiect 
măsura ce i se cuvine; cînd însă au conștiința că deţin adevărul 
sau cînd sînt în discuţie valorile autentic umane — libertatea, 
justiția, progresul — vocea li se încarcă de emoție, tonul devine 
vehement, mușcător ori patetic. 

În felul acesta, puternica influenţă exercitată de Enciclopedie 
ni se lămureșşte ca provenind nu numai din substanța cunoștin- 
telor împărtășite, ci şi din patosul rostirii, din sentimentul 
exaltant că cititorul e asociat unei întreprinderi nobile și dezin- 
teresate. Convenţia genului, care impune vrînd-nevrind aridi- 
tatea și dispersia, e depăşită prin dramatizarea textelor : fiecare 
detaliu pare încărcat de sensuri majore și dezvăluie conotaţii 
ce răsună adînc în conștiința individului. Opera e astfel vie şi 
incitantă, exemplară nu atît datorită cantităţii de informaţie 
(fatalmente destinată unei rapide uzuri morale), cît datorită 

aptitudinii formative, capacităţii admirabile de a prova citi- 
torul să-şi asume riscul căutării adevărului şi al slujirii lui 
neprecupețite. vi 

În acest context, nu e greu de văzut că aşa-zisa „incoerență“, 
de care am vorbit mai sus, se dovedeşte cel mai adesea a nu fi 
altceva decît voință de „deschidere“ și dialog, ori, cîteodată, 
abilitate tactică impusă de împrejurări. Sigur e, în orice caz, 
că enciclopediştii în genere și Diderot, îndeosebi, nu și-au pus 
problema  uniformizării rigide a opiniilor şi Tarea e de 
vedere. Acest deziderat trebuia să le fie cu atît mai străin cu 
cît ei își simțeau mai puternic solidaritatea intelectuală. Acordau 
cu toţii aceeaşi prevalenţă raţiunii şi spiritului critic și militari 
cu aceeași aprindere împotriva obscurantismului şi a marelui 
său aliat : lenea de a gîndi, acceptarea resemnată, din vama 
sau comoditate, a sentințelor arbitrare ale teologiei, metafizicii 
ori autorității politice. 

Dincolo de aceste opțiuni fundamentale, enciclopediştii se 
deosebeau firește în multe privințe: unii erau atei, alții deiști ; 
unii mercantilişti, alții fiziocrați ; unii se orientau, ca Rousseau, 
spre un radicalism democratic, în vreme ce un Quesnay ori un 
Turgot aveau în vedere soluții liberal-reformiste. Dar ei acceptau 
fără surpriză şi fără iritare asemenea divergențe, pe temeiul 
libertății de opinie şi al convingerii, ce-şi croia loc tot mai 
insistent, că adevărul, în științele umane cel puțin, depinde de 
locul observației şi de observator, nu numai de obiect. Cît despre 
Diderot, atît de dispus să guste controversa și să experimenteze, 
din joc al spiritului, aspectele contradictorii ale diverselor ipos- 
taze, cum dovedește sclipitorul Neveu du Rameau (Nepotul lui 
Rameau), era în mod cert mai puţin înclinat decit oricine să re- 
ducă totul la același numitor. Această toleranță față de părerile 
potrivnice nu era scutită de inconveniente ; caracterul ei profund 
stimulativ rămîne însă incontestabil. 

Există însă în Enciclopedie și o serie de contradicții mai 
serioase, care par a atinge chestiuni de fond, afectînd din inte- 
rior unitatea platformei luministe. La o analiză atentă, ele se 
dovedesc de obicei voite, avînd scopul să dejoace vigilenţa 

cenzorilor și să-i deruteze pe adversari. Evident, nu e de mirare 
că enciclopediștii au practicat metoda dintotdeauna a autorilor 
frustrați de libertatea expresiei: vorbirea în doi peri, spre a 
sugera erezia, conservînd însă aparenţa ortodoxă a expunerii, 
Se poate afirma chiar că, grație lui Diderot, ei au aplicat tactica 
scriiturii „oblice“ cu o mare virtuozitate, uzînd de procedee 
diverse, unele de o eficacitate remarcabilă, 

Cînd, de pildă, n-au încotro, fiind vorba de teme gingașe, 
care privesc învăţămintele bisericii, ei publică articole „juste“, 
atent epurate de orice ar putea da ocazie procesului de intenţie ; 
pe parcurs sau în final strecoară însă (adesea prin intermediul 
redactorului coordonator) anumite rezerve critice ori semne de 
întrebare menite să-i dezvăluie cititorului o perspectivă opusă 
asupra chestiunii. Astfel, articolul Ame (suflet), datorat abatelui 
Yvon, pledează, în hotarele strictei obediențe teologice, ideea 
esenței spirituale și a nemuririi sufletului. Diderot adaugă însă 
la capăt o notă care argumentează conexiunea dintre spirit și 
corp pe o bază net materialistă. Trebuie convenit — remarcă 
el ironie — că „apăsarea nesocotită a degetului moașei pe cutia 
craniană, în momentul în care aceasta e moale ca un aluat, ar 
putea să facă dintr-un Corneille un imbecil“. 

Procedarea cea mai frecventă e de a lămuri sensul unui 
articol prin trimiterea la un al doilea ori al treilea, situate în 
alte volume şi deci scăpînd de sub incidenţa imediată a cen- 
zorilor. Rostul acestor „trimiteri“ e „lingvistic“ ; să clarifice aria 
semantică (prin elucidarea comparativă a similitudinilor şi 
diferenţelor), dar și „ideologic“: ele răstoarnă pur şi simplu 
susținerile textului conformist (oferind veritabila cheie de lec- 
tură). Diderot s-a explicat direct asupra modului de lucru și 
cuvintele lui merită reproduse: „Ori de cîte ori o prejudecată 
noţională apare ca. vrednică de luat în seamă, ea trebuie expusă 
în cadrul unui articol, în mod respectuos, cu toate semnele vero- 
similului şi agrementului, răsturnîind însă edificiul de lut, 
risipind vana acumulare de pulberi prin trimiterea la alte 
articole care apără, întemeindu-se pe principii solide, adevărurile 
opuse. Acest chip de a-i smulge pe oameni din eroare operează 

cu o mare promptitudine asupra spiritelor limpezi, dar operează 
infailibil şi fără consecințe supărătoare, pe nesimţite şi fără 
zarvă, asupra oricărui spirit.“ 

Asemenea „trimiteri! care propun o a doua „lectură“ a arti- 
colelor „cuminţi“ (demascîndu-le pe acestea ca ridicole ori ca 
simplă „cauţiune“ a celorlalte) se întîlnesc des în Enciclopedie. 
Un exemplu îl constituie chiar articolul „creştinism“ care între- 
prinde un elogiu în stare să satisfacă pe bigoţi, dar, în același 
timp, insinuează prin aluzii şi trimiteri (la articolele „politică“ și 
„teologie") grave neajunsuri (fanatismul şi superstiția etc.). La 
fel, în articolul despre „Postul Paştilor" ni se vorbește, cu lux de 
amănunte, de instituirea și felul desfășurării sale, potrivit nor- 
melor edictate de biserică, dar prin trimiterea la articolul 
„eritică” aflăm că în genere istoria sacră e lipsită de temei rezo- 
nabil și deci de credibilitate. Un articol despre „cordelieri" 
(membrii unui ordin călugăresc catolic), scris cu relativă bună- 
voinţă, trimite la Capușon, unde critica batiocoritoare a parazi- 
tismului vieţii monahale și a sterilelor dispute scolastice pune 
în lumină veritabila intenţie a autorilor. 

Alteori se profită de subiecte anodine spre a strecura idei 
explozive. A propos de o plantă asemănătoare ferigii („agnus 
scythicus“), despre care un umanist ca Jules César Scaliger afir- 
mase „cu acel ton de gravitate și persuasiune ce impune totdeauna" 
tot felul de absurdităţi, Diderot formulează principiile metodei 
critice: „Trebuie să considerăm mărturiile în ele însele pentru 
a vedea dacă nu implică vreo contradicţie şi dacă provin de la 
oameni instruiți şi demni de crezare, să le comparăm spre a ne 
convinge că nu sînt copiate unele după altele și dacă toată pleiada 
de autorităţi invocate (urmează o listă de nume — n.n.) nu se 
reduce cumva la zero ori la autoritatea unei singure persoane”. 
Explicînd termenul Cruzime, Jaucourt socotește oportun să citeze 
exemplul cruciatelor, adevărată „maladie contagioasă“, care, în 
numele unei „religii blînde și sfinte“, a dus la exterminarea a 
zeci de mii de inocenți. El înfierează barbaria fanatismului, 
amintind momentul teribil în care, ajunşi la Sfîntul Mormint, 

după crime fără număr, „cu crucile încă umede de sîngele femei- 
lor masacrate, după ce mai întîi fuseseră violate, (cruciații) au 
sărutat țărîna izbucnind în lacrimi“. 

Spre a pune în circulaţie idei proscrise de dogmele oficiale, 
enciclopediștii se folosese uneori de stratagema prezentării lor cu 
maximă complezență şi în amănunt, astfel încît declaraţia de 
desolidarizare finală a autorului să pară neavenită ori nesinceră. 
Astfel, după ce autorul articolului Atomisme se ocupă pe larg, 
în detaliu și cu o simpatie evidentă de doctrinele materialiștilor 
antici (Leucip, Democrit, Epicur, Lucrețiu), el anunţă deodată, în 
chip neașteptat, că se va reţine de la critică, întrucît aceasta 
ar constitui, chipurile, un act „superilu”. 

Toate 'exemplele acestea dovedesc că metoda alcătuirii şi a 
executării Enciclopediei a fost generată de necesitatea adaptării 
scopului urmărit de redactori la împrejurările vitrege în care ei 
au lucrat, mai pe scurt, de raportul între ceea ce au voit să rea- 
lizeze şi ceea ce au putut realiza. Fără îndoială, prin dependența 
de un context istoric concret, această metodă nu e generalizabilă ; 
ea rămîne pilduitoare pentru toți cei ce încearcă să apere dem- 
nitatea gîndirii și valorile adevăratului umanism. Cu toate obsta- 
colele nenumărate ce stăteau în calea liberei exprimări, enci- 
clopediștii au găsit soluţii ingenioase de a-și face auzită și înțeleasă 
pledoaria, restrîngînd la maximum „aruncarea de lest“. Chiar 
dacă, în materie de religie, contestarea lor n-a putut avea clarita- 
tea şi vehemenţa dorită cîndva de un Voltaire (articolele de 
dogmă, redactate în genere de prelați, înclinînd mai mult spre 
un creştinism epurat decît spre un deism veritabil) și chiar 
dacă, pe teren social şi politic, au trebuit să se rețină de la 
declaraţii războinice, ei au reușit totuși să-și atingă țelul nesperat 
de bine. Semnificația globală a Enciclopediei, de mașină de 
război îndreptată contra vechiului regim şi de legitimare a unei 
noi ordini de valori, s-a impus tuturora, prieteni sau dușmani, 
marcînd profund desfășurarea luptei pentru o orînduire care să 
zdrobească diversele forme ale alienării, instituind umanitatea 
plenară a omului. 

5. Inventarul cunoştinţelor umane 


Vorbind despre obiectivele empirice ale Enciclopediei (şi nu 
despre scopul nemărturisit de a înlocui metafizica prin știință 
şi judecata de autoritate prin rațiunea critică), d'Alembert deo- 
sebea în Discursul preliminar, aşezat în fruntea primului tom, 
două direcții principale de lucru: pe de o parte, expunerea 
ordinii şi a înlănțuirii cunoștințelor umane; pe de alta, infor- 
marea completă asupra fiecărei științe și a fiecărei arte, fie 
liberală, fie mecanică. Deși nu poate fi vorba ca în spațiul limitat 
de care dispunem să explorăm, fie și în diagonală, fascinantul 
inventar al cunoștințelor umane la jumătatea secolului al XVIII- 
lea, pe care-l constituie Enciclopedia, cîteva spicuiri ni se par 
totuși utile spre a regăsi articulațiile viziunii sale despre lume. 

Ne vom stărui asupra părții rezervate științelor fizico-mate- 
matice și științelor naturii, subliniind doar, ca trăsătură carac- 
teristică, efortul de` a funda o metodologie riguros pozitivă. 
Postulatele ei, avînd curs şi în zilele noastre, ca o condiţie nece- 
sară, nu și suficientă, a demersului științific, s-ar putea sintetiza 
astfel: nici un fenomen natural nu se explică prin cauze ex- 
tra-naturale ; observaţia și inducția constituie temelia de neclintit 
a științelor ; experimentul e criteriul suprem de validare a ipo- 
tezelor. Ca atare, Enciclopedia își asumă ferm, deşi cu pre- 
cautie, teoriile antiaristotelice şi antiscolastice asupra naturii 
materiei și a legilor care guvernează universul : atomismul (în 
sensul anticilor și al fizicii corpusculare), heliocentrismul lui 
Copernic și Galileu, fizica matematică a lui Newton. Supoziţia 
unui Creator omniștient și atotputernic e înlăturată și, astfel, 
prin ieşirea lui Dumnezeu din scenă, ordinea fizică e definitiv și 
irevocabil disociată de ordinea teologică. Cad de pe soclu și 
marile sisteme, inclusiv cel al lui Descartes, întrucît procedează 
în sensul invers metodei pozitive, ambiţionînd zadarnic să încă- 
tuşeze realul în tipare prestabilite, de esenţă pur speculativă. Or, 
singure „experiența și observaţia reprezintă materialul sistemelor. 
Nimic nu e mai primejdios în fizică și mai susceptibil să conducă 
la eroare decît graba de a construi sisteme fără a dispune în 

prealabil de cantitatea necesară de material." Notăm încă, dincolo 
de numeroase fapte care atestă importanţa acordată unor noi 
tehnici și metode în biologie și medicină (anatomia comparată, 
utilizarea microscopului etc.) ori unor descoperiri (vaccinul an- 
ti-variolic, partenogeneza puricelui etc.), prefigurarea ideii evo- 
luţiei speciilor și combaterea, un secol înainte de Pasteur, a 
teoriei generaţiei spontanee, 

Vom poposi mai mult asupra științelor umane, fiindcă pro- 
blematica lor implică o mare diversitate de aspecte și atitudini, 
care fumizează încă argumente ori contra-argumente dezbaterii 
ideologice din zilele noastre. Asupra economiei politice opiniile 
enciclopediștilor nu concordă. Rousseau, în baza teoriei contrac- 
tualiste, preconizează un intervenţionism etatic, de esență mora- 
listă, menit să combată luxul și să limiteze inegalitatea averilor. 
Cei mai mulţi dintre colaboratori și unii dintre cei mai influenți 
(Quesnay, Turgot, în parte şi Diderot) înclină însă spre fizio- 
cratism. Ei susţin primatul agriculturii asupra industriei şi 
comerţului, întrucît cea dintii e productivă, creînd valori ce 
depăşesc nevoile cultivatorilor, în vreme ce ultimele nu dezvoltă 
efectiv bogăția naţiunii fiindcă nu creează un plus-produs. Apar 
și celelalte teze binecunoscute: superioritatea marilor ferme 
capitaliste asupra micii proprietăţi, necesitatea utilizării de mij- 
loace tehnice și îngrășăminte pentru sporirea randamentului, 
libertatea comerţului (spre a nu pune piedici exportului de 
grîne), stabilirea de prețuri stimulative ale cerealelor etc. După 
părerea unui specialist contemporan (Jean Fourasti6), doctrina 
economică a Enciclopediei traduce o înţelegere remarcabilă a 
„modelului: unei societăţi liberale, neajunsă încă în faza marii 
industrii. „Determinismele simple”, cu care ea operează, sînt la 
baza noţiunilor moderne de venit național și productivitate a 
muncii, 

Teoria socială și politică a Enciclopediei pornește de la ideea 
că societatea e rezultatul natural al raporturilor pe care oamenii 
le instituie între dînșii. Or, fiindcă nimeni n-a primit de la 
natură dreptul de a comanda altora, reiese că împărţirea între 
stăpînitori și stăpîniţi nu poate avea la origină decît violența sau 

contractul. În adevăr, cu excepția autorității paterne, care ia 
sfîrşit de îndată ce copiii devin adulți, în toate celelalte cazuri 
autoritatea se bizuie „fie pe puterea și violența exercitată de 
cel care o deține, fie pe consimțămîntul celor ce i-au conterii-o 
printr-un contract explicit sau implicit”. Contractul presupune 
însă avantajul reciproc: în schimbul cedării unei parcele de 
suveranitate, e legitim ca individul să pretindă a fi protejat 
și a beneficia nestingherit de drepturile sale naturale : libertatea 
de credinţă, de gîndire, de expresie, de mișcare. Încălcarea acestor 
drepturi are semnificaţia unei ruperi unilaterale a contractului ; 
ea poate conduce la deteriorarea gravă a relaţiilor dintre guvern 
și cetăţeni, la abuzuri și despotism, de o parte, la rebeliune și 
indisciplină, de alta. În acest sens, Enciclopedia pledează cu 
vigoare împotriva restrîngerii libertăţilor, a justiţiei selective, a 
tuturor formelor de absolutism, intoleranță şi represiune. 

În pagini memorabile, pătrunse de o profundă compasiune 
faţă de păturile oprimate, care au vibrat puternic în sensibilitatea 
contemporană, Enciclopedia instruiește procesul practicelor infame 
ale puterii, care degradează condiția umană. Între acestea, tortura 
e una dintre cele mai abominabile. La fel, colonialismul, care 
se justifică pretinzînd ipocrit că urmărește creștinarea păgînilor. 
Înlocuirea forței dreptului prin dreptul forţei atrage însă cu 
necesitate represalii. Încît — se întreabă pe drept cuvînt unul 
dintre enciclopediști — „ce-am avea să reprosăm unui prinţ din 
Asia ori Lumea Nouă care ar porunci să fie spînzurat primul mi- 
sionar trimis acolo pentru a-l converti ? Nu e oare datoria de că- 
petenie a unui suveran să vegheze la menţinerea păcii și a liniş- 
tei în statele sale, să-i trateze sever pe cei ce-și disimulează la 
început slăbiciunea sub o mască de blîndeţe ipocrită, pentru ca, 
apoi, îndată ce au puterea, să devină promotorii celor mai bar- 
bare şi perfide dogme ? Creștinii trebuie să-și impute lor înșiși 
dacă celelalte popoare, edificate asupra principiilor lor, nu mai 
vor să-i sufere, dacă văd în ei doar pe asasinii Americii sau pe 
perturbatorii Indiilor.“ Sclavia e condamnată ca o pată ruşinoasă 
nu numai pentru cei ce o suportă, ci în egală măsură pentru cei 
ce profită de pe urma ei sau numai îi acceptă perpetuarea. 

Într-o perioadă în care gloria militară, mai mult decît orice 
îndeletnicire pacifică și binefăcătoare a spiritului sau îndemînării 
manuale, făcea reputaţia oamenilor iluștri, iar termenul de „erou“ 
se identifica aproape cu cel de căpitan de oaste ori de soldat 
neînfricat, Enciclopedia denunţă absurditatea și ororile războiului. 
Ce e războiul? „Un fruct al depravării oamenilor, răspunde 
Dalmilaville, o maladie convulsivă și violentă a corpului politic.“ 
El „depopulează statele ; instaurează dezordinea ; stăvilește acţiu- 
nea legilor datorită licenţei pe care o promovează în moravuri ; 
face nesigure libertatea și proprietatea cetățenilor ; zdruncină și 
limitează negoțul ; duce la părăsirea muncilor agricole și a ogoa- 
relor. Izbînzile militare cele mai strălucite nu răscumpără nici- 
odată o naţiune de pierderea fiilor săi pe cîmpul de luptă; 
victoriile îi cauzează de fapt plăgi profunde pe care numai pacea 
le poate vindeca.“ 

Am mai spus că, deși demonstrează ilegitimitatea monarhiei 
de drept divin şi enunţă (încă inconsecvent) principiul suverani- 
tăţii naţionale, Enciclopedia nu preconizează republica, așa cum 
ar fi fost logic. Ceea ce se susține este doar mărginirea sistemului 
monarhic, abolind orice posibilitate de autocraţie prin introdu- 
cerea separaţiei puterilor — cum propusese Montesquieu — şi a 
aplicării principiului reprezentativ (dreptul de a alege fiind însă 
îngrădit în chip foarte parcimonios). Pentru opinii mai radicale 
nu sunase încă ceasul. E, dealtfel, cazul să amintim că publicarea 
Enciclopediei corespunde unei perioade de iluzii : filozofii sperau 
încă în activitatea reformistă, de largi proporţii, a despoţilor 
luminaţi (Ecaterina a II-a, Frederic al II-lea). Momentul decepţiei 
amare, dar și al lucidităţii, va veni maj tirziu, după încheierea 
operei. În tot cazul, arătînd că autoritatea cîrmuitorilor emană 
de la popor şi că ea poate fi revocată dacă pactul social e încălcat 
în mod flagrant, Enciclopedia furniza revoluţiei una din princi- 
palele sale justificări ideologice : legitimarea dreptului de rezis- 
tență la opresiune. 

Problemele istoriei se bucură de o mare atenţie în Enciclopedie, 
dovada unei curiozităţi pe care n-o mai satisfac Biblia și clasicii 
greco-latini. Din cele peste 6000 articole referitoare la istorie se 

degajă preocupări esențiale: în primul rînd, voința de a izgoni 
fabula şi arbitrarul, de a funda o metodologie a examenului 
critic al izvoarelor ; în al doilea rînd, efortul de a raționaliza 
explorarea trecutului substituind înregistrării seci de informaţii 
asupra domniilor şi războaielor o viziune filozofică a evoluției 
societății, în sensul lui Voltaire din Essai sur les moeurs et Vesprit 
des nations (Eseu despre moravurile şi spiritul naţiunilor, 1756). 
Prin aplicarea criticii, enciclopediștii ruinează în fapt istoria 
sacră, deşi se feresc s-o recunoască: admit că ea constituie un 
domeniu rezervat, întrucât depinde de revelaţie și pune în cauză 
credința, dar preconizează o operaţie de ecarisaj (eliminarea 
erorilor, falsurilor, contradicţiilor etc.), care, în ultimă instanţă, 
nu poate duce decît la negarea autenticităţii textelor religioase. 
În ce privește istoria laică, ei continuă și lărgesc breșa făcută de 
Voltaire în sistemul tradiţional axat pe cronologie şi evocarea 
figurilor privilegiate. Ca şi el, concep umanitatea ca o ființă 
colectivă, cu un destin comun, a cărui devenire în timp concre- 
tizează diversele faze ale trecerii de la starea de natură la 
starea de cultură. Ceea ce interesează nu sînt biografiile princiare, 
ci e viaţa societăţii, în toate compartimentele ei, de la infra- 
structura economică la suprastructurile juridice, politice, filozofice, 
de la baza antropologică a omului la psihologia diferenţială a 
diverselor popoare. Ideea centrală e aceea de „civilizaţie“, înţe- 
leasă ca ansamblul integrat al instituţiilor, tehnicilor, moravu- 
rilor, ideilor dar și ca ordine raţională, urmărind fericirea tuturora, 
pe care dinamica istoriei tinde s-o realizeze într-o formă plenară, 
datorită legii inexorabile a „progresului“. 

Doctrina estetică a Enciclopediei oferă mai puţine surprize 
întrucât se situează în mare măsură în orbita tradiţiei. Că eman- 
ciparea gustului rămîne în urma emancipării religioase și politice 
e evident prin dominanta neoclasică a marii majorităţi a 
articolelor.  Regăsim pretutindeni cultul anticilor, acceptarea 
necondiționată a ideii de „mimesis“, postulatul separării nete a 
genurilor, prețuirea artizanatului poetic, exigența cuviinţei și a 
criteriului educativ. Totuşi, ici și colo, se fac simţite anumite 
tendinţe de interpretare mai suplă a dogmelor ortodoxiei literare, 


XXXI 


mergînd pînă la omologarea parțială a unor insurgenţe. Astfel, 
deși Jaucourt condamnă „romanul“ în felul sever al moralismului 
clasic, considerîndu-l un gen frivol, care — exceptind pe Hamilton 
și doamna de La Fayette — nu a produs decît opere fade, apte 
să strice gustul şi de-a dreptul obscene, „scandalizîind“ pe 
oamenii avizaţi, totuși el nu-și reţine simpatia pentru Richardson 
și Fielding. Ceea ce înseamnă că, sub presiunea unor experienţe 
artistice convingătoare, vechile concepte începeau să-şi piardă 
rigoarea. Chiar și romanul — concede Jaucourt — poate fi 
orientat într-un sens „util“, dacă își propune să inspire bunele 
moravuri şi virtutea prin zugrăvirea „tablourilor simple, naturale 
și ingenioase ale întîmplărilor reale“. 

Articolul lui Saint-Lambert despre „geniu“ merge și mai 
departe. În spiritul englezului Young, ale cărui Conjectures on 
Original Composition apar în 1759, Saint-Lambert definește geniul 
drept o aptitudine înnăscută a sensibilităţii și fanteziei, care se 
exprimă în registrul sublimului, depășind prin inspiraţie, energie, 
culoare, însuflețire măsura obișnuită a talentului şi a normelor 
ce regentează creaţia. Diferenţa între „geniu“ și „gust“ se pro- 
filează clar: cel dintîi e „un dar al naturii” cel de-al doilea — 
„un rezultat al aplicaţiei și timpului“. „Pentru ca un obiect să 
fie frumos după regulile gustului trebuie să fie elegant, modelat, 
șlefuit fără ca aceasta să se observe; pentru a fi de geniu e 
uneori nevoie să aibă un aspect neglijent, neregulat, zgrunțuros, 
sălbatic. În Shakespeare sublimul și geniul strălucesc ca fulgerele 
într-o noapte întunecoasă, în schimb, Racine e totdeauna frumos. 
Homer e plin de geniu, Vergiliu de eleganţă." 

Ar fi totuși greşit să atribuim o pondere prea mare acestor 
formulări care validează, dealtfel cu moderație, orientările pre- 
romantice. Dacă acceptăm concluziile lui H. Dieckmann, autorul 
celui mai comprehensiv studiu asupra esteticii lui Diderot, tre- 
buie să admitem că, pe parcursul elaborării Enciclopediei, coordo- 
natorul lucrării se afla încă sub impresia interpretării natu- 
raliste a artei, de tip neoclasic, ca și principalii săi colaboratori 
în materie, Marmontel și Jaucourt. Nu e deci de mirare că ceea 
ce primează în ansamblu, dincolo de heterodoxiile pasagere, e 

optica veche, a unui Boileau amendat sensibil, dar acceptat în 
esență. Că Saint-Lambert constituie excepția şi nu regula o 
dovedesc rîndurile următoare, tot despre Shakespeare, însă deno- 
tînd un alt criteriu de valoare : Marele dramaturg, spune Jaucourt, 
după ce-i reproșase „revoltătoarea“ ignoranță a artei și a meca- 
nismului scenic, „avea un geniu înalt și fecund, era bogat în- 
zestrat pentru cele două specii ale teatrului (e vorba desigur 
de tragedie şi comedie — n.n.) dar el trebuie citat ca exemplu 
al pericolului care va pîndi totdeauna pe cei ce s-ar baza exclusiv 
pe aceste avantaje ca să atingă excelența în artă; e poate 
îndreptăţită bănuiala că se exagerează grandoarea geniului său...“ 
„In operele sale regretăm că scene pline de căldură și pasiune 
sînt adesea desfigurate printr-un amestec insuportabil de nere- 
gularităţi, uneori de absurdități... etc." 

Ultimul domeniu asupra căruia se cuvine să ne oprim e cel 
tehnologic, căci una dintre cele mai semnificative inovaţii ale 
Enciclopediei rezidă tocmai în locul important acordat diverselor 
meserii, unelte și îndeletniciri manuale.. „S-a scris (pînă acum) 
prea mult despre științe, observa d'Alembert în Discursul preli- 
minar, nu s-a scris destul despre cea mai mare parte a artelor 
liberale, nu s-a scris aproape nimie despre artele mecanice.“ 
Această inegalitate de tratament le apare enciclopediștilor cu 
atît mai neîntemeiată, cu cît activitatea direct productivă e cea 
căreia îi datorăm înmulţirea bunurilor și satisfacerea comodi- 
tăților fără de care viața societății moderne nu e de conceput. 
Pe de altă parte, privilegierea muncii intelectuale în raport cu 
cea. fizică duce la rezultatul profund negativ că-i depreciază 
socialmente pe cei ce muncesc cu brațele, încurajînd în schimb 
prejudecata că „a da o aplicație constantă şi metodică unor 
experiențe şi obiecte particulare, sensibile şi materiale, înseamnă 
a ne abate de la demnitatea spiritului uman“. În consecinţă, una 
dintre preocupările majore ale lui Diderot și a colaboratorilor 
săi e să reabiliteze munca manuală şi să valorifice în mod 
amplu toate spețele cunoașterii aplicative. Enciclopediștii colindă 
atelierele și manufacturile spre a ancheta asupra maşinilor și 
modului de lucru, ostenindu-se apoi să descrie diversele utilaje 

şi procedee, să expună cu cît mai multă claritate, ajutindu-se 
de admirabile planșe ilustrative, succesiunea operațiilor care 
conduce de la materia primă la obiectul fabricat. 

Prin această deschidere spre lumea muncii și a tehnologiei, 
atît de puţin în spiritul elitar al aristocrației blazate, dar atît 
de conformă viziunii despre lume a burgheziei, clasă legată de 
formele înaintate ale producției materiale, Enciclopedia își afirmă 
odată în plus vocaţia integratoare și pragmatică. 


6. Enciclopedia la noi 


Influenţa Enciclopediei a fost imensă, asemenea unei maree 
care se propagă vertiginos peste hotarele împărăţiilor și peste 
limitele ce separă generaţiile, zdrobind în cale orice rezistență 
şi modificînd profund fața însăși a peisajului. Cercetările mai 
vechi și mai noi au încercat să urmărească acest proces de difu- 
ziune care a contribuit la focalizarea problematicii „luminilor“, 
dînd culturilor continentului, aflate pe trepte inegale de dez- 
voltare, un termen de referinţă unitar, stimulativ, de o mare 
forţă persuasivă. Dar nici sintezele cele mai recente, ca de pildă, 
cea a lui L. 'Trenard (Le rayonnement de VEncyclopedie, 
(Răspîndirea „Enciclopediei“, în Cahiers d'histoire mondiale, nr. 
5, 1966), ori a lui Jacques Proust (cap. VI din L'Encyclopédie, 
Paris, 1965) cu toate că însumează aportul a nenumărate anchete 
de detaliu, n-au reușit să depăşească proporţiile unei schițe, 
sugestive — fireşte, dar încă departe, foarte departe de înre- 
gistrarea tuturor ecourilor materiale, fără a mai vorbi de receptă- 
rile creatoare, interesînd în prima linie, dar grèu de identificat 
din cauza distorsiunilor aduse mesajului. „Tabloul pe care l-am 
întocmit, recunoștea de curînd Jâcques Proust într-un articol din 
Revue d'histoire littéraire de la France (nr. 1, 1972), ca şi cel 
datorat lui L. Trenard seamănă cu acele hărți vechi în care 
găsești mari file albe purtind doar inscripţia prudență: Hic 
sunt leones” 

Un studiu corespunzător despre destinul Enciclopediei în 
Țările române lipsește încă, deşi necesitatea lui nu mai trebuie 

argumentată, E adevărat că dincolo de inerentele dificultăți ale 
documentării, se ridică problema spinoasă a defalcării, „influen- 
tei“ Enciclopediei de „influenţa“ enciclopediștilor, exercitată pe 
canale multiple şi prin opere din cele mai variate. A proceda 
în virtutea principiului suum cuiusque tribuere (să dai fiecăruia 
ceea ce e al lui) — cum pretinde comparatismul de obîrşie 
neopozitivistă, încă dominant în știința universitară — e greu 
în unele cazuri și imposibil în altele. De fapt, explorarea rolului 
knciclopediei la noi trebuie privită ca o latură a unei probleme 
cu mult mai generale, cea a raporturilor gîndirii românești cu 
filozofia „luminilor“, al cărei contur de ansamblu a fost schițat 
cu mînă de maestru de D. Popovici, în urmă cu trei decenii. Nu 
încape îndoială că numeroasele. contribuţii ivite între timp, care 
au avut darul să lărgească enorm volumul informaţiilor, să mo- 
dilice perspectiva metodologică în studierea faptelor de influ- 
enţă și să perfecţioneze utilajul conceptual, reclamă elaborarea 
unei noi sinteze. Aceasta ar fi în măsură să confrunte varianta 
românească a „luminilor“ cu modelul european (occidental şi 
centro-sud-estic) relevînd în asemănări nu atît împrumuturi, cît 
afinități, și în deosebiri, nu atît abateri de la o „normă“, cît 
manifestări ale originalității naţionale. 

În rîndurile de față, care au un obiectiv limitat, rămînem 
exclusiv în sfera de gravitație a Enciclopediei, dînd cîteva indi- 
caţii sumare asupra ecourilor ei direct reperabile. Că acestea 
au fost cu mult mai bogate şi mai fertile decît o atestă infor- 
maţiile de care dispunem momentan e aproape inutil să mai 
precizăm. Pentru cine cunoaște extraordinara rîvnă de împărtă- 
şire din cultura „luminatei Europe“ care i-a caracterizat pe 
cărturarii noştri, clerici și mireni, la sfîrșitul secolului al 
XVIII-lea și începutul secolului al XIX-lea, e cert că o carte 
de importanța Enciclopediei trebuia -să fie căutată, gustată şi 
să răscolească puternic minţile. 

Potrivit unei semnalări a lui N. Iorga, cea dinţii atestare 
despre un român care posedă cîteva volume din Enciclopedie 
îl priveșţe pe un Ianache Cantacuzino şi datează din 1777. Cu 
puţin mai tîrziu, în 1778, se interesează de celebra operă învă- 

țatul episcop Chesarie, titularul eparhiei Rîmnicului (care se 
abona concomitent și la Journal encyclopédique de libre pro- 
pagande philosophique), Dacă acest cleric cu mintea ascuţită și 
curiozități profane va fi fost în adevăr printre primii cititori, 
în ordine absolută, sau numai printre primii lectori „cunoscuţi“ 
ai Enciclopediei rămîne deocamdată sub semnul întrebării. Mai 
interesant e însă un alt fapt, relevat de Al. Duţu și confirmat, 
ulterior, de cercetările lui Mircea Anghelescu: Chezarie folo- 
seşte Enciclopedia în redactarea prefeţelor cîtorva dintre Mineele 
sale (pe decembrie 1779; ianuarie, februarie și martie 1780). 
Acelaşi lucru îl face și Filaret, urmașul lui Chezarie în scaunul 
episcopal al Rîmnicului, deşi cu mai puţin aplomb. Tot Al, 
Duţu a descoperit paralelisme între prefața lui Grigore Rîm- 
niceanu la Triodul din 1798 şi articolul Europe din Enciclopedie, 
datorat neobositei pene a poligrafului Jaucourt. Mai puţin argu- 
mentată ne pâre afirmaţia că mitropolitul “moldovean Leon 
Gheuca (cel ce plănuise tipărirea Aventurilor lui Telemac de 
Fénelon şi a Cugetărilor lui Oxenstiern) ar fi apelat și el la 
Enciclopedie în lucrarea manuscrisă Despre ştiinţa stihiilor. Ori- 
cum, pare neîndoielnic că el poseda celebra operă, ca și, dealtfel, 
mitropolitul Iacob Stamate și episcopul Filaret. Un exemplar 
incomplet se afla și în biblioteca domnească din București. 

Cu toate că dintre figurile de prim-plan ale luminismului 
ardelean I. Budai-Deleanu a ocazionat în ultimii ani cîteva 
lucrări remarcabile (îndeosebi ale Luciei Protopopescu și Ioanei 
Petrescu) și o excelentă ediţie critică (Florea Fugariu), nu s-a 
găsit pînă acum dovada unei „influențe“ a Enciclopediei, în sensul 
„dogmatic“ al cuvîntului, deși opera autorului Țiganiadei respiră 
la fiecare pas „influenţa“ enciclopediștilor și e îmbibată de spi- 
ritul filozofic al secolului. Că Budai-Deleanu a cunoscut-o și că 
ea a intrat în raza „cîmpului său de incitaţie intelectuală” ni 
se pare indiscutabil. La fel, avem convingerea că boierii luminaţi 
din Principate, de la sfîrșitul secolului al XVIII-lea și începutul 
secolului al XIX-lea, I. Cantacuzino, C. Conachi, V. Pogor, V. 
Viîrnav, N. Rosetti-Roznovanu, Ionică Tăutu au știut cu toţii 
de Enciclopedie, dacă nu altfel, atunci din auzite, şi cel puţin 

unii din ei au avut prilejul să ia în mînă un volum sau altul, 
pentru a căuta o informaţie izolată sau a se lămuri asupra unei 
chestiuni litigioase. 

Răsunetul celebrei opere e încă viu la un pașoptist ca Heliade 
Rădulescu, legat puternic de spiritul „luminilor“. Semnalăm în 
acest sens, cu titlu de exemplu, două detalii inedite. Aprecierea 
despre Fenelon, din ades citatul articol Pentru poezie (1832), e 
scoasă de-a dreptul din Enciclopedie (afară de cazul cînd „cita- 
rea" aparține unui text intermediar necunoscut). Heliade spune : 
„În Fénelon... se ciudeşte cineva că nu poate afla rima, în vreme 
ce toată scrierea lui este poezie”. Textul respectiv din „Enciclo- 
pedie, produs de inepuizabilul Jaucourt, sună astfel: „Le plus 
beau roman du monde, Telemaque, est un vrai poeme à la me- 
sure et à la rime pres" (Cel mai frumos roman din lume, Tele- 
mac este un adevărat poem exceptind măsura şi rima). Ace- 
laşi Jaucourt îi furnizează lui Heliade una dintre ideile esen- 
tiale ale prefeţei la Noua Eloiză (1837) şi anume că romanele sînt 
utile acolo unde domnește corupţia moravurilor iar publicul nu 
mai e receptiv altor mijloace de restaurare a moralității. 

În orice caz, e evident că pentru generaţia lui Heliade Enci- 
clopedia încetează de a mai avea statutul unei opere „vii“, nemij- 
locit implicată în dialogul cu epoca; aceasta se întîmplă atit 
din cauza perimării materialului informativ, cît și din cauza 
crizei luminilor, accelerată de Revoluţia Franceză. E adevărat că 
în Răsărit decalajul evoluţiei socio-istorice interzice manifestarea 
acestei crize, menţinîind pînă spre 1830-1840 condiţii favorabile 
unui luminism moderat — de unde și eventualitatea, probată în 
cazul lui Heliade, a situării în orbita reformistă a gîndirii enci- 
clopediste. Însă pe la 1830-1840 ideologia anti-feudală se radi- 
calizează, peisajul intelectual se schimbă, romantismul își impune 
tot mai stăruitor exigenţele și stilul. Enciclopedia, sub aspectul 
de „dicţionar“ acordat „logos“-ului secolului al XVIII-lea, începe 
să dateze și la noi, ca pretutindeni. 

O dovadă concludentă în acest sens ne-o oferă o afirmaţie a 
lui Ion Ghica, din 1844. În articolul Ochire asupra ştiinţelor, 
publicat în Propășirea, care schiţează, cu limpezime și siguranță, 

tabloul principalelor ramificații și dezvoltări ale ştiinţelor fizice 
și umane la jumătatea secolului trecut, Ghica vorbeşte de Enci- 
clopedie ca de o carte depășită. „Schimbări mari s-au făcut în 
toate cunoștințele fizice, scrie el... Enciclopedia lui Diderot, în care 
toate cunoștințele omului erau scrise în ordinul alfabetic; astăzi 
este o carte ce nu mai poate sluji. Apa și aerul descompus de 
Lavoisier nu mai este apa și aerul din Enciclopedie şi soarele lui 
Fresnel nu luminează lumea cu lumina ce refractă prisma lui 
Newton." 

Dar să luăm bine seama : acțiunea corozivă a timpului atinge 
forma concretă de explicitare a principiilor, nu principiile însele, 
Valorile în numele cărora Enciclopedia combătuse și care-i orga- 
nizaseră platforma programatică : rațiunea, libertatea, justiţia. tole- 
ranța, progresul — rămîn ca și înainte, în centrul bătăliei pentru 
mai bine. În perspectiva marilor mutații ale conștiinței sociale 
și a transformărilor revoluţionare ale timpului nostru, întelegem 
azi mai clar ca oricînd ce era naiv și ce era formal în aceste 
valori. Dar sesizăm, deopotrivă, şi ce era în ele exemplar. 

în Avertismentul volumului VIII Diderot seria, cu un superb 
orgoliu : „Dacă o revoluţie care germinează poate în cine ştie 
ce colț ignorat al pămîntului, ori se prepară în centrul însuși al 
lumii civilizate, ar izbucni cîndva, distrugînd orașele şi risipind 
popoarele şi un singur exemplar al acestei opere ar supravieţui, 
am putea spune atunci că totul nu e pierdut“. Diderot exagera, 
desigur. Dar dincolo de entuziasmul partizan, lesne de înţeles 
pentru cel ce avea conștiința că înălțase, în pofida unor dificul- 
tăţi imense, sinteza monumentală a gîndirii secolului, cuvintele 
citate exprimă o încredere neclintită în continuitatea civilizaţiei, 
în victoria raţiunii asupra tenebrelor şi a tuturor formelor de 
înstrăinare a omului de propria-i esenţă. Din acest. punct de 
vedere, lecţia Enciclopediei n-a fost zadarnică şi e încă stimula- 
tivă pentru epoca noastră, pentru toți cei ce luptă împotriva asu- 
pririi și injustiției, sperînd în acea ordine radioasă și transparentă 
în care pe toată planeta omul să poată deveni OM — aşa cum 
au visat „luminile“. 


PAUL CORNEA 


INDICAȚII BIBLULLOGRAP ICE 


Literatura dedicată Enciclopediei s-a îmbogăţit și s-a diversi- 
ficat considerabil în ultimele două decenii ; pentru profan, orien- 
tarea în hățişul lucrărilor erudite, al gloselor și comentariilor, 
devine din ce în ce mai dificilă; ca în toate domeniile, și aci, 
problema esenţială e de a ierarhiza informaţia și a selecta căile 
de acces, Indicaţiile de mai jos nu vor decit să introducă în 
materie. 

Ediţii de texte alese : Albert Soboul, Textes choisis de „V Ency- 
clopedie (Texte alese din „Enciclopedie") Paris, 1952 (ediţie pe 
care culegerea de faţă o urmează în cea mai largă măsură) ; Alain 
Pons, „Encyclopédie“. Les articles les plus significatifs (Enciclope- 
dia, Articolele cele mai semnificative) Paris, 1963; Jeanne et 
Michel Charpentier, L'Encyclopédie... Paris, 1971 (excelentă ediţie 
școlară). La Frankfurt . Verlag din Stuttgart a apărut de curînd 
o versiune facsimilată a ediţiei originale. Un articol succint dar 
remarcabil e cel al lui B. Groethuysen, L'Encyclopedie în Tableau 
de la littérature française preface par Andre Gide (Tablou al 
literaturii franceze prefaţat de...) Paris, 1939. 

Monografii asupra Enciclopediei : Pierre Grosclaude, Un auda- 
cieux message: „L'Encyclopedie" (Un temerar mesaj: „Enciclo- 
pedia"), Paris, 1951; Jacques Proust, Diderot et „lPEncyclopedie“ 
(Diderot și „Enciclopedia“), Paris, 1962 (lucrare fundamentală ; 

există şi o versiune redusă, dar amendată în cîteva puncte: 
VEncyclopedie, Paris, 1965) ; Franco Venturi, Enciclopedia, Torino, 
1969 ; John Lough, The Encyclopedie, London, 1971. 

Difuziunea Enciclopediei: L. Trenard, Le rayonnement de 
PEncyciopedie 1751-1789 (Răspîndirea „Enciclopediei“), în Cahiers 
dhistoire mondiale, nr. 8, 1966 ; P.M. Berkov, Histoire de „VEncy- 
clopedie“ dans la Russie du XVIIl-e siècle (Istoria „Enciclopediei“ 
în Rusia secolului al XVIII-lea), în Revue des études slaves, 
t. XLIV, 1965; Paul M. Sparlin, Diderot, d'Alembert and „the 
Encyclopédie", in North America (Diderot, d'Alembert și „Enci- 
clopedia“), în Studies on Voltaire, LVII. 

O punere la punct asupra cercetărilor recente : Jacques Proust, 
Questions sur PEneyclopedie (Discuţii asupra „Enciclopediei“), în 
Revue d'histoire littéraire de la France, nr. 1, 1972. 

Enciclopedia în Țările Române : N. Iorga, Contribuţii la istoria 
literaturii române în veacul XVIII şi XIX, în An. Ac. Rom. Mem. 
sect. lit, S. II, t: XXVIII, p. 192-197; D. Popovici, Literatura 
română în epoca luminilor, în Studii literare I, ediție îngrijită şi 
note de I-Em. Petrescu, Editura Dacia, Cluj, 1972, p. 109, 137 ; Al. 
Duţu, Coordonate ale culturii româneşti în secolul al XVIII-lea 
(1700-1821), Editura Ştiinţifică, București, 1968, p. 147-154, 157-162 
(cercetarea cea mai completă, cu date inedite); M. Anghelescu, 
Preromantismul românesc, Editura Minerva, Bucureşti, 1971, p. 
41-45 ; Ionică Tăutul, Scrieri social-politice, cuvînt înainte, studiu 
introductiv, note de Emil Vîrtosu, București, 1974, p. 38, 238. 


TABEL CRONOLOGIC 


1745 februarie. Librarul Le Breton se asociază cu germa- 
nul Sellins și englezul Mills în vederea traducerii în 
franceză a lucrării lui Chambers, Encyclopaedia or 
an Universal Dictionary of arts and sciences (Enci- 
clopedia sau dicționar universal al artelor și știinţe- 
lor), apărut la Londra în 1728. 


august. Le Breton se ceartă cu colaboratorii săi 
străini, întovărășindu-se cu trei colegi parizieni care 
voiau să publice un dicţionar de medicină al engle- 
zului James, tradus de Diderot. 


1746 ianuarie. Cei patru asociaţi obţin privilegiul edi- 
tării Enciclopediei sau — cum e libelată autori- 
zaţia de imprimare — a Dicţionarului universal al 
artelor și științelor, tradus după dicționarele engleze 
ale lui Chambers şi Harris, cu adăugiri. Răspunde- 
rea lucrării e încredinţată abatelui Guy de Malves, 
membru al Academiei de științe, asistat de Diderot 
și d'Alembert. 


iulie. Lucrarea lui Diderot, Pensées philosophiques 
(Reflecţii filozofice), publicată sub vălul anonimatu- 
lui, e condamnată de Parlamentul din Paris. 

1747 


octombrie. Diderot şi d'Alembert preiau conducerea 
directă a lucrării. 


1748 aprilie. Un nou privilegiu consemnează lărgirea pro- 


1749 


1750 


{r91 

iectului Enciclopediei. E vorba acum şi de un dic- 
ţionar al „meseriilor“, nu numai al „artelor și știin- 
telor“ iar  „adăogirile** au devenit „amplificări“ 
(augmentations). * 


iulie. Diderot e arestat din cauza publicării opuscu- 
lului Lettres sur les aveugles à lusage de ceux qui 
voient (Scrisoare asupra celor orbi spre folosul celor 
ce văd) dar spre norocul lui, e încarcerat la Vin- 
cennes şi nu la Bastilia, unde nu mai era loc (!). 
După demersuri stăruitoare ale librarilor şi prie- 
tenilor e eliberat în noiembrie. 


noiembrie. Apare, în 8.000 ex., Prospectul Enciclo- 
pediei anunţind caracterul publicaţiei, dimensiunea 
(zece volume in-folio dintre care două de planșe) şi 
condiţiile de subscripţie. 


iunie. Apare primul volum al Enciclopediei, în 2.050 
exemplare, sub titlul Encyclopédie ou Dictionnaire 
raisonné des sciences, des arts et des métiers par 
une société de gens de lettres, mis en ordre et publié 
par M. Diderot, de Academie Royale des Sciences 
et Belles Lettres de Prusse, et, quant à la partie 
mathématique, par M. d Alembert, de l'Académie 
Royale des Sciences de Paris et de celle de 
Prusse et de la Société Royale de Londres (Enciclo- 
pedia, sau Dicţionar rațional al științelor, al artelor și 
al meseriilor, editată de o societate de oameni de 
litere, ordonată și publicată de D. Diderot, de la 
Academia regală de științe şi litere a Prusiei, ṣi, 
pentru partea matematică, de D. d'Alembert, de la 
Academia regală de științe din Paris şi de la cea 
din Prusia şi de la Societatea regală din Londra). 


a 


Tisz 


octombrie. În urma violentelor atacuri ale iezuiţilor 
în Journal de Trévoux si a plîngerilor adresate rege- 
lui de episcopul Boyer, Malesherbes, care îndeplinea 
o funcție echivalentă aceleia de director al publica- 


țiilor şi comerțului de carte; se vede silit — în 
pofida simpatiei cu care urmărea eforturile lui 
Diderot şi d'Alembert — să numească trei cenzori 


însărcinați să supravegheze îndeaproape conținutul 
articolelor. 


noiembrie. Abatele de Prades, prieten al lui Diderot 
şi colaborator al Enciclopediei, susține în fața Sor- 
bonei o teză de doctorat asupra Ierusalimului ceresc, 
acceptată întîi cu elogii, dar după scurtă vreme 
denunțată fiindcă ar promova religia naturală și 
idei senzualiste. l 


ianuarie. Apare volumul al doilea al Enciclopediei 
care stîrneşte o adevărată furtună. Articolul Certi- 
tudes al abatelui de Prades e învinuit de erezie. 


februarie. Consiliul regelui publică un edict ordo- 
nînd ca primele două volume ale Enciclopediei „să 
fie și să rămînă suprimate“. Abatele de Prades e 
obligat să se exileze, împreună cu alți doi prelați, 
ambii colaboratori ai Enciclopediei. 


mai. Graţie stăruințelor lui Malesherbes şi protecției 
doamnei de Pompadour, guvernul autoriză discret 
continuarea lucrării. 

Apariția volumului al treilea, în 3.100 exemplare. 


noiembrie. Apare volumul al patrulea. D'Alembert 
e ales membru al Academiei Franceze. 


noiembrie. Apare volumul al cincilea, precedat de un 


_Elogiu al lui Montesquieu, scris de d'Alembert (pri- 

1756 
1757 

lejuit de moartea autorului lui Esprit des lois (Spi- 
ritul legilor). 


mai. Apare volumul al şaselea. 


ianuarie. Puțin după începerea războiului, denumit 
de „şapte ani“, care va duce la pierderea coloniilor 
franceze din Lumea Nouă, are loc un atentat împo- 
triva regelui Franței, Ludovic al XV-lea. 


aprilie. Edict al Parlamentului, prevăzînd pedepse 
severe (inclusiv condamnarea la moarte) pentru 
publicarea de lucrări neautorizate sau care ar pro- 
paga subversiune. 


mai-noiembrie. Atacurile împotriva Enciclopediei se 
înmulţesc. Pamflete de Palissot : Petites lettres sur 
les grands Philosophes (Mici scrieri asupra marilor 
filozofi) şi Moreau : Nouveau Mémoire pour servir 
à l'histoire des Cacouacs (Nou memoriu spre a servi 
la istoria Cacouacs-ilor). Fréron îl acuză pe Diderot 
că ar fi plagiat drama Le fils naturel (Fiul natural), 
publicată în acelaşi an. 


noiembrie. Apariția volumului al şaptelea stîrneşte 
scandal datorită articolului Genève al lui d'Alembert, 
care priveşte cu simpatie tendința sociniană a pas- 
torilor genevezi (constînd în negarea predestinării, a 
divinității lui Christos și a păcatului originar). 


ianuarie. Exasperat de învinuirile şi jignirile care i 
se aduc, d'Alembert renunţă la funcţia de corespon- 
sabil al lucrării, dar, la insistenţele librarilor, revine 
fără entuziasm asupra gestului său. 


iulie. Apare tratatul lui Helvetius, colaborator al 
Enciclopediei, De Vesprit (Despre spirit). 


septembrie. Un oarecare Abraham Chaumeix publică 
sub titlul Prejuges légitimes contre „l Encyclopédie“ 


1759 


1760. 


1762 


1763. 


(Prejudecăţi legitime împotriva „Enciclopediei“) o 
furibundă diatribă în două volume împotriva Enci- 
clopediei și a lucrării lui Helvetius. 


ianuarie. Parlamentul examinează opt cărţi dăună- 
toare, între care De lesprit şi Enciclopedia. Cea 
dintii e condamnată să fie ruptă de călău și apoi 
arsă în piaţa publică. Întrucît acuzaţiile împotriva 
Enciclopediei sînt mai greu de dovedit iar compli- 
cităţile oculte de care se bucură editorii nu permit 
o sancţiune brutală, se decide numirea unei comisii, 
alcătuită din jurisconsulţi şi teologi, cu toţii jan- 
seniști, care s-o 'cerceteze cu de-amănuntul. 


martie. Privilegiul Enciclopediei e revocat. 


septembrie. Bulă papală condamnînd Enciclopedia. 
Cu toate dificultăţile, Diderot şi Le Breton obţin, 
graţie sprijinului lui Malesherbes, un privilegiu pen- 
tru tipărirea unei colecţii de planșe în patru volume, 
care să-i ramburseze pe subseriitori. 

octombrie. D'Alembert își dă demisia. 


Continuă atacurile împotriva Enciclopediei. Lefranc 
de Pompignan o critică violent în discursul său de 
recepţie la Academia Franceză iar Palissot repre- 
zintă o pastișă a Femeilor savante de Moliere, în 
care filozofii (Diderot, Helvetius, Rousseau, Grimm) 
țin locul preţioaselor. 


ianuarie. Apare primul volum de planse. 

August. Ordinul iezuiţilor e interzis în Franţa iar 
membrii săi sînt expulzați. Enciclopediştii scapă 
astfel de adversarii lor cei mai înverșunați. 
Ecaterina a Il-a propune continuarea Enciclopediei 
în Rusia, dar Diderot refuză. 


Apar două noi volume de planșe. 

1764 noiembrie. Diderot constată cu stupoare și amără- 
ciune că Le Breton își arogase dreptul de a cenzura 
manuscrisele încredințate spre tipar şi e pe punctul 
de a se retrage (vezi prefața). 


1765 august. Apare volumul al optulea. 


1766. Publicarea volumului al patrulea de planșe și a 
volumelor IX-XVII de text, cu indicaţia unui loc 
de tipărire fictiv (Neufchâtel). 


februarie. Le Breton e închis la Bastilia pentru 8 
zile fiindcă a încălcat dispoziţiile privind difuzarea 
lucrării. 

1767-1772. Publicarea volumelor V-XI de planşe. Diderot 
şi Le Breton își încetează munca. | 


1776. Pankouke publică un supliment de patru volume și 
un volum de planșe. 


1777. lau sfîrşit două reeditări ale Enciclopediei, una 
începută la Lucques, în 1758, alta la Geneva, în 
1771. (În afara ediţiei pariziene şi a acestor două 
reeditări, Enciclopedia va fi imprimată pînă la 1782 
încă de patru ori: la Livorno, Geneva-Neuichâtel, 
Lausanne-Berne, Yverdon). 


1775. Episcopul Chezarie din Rîmnic cere corespondentu- 
lui său Hagi Pop, din Viena, să-i procure „o carte 
ce se numeşte sfranţozește Dictionnaire encyclo- 
pedique“. 

1779 decembrie. Chezarie foloseşte pasaje din Enciclope- 
die în prefața Mineiului pe decembrie. 


1780. Pankouke publică tabla alfabetică a Enciclopediei, 
în două volume. 
ERC; 


PRINCIPALII COLABORATORI AI 
BNO TO DOPED TES 


ALEMBERT (d) (1717—1783): matematici, fizică generală 

BARTHEZ (1734—1786) : medicină 

BOUCHER d'ARGIS (1708—1791) : drept 

BOULANGER (1722—1759) : critică literară, arte mecanice, drept, 
economie politică 

BROSSES (de) (1709—1777) : critică literară 

CONDILLAC (1714—1780) : filozofie 

CONDORCET (1743—1794) : matematică 

DAUBENTON (1716—1799) : istorie naturală 

DIDEROT (1713—1784) : filozofie, arte mecanice 

DUCLOS (1704—1772) : critică artistică, istorie 

DUMARSAIS (1676—1756) : gramatică 

HELVETIUS (1715—1771) : filozofie 

HOLBACH (d) (1723—1789) : chimie, istorie naturală 

JAUCOURT (Cavaler de) (1704—1779) : filozofie, fizică, istorie na- 
turală, arte mecanice 

LA CONDAMINE (1701—1774) : istorie naturală, geografie 

LALANDE (1732—1807) : astronomie 

MALLET (Abatele) (1713—1755) : teologie 

MARMONTEL (1723—1799) : critică literară şi artistică 

MONTESQUIEU (1689—1755) : critică artistică, filozofie 

MORELLET (Abatele) (1727—1819) : teologie, filozofie 

MORVEAU (GUITON de) (1737—1816) : chimie 

NECKER (1737—1804) : fizică 

PRADES (Abatele de) (1720—1782) : filozofie, teologie 

QUESNAY (1694—1774) : filozofie, economie politică 

ROUSSEAU (1712—1778) : critică muzicală 

SAINT-LAMBERT (1716—1803) : critică artistică, armată și artă 
militară 

TRONCHIN (1709—1781) : medicină 

TURGOT (1727—1781) : critică literară, drept, economie politică 

VAUCANSON (1709—1782) : arte mecanice 

VOLTAIRE (1694—1778) : critică literară, istorie 

WATELET (1718—1786) : critică artistică 

YVON (Abatele) (1714—1791) : filozofie, teologie 


DISCURS PRELIMINAR 
AL ENCICLOPEDIEI 


(d'Alembert ?) 


Discursul preliminar cuprinde două părți: o clasi- 
ficare a cunoștințelor umane, bazată pe deosebirea 
celor trei facultăți: memorie, rațiune, imaginaţie (că- 
rora le corespund istoria, filozofia şi artele frumoase) 
și o istorie sumară a ştiinţelor și a artelor, începînd 
cu Renaşterea, pînă la mijlocul secolului al XVIII-lea. 
În pasajul care urmează, d'Alembert defineşte scopul 
Enciclopediei. 


SCOPUL ENCICLOPEDIEI 


Lucrarea pe care o începem (şi pe care dorim s-o 
ducem la bun sfîrşit) are două obiective : ca Enciclopedie, 


1 Jean le Rond d'Alembert (1717-1783), matematician și filozof 
francez. Principala lucrare, o culegere de opuscule, Melanges de 
philosophie, dhistoire et de littérature (Texte filozofice, istorice şi 
literare), în care gîndirea sa filozofică oscilează între materialism 
și idealism : deși admite existenţa obiectivă a lucrurilor reale, 
deși neagă ineismul cartezian și se pronunţă pentru evoluţia şi 
progresul științific, crede totuși într-o existenţă separată a sufle- 
tului, independent de materie, crede într-un Dumnezeu creator al 
lumii şi neagă posibilitatea cunoașterii adevărului absolut. Alături 
de Diderot, a fost spiritus rector al Enciclopediei. 


trebuie să expună pe cît e cu putinţă ordinea și înlănțui- 
rea cunoștințelor umane ; ca Dicţionar raţional al științe- 
lor, al artelor și al meseriilor, trebuie să conţină despre 
fiecare știință şi despre fiecare artă, fie ea liberală, fie 
mecanică, principiile generale care le stau la bază și cele 
mai esenţiale detalii care alcătuiesc corpul și substanţa lor. 
Aceste două puncte de vedere, acela al Enciclopediei și 
acela al Dicţionarului rațional, vor constitui deci planul 
şi împărţirea, Discursului nostru preliminar. Le vom exa- 
mina, le vom urmări pe rînd și vom da socoteală de mij- 
loacele prin care s-a încercat îndeplinirea acestui dublu 
obiectiv. 

Dacă ne-am gîndi cît de cît la legătura pe care o au 
descoperirile între ele, ne-am putea da seama cu ușurință 
că științele şi artele își dau un sprijin reciproc și că 
există deci un lanţ, care le unește. Dar dacă adesea e greu 
să reduci fiecare ştiinţă sau fiecare artă în parte la un 
mic număr de reguli sau de noţiuni generale, e cu atît 
mai greu să cuprinzi într-un singur sistem ramurile 
infinit de variate ale ştiinţei umane. 

Cel dinții pas pe care-l avem de făcut în această cer- 
cetare este acela de a examina — îngăduiţi-ne acest ter- 
men — genealogia şi filiaţia cunoștințelor noastre, cauzele 
care le-au dat naştere şi caracteristicile care le deosebesc ; 
într-un cuvînt, să ne întoarcem pînă la originea și pînă 
la modul în care s-au format ideile noastre. Independent 
de măsura în care acest examen ne va ajuta să facem o 
enumerare eniclopedică a științelor și artelor, el își 
găsește totuși locul la începutul unui Dicţionar rațional 
al cunoștințelor umane. 


ACVILĂ 
(Diderot 1) 


Un alt? exemplu al metodei enciclopediștilor : cel 
mai neînsemnat articol le dă ocazia să atace supersti- 
tia şi să-i opună atotputernicia raţiunii. 

A se referi la articolele: Postul Paștelui, Critică 
în științe, 


Acvila este o pasăre închinată lui Jupiter din ziua în 
care acestui zeu — după ce consultase augurii în insula 
Naxos asupra sorţilor de succes în războiul pe care voia 
să-l înceapă împotriva Titanilor — îi apăruse o acvilă 
care i-a purtat noroc. Se mai spune că o acvilă s-ar fi 


1 Denis Diderot (1713-1784), spirit enciclopedist, „cap filozofic", 
a manifestat interes pentru toate compartimentele culturii, de la 
filozofie pînă la matematică şi anatomie, motiv pentru care Vol- 
taire l-a supranumit „pantofil“ (iubitorul tuturor lucrurilor). A 
fost directorul şi simbolul Enciclopediei, a cărei existenţă este 
legată indisolubil de numele său. S-a impus atenţiei contempora- 
nilor prin lucrarea Pensées philosophiques (Reflecţii filozofice, 
1746), Diderot este reprezentativ pentru spiritul sec. al XVIII-lea, 
însumâînd în personalitatea sa toate curiozităţile ştiinţifice, utopiile 
şi contradicţiile acestui „secol al luminilor“. 

2 Vezi comentariul articolului Agnus scythicus, care, în textul 
francez, apare înaintea articolului Aczilă (Aigle). 


îngrijit ca el să aibă ambrozie în timpul copilăriei și, 
spre a o răsplăti pentru această grijă, el a aşezat-o prin- 
tre stele. Acvila apare în reprezentările lui Jupiter, cînd 
la picioarele zeului, cînd lîngă el şi aproape întotdeauna 
ţinînd trăsnetul în ghiare. După toate aparențele, istoria 
aceasta se întemeiază aproape în întregime pe observarea 
zborului acvilei, căreia îi place să se înalțe pînă la norii 
cei mai de sus și să se retragă în ţinutul tunetelor. Și 
asta a fost de ajuns pentru a fi consacrată ca pasăre a 
zeului ce stăpînea cerul și văzduhul şi pentru a i se da 
să păstreze trăznetul. Nu mai rămînea decît să-i stîr- 
nească pe păgîni cînd era vorba să-și cinstească zeii: 
superstiţia este gata oricînd să scornească cele mai extra- 
ordinare și mai grosolane viziuni. Viziuni pe care le con- 
sacră mai apoi timpul şi credulitatea popoarelor ; şi vai 
de acela care — fără a primi de la Dumnezeu înalta și 
primejdioasa cinste de misionar —, ţinînd prea puţin la 
liniştea lui și cunoscînd prea puţin oamenii, va lua asu- 
pră-şi sarcina de a-i instrui. Dacă introduci o rază de 
lumină într-un cuib de bufniţe, nu faci altceva decit să 
le răneşti ochii şi să le stiîrnesti ţipetele. Ferice de poporul 
căruia religia nu-i cere să creadă decît lueruri adevărate, 
sublime și sfinte, şi să imite numai acţiuni pline de vir- 
tute ; așa este religia noastră, în care Filozoful nu trebuie 
decît să-şi urmeze raţiunea pentru a ajunge la picioarele 
altarelor ei. 


“AER 
(Diderot, P. Landois) 


Grecii adorau aerul atît sub numele de Jupiter, cît şi 
sub acela de Junona. Jupiter domnea în înaltul atmosferei, 
Junona în partea ei inferioară. Uneori, aerul era și el 


o divinitate avînd ca soţie luna şi ca fiică roua. În zarea 
cerului, se făceau precizări fie prin observarea zborului 
și ţipătului păsărilor, fie prin urmărirea meteorilor și 
cometelor, a mișcării norilor sau a direcţiei tunetului. 

În Ifigenia, Menelau ia aerul drept martor al cuvin- 
telor lui Agamemnon ; dar Aristofan consideră o impie- 
tate acest jurămînt al lui Euripide. Cu cît cercetăm mai 
atent religia păgînilor, cu atît o găsim mai deschisă către 
poezie ; totul este însutleţit, totul respiră, totul este meta- 
foră ; nu poţi face un pas fără să întilnești lucruri divine, 
zei și o mulţime de ceremonii care se povestesc cu plă- 
cere, dar sînt puţin conforme raţiunii. 


Aer. Maniere considerate din punct de vedere grama- 
tical. Aerul pare să se fi născut odată cu noi ; te izbeşte 
de la prima vedere. Manierele ţin de educaţie: Ne facem 
plăcuţi prin aer; ne distingem prin maniere. Aerul te 
pune în gardă, manierele te obligă. Cineva te îndepăr- 
tează prin aerul său, dar te reţine şi te încîntă mai apoi 
prin manierele sale. Îţi dai aere; manierele se compun. 
Aerul ţi-l alcătuiești ; manierele ţi le studiezi. Nu poţi fi 
un pan 1 fără să ştii să-ţi dai aere și să-ţi compui maniere ; 
nici chiar un bun comediant. Dacă nu știi să-ți dai aere 
şi să-ți studiezi manierele, eşti un prost curtezan ; și 
trebuie să eviţi situaţiile în care ești obligat să pari altfel 
decit ești. (DIDEROT) 


Aer se cheamă, în Pictură, impresia pe care o face un 
tablou, la vederea căruia parcă respiri, într-adevăr, aerul 
din natură, în diferitele ore ale zilei : răcoarea — dacă el 
reprezintă un răsărit de soare; căldura — dacă repre- 
zintă un apus. Se mai spune și că un tablou are der, pen- 
tru a marca estomparea culorii fondului și a obiectelor 


1 Pan — nobil. 


după poziţia lor mai mult sau mai puţin îndepărtată : 
această estompare se numeşte perspectivă aeriană. 

O altă expresie este aceea de aer al figurii : cineva are 
o figură expresivă. 1 Se mai spune că ai prins, ai sesizat 
aerul unui chip, adică l-ai făcut întru totul asemănător. 
În cazul acesta, aerul pare să depindă mai puţin de con- 
tiguraţia părţilor decît de ceea ce am putea numi expresi- 
vitatea figurii. (P. LANDOIS) 2 


AGNUS SCYTHICUS 
(Diderot) 


Se remarcă în Enciclopedie un număr mare de 
mici articole, anodine în aparență, dar care le-au 
oferit autorilor un prilej de a se ridica împotriva fa- 
natismului, superstiției sau prejudecăţii, folosind ade- 
sea ironia și polemica. Să subliniem această voință 
deliberată a enciclopediștilor de a da, în legătură cu 
cele mai neînsemnate articole, adevărate lecţii de spi- 
vit critic și de metodă științifică. Articolul, la prima 
vedere inofensiv, sfîrşeşte prin a ţinti departe : mai 
întîi, împotriva minunilor și a pretinselor miracole 
(încă nu s-a şters amintirea „convulsionarilor“ 3 pe 
mormântul diaconului Pâris, în cartierul Saint-Marcel) 
şi, mai mult, chiar împotriva textelor sfinte înseși, 
despre care nu poate fi vorba decît aluziv în acest 

1 Autorul vizează, desigur, fizionomia. 

2 Paul Landois, autor dramatic, a trăit în sec. al XVII-lea, se 
remarcă prin crearea unui gen literar bastard, tragedia burgheză, 
care a influențat pe cîţiva din scriitorii notorii : Diderot, Beaumar- 
chais, La Chaussée ete. Din opera sa, fără strălucire, s-a impus 
numai piesa Sylvie (1741). A colaborat la Enciclopedie. 

3 Janseniști fanatici din secolul al XVIIi-lea, apucaţi de con- 
vulsiuni mistice la mormîntul diaconului Pâris. 


program de critică istorică: principiului autorității i 
se. răspunde cu mărturia faptelor. 
A se referi la articolele : Alcatrace, Critică în ştiinţe. 


Domnul Hans Sloane spune că Agnus scythicus este 
o rădăcină ceva mai lungă de un picior 1, avînd tuberculi, 
din ale căror extremităţi ies cîteva tulpini lungi de apro- 
ximativ trei pînă la patru degete? — destul de asemă- 
nătoare cu cele ale ferigii —, şi mai spune că o mare 
parte a suprafeţei sale este acoperită cu un puf negru- 
gălbui, lucios ca mătasea și lung de un sfert de deget, pe 
care-l folosesc cei ce scuipă sînge. El adaugă că în Jamaica 
se găsesc unele ferigi care cresc cît un copac şi sînt acope- 
rite cu un puf asemeni celui pe care îl observăm pe plante- 
le noastre capilare ; 3 şi că, în sfîrșit, se pare că s-a folosit 
un oarecare meșteșug ca să li se dea chipul unui miel, 
căci rădăcinile se aseamănă cu trupul, iar tulpinile cu 
picioarele acestui animal. 

lată deci toată minunea mielului din Scitia redusă la 
nimic sau la foarte puţin, la o rădăcină păroasă căreia, 
modelînd-o, i se poate da, cu aproximaţie, aspectul 
unui miel. 

Acest articol ne va trezi cugetări care sînt de mai 
mare folos împotriva superstiţiei și a prejudecăţii, decît 
este putul mielului de Sciţia împotriva scuipării de sînge. 
Kircher 4 şi, după Kircher, luliu-Cezar Scaliger 5 scriu o 


1 Un picior are cea. 33 cm. 

2 Un deget are 25,4 mm. măsura veche era de 27,07 mm. 

3 Este vorba despre o specie de ferigi cu piciorușe fine ca firele 
de păr (capilare). 

4 Atanasius Kircher (1601-1680), filozof şi inventator german, 
profesor de filozofie la Roma. Este autorul a numeroase lucrări 
de compilaţie. 

5 Iuliu-Cezar Scaliger (1484-1558), filolog şi critic italian (Giu- 
lio Cesare Scaligero), autor al unei Poetici. Adversar violent al lui 
Jérôme Cardan şi Erasm ; rămîne unul dintre cei mai mari erudiți 
ai Renașterii. 


minunată fabulă, şi o scriu cu acel ton grav și convin- 
gător care întotdeauna impune respect. Sînt oameni a 
căror înţelepciune şi cinste nu pot fi puse la îndoială: 
totul pledează pentru ei, sînt crezuţi. Cine sînt cei care 
îi cred ? Cele mai mari genii ale timpului lor : și iată că, 
dintr-o dată, totul este întărit de o sumedenie de mărturii 
mai puternice decît ale lor şi care constituie, pentru 
urmaşi, o dovadă plină de autoritate, căreia nu vor avea 
nici forţa, nici curajul să-i reziste, iar mielul de Scitia 
va trece drept o fiinţă reală. 

Trebuie să deosebim faptele în două clase: în fapte 
simple şi obişnuite şi în fapte extraordinare şi miracu- 
loase. Pentru faptele simple, mărturiile cîtorva persoane 
instruite, care nu trădează niciodată adevărul, ajung; 
celelalte au nevoie, pentru omul care gîndește, de auto- 
rități mai puternice. În general, e bine ca autorităţile 
acestea să fie în raport invers cu verosimilitatea faptelor, 
adică să fie cu atît mai numeroase și mai mari cu cît 
verosimilitatea este mai scăzută. 

Faptele trebuie subimpărțite — atît cele simple, cît şi 
cele extraordinare — în fapte trecătoare și fapte perma- 
nente. Trecătoare sînt acele fapte care n-au existat decit 
în răstimpul duratei lor; permanente sînt acelea care 
există totdeauna și de care poţi fi sigur oricînd. E clar 
că acestea din urmă sînt mai de crezut decît primele, iar 
ușurința pe care o are fiecare de a 'se convinge cît de 
adevărate sau cît de false sînt mărturiile trebuie să-i 
facă pe martori mai circumspecţi, iar pe oamenii ceilalţi 
să-i înduplece a le da crezare. 

Trebuie să împărţim faptele trecătoare în fapte care 
s-au petrecut într-un secol luminat și fapte care s-au 
petrecut în timpuri de întuneric şi de ignoranță; iar 
faptele permanente, în fapte permanente într-un loc 
accesibil sau într-un loc inaccesibil. 


Mărturiile trebuie luate în considerare în ele însele, 
apoi comparate între ele: luate în considerare în ele 
însele, pentru a vedea dacă nu implică vreo contradicţie 
i dacă provin de la oameni luminaţi şi instruiți ; com- 
parate între ele, pentru a descoperi dacă nu sînt copiate 
unele după altele și dacă toată această mulţime de auto- 
rităţi : Kircher, Scaliger, Bacon 1, Libanius2, Licetus, 
Eusebiu 3 etc. nu se reduce cumva la zero sau la autorita- 
tea unui singur om. 

Trebuie să se bage de seamă dacă martorii sînt sau 
nu martori oculari, ce anume au pus ei în joc pentru a 
se face crezuţi, de ce se temeau sau ce sperau ei comu- 
nicînd altora fapte la care afirmau că au fost martori 
oculari ; dacă, pentru a-și susține mărturia, și-au expus 
viaţa, trebuie să recunoaștem că aceea ar căpăta astfel 
o mare tărie; și ce-ar mai fi dacă viaţa şi-ar fi sacri- 
ficat-o sau pierdut-o ? 

De asemenea, nu trebuie confundate faptele care s-au 
petrecut în văzul unui întreg popor cu acelea la care 
n-au asistat decit un mie număr de persoane. Faptele 
ascunse, oricît de puţin miraculoase ar fi, nu merită să 
fie crezute : în schimb, faptele publice — împotriva cărora 
n-a protestat nimeni în timp, sau pe care puţini le-au 
contestat şi aceia rău-intenţionaţi sau prost informați — 
aproape că nu pot fi contrazise. 


1 Francis Bacon (1561-1626), marele gînditor englez, a pus ba- 
zele metodei experimentale în științe, în lucrarea sa Novum Or- 
ganum (Noul Organon). Enciclopediştii fac uz de ea în toate oca- 
ziile. 

2 Libanius (314-393), retor grec. A profesat la Atena, Constanti- 
nopole, Niceea, apoi în Antiohia. A fost dascălul împăratului Iu- 
lian. Autor a numeroase discursuri apologii către împărați, retori 
şi filozofi ai timpului. 

3 Eusebiu din Cezareea (265-340), episcop al Cezareei, autor al 
unei celebre Istorii ecleziastice, este considerat panniel istoriei 
religiilor. 


lată o parte din principiile după care ţi se admite 
sau contestă credinţa, dacă nu vrei să te laşi pradă visării 
și dacă iubeşti sincer adevărul. 


AGRICULTOR 


(nesemmat) 


Acest articol dezvoltă temele fiziocraţiei. Prin agri- 
cultor se înțelege atît fermierul cît și proprietarul 
care, în fruntea unei mari exploatări, dispunînd de 
capitaluri importante, practică marea cultură. Marii 
„agricultori“ au fost agenţii cei mai activi ai dezvol- 
tării capitalismului în producţia agricolă şi această 
începînd de la jumătatea secolului al XVIII-lea. 

A se raporta la articolele : Fermieri, Grîne, Impo- 
Zile, 


Agricultor. Nu e vorba de omul de corvoadă, mer- 
cenar 1 care ţesală caii şi boii și care ţine coarnele 
plugului. Ar însemna să ignorăm condiţia agricultorului 
și menirea lui dacă i-am asocia numele cu ideile de 
grosolănie, sărăcie şi desconsiderare. Vai de ţara în care 
agricultorul ar fi, într-adevăr, un om sărac! Aceasta nu 
s-ar putea întîmpla decît în sînul unei națiuni care ar 
fi ea însăși săracă și în care o decadenţă progresivă si-ar 
face curînd simţite efectele funeste. 

Cultura pămîntului este o activitate care necesită multe 
investiţii, fără de care ea este sterilă şi ruinătoare. Marile 
recolte nu se datorează numai muncii oamenilor : caii 
sau boii ară ; cirezile îngrașă pămîntul ; o recoltă presu- 


1 Omul care-și vinde puterea de muncă, în speţă, pentru tre- 
buri fizice, 

pune în mod necesar o bogăţie anterioară care nu poate 
fi înlocuită de muncă, oricîtă s-ar depune. Trebuie deci 
ca agricultorul să fie proprietarul unui fond considerabil, 
fie pentru a-și putea echipa ferma cu șeptel și unelte 
agricole, fie pentru a putea face faţă cheltuielilor zilnice, 
pe care nu le recuperează decît abia după vreo doi ani 
de la primele investiţii. 

Dintre toate felurile de bogății, numai darurile pămîn- 
tului se reproduc constant,. pentru că nevoile primare 
sint mereu aceleași. Manufacturile produce foarte puţin 
peste salariul oamenilor cărora le dau de lucru. Comerţul 
bancar nu produce decît mișcarea unui simbol, care n-are 
nici o valoare în el însuşi. Pămiîntul şi numai el dă 
adevăratele bogății, a căror reproducere anuală asigură 
unui stat venituri fixe, ce nu pot fi discutate de opinia 
publică, vizibile, şi care nu pot fi sustrase nevoilor sale. 
Or, darurile pămîntului sînt totdeauna proporţionale cu 
investiţiile agricultorului şi depind de cheltuielile care le 
preced : în acest fel, bogăţia mai mare sau mai mică a 
agricultorilor poate fi un barometru foarte exact al 
prosperității unei naţiuni, stăpînă pe un teritoriu întins. 

Cîrmuirea nu trebuie niciodată să scape din ochi 
această clasă de oameni demnă de interes. Dacă ei sînt 
istoviţi, umiliți, supuşi unor sarcini exagerate, nu se vor 
mai încumeta să îndeplinească o muncă fără foloase si 
fără demnitate : îşi vor plasa investiţiile în întreprinderi 
mai puţin utile; agricultura va tînji, lipsită de bogății, 
și decăderea ei va atrage sărăcirea şi slăbirea unui stat 
întreg. Dar prin ce mijloace se asigură prosperitatea 
statului, favorizînd agricultura ? Prin ce fel de favoare 
or fi determinaţi oamenii bogaţi să-și consacre banii şi 
timpul acestei îndeletniciri ? Asta nu se poate întîmpla 
decît asigurind agricultorului vînzarea produselor sale, 
lăsîndu-i deplina libertate a culturii, în fine, ferindu-l de 
povara unui impozit arbitrar asupra investiţiilor necesare 
reproducţiei. Dacă e adevărat că nu se poate realiza o 

cultură avantajoasă fără mari investiţii, condiția necesară 
pentru ca aceste investiţii să se poată valorifica este 
deplina libertate a exportului produselor. Cine şi-ar 
periclita fondurile în cazul unei nesiguranţe a vinzării 
produselor, determinată de greutăţile impuse exportului ? 
Grînele au un preţ de bază necesar. Acolo unde exportul 
nu e liber, agricultorii se vor teme de o supraproducţie 
şi de o suprasarcină asupra produselor a căror valoare 
de schimb este inferioară cheltuielilor. la care au fost 
obligaţi. Libertatea exportului asigură, prin egalitatea 
preţului, recuperarea investiţiilor şi un produs net, sin- 
gurul care poate să determine investiţii noi. Tot atit de 
necesară prosperității sale este și libertatea culturilor, 
orice piedică în această privință este inutilă, abuzivă şi 
ridicolă. Chiar dacă veţi putea forța un agricultor să 
semene grîu, nu-l veţi putea forța să-și lucreze bine 
pămîntul și să-i dea îngrășămintele fără de care cultura 
griului este nerentabilă. În acest fel, risipiţi un produs, 
care ar fi fost avantajos, într-o curată pierdere ; printr-o 
măsură oarbă și imprudentă, pregătiţi tocmai foametea 
pe care aţi vrut s-o preîntîimpinaţi. 

Impunerea arbitrară tinde în mod vizibil să pună 
capăt oricărui efort al agricultorului şi investiţiilor pe 
care el ar dori să le facă ; ea istoveşte izvorul veniturilor 
statului ; și, răspîndind neîncrederea şi teama, ea înăbușe 
orice sîmbure de prosperitate. Impunerea arbitrară este 
adeseori excesivă, dar, chiar dacă n-ar fi, ea are întot- 
deauna un viciu radical, acela de a influența asupra 
investiţiilor necesare reproducţiei. Ar trebui nu numai 
ca impozitul să nu fie niciodată arbitrar, ci mai ales să 
nu acţioneze imediat asupra agricultorului. Statele au 
momente de criză, cînd resursele sînt indispensabile și 
trebuie obţinute grabnic. Fiecare cetățean îi datorează 
atunci statului tributul belșugului său. Dacă impozitul 
asupra proprietarilor devine excesiv, el nu acţionează 
decît asupra cheltuielilor, care, prin ele însele, sînt sterile. 

Un mare număr de cetăţeni suferă şi gem, dar acesta 
este doar un rău trecător, nu durează decît atît cît con- 
tribuţia extraordinară ; dar dacă impozitul a fost stabilit 
asupra investiţiilor necesare agricultorului, acest rău 
devine spoliativ. Reproducerea, scăzută prin ceea ce s-a 
prelevat asupra investiţiilor, ajunge repede la prăbuşire. 

Statul epuizat lîncezește timp îndelungat şi adesea 
nu-și mai redobîndeşte bunăstarea care este condiţia 
puterii lui. Părerea că agricultorul n-are nevoie decit de 
propriile lui braţe pentru a-și exercita munca este în 
parte origina greșelilor la care s-a ajuns în această pri- 
vinţă. Ideea aceasta distructivă e adevărată doar în ceea 
ce priveşte acele ţări în care cultura s-a degradat. Sără- 
cia agricultorilor desființează aproape orice materie 
impozabilă și reduce resursele statului. 


ALCATRACE 
(Diderot) 


Autorul ne dă o rapidă lecţie de metodă știinţifi- 
că: ştiinţele naturii trebuie să se bazeze pe obser- 
varea faptelor. 

Vezi articolele : Agnus seythicus, Critică în științe. 


Alcatrace, mică pasăre pe care zadarnic am căuta-o 
în jurul latitudinii 16 a oceanului Indian și pe coastele 
Arabiei, unde spune Wicquefort că se găsește, căci, 
pentru a o recunoaște, ar trebui o altă descriere, în urma 
căreia ne-am da seama, poate, că e o pasăre cunoscută 
deja sub un alt nume. Îi invităm pe călători să fie mai 
buni observatori, dacă vor ca Istoria naturală să se îmbo- 
găţească cu observaţiile lor. Atita timp însă cît nu ne 
vor aduce decît nume, nu vom fi înaintat cu nimic. 

"ARIE (În muzică) 


(Rousseau, Marmontel 1) 


Aria, în muzică, este, propriu-zis, melodia adaptată 
cuvintelor unui cîntec sau unei mici poezii cantabile ; 
prin extindere, numim arie cîntecul însusi. În opere se 
numește arie orice bucată de muzică bine delimitată 
spre deosebire de recitativ care nu este delimitat: în 
general, numim arie orice bucată muzicală, fie vocală, fie 
instrumentală, care are un început şi un sfirsit. Cînd 
subiectul cere doi parteneri, aria se numește duet: cînd 
sînt trei se numeşte trio etc. | 

Saumaise ? crede că acest cuvînt vine din latinescul 
aera : și dl 


Romanii aveau semnele lor pentru ritm, ca şi grecii, 
dealtfel ; iar aceste semne, după caracterele lor numerice, 
se numeau nu numai numerus ci şi aera, adică număr, 
sau semnul numărului ; numeri nota. Acesta era sensul 
in care îl găsim folosit de Lucilius4: Haec est ratio? 
perversa aera ? summa subducta improbe ? 

a Şi Sextus Rufus l-a folosit cu acelaşi înţeles. Cu toate 
că acest cuvint, aera, n-a fost adoptat la început de către 


1 Jean François Marmontel (1723-1799), scriitor francez, poligraf. 


A scris mult și divers: teatru, proză literară, critică. Cunoscute 
sînt : Contes moraux (Povestiri morale), cap. XV (Despre tole- 
ranţă), Poétique française (Poetica franceză) şi Eléments de litté- 
rature (Elemente de literatură). Povestirile morale, situate ca fac- 
tură intre roman și epopee, cuprind un studiu senzațional despre 
toleranță, care a fost tradus în toate limbile. N-a strălucit totusi 
prin originalitate, A fost un asiduu colaborator al Enciclopediei 
unde semnează Marmontel. ; 

z Claude Saumaise (1588-1653), reputat filolog la Leyden. 

° Gilles Ménage (1613-1693) s-a ocupat de etimologii, publicînd 
lucrări asupra limbii franceze. 

4 Caius Lucilius (180-102 î.e.n.), poet satiric latin. 

muzicieni decît pentru „numărul“ sau „măsura ċinte- 
cului“, mai tîrziu a fost folosit în acelaşi sens cu cuvîntul 
numerus ; şi s-au folosit de aera pentru a indica însuși 
cîntecul ; de unde au venit cuvîntul francez air și cel 
italienesc aria, amîndouă cu același înţeles. 

Grecii aveau mai multe feluri de arii pe care le numeau 
nomes ; fiecare cu caracterul lor, iar altele fiind proprii 
anumitor instrumente, asemănătoare într-o oarecare mă- 
sură cu ceea ce numim astăzi bucăți sau sonate. 

Muzica modernă are diverse feluri de arii, adaptate 
diferitelor genuri de dans, care le dau și numele : v. Me- 
nuet, Gavotă, Musetă, dansul breton numit „Passepie“, 
Cîntec ete. (Domnul J. J. ROUSSEAU 9). 

Arie (Literatură, poezie lirică). Citind şi recitind L' Essai 
sur opinion de la Poésie et de la Musique (Eseul despre 
opinia asupra poeziei şi a muzicii), am fost foarte pătruns 
de ideile pe care le cuprinde această excelentă lucrare ; 
și de atunci, reflecţiile şi cunoştinţele pe care le-am 
căpătat odată cu experienţa s-au potrivit atit de bine 
cu principiile autorului Eseului..., încît, scriind despre 
poezia menită să fie pusă pe note, n-aş mai fi în stare 
să deosebesc ce e de la el şi ce e de la mine, aşa că e 


mai bine să-i atribui din capul locului — fie că-l copiez 
sau nu — tot ceea ce voi spune cu privire la obiectul 


pe care l-a aprofundat atît de bine. 

Aria este o perioadă muzicală care are un motiv, o 
finalitate, un conţinut, o unitate, o simetrie şi o reluare. 

1 Jean Jacques Rousseau (1712-1778) a fost mai puţin cunoscut 
ca muzician. În această calitate, a imaginat un sistem de notație 
cifrată, iar în Lettre sur la musique française (Scrisoare asupra mu- 
zicii franceze — 1753) îşi expune opiniile asupra muzicii ; a com- 
pus și opere, Muses galantes (Muzele galante — 1745) şi Devin 
du village (Ghicitorul satului — 1753), care a fost jucată pe scena 
Operei din Paris, cu mare succes. A fost prieten cu Diderot și cu 
enciclopediștii d'Alembert, Condillac ete. La Enciclopedie, a sus- 
tinut partea muzicală. 


Astfel aria este pentru muzică ceea ce perioada este 
pentru elocință, adică tot ce poate fi mai ordonat, mai 
desăvirșit și mai mulţumitor pentru ureche; și a nu o 
admite în cîntecul teatral ar fi să lipsim spectacolul liric 
de cea mai însemnată dintre plăcerile sale. Tocmai far- 
mecul ariei compensează la italieni monotonia recitati- 
vului lor şi răceala scenelor episodice ; şi este tocmai ceea 
ce lipseşte operei franceze pentru a nu mai fi atit de 
monotonă şi pentru a o reanima prin impresii mai vii și 
mai sensibile decît acelea ale dansului, care pare să fi 
devenit astăzi, pentru acest spectacol, singura soluţie 
împotriva plictiselii. 

Dar dacă aria trebuie să fie admisă în muzica scenică, 
ea trebuie să fie introdusă aci cu multă naturaleţe ; şi 
arta de a o folosi acolo unde trebuie nu a fost destul de 
cunoscută. Muzica vocală are trei procedee diferite : reci- 
tativul simplu, recitativul obligat şi aria sau  cîntecul 
periodic și continuu. Cel dintii e folosit în scenele liniștite, 
cel de-al doilea în situaţiile mai pline de vioiciune, în 
care se exprimă șocul pasiunilor, mișcările frînte ale 
sufletului, rătăcirea minţii, nehotăririle gîndului şi tot 
ce se întîmplă tumultuos și întretăiat pe scenă. Vezi cu- 
vintul Recitativ. 

Care este deci locul ariei? lată-l: există momente în 
care starea sufletească e determinată și frămîntarea sa 
e hotărită fie de către o singură pasiune, fie de două 
pasiuni care se succed, fie de două pasiuni care se 
combat și care biruie rînd pe rînd. Dacă afecțiunea sufle- 
tească este simplă, aria trebuie să fie la fel de simplă; 
ea este atunci expresia unei frămîntări mai lente sau 
mai rapide, mai violente sau mai blînde, dar care nu e 
contrariată ; și aria îi împrumută caracterul. Dacă afec- 
ţiunea sufletească este complexă și tulburată de două 
mișcări opuse, aria le va exprima pe amîndouă, dar cu 
deosebirea că ea va fi: cînd numai o succesiune directă, 
o trecere, ca de la descurajare la entuziasm, de la durere 

la disperare, şi atunci cel dintii sentiment trebuie să fie 
în contrast cu al doilea, iar acesta din urmă să constituie 
perioada sa specifică ; aceasta este aria cu două teme, dar 
fără întoarcere de la una la alta ; cînd o repliere a sufle- 
tului asupra lui însuși, un fel de revenire a celei de a 
doua mișcări la prima, şi atunci aria va lua forma ron- 
doului : va începe cu mînia, căreia îi va urma mila, şi apoi 
o nouă nuanţă de ciudă o va face să dispară, readucînd 
cu mai multă forţă pe cel dintii dintre aceste sentimente. 
De pildă, sînt cazuri în care aria în rondo poate începe 
cu sentimentul cel mai acut, urmat de o destindere, 
pentru a răbufni la urmă cu mai multă căldură și mai 
multă vivacitate : e vorba uneori de iubirea pe care o 
înfrînează datoria, dar care se eliberează totuşi și se 
dăruie cu totul arzîndelor sale dorinţi ; este bucuria pe 
care teama o temperează și pe care o nouă rază de spe- 
ranţă o  însufleţeşte ; este mînia pe care o domolește 
generozitatea, dar pe care resentimentul ofensei o înflă- 
cărează cu şi mai multă patimă. 

Se poate totuşi întîmpla ca prima parte a ariei, deşi 
este cea mai dulce, să aibă un caracter atît de sensibil, 
atît de grațios sau aît de atrăgător, încît să se facă dorită 
auzului, și în cazul acesta poetul trebuie să aibă grijă 
ca frămîntarea sufletească să-l ducă într-acolo : urechea, 
care și așteaptă această revenire, ar fi neplăcut înșelată 
dacă ar fi lipsită de o asemenea plăcere. 

În sfîrșit, zbuciumul sufletului sau oscilaţiile lui de 
la o stare la alta pot fi intensificate în mod firesc și, 
astfel, reluarea primei părți a ariei se poate repeta de 
mai multe ori. 

Mișcarea și structura ariei sînt deci luate din natură, 
fie că ea exprimă o simplă mișcare sufletească, o singură 
afecţiune care crește şi se diversifică prin nuanțele sale ; 
fie că exprimă pendularea și agitația sufletului între două 
sau mai multe sentimente opuse; fie că ea exprimă 
trecerea unică de la un sentiment mai moderat la un 

sentiment mai viu şi viceversa. Toate acestea urmează 
legile inimii omeneşti şi a cere ca declamaţia muzicală 
să nu fie o arie, ci un simplu recitativ, frînt în modula- 
ţiile sale — fără intenţie și fără unitate — înseamnă nu 
numai a voi ca arta să fie lipsită de unul dintre orna- 
mentele sale, ci a contrazice natura însăși care indică 
modul de expresie. Un sentiment simplu şi continuu cere 
un cîntec care să-l cuprindă cu căldură și a cărui întin- 
dere limitată să-l dezvolte şi să-l încheie; două senti- 
mente, care se succed sau care oscilează în suflet, cer un 
cîntec complex, ale cărui tendinţe să contrasteze ; chiar 
reluarea ariei își are modelul în natură, căci se întîmplă 
destul de des ca reflecţia liniștită și, mai mult încă, pasi- 
unea să readucă sufletul la ideea sau la sentimentul pe 
care îl părăsise. Există deci tot atît adevăr într-un dacapo 
(sic) în muzică cît şi în aceste repetări ale lui Moliere: 
„Bietul om! Ce căuta în acel iad? Caseta mea, draga 
mea casetă !“ 1 

Dar pentru ca aria să fie firesc plasată, trebuie sesizat 
exact momentul în care adevărul expresiei o solicită ; 
aria într-un moment gol sau rece va reprezenta întot- 
deauna un ornament fals. Trebuie ales momentul culmi- 
nant al scenei — pentru a-i da expresia cea mai puternică, 
și această expresie trebuie luată ea însăşi din natură. 
Subiectul ariei nu trebuie să fie nici o imagine luată de 
aiurea, nici o comparație forţată, nici un madrigal șlefuit 
artificial, nici o antiteză ciudat aranjată ; ceea ce convine 
mai bine sufletului este expresia cea mai simplă, pentru 
că ea imprimă cuvîntului cele mai sensibile accente, iar 
muzicii, pe cele mai mișcătoare. 

Cit despre forma pe care poetul trebuie să o dea 
perioadei hărăzite să alcătuiască o arie, ar fi foarte greu 
de făcut o recomandare : trebuie ţinut seama numai ca 
fiecare parte a unei arii foarte simple, adică ideile sau 


1 Motiv obsedant din monologul lui Harpagon, eroul Avarului 
lui Moliere. 

sentimentele ps care le întrunește, să fie analoge şi să li 
se poată da o unitate în expresia care le cuprinde : aceas- 
tă unitate de expresie o numim motiv sau intenţie și ea 
face farmecul ariei. ; 

Un talent, fără de care este imposibil să scrii în acest 
gen, este acela de a intui cîntecul, adică ce anume ca- 
racter trebuie să aibă aria, ce întindere cere şi ce mișcare 
îi e proprie. 

S-a pretins că simetria versurilor îi este indiferentă 
muzicianului şi i se pune în seamă următoarea atitudine : 
„compuneți cum vă place: metrul, ritmul, fraza, stilul, 
concis sau periodic, totul îmi este egal; totdeauna voi 
găsi modalitatea de a crea un cîntec“. Da, un cîntec frînt, 
schilodit, fără intenţie şi fără şir, care se va strădui să 
fie expresiv, dar care, nefiind deloc melodios, nu va 
avea nici adevărul naturii, nici farmecul artei. Italia are 
doi poeţi celebri, pe Zeno! şi pe Metastasio2: Zeno e 
dramatic, are căldură, interes, mișcare în scenă, dar ariile 
sale sînt prost compuse: nici o simetrie, nici o inteli- 
genţă în croiala versurilor şi în alegerea ritmului ; muzi- 
cienii l-au abandonat. Metastasio, dimpotrivă, a așezat 
frazele, pauzele, numerele și toate părţile ariei ca și cum 
ar fi cîntat-o el însuși ; toți muzicienii l-au agreat. 

Nu e mai puţin adevărat că un muzician trage uneori 
foloase dintr-o asperitate, după cum un șlefuitor de pietre 
scumpe pune în valoare defectul unei agate ; dar acestea 
sînt scăpărări ale geniului și ele nu se repetă. 


1 Apostolo Zeno (născut și mort la Veneţia, 1668-1750), poet, 
literat și critic italian. A publicat, cu Vallismieri, Giornale dei 
letterati și a compus un mare număr de opere. 

2 Pietro Buonaventura Trapassi zis Metastasio, (Roma 1698 
Viena 1782), poet italian ; a lăsat tragedii lirice remarcabile, scrise 
într-un stil ușor și armonios. Didona abandonată, Semiramis, Ale- 
xandru etc. care au provocat admiraţia lui Voltaire. Frapante la 
Metastasio sînt melodia şi suavitatea versificării, dar e lipsit de o 
reală originalitate. 

N-am văzut oare într-o operă a lui Rameau! acest 
vers nefericit : a 

Brillant soleil, jamais vos yeux dans la carrière- 

(O, soare arzător, sînt totdeauna ochii tăi pe boltă) 
producînd un frumos artificiu al corului ? Za 

Omul fără talent îşi face reguli din toate excepţiile, 
pentru a-şi pune în aplicare stingăciile şi a-şi ascunde 
neputinţa de a realiza mai bine. 

Deaitfel, nu o anumită formulă de versuri, nici egali- 
tatea lor aparentă le face potrivite pentru un cîntec cu 
măsură, ci numerele 2 care le alcătuiesc, așezarea simetrică 
a acestor numere în diferitele părți ale perioadei, UȘU- 
rinţa pe care o dau muzicii de a fi fidelă în același timp 
măsurii şi prozodiei şi de a varia ritmul fără să altereze 
mișcarea, grija de a plasa pauzele, de a măsura spaţiile, 
de a menaja suspensiile sau cadenţele după cum convine 
urechii şi mai ales sentimentului, care este judecătorul 
expresiei. 

Luaţi cea mai armonioasă dintre odele lui Malherbe 3 
sau Rousseau: nu veţi găsi în ele patru versuri la rînd 
potrivite pentru o frază muzicală : deși au același număr 
de silabe, totuși le lipsește corespondenţa, simetria, rotun- 
jimea, congruenţa dintre elementele perioadei, în sfîrşit 
aptitudinea de a deveni un cîntec periodic şi melodios ; 
mişcarea dată de primul vers e contrazisă de al doilea; 
structura ariei indicată de aceste două versuri nu se mai 
potrivește celorlalte două : aici fraza este prea concisă și 
dincolo este prea lungită, de unde rezultă că un muzician 
este obligat să facă pe versurile acestea un cîntec care 
nu are unitate, nici motiv, nici caracter ; sau să nu ţină 
seama de prozodie şi de sens. 


1 Jean Philippe Rameau (1683-1764), teoretician muzical și com- 
pozitor ; a contribuit substanţial la știința armoniei (Tratat des- 
pre armonie, 1722) şi a compus numeroase opere și opere-balet. 

2 Piciorul metric. i y 

3 François de Malherbe (1555-1628), poet și teoretician al poe- 
ziei. Boileau îl consideră maestrul poeziei franceze. 

Acelaşi reproş se aduce și versurilor lui Quinault, ! 
poate cele mai armonioase din limba noastră şi după care 
este imposibil să se facă o arie: ceea ce dovedește cu 
prisosinţă că armonia poetică nu este armonie muzicală. 
Quinault a făcut tot ce a putut pentru genul de cîntec 
căruia îi erau destinate versurile, dar cîntecul periodic 
despre care e vorba aci nu era cunoscut pe timpul său, 
de asemenea, nici în Italia. Se ştie că vestitul Corelli 2 nici 
nu auzise de el și Lully, 3 contemporanul său, nu-l cunoş- 
tea nici el. 

Născocirea ariei, sau a perioadei muzicale e privită de 
către italieni ca cea mai prețioasă descoperire care s-a 
făcut în muzică ; gloria îi aparţine lui Vinci4. Italienii 
au abuzat de aceasta cum se abuzează de toate plăcerile ; 
neîndoielnic că au neglijat prea mult verosimilitatea şi 
analogia care fac farmecul expresiei, mai cu seamă în 
acele arii de bravură în care s-a frînt limbajul și s-a 
denaturat sentimentul, s-a sacrificat verosimilitatea şi 
chiar interesul, pentru plăcerea de a auzi o voce capti- 
vantă jonglînd cu o ruladă 5 sau cu un pasaj uşor. Dar 
este mult de cînd s-a spus că abuzul de lucruri bune ne 
dovedește că ele sînt proaste. Trebuie să luăm de la ita- 
lieni ceea ce satisface gustul pur și fin, sentimentul just 
şi delicat ; să le lăsăm luxul şi abuzul, să ne păzim de 
exces şi să încercăm să facem cum au făcut-o ei adesea, 
adică pe cît se poate mai bine. 


1 Philippe Quinault (1635-1688), poet şi creator dramatic. Co- 
media lui de mare succes : Mama cochetă. 

2 Arcangelo Corelli (1653-1713), compozitor italian, unul dintre 
maeștrii clasicismului italian. 

3 Jean-Baptiste Lully (1632-1687), violonist şi compozitor fran- 
cez ; a compus tragedii lirice, baleturi, divertismente pentru come- 
diile lui Molière şi muzică religioasă. Este creatorul operei fran- 
ceze. 

4 Leonardo Vinci (1690-1732), compozitor italian din epoca ba- 
rocului, 

5 Vocaliză strălucită pe o singură silabă. 

Francezii au cunoscut prea puţin pînă acum arta de 
a rotunji și de a da simetrie perioadei muzicale ; afară 
poate doar de cazurile în care fraza unui cîntec dat a 
impus ritmul versurilor, așa cum s-a întîmplat în vodevi- 
lurile lor. 

Dar, judecînd după încercările de acest fel pe care 
le-am făcut eu însumi cu fantezia unui muzician priceput, 
îndrăznesc să dau asigurări că limba noastră se adaptează 
cu ușurință acestei modalităţi de cîntec. Începem să recu- 
noaștem, începem chiar să simţim că lipseşte de pe scena 
operei franceze, pentru a o însufleţi și a o înfrumuseţa, 
farmecul ariei, frazată în maniera italiană ; cînd vom ști 
s-o întrebuințăm cu tot atita inteligenţă și profit ca pe 
duet-ul și recitativul obligat, opera franceză va avea asu- 
pra operei italiene o superioritate certă pe care nu mă 
sfiesc să o prezic. 

Vom regreta însă întotdeauna lipsa acestui ornament 
în capodoperele lui Quinault și acela care ar reuși s-o facă, 
păstrind totuşi inimitabilele frumuseți ale acestor poeme, 
ar contribui mai mult decît s-ar putea “trede la progresul 
muzicii în Franţa și la gloria unui teatru în care Quinault 
trebuie să troneze. 

Oricît merit i-am acorda lui Lully, ușurința, noblețea 
(firescul), recitativul pot fi ușor imitate şi-n rest nu-i greu 
să-i fii superior. Dar poate că nimic nu va înlocui vreo- 
dată poemele din Theseu, Roland și Armida 1, şi orice 
reformă care le-ar alunga din teatru ar lăsa numai regrete. 
Deci, modalitatea cea mai sigură de a ne trezi dintr-o dată 
pasiunea pentru muzica nouă ar fi aceea de a o adapta 
acestor fermecătoare poeme și lucrul mi se pare posibil 
pentru motive întemeiate. 

Am spus că egalitatea versurilor nu este esenţială 
pentru simetria cîntecului, deoarece două versuri inegale 
pot avea măsuri egale ; de pildă, spondeul, care nu are 
decît două silabe, este echivalent cu dactilul, care are trei. 


1 Theseu, Roland, Armida, opere lirice tragice, ale lui Lully. 

Alteori se întîmplă că muzicianul înlocuiește piciorul 
care-i lipsește unui vers cu pauze sau cu prolaţiuni“ 1 
pentru a egala lungimea altuia ; și sînt situaţii cînd fra- 
zele cîntecului, nefiind corespunzătoare, n-au nevoie de 
o perfectă egalitate între ele. Dar egalitatea metrică este 
un lucru tot atit de preţios, între elementele simetric 
opuse ale unei perioade, ca și identitatea numerelor ; de 
aceea, autorul după care mă ghidez face din aceasta, pe 
drept cuvînt, un merit al lui Metastasio dacă îl excludem 
pe Apostolo Zeno. Iată exemplul pe care-l citează şi acest 
exemplu constituie o lecţie : 


L’onda che mormora 
Tra sponda e sponda, 
L'aura che tremola, 
Tra fronda e fronda, 
E meno instabile 
Del vestro cor. 

Pur Palme simplici 
Dei foli amanti 

Sol per voi spargono 
Sospiri e pianti, 

E da voi sperano 
Fede in amor. 2 


Trebuie să mărturisim că limba noastră nu e destul de 
dactilică pentru a imita o asemenea armonie ; dar, cu o 
ureche justă și obișnuită cu formulele cîntecului, un poet 
francez, care s-ar strădui cît de puţin să compună cuvin- 


1 În notația vechii muzici, „prolaţiunea“ era semnul (un cere 
sau un semicerc) prin care se determina valoarea notelor semi- 
scurte faţă de notele scurte, sau valoarea notelor minime faţă de 
cele semi-scurte. 

2 Unda care susură / Din țărm în țărm / Zefirul care tremură 
/ Din frunză în frunză / Sînt mai puţin nestatornice / Ca inima 
voastră / Totuși sufletele curate / Ale acelora care vă iubesc nebu- 
nește / Doar pentru voi risipesc / Suspine și lacrimi / Şi de la voi 
nădăjduiesc / Credinţă în dragoste. 

tele uneii arii și ar respecta un ritm destul de sensibil, o 
corespondenţă destul de marcată de la un număr la altul 
în părțile simetrice şi o suficientă potrivire între mișcarea 
versului şi caracterul sentimentului sau al imaginei, i-ar 
permite muzicianului să concilieze în cîntecul său unitatea 
intenţiei, adevărul expresiei, precizia mișcărilor, precum 
și acea justeţe a raporturilor care, în muzică, place ure- 
chii așa cum, în idei, place spiritului. 

Nu se poate ignora avantajul pe care îl au italienii 
asupra noastră în această materie, și iată în ce constă: 
cu cît o naţiune este mai pasionată pentru o artă, cu atît 
îi face mai multe concesii, de unde rezultă că muzica ita- 
liană face din limbă tot ce vrea, combină cuvintele unei 
arii după cum îi place și le repetă cît poftește. Limba 
noastră este mai puţin îngăduitoare, iar sentimentul me- 
lodiei nu a sedus şi nu a preocupat în așa măsură urechile 
noastre încît să i se sacrifice totul ; noi voim ca prozodia 
și sensul să fie respectate în cea mai frumoasă arie: o 
sincopă, o prolațiune, o inversiune forțată alterează în 
noi impresia muzicii celei mai emoţionante, iar cuvintele 
prea des repetate ne obosesc, oricît ar facilita ele modu- 
laţiunile cîntecului. Așa se explică de ce, cu un număr 
restrîns de cuvinte, aria franceză nu poate avea aceeași 
libertate, aceeași varietate, aceeași întindere ca aria ita- 
liană. Ce-i de făcut atunci? Să lăsăm muzica îngrădită 
în spaţiul strîmt a opt mici versuri, să reducem cîntecul 
la expresia penibilă a acestora ? Ar însemna s-o frustrăm 
și de forţă și de graţie. Pentru a mișca profund urechea 
și sufletul, muzica are nevoie, ca și elocinţa, de a grada, 
de a amplifica, de a grava impresiile sale : în primul caz, 
avem de-a face cu o emoție ușoară ; în al doilea, sufletul 
şi urechea, mai atente, vor fi mai viu mișcate ; în al trei- 
lea, sensibilitatea lor, puternic cutremurată, produce beţia 
și entuziasmul. Iată pentru ce, în simfonii, ca şi în muzica 
vocală, revenirea motivului are atîta farmec şi putere. 


24 


Singurul mijloc de a suplini libertatea pe care o îngăduie 
italienii cîntecului faţă de cuvinte, este, deci, de a pune 
în chiar cuvintele acestuia, intenţii variate şi modalităţi 
felurite. În acest caz, arta poetului consistă în a face un 
întreg perfect din toate părţile ariei, prin legătura lor, 
prin înlănţuirea, prin intima lor dependenţă, ca și prin 
ușurința gradaţiilor, pasajelor și revenirilor, a face, spun, 
din toate acestea un ansamblu armonios. Exemplele pe 
care le-am dat, de alternanța pasiunilor într-o serie cu 
intenționalități multiple, ilustrează ceea ce vreau să spun. 

E de temut, mărturisesc, că un astfel de cîntec, între- 
rupînd dialogul în mijlocul unei scene, ar putea încetini 
acţiunea și reduce intensitatea interesului ; de aceea, ita- 
lienii l-au situat aproape totdeauna la sfîrșitul scenelor 
sau în monologuri, unde personajul, avîntat, poate da o 
mai mare desfășurare pasiunii care-l tulbură, sentimen- 
tului care-l stăpînește. 

Totuşi, există situaţii cînd, în mijlocul scenei celei mai 
vii şi mai rapid dialogate, pot să-și afle locul potrivit 
elanuri impetuoase ale sufletului, explozie a unor emoţii 
comprimate care, în loc de a răci atmosfera, să o încăl- 
zească. Ce devine, în atare situaţie, al doilea personaj 
din scenă ? Ceea ce trebuie să devină, într-o scenă tragică, 
atunci cînd eroul, stăpînit de o pasiune violentă, îl uită 
și se abandonează zbuciumului propriu. Ce devine Oenona 
în timp ce Phedra delirează? Ce devine Electra sau 
Pilade în timpul acceselor de furie ale lui Oreste? Ce 
devine Neoptolem lîngă Philoctet urlînd de durere ? Orice 
personaj adînc interesat în acţiune nu poate rămîne rece, 
complet absent pe scenă; indiferent dacă interlocutorul 
său vorbeşte sau cîntă, al doilea personaj i se asociază, 
participă la pasiunile lui ; dacă nu știe ce să facă, atunci 
înseamnă că e lipsit de suflet sau de inteligenţă. 

Ceea ce afectează, într-adevăr, căldura acţiunii sînt 
acele lungi preludii în epilogurile simfoniei, numite 


„riturnele“ 1. Uneori ele sînt destinate să anunţe frămîn- 
tările sufletești care preced aria, sau să exprime ecoul 
unei tensiuni în liniștea ce-i urmează. Dar, în general, 
aceste libertăţi ale muzicianului în dauna poetului con- 
stituie o lungire inoportună, o speţă de ornamente care 
nu merită nici un menajament. (M. MARMONTEL) 


ARTĂ 
(Diderot) 


„Nu s-a scris aproape nimic despre artele meca- 
nice, declară Diderot în Prospectul Enciclopediei ; căci 
ce poate oare să însemne puţținul pe care-l întîlnim 
în opereie autorilor față de întinderea și de fecundi- 
tatea subiectului ?“ 

Enciclopedia, contemporană cu primul avînt al ma- 
șinismului (pe atunci se spunea „mecanicile“), acordă 
o importanță primordială descrierilor tehnicii și me- 
seriilor. Dealtfel, însuși titlul ei precizează această 
preocupare... Dicţionar raţional al științelor, al arte- 
lor şi al meseriilor. Unii colaboratori ai Enciclopediei, 
și încă dintre cei mai vestiți, n-au disprețuit studie- 
rea „artelor mecanice“ : x 

DAUBENTON : Memoriu asupra primului postav 
de lînă foarte fină, produs în Franţa, Lille, 1764. 

DIDEROT : Istoricul şi secretul picturii în ceară, 

HOLBACH (Baron d); Traducere de Néri: Arta 
sticlăriei Paris, 1752. 


1 În vechea muzică, un fel de preludiu, precedînd ariile sau 
bucățile instrumentale destinate soliștilor. Ceea ce deosebește 
„riturnela“ de preludiu este că prima se repetă, pe cînd ultimul 
marchează numai un început. 

În sfîrşit, să mai semnalăm şi importanţa lucrări- 
lor lui Vaucanson (a se vedea în special memoriul in- 
titulat Părerea Academiei regale de științe despre o 
nouă metodă de a ţese și a apreta mătasea). 

Se observă argumentele pe care le aduce autorul 
în sprijinul superiorității unei manufacturi faţă de 
alta: el pune pe prim plan concentrarea lucrătorilor, 
care permite o foarte avansată diviziune a muncii și 
care dezvoltă emulaţia. Karl Marx a subliniat impor- 
tanța diviziunii muncii în manufactură : la el aceasta 
apare în „forma sa clasică”. 4 

Vezi articolele: Ciorap, Industrie, Manufactură, 
Metalurgie. 


Artă, termen abstract şi metafizic. A început prin 
observaţii asupra naturii, rostului, utilității, calităţii fiin- 
elor şi simbolurilor lor ; apoi s-a dat numele de știință, 
de artă sau de disciplină în general nucleului sau punctu- 
lui de întilnire la care au fost raportate observaţiile deja 
făcute, pentru a alcătui un sistem fie de reguli, fie de 
instrumente şi de reguli care tind spre acelaşi scop; 
aceasta este disciplina în general. Exemplu. S-a meditat 
asupra utilității și folosirii cuvintelor, după care s-a in- 
ventat cuvîntul gramatică. Gramatica este denumirea 
unui sistem de instrumente şi reguli referitoare la un 
obiect determinat ; iar obiectul este sunetul articulat, 
semnele vorbei, exprimarea gîndirii și tot ce are o legă- 
tură cu aceasta ; la fel se întîmplă și cu celelalte științe 
sau arte. 

Originea științelor şi artelor. Priceperea omului, lucrînd 
asupra produselor naturii, stimulată fie de nevoile sale, 
fie de luxul, amuzamentul sau curiozitatea sa etc., a dat 
naștere ştiinţelor şi artelor ; acele raporturi comune sta- 
bilite de gîndirea noastră au primit denumirea de știință 
sau de artă, potrivit cu natura formală a obiectelor, după 


27 


cum spun logicienii. Dacă obiectul se execută, ansamblul 
și dispoziţia tehnică a regulilor conform cărora el este 
executat poartă denumirea de artă. Dacă obiectul este 
numai contemplat, sub diferite aspecte, ansamblul şi dis- 
poziţia tehnică a observaţiilor referitoare la el poartă 
denumirea de știință. Astfel metafizica este ştiinţă, iar 
morala artă. Tot aşa teologia şi pirotehnia. 1 

Impărțirea artelor în arte liberale şi arte mecanice. Exa- 
minînd produsele artelor, s-a observat că unele erau mai 
mult opera spiritului decît a mîinilor, în timp ce altele 
erau, dimpotrivă, mai mult opera miinilor decît a spiri- 
tului. Aceasta este în parte originea superiorității acor- 
dată unor arte asupra altora și a împărţirii artelor în arte 
liberale şi arte mecanice. Această deosebire, deşi bine 
întemeiată, a avut urmări rele, pe de o parte înjosind 
oameni foarte vrednici de stimă și foarte utili şi pe de 
alta încurajînd în noi nu știu ce lene naturală, care și aşa 
ne îndemna prea mult să credem că a da o atenţie con- 
stantă și susţinută unor experienţe și unor obiecte parti- 
culare, sensibile și materiale echivala cu o abatere de la 
demnitatea spiritului uman ; iar a practica sau chiar a 
studia artele mecanice însemna să te cobori la lucrări a 
căror cercetare este anevoioasă, care nu merită să medi- 
tezi asupra lor, care sînt dificil de expus, nedemn de 
practicat, prea numeroase şi de valoare neînsemnată. 
Prejudecata aceasta tindea să umple orașele cu rezoneuri 
orgolioşi și cu contemplativi inutili, iar satele cu mici 
tirani ignoranţi, leneși și dispreţuitori. Nu astfel au gîndit 
Bacon, unul dintre primele genii ale Angliei, Colbert 2, 
unul dintre cei mai mari miniștri ai Franţei, ca şi cele- 


1 Să observăm efectul comic produs de apropierea teologiei de 
pirotehnie. (A. $.). 

2 Jean-Baptiste Colbert (1619-1693), om de stat francez născut 
la Reims. Recomandat de Mazarin lui Ludovic al XIV-lea, devine 
supraintendent al Clădirilor (1664), controlor al Finanţelor (1665), 
apoi secretar de stat al Casei regale (1668). Muncitor neobosit, își 
extinde treptat activitatea asupra tuturor domeniilor administra- 

lalte spirite superioare și oameni înţelepţi din toate 
timpurile. Bacon considera istoria artelor mecanice ca 
cea mai importantă ramură a adevăratei filozofii ; se ferea 
deci să dispreţuiască practicarea ei. Colbert socotea înde- 
mînarea popoarelor şi organizarea manufacturilor ca cele 
mai sigure bogății ale unui regat. Acei ce au astăzi idei 
sănătoase despre valoarea lucrurilor socotesc că bărbatul 
care a împiînzit Franţa cu gravori, cu pictori, cu sculptori 
și artiști de toate felurile, care a luat prin vicleșug de la 
englezi maşina de împletit ciorapi, de la genovezi cati- 
feaua, de la venețieni oglinzile, n-a făcut mai puţin pen- 
tru statul său decît generalii care i-au răpus pe dușmani 
şi au cucerit cetăţi. În ochii filozofului, meritul de a fi 
făcut să apară un Le Brunt, un Le Sueur? sau un 
Audran 3, de a fi pictat și gravat bătăliile lui Alexandru 


ției publice. Favorizează industria și comerțul prin măsuri pro- 
tecţioniste şi încurajează venirea artizanilor străini în Franța; a 
înmulţit manufacturile de stat, a reorganizat finanţele, justiţia, 
marina, a creat regimul inscripţiei maritime și Casa invalizilor, 
a dat impuls Companiei Indiilor orientale, a încurajat artele și 
literele. Membru al Academiei Franceze, a constituit în 1663 un 
„consiliu“ care va deveni Academia inscripţiilor ; a fundat în 1666 
Academia de Ştiinţe, a creat Observatorul în 1667; l-a patronat 
pe Le Brun; începînd cu anul 1671, încercă zadarnic să lupte 
contra cheltuielilor regale, și influenţa lui scăzu în profitul lui 
Lauvois. 

1 Charles Le Brun (Paris 1719-1690), elevul tatălui său, Nicolas 
Le Brun (sculptor) și al lui Francois Périer. A studiat la Roma 
monumentele antice, fiind socotit printre primii „romanizați“, A 
avut o contribuţie determinantă la instituirea Academiei regale 
de pictură şi sculptură (1648). A îndeplinit oficiul de prim pictor 
al Coroanei. Ludovic al XIV-lea i-a încredinţat conducerea Ma- 
nufacturei regale de mobilă a Coroanei, instalată la Gobelins. Bo- 
gat reprezentat în muzeele din Franţa și Europa. 

2 Le Sueur, Eustache (Paris, 1617-1655), pictor francez elevul lui 
Simon Vouet. Unul dintre primii membri ai Academiei Franceze 
de Pictură. 

3 Audran, familie de «artişti francezi. Claude Audran (Lyon, 
1639 — Paris, 1684) membru al Academiei în 1675; a lucrat în 
echipa lui Le Brun care a decorat Versailles-ul. Gerard Audran 

și de a fi executat în tapiserii victoriile generalilor noştri, 
e mult mai mare decît acela de a le fi cîștigat. Puneţi 
într-un taler al balanței avantajele reale ale celor mai 
sublime ştiinţe și ale celor mai preţuite arte şi în celălalt 
pe acelea ale artelor mecanice și veţi vedea că nici unele, 
nici altele n-au fost preţuite în raport cu aceste avantaje 
și că au fost lăudaţi mai mult cei care s-au străduit a ne 
face să credem că sîntem mai fericiţi, decit aceia care 
ne-au făcut într-adevăr. Cîtă ciudăţenie și-n raţionamen- 
tele noastre ! Pretindem ca oamenii să aibă o activitate 
folositoare şi-i dispreţuim tocmai pe cei care ne sînt 
folositori. 

Despre superioritatea unei manufacturi asupra alteia. Ceea 
ce va face ca o manufactură să fie superioară alteia va fi 
mai cu seamă calitatea materialelor folosite, unită cu rapi- 
ditatea muncii și cu perfecțiunea lucrării. Cît privește 
calitatea materialelor, aceasta este o problemă de control. 
Rapiditatea muncii şi perfecțiunea lucrului depind în 
întregime de numărul cît mai mare al lucrătorilor specia- 
lizaţi. Cînd o manufactură numără multe braţe, fiecare 
operațiune poate ocupa cîte un om anume. Un lucrător 
nu face şi nu va face toată viaţa sa decit unul și același 
lucru, de unde rezultă că fiecare operaţie este bine și 
prompt executată ; pe de altă parte, lucrul cel mai bine 
făcut este şi cel pe care îl capeţi mai ieftin. Dealtfel, 
gustul şi maniera de lucru se perfecţionează neapărat 
cînd există un mare număr de lucrători, fiindcă nu se 
poate să nu întilnești cîțiva capabili de a gîndi, de a 
combina și de a găsi în sfîrșit singurul mijloc care să-i 
poată ridica deasupra semenilor lor : mijlocul de a eco- 
nomisi materiile prime, de a folosi intens timpul sau de 
a mări capacitatea de producţie, fie printr-o mașină nouă, 


(Lyon, 1640 — Paris, 1703), gravor, fratele lui Claude ; academician 
în 1674, a condus atelierul de gravură al Manufacturii Regale de 
Mobile a Coroanei. A fost atras de Le Brun apoi de Mignard. Cel 
mai celebru din familie. 

fie printr-o manevră mai la îndemînă. Dacă manufacturile 
străine nu sînt superioare manufacturilor noastre din 
Lyon, aceasta nu înseamnă că în altă parte nu se știe cum 
se lucrează aci ; peste tot există aceleași războaie, aceleași 
măsurători și aproape aceleași metode, dar numai la Lyon 
există grupaţi 30.000 de lucrători care se ocupă cu toţii 
de prelucrarea aceleiași materii prime. 1 

Eaa 

Speculaţia şi practica artei 2. Este evident, prin ceea ce 
s-a spus mai înainte, că orice artă își are speculația și 
practica sa ; speculaţia, care nu este altceva decit cunoaş- 
terea inoperativă 3 a regulilor artei; practica sa, care nu 
e decît folosirea obișnuită și spontană a acelorași reguli. 
E greu, pentru a nu spune imposibil, să împingi pînă la 
capăt practica fără speculație și invers, să stăpîneşti 
temeinic speculaţia fără practică. Există în orice artă un 
mare număr de cunoştinţe relative la materie, instrumente 
și manoperă, de care luăm act numai prin practică. Prac- 
ticei îi revine rolul de a depista şi de a prezenta fenome- 
nele, iar speculaţiei obligaţia de a explica și înlătura 
dificultăţile : de unde rezultă că numai artistul care ştie 
să raţioneze poate vorbi cu adevărat de arta sa. 

Scopul artelor în general. Omul nu este decît instru- 
mentul sau interpretul naturii: nu înţelege şi nu reali- 
zează decît în măsura în care cunoaște experimental sau 
raţional fiinţele înconjurătoare. Oricit de. robustă, ne- 
obosită și suplă i-ar fi mîna, ea nu poate face faţă decit 
unui număr restrîns de acţiuni ; ea nu desăvirşeşte lucruri 


1 Aici se încheie textul selectat din articolul Artă de editorul 
francez Albert Soboul. În continuare, selecția din acest articol ne 
aparţine. 

2 Articolul este inspirat din Teoria generală a artelor frumoase 
(1774), a esteticianului elveţian J. G. Sulzer (1720-1779), de la Aca- 
demia Regală de Ştiinţe din Berlin. 

3 Adjectivul operativ, în vocabularul scolastic, însemna : care 
e în curs de acţiune. Diderot pare să fi creat termenul inoperativ, 
cu sensul de : ceea ce constă numai în acte teoretice. 

de seamă decit cu ajutorul instrumentelor și al regulilor ; 
același lucru îl putem spune și despre înţelegere. Instru- 
mentele şi regulile sînt ca niște mușchi adăugaţi braţelor 
și ca niște resorturi accesorii spiritului. Scopul oricărei 
arte, în general, sau al oricărui sistem de instrumente 
și de reguli care au aceeaşi finalitate este de a modela 
anumite forme determinate, pe o bază oferită de natură ; 
și această bază este fie materia, fie spiritul, fie vreo însu- 
şire a sufletului, fie vreun produs al naturii. În cazul 
artelor mecanice, de care mă voi ocupa mai mult aici, deși 
autorii au vorbit mai puţin de ele, puterea omului se 
reduce la a apropia sau îndepărta elementele naturale. 
Omul poate totul sau nu poate nimic, în măsura în care 
această apropiere sau această îndepărtare este sau nu 
posibilă (vezi Nov. Org.) 1 

După ce, asociindu-mi un filozof, am arătat că nicicînd 
nu voi înceta să susțin — deoarece întotdeauna am citit-o 
— că istoria naturii este incompletă fără istoria artelor 
și, după ce le-am recomandat naturaliştilor să-și desăvîr- 
șească cercetarea asupra regnurilor vegetale și animale 
etc., prin experienţele artelor mecanice, a căror cunoaş- 
tere este cu mult mai prețioasă pentru adevărata filozofie, 
aș îndrăzni să adaug, după exemplul său : Ergo rem quam 
ago, non opinionem, sed opus esse ; eamque non sectae ali- 
cujus, aut placiti, sed utilitatis esse et amplitudinis 
immensae fundamenta. (Trad. literară : „Deci lucrarea pe 
care o realizez nu constă în opiniuni, ci în experienţe ; ea 
nu depinde de vreo scoală filozofică sau de preferinţele 
mele, ci de utilitate ; acestea sînt temeiuri de o imensă 
amploare.) Nu e vorba aici de un sistem ; nu sînt acestea 
închipuirile unui om ; sînt lucruri hotărite de experienţă 
şi de rațiune şi bazele unui edificiu imens ; iar oricine va 
gîndi altfel va restrînge sfera cunoștințelor noastre şi va 
descuraja spiritele. Datorăm întîmplării un mare număr 


1 Noul Organon, al lui Fr. Bacon. 

de cunoștințe ; ea ne-a scos în cale chiar unele foarte 
importante, pe care nu le căutam ; ne putem oare închipui 
că nu vom descoperi nimic dacă am adăuga capriciului 
întîmplării eforturile noastre și dacă, în cercetările noastre, 
am pune ordine şi metodă ? Dacă stăpinim astăzi taine 
pe care nu le bănuiam înainte și dacă ne îngăduim a 
formula ipoteze bazîndu-ne pe trecut, de ce oare viitorul 
nu ne-ar putea rezerva surprize la care astăzi nici nu ne 
gîndim ? Dacă li s-ar fi spus, acum cîteva secole, acelor 
oameni, care măsoară posibilităţile lucrurilor după puterea 
geniului lor și care nu-și imaginează nimic dincolo de 
ceea ce cunosc ei, că există o pulbere, care sfarmă stîncile, 
care proiectează cele mai groase ziduri la distanțe uimi- 
toare, care, acumulată în proporţie de cîteva livre în cele 
mai adînci măruntaie ale pămîntului, îl fac să se cutre- 
mure, croindu-și drum prin masele enorme ce-o acoperă 
și putînd căsca o prăpastie care să înghită-un oraş întreg, 
acei oameni s-ar fi grăbit să compare aceste consecințe 
cu acţiunea roţilor, a seripeţilor, a pîrghiilor, a contra- 
greutăților și a altor maşini cunoscute şi să decreteze că 
o astfel de pulbere este de domeniul fanteziei și că numai 
trăznetul sau cauza care produce cutremurele de pămînt, 
și al căror mecanism nu poate fi reprodus, sînt în stare 
de asemenea înspăimîntătoare miracole. Așa vorbea ma- 
rele filozof veacului său şi tuturor veacurilor viitoare. 
Cîte raționamente greşite n-ar fi prilejuit (am adăuga noi 
după exemplul aceluiaşi filozof) proiectul mașinii care 
ridică apa cu ajutorul focului, așa cum a fost executată 
pentru prima dată la Londra 1, mai cu seamă dacă autorul 
maşinii ar fi avut modestia să se dea drept un om puţin 
priceput într-ale mecanicii ? Dacă n-ar exista în lume 


1 Englezul Savery a construit, în 1698, primul motor cu aburi, 
după planurile concepute în 1690 de Denis Papin ; englezii Savery, 
Newcomen și Cowley au realizat, în 1705, maşinile de pompat apa 
din mine. 

decît asemenea aprecieri sceptice asupra invențiilor, nu 
s-ar mai realiza nici lucruri mărunte şi nici de importanţă 
mai mare. Să știe deci cei care se grăbesc să-și dea părerea 
asupra lucrurilor care nu implică nici o contradicţie, care 
uneori nu sînt decît ușoare adăugiri.la mașini cunoscute 
și care nu cer decît cel mult un lucrător priceput, să știe 
deci, spun, acei care sînt atît de mărginiţi ca să-și închi- 
puie că aceste lucruri sînt imposibile, că ei înșiși nu sînt 
destul de învăţaţi ca să facă pronosticuri acceptabile. 
Cancelarul Bacon le-ar spune : Qui sumpta, sau aceea ce 
este mai de neiertat, qui neglecta ex his quae praesto sunt 
conjectura, ea aut impossibilia, aut minus verisimilia, 
putet : eum scire debere se non satis doctum, ne ad optan- 
dum quidem commode et opposite esse. 1 
EET 

Despre geometria artelor. Veţi fi, fără îndoială, de 
acord cu mine că sînt puțini artiştii care să nu aibă nevoie 
de cunoștințe matematice ; dar un paradox, al cărui adevăr 
nu apare la prima vedere, dovedeşte că, de cele mai multe 
ori, aceste date le-ar fi dăunătoare dacă principiile nu 
le-ar fi corectate, în momentul aplicării lor, cu o mulțime 
de cunoștințe din domeniul fizicii (cunoașterea locurilor 
unde se găsesc, a pozițiilor, a figurilor neregulate, a ma- 
teriilor, a calităţilor lor, a elasticității, a rigidităţii, a fre- 
cărilor, a consistenței, a duratei, a efectelor aerului, apei, 
frigului, căldurii, a uscăciunii etc.); este evident că 
elementele geometriei Academiei sînt mai simple decît 
acelea ale geometriei meșteșugărești. Nu există în natură 
o pirghie ca aceea imaginată de Varignon?; nu există 


1 Riîndurile lui Diderot care preced citatul sînt traducerea 
acestuia care nu adaugă decît atît: „acel care n-a încercat să ela- 
boreze o ipoteză este și mai vinovat decît acel care s-a străduit 
s-o facă". 

2 Pierre Varignon (1654-1722), matematician, unul din creatorii 
mecanicii teoretice. 

în natură nici o pîrghie cu toate elementele calculabile. 
Printre aceste elemente ale ei există unele, și încă multe, 
esenţiale în momentul transpunerii în viaţă, care nici măcar 
nu pot fi supuse, în această fază, calculului, dus pînă 
la cele mai greu de sesizat diferenţe între cantităţi, care 
pot fi apreciabile ; de unde reiese că cel ce nu posedă 
decît geometria intelectuală este de obicei un om destul 
de neîndemînatec ; și că un artist care nu posedă decit 
geometria experimentală este un meșteșugar foarte măr- 
ginit. Dar reiese, cred, din experienţă, că un artist se 
lipseşte mai uşor de geometria intelectuală decît orice alt 
om de o anume geometrie experimentală. 'Toată problema 
frecărilor a rămas, în ciuda calculelor, o chestiune de 
matematică experimentală și aplicată. Dar cît de departe 
poate ajunge această cunoaștere singură? Cite mașini 
proaste nu ne sînt zilnic propuse de către oameni care 
și-au închipuit că pîrghiile, roţile, scripeţii, cablurile func- 
ționează într-o maşină ca pe hîrtie; și care, nelucrînd 
niciodată efectiv, niciodată n-au ştiut ce deosebire este 
între efectele produse într-o maşină reală şi cele din de- 
senul său ?... 

Despre limbajul artelor. Problemele artistice sînt foarte 
greu de rezolvat cu claritate din cauza lipsei unor defi- 
niții exacte și a numărului mare, nu a diversităţii de 
mișcări din timpul execuţiei. Nu există soluţie pentru 
artele ce nu pot fi expuse cu claritate. Pentru cel de-al 
doilea inconvenient, nu există decît un singur remediu 
şi anume familiarizarea cu obiectele : ele merită această 
osteneală, fie că le privim din punctul de vedere al avan- 
tajelor pe care ni le oferă, fie pentru că fac cinste spiri- 
tului omenesc. În ce sistem de fizică sau metafizică se 
poate remarca mai multă inteligenţă, mai multă agerime, 
mai multă consecvență decît în mașinile care transformă 
aurul în fire, care fac ciorapi, sau în meseriile de cea- 
prazari, de lucrători în gaze, de ţesători de voaluri fine, 

de postăvari sau mătăsari ? Nu există demonstraţie mate- 
matică mai complicată decît mecanismul anumitor pendule 
sau decit feluritele operaţiuni prin care trebuie să treacă 
tulpina cînepei, sau gogoașa viermelui de mătase înainte 
de a se scoate din ele un fir care să se poată lucra. Ce 
înfăptuire e mai frumoasă, mai delicată și mai deosebită 
decît aceea a unui desen pe corzile verticale ale unui 
război de ţesut !, sau aceea a corzilor unui război de ţesut 
firele urzelei ? Se poate oare închipui ceva mai subtil 
decît a urzi catifele2 în fire policrome ? Dacă mi-aş fi 
impus să trec prin toate meșteșugurile minunate din ma- 
nufacturi, n-aş reuşi niciodată să deprind pe vreunul 
dintre acelea care-i uimesc pe cei neintormaţi sau cu ve- 
deri înguste. 

Mă voi opri împreună cu filozoful englez la trei invenţii 
despre care cei vechi n-au avut știință și ai căror inven- 
tatori, spre rușinea istoriei şi a poeziei moderne, sînt 
aproape necunoscuţi : vreau să vorbesc despre arta de a 
imprima, despre descoperirea prafului de puşcă și despre 
însuşirile acului magnetic. Ce revoluţie au prilejuit aceste 
descoperiri în republica artelor, în arta militară și în 
marină ! Acul magnetic ne-a călăuzit navele pînă în ţinu- 
turile cele mai nebănuite ; căracterele tipografice au făcut 
cu putinţă circulaţia cunoștințelor între învățații de pre- 
tutindeni şi din toate timpurile viitoare; iar praful de 
pușcă a determinat apariţia acelor opere arhitectonice, 
care străjuiesc atît hotarele noastre, cît și pe acele ale 
dușmanilor noştri : aceste arte au schimbat aproape faţa 
pămîntului. 


1 Le sample este ansamblul coardelor verticale din războiul de 
tesut ; aici e vorba de un război de ţesut care reproduce un desen 
în țesătură. 

2 Acum se spune mai degrabă : chinage. Pentru a-și scrie arti- 
colele asupra meseriilor, Diderot a făcut cercetări directe în acest 
domeniu. 

Să recunoaștem, în sfîrşit, meritul cuvenit artiștilor. 
Artele liberale s-au cîntat destul pe ele însele, și-ar putea 
folosi acum verbul pentru a celebra artele mecanice. Arte- 
lor liberale le revine sarcina de a scoate artele mecanice 
din situaţia umilitoare în care le-a ţinut atîta timp pre- 
judecata ; regii au datoria de a le feri de mizeria în care 
încă mai lîncezesc. Meșteșugarii s-au crezut vrednici de 
dispreţ, pentru că au fost dispreţuiţi ; să-i învăţăm să se 
preţuiască mai mult ; este singurul mijloc de a obţine de 
la ei lucrări desăvîrşite. Aşteptăm un academician care 
să coboare în ateliere, să surprindă viaţa autentică a arte- 
lor şi să ne-o înfăţişeze într-o lucrare care să-i determine 
pe artiști să citească, pe filozofi să gîndească util și pe 
cei mari să-şi consume în mod practic autoritatea şi gene- 
rozitatea recompenselor. 

Un stat pe care ne îngăduim să-l dăm savanților este 
acela de a pune ei înșiși în practică ceea ce ne învaţă pe 
noi, de a nu judeca lucrurile cu prea multă grabă, de a 
nu proscrie o invenţie ca inutilă, pentru că nu ar prezenta 
de la început toate avantajele ce se pretind. Oare, dacă 
s-ar reîntoarce printre noi Montaigne, acest om altfel atît 
de înţelept, n-ar roşi de faptul că a nesocotit importanța 
armelor de foc — reducînd-o numai la efectul auditiv, 
care nu mai uimeșşte pe nimeni azi — pînă într-atît încît a 
sperat că ne vom lipsi de ele? Oare n-ar fi dat dovadă 
de mai multă înţelepciune dacă i-ar fi încurajat pe arche- 
buzierii timpului său să înlocuiască virtelniţa cu o mașină, 
care să producă efectele prafului de pușcă, şi n-ar fi dat 
dovadă de mai multă perspicacitate dacă ar fi prezis că 
această mașină se va inventa într-o zi ? Puneţi-l pe Bacon 
în locul lui Montaigne, și-l veţi vedea privind ca un filo- 
zof adevărata valoare a prafului de pușcă şi profetizînd — 
dacă mi-e îngăduit s-o spun — grenadele, minele, tunu- 
rile, bombele și toată aparatura pirotehniei militare. Dar 
Montaigne nu este singurul filozof care să fi făcut o 

apreciere pripită asupra viitorului mașinilor. Descartes, 
acest geniu extraordinar, născut pentru a contraria și 
orienta, ca și alţii, care preţuiau tot atit cît şi autorul 
Eseurilor, n-a spus oare că oglinda lui Arhimede! e o 
născocire ? Şi totuși, această oglindă este expusă în văzul 
tuturor savanților în Jardin du Roi; iar rezultatele obţi- 
nute acum de dl. de Buffon ?, care a redescoperit-o, nu 
ne mai îngăduie să ne îndoim de efectele produse la ase- 
diul Siracuzei de oglinda mînuită de Arhimede. Astfel de 
exemple impunătoare sînt de ajuns pentru a ne tace 
prevăzători. 

Îi îndemnăm pe artiști ca, la rîndul lor, să ceară statul 
savanților și să nu lase să piară odată cu ei descoperirile 
ce le vor face. Să ştie că a ţine ascuns un secret folositor 
este tot una cu un furt faţă de societate; și că, în aceste 
ocazii, a pune interesul unuia singur înaintea interesului 
tuturor este tot atît de josnic ca în atîtea alte situaţii în 
care n-ar şovăi ei înşişi să se pronunţe. Dacă devin comu- 
nicativi, vor fi scutiţi de multe prejudecăţi și mai cu 
seamă de aceea, pe care o au aproape toţi, că arta lor a 
atins ultimul grad de perfecţiune. Prea puţina lor cunoaş- 
tere îi face adesea să atribuie naturii lucrurilor un defect 
care nu este decît în ei înșiși. Piedicile li se par de ne- 
învins atunci cînd nu cunosc mijloacele de a le birui. Să 
facă experienţe ; în aceste experienţe, fiecare să contribuie 
cu ceva : artistul să participe cu mîna de lucru, acade- 
micianul cu cunoștințele și sfaturile, iar omul avut cu 


1 Arhimede, vestit savant grec din Siracuza, în Sicilia, sec. 
III î.e.n. ; a luat parte la apărarea cetăţii prin vestita sa invenție ; 
cu ajutorul unor mari oglinzi concave a reușit să incendieze pîn- 
zele şi parîmele corăbiilor romane care acostau lîngă meterezele 
portului. 

1 Georges Louis Leclerc, conte de Buffon (1707-1788), naturalist 
şi scriitor francez ; a -scris Istoria naturală, apoi Epoci ale naturii; 
a intuit evoluţia speciilor și transformarea universului. 

susținerea meșteșugurilor, eforturilor și prețuirea timpu- 
lui muncit ; și foarte curînd, artele şi manufacturile noas- 
tre ar cîştiga asupra celor străine toată superioritatea pe 
care le-o dorim. 


ATOMISM 


(nesemnat) 


Cu o vădită simpatie este expusă doctrina materia- 
liştilor antichităţii : Leucip, Democrit, Epicur, Lucre- 
țiu. Ei au dat gîndirii lor, în opoziţie cu Platon şi 
stoicii, un sens uman și practic. Epicur, mai ales, 
contemporan al unor evenimente tragice — cetăţile 
grecești învinse şi supuse, sărăcia din ce în ce mai 
zare — exprimă dorința de securitate a tuturor ne- 
căjiților şi vrea să le dea oamenilor o filozofie care 
să-i ajute ; și, mai înainte de toate, să-i elibereze de 
chinurile şi temerile pe care le inspira religia. Or, 
tocmai pentru aceasta este eficace cunoașterea, deoa- 
rece ea arată că universul se explică prin el însuși, 
fără să fie nici o nevoie de zei. Atomiștii au fost niște 
precursori. Prin materialismul lor, ei s-au ridicat pînă 
la perspective îndrăznețe, care depășesc știința timpu- 
lui lor: ei au afirmat ideea pluralității lumilor, a in- 
finității universului, iar Lucrețiu, ideea transformării 
tuturor lucrurilor, inclusiv a ființelor vii. 

Conform uneia dintre tacticile Enciclopediei, auto- 
rul articolului — după ce a rezumat foarte bine prin- 
cipiile esenţiale ale atomismului — declară că este 
de prisos să le combată. Cît despre pretinsa compa- 
tibilitate a doctrinei atomilor cu aceea a substanțelor 
imateriale, ea nu e decît afirmată, sagacitatea citito- 

rului urmând să decidă dacă, plecînd de la aceleași 
principii, aceleași maxime, se poate într-adevăr ajun- 
ge la admiterea unor opinii radical diferite. 

Vezi articolul Corpuscular. 


Atomism, fizică corpusculară foarte veche. Strabon, 1 
vorbind despre erudiţia fenicienilor, spune : 

„Dacă trebuie să-l credem pe Posidonios, 2 dogma ato- 
milor este veche și vine de la un sidonian, numit Moschus, 
care a trăit înaintea războiului Troiei. Pitagora 3 pare să 
fi aflat această doctrină în Orient şi Ecfantos?, vestit 
pitagorician, a dovedit că unităţile din care Pitagora spune 
că se compune totul nu erau altceva decît atomi; ceea 
ce confirmă și Aristotel în diverse locuri. Empedocle 5, 
pitagorician, spunea și el că natura tuturor corpurilor nu 
provenea decît din amestecul și separarea particulelor ; 


1 Strabon (născut la Amasya-Capadocia, c. 58 î.e.n.), geograf 
grec, autor al unei renumite Geografii și al unor Memorii isto- 
rice. Geografia sa are un marcat caracter istoric, autorul stră- 
duindu-se să pună în evidenţă relaţiile omului, popoarelor și im- 
periilor cu mediul fizic. 

2 Posidonios (c. 135 — c. 50 î.e.n.), istoric și filozof stoic grec, 
născut la Apameea (Siria). Cicero şi Pompei au mers la Rhodos 
să asiste la cursurile lui. 

3 Pitagora (sec. VI î.e.n.), filozof şi matematician grec, născut 
la Samos. Creatorul unei școli, a pitagoricienilor, cunoscută prin 
înalta ei morală și viaţa austeră a discipolilor. I se atribuie multe 
descoperiri în matematică, geometrie şi astronomie ; în parte, aceste 
descoperiri aparţin discipolilor săi. Este autorul tablei înmulţirii, 
al sistemului zecimal, al teoremei patratului ipotenuzei. 

4 Ecfantos din Siracuza (sec. V, î.e.n.), filozof pitagorician, ele- 
vul lui Hicetas din Siracuza. Socotea în rîndul principiilor origi- 
nare nu numerele, ca Pitagora, ci atomii. A afirmat, ca și ma- 
estrul său, mișcarea de rotaţie a pămîntului în jurul axei sale. 

5 Empedocle (c. 490 î.e.n.), filozof din Agrigent, medic, profet 
și magician în același timp. A conceput o cosmogonie, fondată pe 
cele patru elemente, ale căror raporturi sînt reglate de Iubire 
(Eros) şi Ură (Polemos). A murit aruncîndu-se în Etna. 


40 


și cu toate că admitea cele patru elemente, el pretindea că 
aceste elemente erau ele însele compuse din atomi sau din 
corpusculi. Deci, pe drept cuvînt îl laudă Lucrețiu atît 
de mult pe Empedocle, de vreme ce fizica sa este — din 
mai multe puncte de vedere — aceeași cu a lui Epicur 1. 
Cît despre Anaxagora 2, deși a fost şi el atomist, avea o 
părere particulară, în sensul că fiecare lucru e compus 
din atomii speciei sale : oasele din atomi de oase, corpu- 
rile roşii din atomi roşii etc. 

Doctrina atomilor n-a fost propriu-zis formulată în- 
tr-un sistem decît de Leucip 3 și Democrit t; înainte de 
acești doi filozofi, ea era socotită doar ca o parte din 
sistemul filozofic care servea la explicarea fenomenelor 
corpurilor. Ei au mers mai departe și au făcut din această 
dogmă baza unui întreg sistem de filozofie. Acesta a fost 
motivul pentru care Diogene Laertius 5 şi cîţiva alţi autori 
i-au considerat creatorii doctrinei. De obicei, numele aces- 
tor doi filozofi sînt pomenite împreună. 

Cel mai bun mijloc de a-ţi face o idee completă despre 
atomism este de a citi faimosul poem al lui Lucrețiu. 


1 Epicur (341-270 îe.n.), filozof grec născut în Samos sau Atena. 
A trăit la Atena unde a propovăduit o morală care-i poartă nu- 
mele : „plăcerea este suveranul bine“; plăcerea epicuriană nu 
constă însă în satisfacţiile grosolane ale simţurilor, ci în cultura 
spiritului şi practica virtuții. Lucrețiu, în De natura rerum (Poe- 
mul naturii) expune fondul epicurismului. 

2 Anaxagora (ċ. 500-428 Î.e.n.), filozof din școala ioniană. A 
introdus în filozofie ideea unui principiu ordonator, inteligența 
(nous). Lecţiile lui au fost urmate de Socrate și Pericle. 

3 Leucip (c. 460-370 î.e.n.), elevul lui Zenon din Eleea, con- 
temporan cu Anaxagora și Empedocle. Se pare că a fost dascălul 
lui Democrit și, prin el, al lui Epicur și Lucrețiu. Este socotit 
fondatorul atomismului. 

4 Democrit (c. 460-370), filozof grec născut la Abdera. Fiinţa, 
după el, este compusă dintr-o infinitate de atomi. Democrit predica 
fericirea prin moderarea dorințelor. 

5 Diogene Laertius, sau din Laerte (Cilicia, sec, III, e.n.), auto- 
rul unei vestite scrieri despre Vieţile şi doctrinele filozofilor. 

lată în puţine cuvinte fondul acestui sistem, aşa cum îl 
găsim expus la acest poet latin și în anumite pasaje din 
Cicero, unde e vorba despre el: 

Lumea este nouă şi totul e plin de mărturiile acestei 
noutăţi ; dar materia din care e alcătuită este veşnică. 
Totdeauna a existat o imensă cantitate, cu adevărat infi- 
nită, de atomi sau corpusculi duri, răsuciţi, pătraţi, lun- 
guieţi și de toate formele ; toţi indivizibili, toţi în mișcare, 
într-un efort de a înainta, coborind toţi și traversînd 
vidul : dacă şi-ar fi continuat mereu drumul în acest fel 
n-ar fi existat niciodată combinaţii și lumea însăși n-ar 
fi existat; dar, unii abătîndu-se puţin din drumul lor, 
această ușoară deviere a strîns şi cooptat mai mulţi lao- 
laltă : și aşa s-au alcătuit diverse mase ; un cer, un soare, 
un pămînt, un om, o inteligență şi un soi de libertate. 
Nimic nu s-a făcut cu un scop : trebuie să ne ferim a crede 
că picioarele omului au fost create cu intenţia anume de 
a purta corpul dintr-un loc într-altul ; că degetele au fost 
înzestrate cu articulaţii pentru a apuca mai uşor ceea 
ce ne-ar fi necesar ; că dinţii ar fi fost puși în gură pentru 
a dumica alimentele ; și că ochii ar fi fost prinși cu dibăcie 
pe niște mușchi supli și mobili pentru a se putea roti cu 
iuţeală și pentru a vedea în toate părţile într-o clipă. Nu, 
nu o inteligență a rostuit aceste părţi ale trupului spre 
folosinţa noastră : ne folosim de ceea ce găsim că ne poate 
fi de ajutor. 

Totul s-a alcătuit la întîmplare, totul devine și speciile 
se perpetuează, mereu aceleași, din întîmplare : totul se 
va dizolva într-o zi din întîmplare : la atît se reduce întreg 
sistemul. Ar fi de prisos să încercăm a respinge această 
mulţime de absurdităţi : sau, dac-ar fi neapărat necesar 
să le combatem, am putea consulta lucrarea Anti-Lucre- 
țiu 1 a cardinalului de Polignac. 


1 Anti-Lucreţiu, poem latin în care se încearcă respingerea 
materialismului — lucrare a cardinalului Melchior de Polignac 
(1661-1742), diplomat și scriitor. 

Vechiul atomism era un ateism pur; dar am greşi 
dacă i-am arunca filozofiei corpusculare, în ansamblu, 
această acuzaţie. Exemplul lui Democrit, al lui Leucip 
și al lui Epicur, toţi trei la fel de mari atei cît și atomiști, 
i-a făcut pe mulţi să creadă că, de vreme ce se admiteau 
corpusculii, se respingea doctrina existenţei unor fiinţe 
imateriale, cum sînt divinitatea și sufletele omenești. Cu 
toate acestea, nu numai că pneumatologia ! nu este incom- 
patibilă cu doctrina atomilor, dar ele au chiar multe 
puncte comune : astfel aceleași principii de filozofie care 
i-au condus pe cei din antichitate la teoria atomilor i-au 
făcut să creadă şi că există lucruri imateriale ; şi aceleași 
maxime, care-i convinseseră că formele corporale nu sînt 
entităţi distincte de substanța corpurilor, i-au convins și 
că sufletele nu se nasc odată cu trupul și nici nu dispar 
la moartea acestuia. 


AUTORITATE ÎN DISCURSURI 
ŞI ÎN SCRIERI 


(nesemnat) 


Cea dintîi regulă a metodei enunțate de Descartes 
este aceea de a nu accepta nici un lucru ca adevărat 
înainte de a şti cu certitudine că este așa. Este sur- 
pată astfel una dintre bazele esenţiale ale Scolasticii, 
întemeiată pe principiul autorităţii. Autorul articolu- 
lui respinge aici principiul autorităţii în domeniul 
științei, pentru a nu-i recunoaște o valoare decît în 
domeniul religiei și al istoriei. 

A se referi la articolul Critică în științe. 


1 Pneumatologie : ceea ce tratează despre spirit. (A.S). 

Autoritate în discursuri şi în scrieri. 
Înţeleg prin autoritate în discurs dreptul pe care-l are 
cineva de a fi crezut în ceea ce spune : deci cu cît ai mai 
mult dreptul de a fi crezut pe cuvînt, cu atît ai mai multă 
autoritate. Acest drept se întemeiază pe gradul de ştiinţă 
şi de bună-credinţă acordat persoanei care-ţi vorbeşte. 
Ştiinţa te împiedică să te înşeli pe tine şi evită eroarea 
care ar putea lua naștere din neștiinţă. Buna- credinţă te 
împiedică să înșeli pe alţii şi înăbușe minciuna pe care 
ar încerca s-o acrediteze perfidia. Știința deci şi sinceri- 
tatea constituie adevărata măsură a autorităţii în discurs. 
Aceste două calităţi sînt cu deosebire necesare. Cel mai 
învăţat și cel mai luminat dintre oameni nu mai merită 
să fie crezut de îndată ce se dovedește viclean ; şi nici cel 
mai pios sau mai sfint, de îndată ce vorbeşte despre ceea 
ce nu cunoaște ; sfîntul Augustin avea deci dreptate să 
spună că nu numărul, ci meritul autorilor trebuie să 
încline balanța în favoarea lor. Dealtfel, nu trebuie să 
judeci meritul după reputaţie, mai cu seamă cînd e vorba 
de persoane care fac parte dintr-o organizaţie constituită, 
sau sînt influențate de o cabală. Adevărata piatră de în- 
cercare — atunci cînd ai capacitatea și posibilitatea să te 
servești de ea — constă într-o comparare judicioasă a 
discursului cu materia care îi alcătuiește subiectul, consi- 
derată în ea însăși ; nu numele autorului trebuie să fie 
un motiv de preţuire a lucrării, ci lucrarea trebuie să te 
determine să recunoști meritele autorului. 

Autoritatea nu-şi are locul și nu este operantă, după 
părerea mea, decît în fapte, în materie religioasă și în 
istorie. Oriunde în altă parte, ea este inutilă și deplasată. 
Ce importanţă are că alţii au gîndit la fel sau altfel decît 
noi, din moment ce noi gîndim bine, potrivit regulilor 
bunului-simţ și potrivit adevărului ? N-are importanţă 
dacă părerea dumitale este aceeași cu a lui Aristotel; 
suficient ca ea să fie conformă cu legile silogismului. La 
ce folosesc citatele repetate, cînd e vorba de lucruri care 

depind numai de mărturia rațiunii şi a simţurilor? De 
ce ar mai fi necesar să mă asigur că e ziuă, cînd am ochii 
deschişi şi soarele străluceşte ? Numele răsunătoare sînt 
bune numai pentru a ului poporul, a înşela spiritele 
mediocre şi a oferi material de trăncănit semidocţilor. 
Poporul, care admiră tot ce nu pricepe, crede întotdeauna 
că cel ce vorbește mai mult şi mai puţin firesc este și 
cel mai priceput. Cei cărora le lipseşte lărgimea de spirit 
pentru a gîndi ei înșiși se mulţumesc cu gîndurile altora 
şi fac socoteala partizanilor. Semidocţii, care nu sînt în 
stare să tacă şi care socotesc tăcerea și modestia drept 
simptome ale neștiinţei sau ale prostiei, devin inepuizabile 
depozite de citate. 

Nu pretind totuși că autoritatea ar fi cu totul nefolo- 
sitoare în știință. Vreau numai să fac să se înţeleagă că 
ea trebuie să ne sprijine, nu să ne conducă ; şi că, altfel, 
ar uzurpa drepturile raţiunii ; aceasta din urmă este o 
făclie aprinsă de natură și menită să ne lumineze ; cea- 
laltă nu e decît, cel mult, un toiag făcut de mîna omului 
și bun numai pentru a ne susţine, în caz de slăbiciune, 
pe calea pe care ne-o arată raţiunea. 

Acei care, în studiile lor, se conduc numai de auto- 
ritate seamănă destul de bine cu niște orbi care merg 
călăuziţi de alţii. Dacă le e călăuza rea, îi duce pe căi 
rătăcite, unde îi lasă obosiţi şi istoviţi înainte de a fi făcut 
un singur pas pe adevăratul drum al cunoașterii. Dacă 
este iscusită, îi ajută într-adevăr să parcurgă un drum 
bun în timp puţin; dar ei n-au avut plăcerea să bage 
de seamă nici ţinta spre care se îndreptau, nici acele 
lucruri care împodobeau drumul și îi dădeau farmec. 

Aceste spirite, care nu se întemeiază pe reflecţiile 
proprii și care se conduc neîncetat după ideile altora, sea- 
mănă unor copii, ale căror picioare nu prind niciodată 
vlagă, sau cu nişte bolnavi care nu ies deloc din starea 
de convalescenţă și nu vor face niciodată un pas fără 
ajutorul unui braţ străin. 

BÎLCI 
(Turgot 1) 


Turgot expune aici o idee scumpă fiziocraţilor, şi 
anume aceea a libertății totale a comerțului, sinteti- 
zată în celebra formulă : „Laisser faire, laisser passer" 
(Să se permită producţia, să se permită circulaţia), 
În spiritul promotorilor sistemului, libera concurență 
trebuie să fie profitabilă pentru proprietarii funciari, 
coborînd cît mai echitabil prețul produselor pe care 
le furnizează industria. Sub acțiunea fiziocraţilor, con- 
trolul comerţului cu produse agricole a mai slăbit 
întrucîtva : încă din 1758, a beneficiat de o deplină 
libertate de circulaţie lîna; în 1763, vitele și, prin 
Declaraţia din 25 mai 1763, totalitatea mărfurilor agri- 
-ole de larg consum: „... pentru a-i încuraja pe cul- 
“ivatori, mărind preţul grîului în așa fel încît aceștia 
să-și scoată cheltuielile“, s-a îngăduit tuturor supușilor 
„să-și transporte liber dintr-o provincie într-alta toate 
soiurile de grîne şi mărfuri de larg consum, fără a 
fi obligați să facă vreo declaraţie sau să-și ia vreun 
permis de transport” și s-a interzis „expres tuturor 
slujbașilor regelui şi celor ai nobililor să ceară vreo 
formalitate, sub orice pretext". 

Asupra teoriilor economice ale lui Turgot, a se 
vedea : j 


1 Anne Robert Jacques Turgot (1727-1781), om de stat francez, 
economist, influenţat de fiziocraţi. A scris: Lettres sur la tolé- 
rance (Scrisori asupra toleranţei, 1754) și Réflexions sur la for- 
mation et la distribution des richesses (Cugetări despre formarea 
și împărţirea bogățiilor, 1766). În aceste lucrări, ca și în activitatea 
sa practică cu caracter revoluţionar, se dovedește un individualist 
convins, partizan al libertăţii comerţului intern și extern, precum 
și al producţiei. Ca un enciclopedist luminat, Turgot se ridică 
împotriva autorităţii tutelare a statului şi a despotismului. A cola- 
borat la Enciclopedie cu articole economice. 

MARX : Istoria doctrinelor economice, vol. I, cap. 
VII (Editura Costes, p. 61-72). 
A se referi la articolele: Fermieri, Grîne, Plugar. 


Bîlci!, în limba latină forum, piaţă publică, a fost 
la origine sinonim cu acela de tîrg şi, din anumite puncte 
de vedere, mai este încă: şi unul și celălalt înseamnă o 
reunire între negustori şi cumpărători, în locuri şi la 
date dinainte fixate ; dar cuvîntul bîlci pare să exprime 
ideea unei întreceri mai numeroase, mai solemne şi deci 
mai rare. Această deosebire, care la prima vedere sur- 
prinde, pare să fie cea care determină de obicei folosirea 
celor două cuvinte 2; ea provine însă dintr-o altă deose- 
bire mai tainică şi, ca să spunem așa, mai radicală între 
aceste două noţiuni. O vom dezvolta. 

Este vădit lucru că negustorii și cumpărătorii nu se pot 
întîlni la o anumită dată și în anumite locuri dacă nu-i 
atrage ceva anume, dacă nu au un interes, care să com- 
penseze sau chiar să depășească cheltuielile călătoriei și 
transportului mărfurilor ; fără această atracţie, fiecare ar 
sta acasă : cu cît ea va fi mai considerabilă, cu atît bunu- 
rile de consum vor suporta transporturi mai lungi, cu cît 
adunarea de negustori şi cumpărători va fi mai 
bogată și mai solemnă, cu atît districtul al cărui centru 
îl constituie această întrecere va putea fi mai întins. Des- 
fășurarea firească a comerţului este de ajuns pentru a 
naște întreceri şi a le spori pînă la un anume punct. 
Concurența dintre vînzători limitează preţul mărfurilor, 
iar preţul mărfurilor limitează, la rîndul lui, numărul 
vînzătorilor : într-adevăr, întrucît orice comerţ trebuie să-i 


1 În limba franceză foire, de la latinescul forum, piață publică. 
Termenul românesc nu acoperă complet sensul celui francez și, 
cum se poate constata, nu are aceeaşi etimologie. Consideraţiile 
autorului trebuie deci raportate la noţiunea, mai largă, din limba 
franceză. 

2 Foire, piață publică ; marché, tîrg. 


procure aceluia care-l întreprinde mijloacele de trai, este 
neapărat necesar ca numărul de vînzări făcute să com- 
penseze profiturile modeste obţinute de pe urma fiecăruia 
și, deci, ca numărul negustorilor să fie proporţional cu 
numărul consumatorilor, astfel încît fiecare negustor să 
poată satisface un număr determinat dintre aceștia. După 
cele arătate voi presupune acum că preţul unui bun de 
consum ar fi astfel așezat încît, pentru a susține comerţul, 
ar trebui să se vîndă din acest bun atîta cît pot consuma 
trei sute de familii : este vădit că trei sate — fiecare nu- 
mai cu cîte o sută de familii — nu vor putea întreţine 
pentru mărfurile respective decit un singur negustor ; 
negustorul acesta se va așeza, probabil, în acela dintre 
sate în care se pot aduna, mai lesne sau cu mai puţină 
cheltuială, cumpărători mai mulţi, deoarece o cheltuială 
mai mică va face ca negustorul stabilit aici să fie preferat 
celor care ar fi ispitiţi să se așeze într-unul din celelalte 
două sate ; şi de bună seamă că acest lucru se va întim- 
pla cu mai multe categorii de mărfuri, iar negustorii 
fiecăreia dintre ele se vor întîlni în acelaşi loc, pentru 
același motiv al scăderii cheltuielilor, dar și pentru că 
un om care are nevoie de două feluri de mărfuri e mai 
bucuros să facă o singură călătorie în loc de două ca să 
și le procure ; într-adevăr, este ca şi cum ar plăti fiecare 
marfă mai ieftin. Locul care, prin însăși această întîlnire 
a diverselor forme de comerţ, a căpătat însemnătate şi-o 
sporește tot mai mult, fiindcă toţi meșteșugarii pe care 
felul lor de lucru nu-i reţine la ţară, toţi oamenii cărora 
bogăția le îngăduie să trîndăvească se adună acolo pentru 
a căuta o viaţă lesnicioasă. Concurența dintre cumpără- 
tori îi atrage pe negustori prin speranţa de a face vinzare ; 
se nasc şi mai multe concurenţe pentru una și aceeași 
marfă. Concurența dintre negustori îi atrage pe cumpără- 
tori în nădejdea că vor tîrgui ieftin și cele două feluri 
de concurenţă continuă să se stimuleze una pe cealaltă 
pînă cînd, pentru cumpărătorii care vin de departe, ne- 

ajunsul distanţei este compensat de marfa ieftină, datorită 
concurenţei, ca şi de ceea ce uzul şi puterea obișnuinţei 
adaugă la atracţia unui tîrg ieftin. Se creează astfel în 
chip firesc diferite centre de comerţ, sau pieţe, pentru tot 
atîtea cantoane și circumscripţii administrative, mai mult 
sau mai puţin întinse, după natura mărfurilor, ușurința, 
mai mare sau mai mică, a comunicaţiilor şi după starea 
populaţiei, mai mult sau mai puţin numeroasă. Și aceasta 
este, în treacăt fie spus, originea veche şi cea mai obiș- 
nuită a tîrgurilor şi a orașelor... 

Dar nu trebuie o distanţă prea mare pentru ca acest 
interes şi tîrgul ieftin rezultate din concurenţă să fie 
contrabalansate de cheltuielile drumului și ale transpor- 
tului mărfurilor. Aşadar aceste mari bîlciuri, unae se 
adună cu multă cheltuială produsele dintr-o bună parte 
a Europei și care par să fie locul de întâlnire al națiuni- 
lor, nu trebuie puse pe seama cursului firesc al unui 
comerţ însufleţit datorită libertăţii. Profitul care trebuie 
să compenseze aceste cheltuieli exorbitante nu rezultă 
deloc din natura lucrurilor, ci din privilegiile și libertăţile 
acordate comerţului în anumite locuri şi în anumite epoci, 
atunci cînd peste tot în alte părţi el este covirșit de taxe 
şi de impozite. Nu-i de mirare deci că obișnuita stare de 
strimtorare şi de desconsiderare, în care s-a aflat mult timp 
comerţul din toată Europa, i-a determinat cursul impetuos 
în locurile unde i se asigura ceva mai multă libertate. 
Asa au înfiinţat principii atitea bilciuri (tîrguri) în dife- 
ritele părţi ale Europei, acordîndu-le scutiri de taxe ; şi 
este vădit că aceste bîlciuri trebuie să fie cu atît mai 
importante cu cît este mai împovărat de taxe negoțul în 
tot restul timpului. i | 

Un bilci şi un târg sînt, deci şi unul şi altul o întrunire 
de negustori şi cumpărători în locuri şi la date hotărite ; 
dar în târguri, vînzătorii şi cumpărătorii se caută miînaţi 
de un interes reciproc; în biîlciuri, îi aduce dorinţa de 
a se bucura de anumite privilegii: de unde reiese că 

aspectul unui bilci trebuie să fie mult mai aglomerat și 
mai solemn. Deși desfășurarea firească a comerțului este 
de ajuns pentru a determina înfiinţarea de pieţe s-a în- 
timplat, ca urmare a acestui nenorocit principiu care 
aproape în toate guvernările a corupt atît de mult timp 
administraţia comerţului, vorbesc despre mania de a dirija 
totul, de a reglementa totul și de a nu se raporta nicio- 
dată la oameni potrivit cu propriul lor interes, s-a întîm- 
plat, spun, că, pentru a înfiinţa pieţe, au pus să intervină 
poliţia ; că numărul lor a fost limitat sub pretext că sînt 
astfel împiedicate să-și dăuneze reciproc; că s-a interia 
vînzarea anumitor mărfuri în altă parte decît în locurile 
dinainte fixate, fie pentru comoditatea functionarilor 
comerciali, fie pentru că au vrut să le supună la forma- 
litățile de control și de marcare, fie pentru că nu se pot 
înființa peste tot birouri. Trebuie cum nu se poate mai 
bine folosită fiecare ocazie spre a combate acest sisten 
nefast pentru industrie şi, în Enciclopedie, nu o dată vom 
găsi prilejul. í ri 
Fără îndoială că un bilci trebuie să aducă locului unde 
el se desfăşoară bogăţia şi să determine importanţa unui 
anume oraş : și asta, atunci cînd toată Europa gemea de 
nenumăratele piedici puse de către stăpînirea feudală : 
cînd fiecare sat alcătuia, ca să spunem aşa, o suveranitate 
autonomă ; cînd nobilii închiși în castelele lor nu vedeau 
în comerț decît o ocazie de a-și spori veniturile supunînd 
la contribuții și la vămi exorbitante, pentru trecerea podu- 
rilor, pe toţi acei siliți de nevoie să treacă pe domeniile 
lor ; nu există nici o îndoială că cei dintîi care au fost 
destul de luminaţi ca să-și dea seama că, slăbindu-și puţin 
rigoarea pretențiilor, vor fi despăgubiţi cu mult mai mult 
prin înflorirea negoţului și a consumului si-au văzut 
în curînd locurile de reşedinţă îmbogăţite, mărite şi în- 
frumusețate. E tot atît de neîndoielnic că, după ce regii 
şi împărații şi-au mărit destul autoritatea ca să poată 
scuti de taxele impuse de vasalii lor mărfurile destinate 

bîlciurilor din anumite oraşe, pe care vroiau să le ocro- 
tească, acele oraşe au devenit centrul unui comerț intens 
şi aceştia au constatat că, odată cu bogățiile lor, le spo- 
reşte și puterea ; dar, din momentul în care toate aceste 
mici domenii suverane s-au reunit pentru a forma un stat 
mare sub un singur principe, dacă neglijența, puterea 
obişnuinței, dificultatea de a suprima abuzurile, chiar 
atunci cînd dorești s-o faci cu tot dinadinsul, ca și faptul 
că nu este uşor să voiești acest lucru au dus la menţinerea 
situaţiei, cu aceleași lipsuri materiale și aceleași drepturi 
ale pămîntului și aceleaşi privilegii care fuseseră stabilite 
pe vremea cînd fiecare provincie şi fiecare oraș ascultau 
de suverani diferiţi, nu e oare ciudat că acest efect al 
întîmplării a fost nu numai lăudat, ci și imitat, ca şi cum 
ar fi fost opera unei politici înțelepte ? Nu este ciudat 
că, deşi cu cele mai bune intenţii şi cu scopul de a face 
ca negoţul să înflorească, s-au mai înființat noi bîlciuri, 
s-au mărit în același timp privilegiile și dispensele pentru 
anumite oraşe ? Că unele ramuri de comerţ au fost chiar 
împiedicate să prindă rădăcini în provincii sărace, de 
teamă să nu dăuneze altor orașe, îmbogăţite de multă 
vreme prin aceleași ramuri de comerţ ? Dar, ce importanţă 
are dacă Pierre sau Jacques, regiunea Maine sau Bretania 
fabrică cutare sau cutare marfă ? Important este ca statul 
să se îmbogăţească și francezii să trăiască bine. Ce impor- 
tanţă are dacă o stofă se vinde la Beaucaire 1 sau la locul 
fabricării sale, de vreme ce lucrătorul își primește preţul 
muncii ? La o aruncătură de ochi, o enormă concentrare 
comercială, reunită în același loc și așezată în stive, va 
impresiona mai mult ochii unor politicieni superficiali. 
Apele adunate artificial în bazine şi canale îi amuză pe 
călători prin etalarea unui lux frivol: în vreme ce apele 
pe care ploaia le împrăștie uniform pe întinsul cîmpiilor, 
urmînd numai înclinarea terenului, care le duce în fiecare 


1 La Beaucaire [oraș situat în arondismentul Nîmes, pe Rhon, 
n.t.], se ţinea un bîlci vestit. (A. S.). 

vilcea ca să se transforme acolo în fîntîni, poartă pretu- 
tindeni bogăţia și rodul. Ce poate însemna un mare 
comerţ, organizat într-un oarecare oraș și la un anume 
moment, de vreme ce amploarea acestui comerţ temporar 
se datorește acelorași cauze care stingheresc comerţul și 
care tind a-l reduce în orice altă vreme și pe tot cu- 
prinsul statului ? 
[5 A 

Se spune : „Statul nu se poate lipsi de venituri ; pentru 
a tace faţă nevoilor, este necesar ca el să pună diterite 
taxe pe mărfuri : totuşi, e la fel de necesar să se uşureze 
vînzarea produselor noastre, mai cu seamă în străinătate ; 
ceea ce nu se poate realiza fără a se scădea preţul pe 
cît e cu putinţă. Aceste două situaţii se pot împăca indi- 
cînd, pe de o parte, locurile și perioadele de scutiri de 
taxe, în care preţul scăzut al mărfurilor îi ademenește pe 
străini și dau naştere unui consum extraordinar, iar, pe 
de alta, favorizînd consumul obișnuit şi necesar, care 
este pe măsura venitului public. Însăși dorinţa de a profita 
de aceste perioade de înlesniri îi face să se grăbească 
atît pe vînzători cît şi pe cumpărători, grabă căreia pompa 
acestor mari biîlciuri le adaugă un fel de seducţie, de 
unde rezultă o sporire a masei totale a comerţului.“ 
Acestea sînt pretextele care. se invocă pentru a susţine 
utilizarea marilor bîlciuri. Dar nu este greu să ne con- 
vingem că, prin aranjamente generale şi favorizîndu-i în 
mod egal pe toţi cetăţenii statului, se pot împăca cu 
mult mai mult folos cele două obiective pe care și le 
propune guvernul. Într-adevăr, de vreme ce prinţul con- 
simte să-și piardă o parte din drepturi și să le sacrifice 
intereselor comerţului, nimic nu-l opreşte ca, uniformi- 
zînd impozitele, să scadă per total suma pe care consimte 
s-o piardă ; eliberarea de impozite a vînzării în străină- 
tate şi menţinerea lor numai asupra consumului intern 
va fi chiar mai ușor de îndeplinit, scutind de taxe toate 
mărfurile care ies : căci, în sfîrșit, nu putem nega faptul 

că bîlciurile noastre satisfac o mare parte din consumul 
intern. Prin acest sistem, consumul extraordinar care se 
face în timpul bilciurilor ar scădea mult, iar, pe de altă 
parte, este evident că scăderea impozitelor în perioadele 
obişnuite ar face consumul general mult mai abundent ; 
cu singura deosebire că, în cazul impozitului uniformizat, 
dar scăzut, negoțul cîștigă tot ceea ce prințul este dispus 
să-i sacrifice ; pe cînd în cazul impozitului general, mai 
mare, cu scutiri locale și temporare, se poate ca regele să 
sacrifice mult -iar comerţul să nu cîştige aproape nimic, 
sau — ceea ce-i același lucru — ca prețul mărfurilor să 
scadă cu mult mai puţin decît scad impozitele ; și aceasta, 
pentru că spre a realiza un profit, din avantajele pe care 
le dă reducerea impozitelor trebuie să scădem cheltuielile 
de transport ale mărfurilor, schimbarea așezării, chiria 
locurilor în biîlci, scumpită încă de monopolul proprie- 
tarilor, în sfîrşit, riscul de a nu putea realiza vînzarea 
într-un timp destul de scurt și de a fi întreprins o lungă 
călătorie degeaba ; ori, întotdeauna marfa trebuie să-și 
plătească toate cheltuielile și riscurile. Nu împărtăşim deci 
părerea că sacrificiul prinţului prin dispense momentane 
şi locale poate fi tot atît de utilă negoţului pe cît ar fi 
o relativă micșorare a tuturor impozitelor, nici că prin 
scutire specială consumul extraordinar ar crește în aceeaşi 
măsură în care ar scădea consumul de fiecare zi prin 
încărcarea impozitului obişnuit. Să mai adăugăm că nu 
există scutire particulară care să nu dea loc la fraude, 
la noi silnicii, la înmulţirea funcţionarilor comerciali și a 
inspectorilor pentru a împiedica fraudele, la sancţiuni 
pentru a le pedepsi, ceea ce constituie o altă nouă pierdere 
de bani și de oameni pentru stat. În concluzie, marile 
bîlciuri nu sînt niciodată atit de folositoare pe cît este 
de dăunătoare silnicia pe care o presupun și, în loc de a fi 
o dovadă a stării înfloritoare a comerţului, dimpotrivă, ele 
nu pot exista decît în state în care comerţul este stinghe- 
rit, supraîncărcat de taxe şi deci mediocru. 

BUN SIMŢ 


(nesemnat) 


„Bunul simţ este bunul cel mai bine împărțit din 
lume“ ; acest apel al lui Descartes la judecata comu- 
nă a oamenilor, împotriva pretențiilor acelora care se 
cred singurii învăţaţi deținători ai adevărului, carac- 
terizează. îndrăzneala revoluţionară a Discursului des- 
pre metodă, 

În același fel, enciclopediştii — și acest articol o 
dovedește — afirmă că adevărul e accesibil tuturor. 
In domeniul primelor principii, filozoful nu este cu 
nimic superior mulțimii, el chiar poate să fabuleze 
mai ușor. Întrucât e considerat un contemplativ, ne 
este îngăduit să credem că, dacă i se întîmplă să iasă 
din limitele raţiunii, e pentru că s-a rupt de viață. 
Dar această idee, care ar conduce la căutarea judecății 
de bun simţ în activitatea practică, nu este decât suge- 
rată. Originea ei rămîne vagă : natura este cea care-i 
inspiră, pe plan universal, pe toți oamenii. Sesizăm 
în această privinţă modul de gîndire pe care Engels 
îl numește metafizic, atunci cînd vorbește despre filo- 
zofii francezi din secolul al XVIII-lea : natura — fizi- 
că, socială, umană — este o abstracțiune care ia locul 
realităţilor istorice. 

Aici se găsește limita pe care epoca lor o impune 
enciclopediștilor. Noţiunea de practică socială le lip- 
sește și numai materialismul dialectic va putea să o 
aducă, 

A se vedea articolul Senzaţii. 


Prin bun simţ se înţelege acea înzestrare pe care natura 


a pus-o în toţi oamenii — sau, în chip vizibil, în cei mai 
mulţi dintre ei — și care îi determină, atunci cînd au 

ajuns la maturitate, să emită o judecată comună şi uni- 
formă asupra diferitelor obiecte ale propriei lor percep- 
țiuni intime ; judecată care nu este consecinţa nici unui 
principiu anterior. Dacă e nevoie de exemple de judecăţi 
care se verifică în primul rînd după uzul și prin forţa 
bunului simţ, s-ar putea cita următoarele : 

]. Există în lume, în afară de mine, și alte ființe, și 
alţi oameni ; 

2. Există ceva care se numește adevăr, înțelepciune, 
prudenţă ; și acest ceva nu este pur arbitrar ; 

3. Există în mine ceva pe care îl numesc inteligenţă 
și ceva care nu este inteligenţă și care se numeşte corp; 

4. Nu toți oamenii se înțeleg să mă înșele și să mă 
amăgească ; 

5. Ceea ce nu-i inteligență n-ar putea să producă toate 
efectele inteligentei ; nici particulele de materie mișcate 
la întîmplare n-ar putea să formeze o lucrare de o ordine 
și o mișcare regulată precum cea a unui orologiu. 1 

Toate aceste judecăţi, care ne sînt dictate de bunul 
simţ, sînt reguli de adevăr tot atît de reale și tot atît de 
sigure ca și regula rezultată din sentimentul intim al 
propriei noastre percepțiuni ; și nu pentru că aceasta 
ne antrenează spiritul cu aceeași rapidă claritate, dar 
cu aceeaşi necesitate de a primi consimţămîntul. Cum 
îmi este imposibil să judec că eu nu gîndesc, cînd eu în 
acest moment gîndesc, tot atît de imposibil mi-e să cuget 
în mod serios că eu sînt singura fiinţă de pe lume; că 
toţi oamenii s-au înţeles să mă înșele prin ceea ce spun; 
că o lucrare făcută de mîna omului, de pildă un orologiu 


1 Această afirmaţie spiritualistă, departe de a fi evidentă, se 
bazează pe un raţionament fals, dealtfel denunţat în articolul 
Corpuscular ; „ceea ce nu este inteligență nu poate produce, se zice, 
astfel de efecte”; or, noi sîntem încă departe de a cunoaște toate 
însușirile materiei și, în consecinţă, ceea ce poate sau nu poate 
să producă ea. Pe de altă parte, particulele materiei nu sînt miş- 
cate la întîmplare ; pentru materialiști, pentru Diderot, d'Holbach, 
Helvetius, mișcarea este o proprietate a materiei însăşi (A.S.). 

care arată în mod regulat orele, este doar un efect al 
hazardului. 

Totuşi, trebuie să recunosc că, între genul de prime 
adevăruri, extrase din sentimentul intim, și oricare alt 
gen de prime adevăruri, există o diferenţă : aceea că în 
ce privește întiiul gen nu ne-am putea imagina că el ar 
fi susceptibil de vreo umbră de îndoială, pe cînd despre 
celelalte putem afirma că ele nu au o evidenţă care să 
fie în afară de orice discuţie. Trebuie însă să ne amintim 
că aceste adevăruri prime, care nu fac parte din întiia 
categorie, nu cad decît asupra obiectelor care sînt în 
afară de noi și deci nu pot să ne impresioneze tot atît 
de mult ca cele al căror obiect este în noi înşine. Astfel 
că, pentru a nega pe cele dintii, ar trebui să fim în afară 
de noi și, pentru a le nega pe celelalte, ar trebui să fim 
în afara raţiunii. 

Există o maximă printre înţelepţi — veţi spune că ea 
este și un fel de adevăr elementar în morală — şi anume 
că adevărul nu este de partea mulţimii, de aceea s-ar 
părea că nu e judicios să se stabilească o regulă de adevăr 
din ceea ce mulțimea socotește drept adevărat. Deci 
bunul simţ nu este o regulă fără greş a adevărului. 

Eu răspund că un adevăr precis şi metafizic nu se 
măsoară cu maximele obișnuite, al căror temei e supus 
totdeauna diferitelor excepţiuni ; martoră e maxima care 
afirmă că vocea poporului e vocea lui Dumnezeu. Maxima 
aceasta nu e nici pe departe universal adevărată; cu 
toate că ea se verifică aproape tot atît de des ca și cea 
împotriva căreia unii doresc să facă obiecţiuni, și anume 
că adevărul nu este de partea mulţimii. În chiar subiec- 
tul despre care e vorba, referitor la primele principii, 
această ultimă maximă ar trebui să fie considerată falsă. 
În adevăr, dacă adevărurile prime nu erau răspîndite 
in spiritul tuturor oamenilor, ar fi fost cu neputinţă a-i 
determina să convină asupra oricărui lucru, fiindcă ar fi 
avut principii deosebite asupra tuturor subiectelor. Deci, 

e firesc să se spună că adevărul nu-i de partea mulțimii 
numai atunci cînd e vorba de un anume fel de adevăr, 
care, pentru a fi înţeles, presupune o atenţie, o capacitate 
și o experienţă deosebită, însușiri pe care nu le are 
mulțimea. Dar, cînd e vorba de primul adevăr, în această 
privinţă toţi sînt filozofi. Filozoful contemplativ, cu toate 
raţionamentele sale, nu este mai convins că există și că 
gîndeşte decît spiritul cel mai mediocru şi cel mai sim- 
plu. În chestiunile unde sînt necesare cunoştinţe dobîn- 
dite prin raţionament și reflecţiuni particulare, care 
presupun anumite experienţe, pe care nu pot toţi să le 
facă, un filozof e mai de crezut decît oricare alt om; 
dar cînd e vorba de un lucru evident prin experienţă şi 
de un sentiment comun tuturor oamenilor, atunci toţi 
devin filozofi ; astfel că, în ceea ce priveşte primele prin- 
cipii ale materiei și ale bunului simț, un filozof care se 
opune restului genului uman este un filozof care se opune 
altor o sută de mii de filozofi, deoarece ei cunosc tot atît 
de bine ca și el primele principii date de sentimentele 
noastre comune. Mai mult: oamenii obișnuiți sînt, în 
anumite privinţe, mai de crezut decît mulţi filozofi, pen- 
tru că ei nu şi-au forţat şi nici nu și-au desfigurat senti- 
mentele și judecăţile pe care natura le inspiră în mod 
universal tuturor oamenilor. 1 

Sentimentul comun al oamenilor în general, se zice, 
este că soarele n-are mai mult de două picioare în dia- 
metru. Se răspunde că după sentimentul comun al celor 
ce sînt în măsură să judece mărimea soarelui nu este 


1 Descartes socotea de asemenea că poate „să întîlnească mai 
mult adevăr în raționamentele pe care fiecare le face în legătură 
cu afacerile care îl interesează, și al căror deznodămînt trebuie 
să-i atragă curînd pedepsirea dacă a judecat greșit, decît în acelea 
pe care le face un scriitor în odaia sa, referitor la speculațiunile 
care nu produc nici un efect şi care n-au alte urmări pentru el, 
decît în sensul că poate va fi cu atît mai mândru de ele cu cît 
vor fi mai îndepărtate de bunul simţ şi va folosi şi mai mult 
spirit şi artificiu pentru a încerca să le facă plauzibile“ (Discursul 
despre metodă, Prima parte). (A. S.) 

adevărat că el ar avea numai un diametru de două sau 
trei picioare. Poporul de rînd se referă în această pri- 
vință la simţul comun sau la spusele tuturor filozofilor 
ori astronomilor, mai degrabă decit la mărturia propri- 
ilor ochi. Tot astfel, n-au existat niciodată oameni, chiar 
în popor, care să susţină în mod serios că e greșit să se 
creadă soarele mai mare decît un glob de patru picioare. 
În adevăr, dacă s-ar fi găsit cineva, cît de puţin lămurit, 
să conteste cele spuse mai sus, contestaţia ar fi putut fi 
imediat oprită cu ajutorul experienţei, făcînd pe cel care 
contrazice să privească un obiect obişnuit, care, pro- 
porţional cu depărtarea sa, pare la vedere incomparabil 
mai mic decît din apropiere. Astfel, oamenii cei mai 
stupizi sînt convinși că vederea lor îi înșeală în ceea ce 
priveşte adevărata mărime a obiectelor. Această judecată 
nu este deci un sentiment al naturii, deoarece, dimpo- 
trivă, este în mod universal dezminţită de sentimentul 
cel mai curat al naturii raționale, care este acela al 
reflecţiunii. 


"CASĂ 


(nesemnat 1) 


Casă, clădire destinată locuinţei oamenilor şi constind 
dintr-unul sau mai multe corpuri principale. 

Cele dintii locuinţe au fost adaptate condiţiilor locale 
de climă și au exprimat geniul propriu fiecărui popor. 


1 Autor, Louis, cavaler de Jaucourt (1704-1779), erudit francez, 
unul dintre entuziaștii sprijinitori și colaboratori ai Enciclopediei. 
A publicat în Olanda o Histoire de la vie et des oeuvres de Leib- 
niz (Istoria vieţii și a operelor lui Leibnitz, 1784). În Enciclopedie 
a scris numeroase articole, dintre care le-am reţinut pe următoa- 
rele : Egalitate naturală, Impozit, Industrie, Monarhie, Patrie, Pă- 
rinte al Bisericii, Război, Ridicol, Riduri, Sensibilitate, Superstiţii. 
Își semnează uneori articolele cu inițialele D. J. 

Pădurile ofereau atitea mijloace de construire a locuin- 
telor, încît de la început oamenii le-au utilizat din plin. 
Trestia, ierburile, ramurile, frunzele și scoarțele copaci- 
lor au constituit primele materiale la îndemînă. S-a 
început cu o împletitură primitivă din crengi de arbori, 
susţinută de cîţiva stilpi ; aceste prime colibe se acope- 
reau cu frunze sau cu iarbă. Ele aveau cu siguranţă o 
formă rotundă; o crăpătură deschisă în vîrful acoperi- 
șului lăsa să iasă fumul din vatra aşezată în mijlocul 
colibei. Atari clădiri nu cereau nici mari lucrări, nici 
cunoştinţe multe. Se mai văd și astăzi, în diferite ținuturi 
din cele două Indii, numeroase colibe clădite tot atît de 
primitiv ca şi cele din primele timpuri ale lumii. În 
țările cele mai nordice, deci și cele mai reci, se pot 
vedea colibe construite în întregime din piei şi oase de 
cîini de mare, sau alţi pești uriași ; în nordul Suediei, 
acoperișurile locuinţelor sînt aproape plate. Se așează 
numai peste grinzi un soi de scînduri care înlocuiesc 
căpriorii de mesteacăn, foarte rezistenți la uzură, și peste 
acestea se aşterne un strat gros de pămînt, ca să se 
poată semăna deasupra iarbă. În Peru, mai ales la Lima, 
nu plouă niciodată. Casele sînt acoperite cu terase dintr-o 
împletitură strînsă de fier, pe care se împrăștie un strat 
gros de nisip fin. Ceea ce este de ajuns pentru a absorbi 
în fiecare zi roua care în acele locuri cade din abundență. 
Am văzut în articolul Țiglar, cît este de important ca 
apa să nu poată pătrunde prin stratul de pămînt sau 
olane şi nici să se infiltreze prin burlane în ziduri. 
Cînd o construcţie boltită se termină cu terasă, se acoperă 
cu șape de ciment, sau cu plumb, ori cu dale late de 
piatră rezistentă, ale căror încheieturi (margini) sînt 
îmbinate cu diferite feluri de chit. Unele edificii mari se 
acoperă cu plumb, cu lame de aramă sau cu tablă de fier. 

Un acoperiş specific caselor din Neapole este cel nu- 
mit lastrico, un fel de ciment care învelește terasele sau 
partea de deasupra e edificiului, care este înclinată. Se 

prepară din var şi un pămînt numit pozzolane, fărîmate 
în apă, amestecate și bătute de mai multe ori. Muncă 
destul de lungă pentru cine vrea să facă un lucru bun ; 
totuşi, foarte rar se întîmplă ca acesta să fie făcut atit 
de bine încît să nu se fisureze sau să crape. Acest acope- 
riş specific oferă, la Neapole, spectacolul cel mai plăcut 
în timpul verii, cînd parte din locuitori ies, după apusul 
soarelui, pe terase, să respire aer curat. Acoperişul de 
care vorbim, fără să fie mai scump decît cel din ţiglă, 
este mai bun, fiindcă e rezistent și are un aspect agreabil. 

Casă regală, orice castel, cu dependinţele sale, aparţi- 
nînd regelui, cum sînt cele de la Versailles, Marly, Saint- 
Germain-en-Laye, Fontainebleau, Choisi, Chamtois, Com- 
piegne şi altele. 

Casă de agrement, este o clădire la ţară, destinată mai 
curînd divertismentului decît unui profit material. În 
unele părţi din Franţa e numită căsuţă („cassine“); în 
Provence, casă de ţară („bastide“), în Italia vigna, în Spa- 
nia şi în Portugalia quinta. Latinii o numeau villa, iar 
Vitruve aedes pseudourbana. 

Casă mai desemnează și o rasă nobilă, un șir de per- 
soane ilustre care se trag din același strămoș. 
săi! 

Casele vechii Rome (lat. domus), cuvînt indicînd în 
mod obișnuit toate felurile de case, cu sau fără fast, dar 
în special locuinţa unui mare senior sau palatul prinților, 
privită atît sub aspectul ei exterior cît şi sub acel inte- 
rior ; în acest sens îl întrebuinţează Virgil cînd vorbește 
de palatul Didonei : 


At domus interior regali, splendida luxu 
(Și casa, înăuntru, de un strălucitor lux regal). 


Pînă la incendierea ei de către Gali, Roma n-a fost 
decît o aglomerare de colibe şi căsuțe, între care și 
palatul lui Romulus. Acest dezastru i-a folosit, deoarece 
a fost reconstruită mai temeinic, cu toate că fără sistem. 

Se pare că, pînă la invazia lui Pyrrhus, casele Romei 
au fost acoperite cu scînduri sau şindrilă. Romanii nu 
cunoșteau deloc ghipsul, ignorat, dealtfel, chiar astăzi, 
în cea mai mare parte a Italiei. În construcţiile lor, ei 
întrebuinţau de obicei mai mult cărămida decît piatra, 
iar ca mortar și tencuială, varul amestecat cu nisip sau cu 
un anumit pămînt roşu, utilizat chiar astăzi în această 
țară ; stăpîneau totuși secretul preparării unui mortar 
mai dur chiar decît piatra, după cum se vede din săpă- 
turile care au scos la iveală ruinele vechilor edificii. 

Roma a început să fie împodobită cu magnifice con- 
strucţii abia pe timpul lui Marius şi Sylla ; pînă atunci, 
romanii nu erau preocupaţi de acest aspect, atenţia fiin- 
du-le reţinută de lucruri mai mari şi mai trebuitoare; 
abia pe la anul 580 de la fundarea orașului, cenzorii 
Flaccus şi Albinus porniră să paveze străzile. Oratorul 
Lucius Crassus fu cel dintii care decoră frontispiciul 
casei sale cu 12 coloane de marmură grecească. Puțin 
mai tirziu, M. Scaurus, ginerele lui Sylla, aduse o 
imensă cantitate din această marmură pentru a-şi con- 
strui superba sa casă de pe muntele Palatin. Dacă afir- 
maţia lui Augustus că a găsit o Romă de cărămidă şi a 
lăsat una de marmură este adevărată, ne putem face o 
idee despre splendoarea caselor și edificiilor înălțate în 
timpul său. 


CIORAP 
(Diderot) 


Enciclopedia nu se mărginește numai la studiul as- 
pectului economic și social al producţiei: ea acordă 
o mare importanță tehnicii meseriilor — numite pe 
atunci „arte“ — căci producţia era încă în mare mă- 

sură artizanală. Diderot se consacră cu totul mește- 
șugarilor, fiind el însuși fiu al unui meșter cuţitar din 
Langres. 1 Scrierile sale despre tehnologie sînt în nu- 
măr considerabil : lui îi datorăm cea mai mare parte 
a descrierilor tehnice atît de numeroase în Enciclo- 
pedie ca și culegerea de planșe care le însoțește și le 
explică, Pentru a-şi îndeplini mai bine această sarcină, 
Diderot intră ca ucenic, după cum povestește chiar 
el, mergînd pînă acolo încît a pus să se construiască 
mașini pentru a le înțelege mai ușor mecanismul. 
Enciclopedia a reabilitat munca manuală și stă la 
originea unei noi științe : tehnologia. 

Planșele care ilustrează articolul intitulat Ciorap 
figurează în volumul II al planșelor, sub titlul Meşter 
de războaie pentru ţesut ciorapi și Meşter de ciorapi. 

Vezi articolul Artă. 


Ciorayp, este acea parte a îmbrăcăminţii noastre 
folosită spre a acoperi picioarele ; se face din lină, din 
piele, din pînză, din postav, din aţă, din mătase groasă, 
din mătase ; se împletește cu andrelele sau la războiul 
de ţesut. 

lată descrierea ciorapului ţesut la război și felul de 
a-l folosi. Înainte de a începe, vrem să anunţăm că vom 
menţiona aici două feluri de plange : acelea ale războiului 
de ţesut ciorapi, care se referă la mașină, şi acelea ale 
ciorapului ţesut la război, care nu se referă decit la 
manoperă. 

Războiul de ţesut ciorapi este una dintre cele mai 
complicate şi mai sigure maşini pe care le avem : poate 
fi privită ca un raționament unic și de sine stătător, a 
cărui concluzie ar fi realizarea articolului ; de asemenea, 
există între părțile care-l compun o interdependență atît 


1 Capitala arondismentului Haute Marne, aşezată pe platoul 
Langres ; patria lui Diderot. 

de mare, încît a suprima pe una dintre ele sau a degrada 
forma celor socotite mai puţin importante înseamnă a 
dăuna întregului mecanism. 

Războiul de ţesut a ieşit din mîinile inventatorului 
său aproape în starea de perfecţiune în care îl vedem 
astăzi ; şi cum acest lucru îi sporește mai mult admi- 
raţia noastră, ne-am oprit aici la vechiul război de țesut, 
avînd totuși grijă să arătăm, pe măsură ce se vor ivi, 
micile deosebiri față de cel pe care-l avem acum. 

După cele spuse despre îmbinarea şi despre forma 
părților din care e alcătuit războiul de tesut ciorapi, 
putem înţelege că zadarnic ne-am propune să cunoaștem 
mașina în ansamblu, fără a intra în detalii şi în descrie- 
rea acestor părți: dar ele sînt atît de numeroase, încît 
se pare că, în felul acesta, ar trebui să depășim limitele 
propuse, atit in ce privește mărimea expunerii, cît şi 
numărul planșelor. Dealtfel, de unde să începem expu- 
nerea ? Cum trebuie să fie executate aceste planse ? 
Legătura dintre părţi ne obligă să explicăm și să ilus- 
trăm totul dintr-o dată ; ceea ce nu este posibil nici în 
expunere, unde în chip necesar lucrurile apar succesiv, 
nici în planșe, unde părţile se asamblează unele în altele. 

Împărţim deci războiul de țesut ciorapi în două: 
scheletul, sau părţile de lemn care susțin maşina şi ser- 
vesc în manoperă ; războiul însuși, sau părţile de fier 
și celelalte care îl compun. 

Ne vom ocupa de fiecare în parte. Dar, înainte de 
a intra în detalii, vom arăta părerea pe care o avea des- 
pre această mașină un om avizat asupra valorii inven- 
țiilor moderne. Iată ce spune despre ele domnul Perrault, 
într-o lucrare care va plăcea cu atît mai mult cu cît vom 
avea mai puţine prejudecăţi. 

„Acei care au destul geniu nu pentru a inventa 
astfel de lucruri, ci pentru a le înţelege, rămîn cu desă- 
virșire înmărmuriţi la vederea resorturilor aproape fără 
număr din care se compune mașina de ţesut ciorapi și 

surprinşi de mulţimea variatelor şi extraordinarelor ei 
mișcări. Cînd priveşti cum se împletesc ciorapii, admiri 
suplețea şi dexteritatea miinilor lucrătorului, cu toate 
că ele abia fac cîte un ochi deodată ; ce să mai spunem 
despre o mașină care face sute de ochiuri dintr-odată, 
adică o maşină care execută într-o clipă toate feluritele 
mișcări pe care mîinile le fac în mai multe ore? Cite 
mici resorturi trag la ele mătasea, apoi o lasă, pentru 
a o prinde din nou făcînd-o să treacă de la un ochi la 
altul în chip inexplicabil? Şi totul fără ca lucrătorul 
care miînuiește maşina să înţeleagă ceva din toate aces- 
tea, fără să ştie nimic despre ea sau măcar să-și închi- 
puie : drept care, o putem compara cu cea mai perfectă 
maşină creată de Dumnezeu etc. 

Este destul de regretabil și destul de nedrept, adaugă 
domnul Perrault, că nu cunoaștem numele acelora care 
au închipuit maşini atît de minunate, în timp ce sîntem 
siliți a ţine minte pe inventatorii a mii de alte maşini 
care-ţi vin atît de firesc în gînd, încît ar fi fost suficient 
să ne ivim între primii pe lume pentru a le fi putut 
născoci.“ 

Este neîndoielnic că mașina de făcut ciorapi a apărut 
în Anglia și că la noi a ajuns printr-unul din acele șire- 
tlicuri pe care dintotdeauna naţiunile le-au îngăduit în 
relaţiile dintre ele. Despre creator şi despre invenţia lui 
se spun povești puerile de natură să-i amuze, poate, pe 
cei care, nefiind în stare să înţeleagă mașina, ar fi încîn- 
taţi să vorbească despre aceste povești, pe care însă alţii 
le-ar dispreţui pe bună dreptate etc. 

Autorul Dicționarului comerțului 1 spune că englezii se 
laudă degeaba cum că ei ar fi inventatorii, şi zadarnic vor 
să răpească această glorie Franţei ; pentru că toată lumea 
ştie azi că un francez, găsind util acest război de ţesut 


1 E vorba de Dicţionarul universal de comerț, care conține tot 
ce priveşte comerțul practicat în toate cele patru părți ale lumii... 
făcut de Lavory (trei volume apărute de la 1723 la 1730). (A.S.) 

și întîmpinînd greutăţi la obţinerea unui privilegiu ex- 
clusiv de a-l realiza în Paris, a trecut în Anglia, unde 
mașina a fost apreciată, iar lucrătorul răsplătit. Englezii 
au devenit atît de geloşi de această invenţie, încît mult 
timp s-a interzis, sub ameninţarea pedepsei cu moartea, 
ca ea să fie transportată în afara insulei și să se dea străi- 
nilor modelul ; un francez îi îmbogăţise cu acest cadou 
și tot el l-a restituit patriei sale, printr-un efort de me- 
morie și de imaginaţie, care nu va fi înţeles cum se 
cuvine decit la sfîrşitul acestui articol: întorcîndu-se 
dintr-o călătorie la Londra, el a pus să se construiască 
la Paris primul război de ţesut ciorapi, după modelul 
căruia au fost construite acelea din Franţa și Olanda. lată 
ce se crede la noi despre invenţia războiului de ţesut 
ciorapi. Mărturiei domnului Savary i-aș adăuga numai 
faptul că nu se știe cui să i se atribuie invenţia tocmai în 
Anglia, acea ţară din lume în care, prin onorurile care se 
aduc inventatorilor naționali, aceştia nu rămîn cîtuși de 
puţin necunoscuţi ! 1 


CORPUSCULAR 


(nesemnat) 


Acest remarcabil articol, care-l completează pe cel 
despre Atomism, expune cu foarte multă claritate filo- 
zofia materialiștilor antichităţii. Respingînd orice idee 
de creaţie și orice intervenție divină, aceștia expli- 
cau lumea prin nesfîrșitele combinaţii de atomi în- 
zestraţi cu diferite mișcări. Avantajele acestei filo- 


1 Să notăm elogiul adus Angliei, care a luat-o înaintea Franţei 
din punct de vedere economic, și care adesea este propusă ca 
model de către filozofi. S-a putut astfel vorbi de anglomania seco- 
lului al XVIII-lea. (A. S.) 

zofii, adică ale materialismului, sînt puternic subli- 
niate aci. Aceste explicaţii, de tip mecanic, care fac 
lumea inteligibilă, sînt opuse formelor substanţiale, 
moștenite de la Aristotel, calităţilor oculte și altor vir- 
tuţi dormitive ! ale Scolasticii. Este, într-adevăr, o tră- 
sătură fundamentală a oricărui materialism aceea de 
a considera că realul poate fi cunoscut. Dar ceea ce 
dă o mare importanţă. acestui articol este argumenta- 
rea, de o logică ce nu poate fi combătută, care-i pune 
pe idealiști în situația de a determina cu exactitate 
proprietăţile corpurilor înainte de a pretinde că exis- 
tă ceva în lume în afara corpurilor. 

Să nu ne mirăm totuși citind, cîteva rînduri mai 
departe, contrariul, și anume, că filozofia corpuscu- 
lară ar dovedi că există neapărat substanţe imate- 
riale. Acesta este un artificiu obișnuit în Enciclopedie, 
care face ca articolul să pară foarte inocent unor 
cenzori lipsiți de subtilitate. 

Vezi articolul Atomism. 


Corpusculară, este numele dat fizicii care caută 
raţiunea fenomenelor în configuraţia, dispoziţia şi mişca- 
rea particulelor corpurilor. Şi iată o idee ceva mai largă 
despre ea. Fizica numită corpusculară presupune că un 
corp nu este altceva decît o masă care are întindere şi nu 
recunoaște decit ceea ce implică această idee, adică o 
anumită mărime, legată de divizibilitatea particulelor, la 
care se observă o formă, o anumită poziţie, mișcare sau 
repaus, toate, modalităţi ale substanţei 2 văzută ca întin- 
dere. 

În felul acesta se pretinde că proprietăţile tuturor 
corpurilor pot fi explicate fără a se recurge la nici o bază 


1 Vezi nota 2 de la p. 67. 
2 Ontologia scolastică, moștenită de la Aristotel, se baza pe 
ideea de substanţă. 

substanţială şi la nici o calitate de altă natură decit ceea 
ce rezultă din întindere, divizibilitate, formă, aşezare, miş- 
care şi repaus. Această fizică nu recunoaște nici un fel de 
intenţionalitate şi nici emanaţia, graţie căreia se percep 
obiectele 1. Calitățile sensibile, lumina, culorile, căldura, 
frigul, gusturile nu sînt, în corpuri, decît rezultatul mo- 
dului de rînduire a particulelor din care sînt alcătuite, 
iar în noi înșine, decît senzațiile propriului nostru suflet, 
provocate de punerea în mișcare a organelor. Acestea sînt 
părerile lui Descartes, dar el are precursori în antichitate. 

Leucip și Democrit au fost cei dintii care au predat 
fizica corpusculară în Grecia ; Epicur a învăţat-o de la 
ei și a desăvîrșit-o într-atit încît, pînă la urmă, a fost 
desemnată, după numele lui, ca filozofia lui Epicur. 

Fizica corpusculară mai are încă unele avantaje. lată-le 
pe principalele două : 

1. Ea face inteligibilă lumea corporală, deoarece me- 
canismul este un lucru pe care-l înțelegem și, în afară 
de el, nu putem concepe nimic clar despre un corp. A 
spune că un lucru nu se naște prin mijlocirea unei forme 
sau a unei calităţi oculte 2 nu înseamnă nimic altceva decît 
a spune pur și simplu că nu știm cum se naște, sau în- 
seamnă, mai degrabă, să facem din ignoranţa noastră 
referitoare la cauza unui efect însăși cauza acelui efect, 
travestind această ignoranță în termenii de „formă“ și 
„calitate“. Se mai poate concepe cu claritate că frigul, 
căldura etc. pot fi modificări ale sufletului nostru, pentru 


1 După unii filozofi ai antichităţii, şi mai ales după stoici, 
obiectele emiteau un fel de emanațţii datorită cărora erau per- 
cepute. 

2 Formele substanţiale şi calităţile oculte erau abstracții cu 
ajutorul cărora Scolastica pretindea că explică natura și proprie- 
tatea corpurilor. Astfel, opiul producea somnul pentru că avea o 
vis dormitiva (puterea somniferă) ; o piatră era piatră deoarece 
avea „pietrietate“ etc. Francis Bacon şi Descartes au supus această 
filozofie scolastică unei critici decisive, opunîndu-i o filozofie 
științifică, bazată pe experienţă şi rațiune. (A. S.) 

care mișcările corpurilor exterioare reprezintă ocazii 1. 
Dar n-am putea concepe că ele ar fi calităţi ale corpurilor 
înseși, independente de modul de rînduire a particulelor 
lor. 

2. Celălalt avantaj al fizicii corpusculare constă în 
faptul că ea pregătește spiritul să afle mai ușor dovada 
existenţei substanţelor corporale, determinînd distinct no- 
țiunea corpului. Cine vrea să facă dovada că există ceva 
în lume în afara corpurilor trebuie să determine cu exac- 
titate proprietăţile corpurilor, căci altfel ar dovedi numai 
că există ceva dincolo de un nu știu ce, pe care nu-l 
cunoaște și pe care-l numeşte corp. Cei care resping filo- 
zofia corpusculară socotesc corpurile formate din două 
substanţe, dintre care una este materia lipsită de orice 
formă şi deci necorporală, iar cealaltă este forma, care, 
fiind fără materie, este, de asemenea, imaterială 2. Prin 
aceasta se confundă într-atita ideile de material și ima- 
terial încît nu se poate dovedi nimic cu privire la natura 
lor. Corpul însuşi devine necorporal, căci tot ceea ce se 
compune din părţi imateriale este neapărat imaterial și 
astfel în natură n-ar exista absolut nimic corporal ; dim- 
potrivă, filozofia corpusculară, stabilind o noţiune dis- 
tinctă a corpului, arată limpede pînă unde se pot extinde 
acţiunile sale, unde încep cele ale substanţelor imateriale 
şi că, deci, acestea din urmă există neapărat pe lume. 


1 Filozoful Malebranche (1638-1715) a conceput un sistem idea- 
list numit ocazionalism, potrivit căruia raporturile dintre suflet 
și corp sînt organizate de Dumnezeu : cu ocazia ideilor și senti- 
mentelor sufletului, Dumnezeu produce în corp mișcări corespun- 
zătoare. 

2 Opoziția dintre formă şi materie vine de la Aristotel: mate- 
ria prin ea însăși ar fi inertă, fără formă, fără lege, deci de ne- 
conceput, pe cînd forma este principiul spiritual, care conferă ma- 
teriei toate proprietăţile și determină natura specifică a fiinţelor. 
Forma supremă e Dumnezeu. (A. S.) 

CORUPERE 


(nesemnat) 


Autorul combate teoria generației spontanee, invo- 
cînd metoda experimentală. Pe de altă parte, respinge 
principiul autorităţii şi se ridică împotriva aserţiuni- 
lor lui Buffon din lucrarea sa Istoria naturală. În 
felul acesta se dă o riguroasă lecţie de metodă ştiin- 
țifică. 

A se vedea articolele : Critică în științe, A se naște. 


Corupere, în filozofie, este starea prin care un 
lucru încetează de a mai fi ceea ce era ; s-ar putea spune 
că lemnul este corupt cînd nu-l mai vedem subzistînd 
și cînd în loc de lemn găsim foc; tot aşa, oul este corupt 
cînd încetează să mai fie ou și cînd, în locul lui, găsim 
un pui; căci aci coruperea nu este considerată în sensul 
vulgar. De unde și axioma : coruperea unui lucru înseam- 
nă generarea altuia. 

Coruperea se deosebește deci de procesul de generare, 
după cum două lucruri contrare se deosebesc unul de 
altul. 
lasi 

Dar, după cum în procesul de generare nici o materie 
nu este cu adevărat creată, tot așa în acela de corupere, 
nimic nu este cu adevărat distrus ci numai această mode- 
lare particulară care constituia forma unei fiinţe și care 
o făcea să aparţină unei specii sau alteia. 

Cei vechi credeau că unele insecte se nasc prin coru- 
pere. Astăzi, această părere este socotită o eroare, deşi 
pare confirmată de experienţa zilnică. În adevăr, ceea ce 
se corupe produce totdeauna viermi: dar aceşti viermi 
nu se nasc decît fiindcă aici și-au depus alte insecte ouăle. 
O experienţă concretă dovedeşte acest adevăr. 

Luaţi niște carne de bou sacrificat de curînd ; puneţi 
o bucată din ea într-un vas descoperit şi o altă bucată 
într-un vas foarte curat, pe care îl veţi acoperi pe loc cu 
o bucată de mătase, în așa fel încît aerul să pătrundă 
fără ca vreo insectă să-şi poată depune ouăle. Cu prima 
bucată se va întîmpla ceea ce se întîmplă de obicei: se 
va acoperi cu viermi, deoarece muștele și-au depus nestin- 
gherite ouăle ; cealaltă bucată se va altera prin contactul 
cu aerul, se va zbiîrci şi va deveni pulbere, ca urmare a 
evaporării ; dar nu se vor găsi pe ea nici ouă, nici viermi, 
nici muște. Cel mult muștele, atrase de miros, vor veni 
grămadă pe înveliş, vor încerca să intre înăuntru și vor 
depune cîteva ouă pe mătase, neputind pătrunde mai 
departe. 
ji 

Totuşi, unii filozofi moderni par să încline încă spre 
vechea idee a generării prin corupere, cel puţin în anumite 
cazuri. Domnul de Buffon, în lucrarea sa Istoria naturală, 
pare să opteze pentru această teză. După ce și-a expus 
sistemul referitor la moleculele organice, despre care se 
va vorbi în articolul intitulat Generare, el conchide că 
există probabil tot atîtea fiinţe vii, sau în stare vegeta- 
tivă, care se produc prin combinarea întimplătoare dintre 
moleculele organice, cîte se produc și prin procesul obiş- 
nuit al generării ; producţiei acestei specii de fiinţe, spune 
el, este cazul să-i aplicăm axioma celor vechi : corruptio 
unius generatio alterius (coruperea unui lucru înseamnă 
generarea altuia). Anghilulele 1 care se ivesc în coca de 
făină n-au altă origine, după părerea lui, decît gruparea 
moleculelor organice ale celei mai substanţiale părți a 
bobului. Cei dintii dintre aceşti fermenţi nu sînt, desigur, 
produşi de alţii, spune el; totuși, deși nenăscuţi, ei nasc 
alţi fermenţi vii. Vom vedea aceasta mai amănunţit în 
partea rezumativă. Nu se poate nega că, în general vor- 


1 În text: anghilele, care însă nu sînt paraziți ai făinii, ci pești 
marini. 

bind, particulele care alcătuiesc o insectă n-ar putea fi 
reunite pe altă cale decît prin generare: în tot cazul, 
cunoaștem prea puţin căile și mecanismul naturii pentru 
a face asupra acestei probleme o afirmaţie prea exclusi- 
vistă. Cu ajutorul experienţei, s-a dovedit în mod cert că, 
în cele mai multe dintre cazurile în care insectele par 
născute prin corupere, ele sînt de fapt create prin gene- 
rare ; dar s-a demonstrat oare, în toate cazurile, că această 
corupere n-ar putea genera niciodată corpuri însuileţite ? 
Iată ceva ce nu putem să afirmăm categoric. Dealtfel, 
însuși domnul de Buffon mărturisește că ar avea nevoie 
de mai multe observaţii pentru a delimita clase și genuri 
între aceste fiinţe astfel create. 


CRITICĂ ÎN ȘTIINȚE 


(Marmontel) 


Una dintre cele mai mari inovaţii ale Enciclope- 
diei este aceea.de a fi afirmat că metoda științifică 
se aplică și faptelor omenești şi în special istoriei: 
atât celei sacre cît și celei profane. Deși prudent (isto- 
ria sfîntă este revelată, ea e o chestiune de cre- 
dință), Marmontel expune cum se aplică metoda la 
studiul textelor sacre. Nici autoritatea lui Pascal n-ar 
putea să ascundă cît de primejdioasă este o astfel 
de critică pentru adevărul revelat. Cît despre Istorie, 
Marmontel, călcînd pe urmele lui Voltaire, îi lărgește 
considerabil orizontul : istoriei regilor el îi substituie 
pe aceea a popoarelor și civilizațiilor. 

A se vedea articolele: Agnus Sceythicus, Acvilă, 
Alcatrace, Postul Paștelui, Corupere. 


1 Comunicată prin intervenţia divinității. 

Critică în științe. Ştiinţele urmăresc trei 
obiective : demonstrarea vechilor adevăruri, expunerea lor 
ordonată, descoperirea unor adevăruri noi. 

Vechile adevăruri sînt fie fapte, fie speculaţii. Faptele 
sînt sau morale sau fizice 1. Faptele morale alcătuiesc 
istoria oamenilor în care se amestecă adesea și elemente 
fizice, dar care privesc întotdeauna morala. 

Istoria sfîntă fiind revelată, ar fi o impietate să o 
supunem cercetării rațiunii, dar există un mod de a o 
discuta care poate face să triumfe însăși credința. Compa- 
rînd textele şi puniîndu-le de acord între ele, alăturînd 
evenimentele de profeţiile care le vestesc ; făcînd în așa 
fel încît evidenţa morală să predomine asupra imposibi- 
lităţii fizice ; înfrîngînd refuzul raţiunii de a le accepta 
prin autoritatea mărturiilor : luînd tradiția de la începutul 
ei, pentru a o înfățișa în toată vigoarea sa, în sfîrşit, ex- 
cluzînd dintre probele adevărului orice argument vag, 
slab sau neconcludent, care constituie arma comună a 
tuturor religiilor, folosită de falsul zel şi, în mod dibaci, 
de impietate : astfel ar trebui folosită critica în acest do- 
meniu. Unii au făcut-o cu tot atita succes cît și zel şi 
printre aceștia Pascal trebuie să ocupe primul loc, ce-ar 
urma să se cedeze aceluia care ar executa ceea ce el 
numai a gîndit. 

În istoria profană, a da mai multă sau mai puţină auto- 
ritate faptelor, după gradul lor de posibilitate, de verosi- 
militate, de frecvenţă, și după greutatea mărturiilor care 
le confirmă ; a cerceta cu atenţie caracterul și situaţia 
istoricilor : dacă li s-a lăsat libertatea de a spune adevă- 
rul, dacă le-a fost la îndemînă să-l cunoască, dacă au fost 
în stare să-l aprofundeze, fără vreun interes de a-l măslui; 
a pătrunde la izvorul evenimentelor, a le aprecia conjunc- 
tura, a le compara între ele și a le judeca pe unele în lumi- 
na celorlalte : iată cîte funcţii are de îndeplinit un critic 


1 În sens de naturale, de materiale (gr. phisis, natură) ; sens 
opus moralului, care aici înseamnă spiritual. 

și cite cunoștințe trebuie să-și însușească dacă vrea să le 
ducă pînă la capăt! Obiceiurile, specificul popoarelor, 
interesele fiecăruia în parte, bogăţiile şi forțele interne, 
veniturile lor din afară, educaţia, legile, prejudecățile și 
principiile lor ; politica lor internă, comportarea în afară ; 
telul lor de a se instrui, de a se hrăni, de a se înarma și 
de a lupta ; talentele, pasiunile, viciile, virtuțile celor care 
au condus treburile publice, cauzele proiectelor, tulbură- 
rilor, revoluțiilor, succeselor şi înfrîngerilor ; cunoașterea 
oamenilor, a locurilor și a timpurilor ; în sfîrşit, tot ceea 
ce în sfera morală şi fizică poate contribui la formarea, 
păstrarea, schimbarea, distrugerea și restabilirea ordinei 
între lucrurile omenești trebuie să fie inclus în planul 
după care un savant scrie istoria. De cîtă cugetare şi de 
cite cunoștințe e adesea nevoie pentru a limpezi un singur 
element în acest domeniu! Cine ar îndrăzni să deeidă 
dacă Hanibal a greşit oprindu-se la Capua şi dacă Pom- 
pei a luptat la Farsala pentru a ajunge împărat sau pentru 
libertate ? 

Faptele pur fizice alcătuiesc istoria naturală şi ade- 
vărul lor se dovedește în două moduri : fie prin repetarea 
observaţiunilor și a experienţelor, fie prin aprecierea 


"mărturiilor, dacă n-ai posibilitatea să le verifici. Din cauza 


lipsei de experienţă, au fost considerate drept basme o 
sumedenie de fapte afirmate de Pliniu, fapte care se 
confirmă zilnic prin observaţiile naturaliştilor noștri. 
Cei vechi bănuiau greutatea aerului ; Toricelli și Pascal 
au demonstrat-o. Newton afirmase că pămîntul e turtit 
la poli, iar filozofii au trecut dintr-o emisferă în alta 
pentru a-l măsura. Oglinda lui Arhimede ne contraria 
rațiunea şi un fizician, în loc să nege acest fenomen, a 
încercat să-l reproducă și l-a dovedit posibil. Iată cum 
trebuie făcută critica faptelor. Dar, urmînd această me- 
todă, ştiinţele vor avea puţini critici. Mai repede şi mai 
ușor se neagă ceea ce nu se pricepe; dar sîntem oare 
tocmai noi în măsură să fixăm limitele celor ce sînt cu 

putinţă, noi care vedem zilnic cum se reproduce ala fa 
şi sîntem poate aproape de a afla taina stăpinirii lui? 
Aceste exemple trebuie să-l determine pe critic să lie 
foarte circumspect în deciziile sale. Credulitatea este 
apanajul ignoranţilor ; neîncrederea cu orice prej, apar 
najul semidocților ; pe cînd îndoiala metodică este însu- 
sirea înţelepţilor. În ceea ce priveşte cunoștințele umane, 
un filozof demonstrează ceea ce poate; crede ceea ce i 
s-a demonstrat; respinge ceea ce nu-i place şi asupra 
restului își amînă judecata. 


ECLECTISM 
(Diderot) 


O filozofie eclectică este aceea care înțelege să 
creeze un nou sistem cu ajutorul unor teorii extrase 
din sisteme anterioare pe care le socotește bune. În 
plus, e nevoie să se știe pe ce principii trebuie să se 
întemeieze această alegere. În ceea ce-l privește pe 
Diderot, ele nu pot fi altele decît experiența și rațiu- 
nea. Tipul său de eclectic este filozoful secolului al 
XVIII-lea care, după exemplul lui Descartes, aplică 
metoda științifică tuturor faptelor, inclusiv faptelor 
umane. 

A se referi la articolul Filozofie. 


Eclectism. Eclectic este acel filozof care, călcind 
în picioare prejudecata, tradiţia, vechimea, consensul uni- 
versal, autoritatea, într-un cuvînt tot ceea ce subjugă 
spiritele, îndrăznește să gîndească în mod personal și să 
se ridice pînă la principiile generale cele mai clare, să 
le examineze, să le discute, să nu admită nimic decît 
pe baza propriei sale experienţe și raţiuni ; este acela care, 

după ce a analizat fără părtinire şi fără menajament toate 
filozofiile, își alcătuiește una aparte și de uz propriu: 
spun o filozofie aparte şi de uz propriu, deoarece eclecticul 
rivnește să fie mai ales un discipol decît un învăţător 
al genului uman, să se schimbe mai degrabă pe sine 
decît pe alţii, să cunoască adevărul mai mult decît să-l 
propovăduiască. El nu este asemeni celui care seamănă 
sau sădeșşte ; el culege și selectează. S-ar bucura în linişte 
de recolta adunată, ar trăi fericit şi ar muri necunoscut, 
dacă entuziasmul, vanitatea sau, poate un sentiment mai 
nobil nu l-ar determina să-și depășească temperamentul. 
pani 

De unde reiese că există două feluri de eclectism: 
unul experimental, care constă în adunarea adevărurilor 
cunoscute și a faptelor date, sporindu-le numărul prin 
cercetarea naturii ; altul sistematic, care se îndeletniceşte 
cu compararea între ele a adevărurilor cunoscute şi cu 
combinarea faptelor date, pentru a extrage fie explicarea 
unui fenomen, fie ideea unei experiențe. Eclectismul ex- 
perimental este propriu oamenilor laborioși ; eclectismul 
sistematic este caracteristic oamenilor de geniu ; cine va 
fi în stare să le contopească își va vedea numele alături 
de cele ale lui Democrit, Aristotel și Bacon. 


EDITOR 
(Diderot) 


Diderot, în grija căruia fusese lăsată uriașa sarcină 
de a pregăti cele șaptesprezece volume ale Enciclo- 
pediei, ne informează aici asupra modului în care și-a 
conceput rolul și asupra respectului pe care l-a avut 
pentru, libertatea colaboratorilor săi. Așa se explică, 
într-o oarecare măsură, diversele nuanţe și uneori 
chiar contradicţiile pe care le prezintă Enciclopedia. 


= 

Dacă există un spirit enciclopedist, care se definește 
prin cîteva trăsături esențiale și mai ales printr-un 
continuu apel la rațiune, prin credința în progresul 
atît material cât şi moral, nu găsim însă în ansamblul 
operei un sistem rigid, căruia să fi trebuit să se 
supună numeroșii ei colaboratori. Fiecare autor, în 
perspectiva generală a operei, şi-a păstrat originali- 
tatea și aici stă fără îndoială unul din farmecele esen- 
țiale ale Enciclopediei. 
A se referi la articolul Enciclopedie. 


Editor : se dă această denumire unui literat care se 
îngrijeşte de publicarea operelor altui om de litere. 

Există două calităţi esenţiale pe care trebuie să le aibă 
un editor ; anume, aceea de a înţelege bine limba în care 
este scrisă lucrarea şi aceea de a fi suficient de instruit 
în domeniul la care se referă aceasta. 

Acei care ne-au dat primele ediţii ale vechilor autori 
greci şi latini au fost oameni învăţaţi, laborioși şi utili. 

Există lucrări a căror editare presupune mai multe 
cunoștințe decît poate avea un singur om. Enciclopedia 
face cu deosebire parte dintre acestea. Se pare că, pentru 
a o face perfectă, fiecare ar trebui să-și fie editorul pro- 
priilor articole ; dar acest sistem ar atrage prea multe 
cheltuieli şi ar încetini lucrul. 

Şi fiindcă editorii Enciclopediei nu-și revendică nici 
un fel de autoritate asupra producţiei colegilor lor, am 
greşi tot atît de mult blamîndu-i pe ei pentru ceea ce 
am găsi slab, cit şi dacă i-am lăuda pentru ceea ce am 
găsi excelent în Enciclopedie. 

Nu vom ascunde faptul că ni se întîmplă să găsim 
uneori, în articolele colegilor noștri, lucruri pe care nu 
ne putem împiedica să le dezaprobăm în sinea noastră, 
aşa cum li se întîmplă, după toate aparențele, și colegilor 
noştri, să observe acelaşi lucru în articolele noastre şi 
să fie la rîndul lor nemulțumiți. 

Dar fiecare are un mod de a gîndi și de a se exprima 
absolut personal, pe care nu-l poți sacrifica într-o aso- 
ciație, unde s-a intrat numai prin înțelegere tacită că se 
va respecta toată libertatea individuală. 

Această observație se referă mai cu seamă la elogii şi 
la critici. Ne-am socoti vinovaţi de o infidelitate vrednică 
de dojană faţă de un autor dacă ne-am folosi vreodată de 
numele său pentru a lăsa să treacă un raţionament favo- 
rabil ; și cititorul ar fi tare nedrept cu noi dacă ne-ar sus- 
pecta cu ceva în această privinţă. 

Dacă există în această lucrare ceva ce ne aparţine și 
pe care ne-am face scrupule să-l atribuim altora, este 


numai binele şi răul pe care-l putem spune aci despre 
diverse opere. 


EGALITATE NATURALĂ 
(de Jaucourt) 


Pilozofii secolului al XVIII-lea au discutat înde- 
lung în contradictoriu despre egalitatea dintre oameni, 
despre adevărata sa natură, despre cauzele care-i stau 
împotrivă sau care-o restrîng şi despre mijloacele de 
a o restabili. În lucrarea sa Discurs asupra originii 
și bazelor inegalităţii dintre oameni (1754), Rousseau 
consideră că proprietatea este cauza esenţială a inega- 
lității. Voltaire, care exprimă tendințele înaltei bur- 
ghezii, scrie în articolul Egalitate din Dicţionarul său 
filozofic : „Egalitatea este... în același timp lucrul cel 
mai natural și totodată cel mai himeric" În acest 
articol, cavalerul de Jaucourt are o poziţie înrudită cu 
cea a lui Montesquieu din Spiritul legilor, NEI, i 
„Pe cît de îndepărtat :este cerul de pămînt, pe atît 
de departe este spiritul autentic de egalitate față de 
egalitatea extremă”. 


TI 


Reprezentanţi conştienţi ai intereselor burgheziei, 
filozofii nu puteau revendica egalitatea pentru întreg 
poporul. Și atunci au făcut deosebire între saciar le 
naturală, egalitatea politică, egalitatea socială... Daca 
au fost cu toții de acord afirmînd-o pe cea dintîi, au 
refuzat să admită egalitatea politică şi pe cea socială. 

Numai Rousseau și gînditorii care au suferit influ- 
ența lui, ca Mably 1, au făcut din egalitate o reven- 
dicare proclamată sus şi tare: „Dacă cercetăm in ce 
constă binele suprem al tuturor care trebuie să coni 
stituie scopul oricărui sistem de legislație, vom găsi 
că el se reduce la aceste două obiective principale : 
libertatea şi egalitatea (Din Contractul social, 1762)." 

Opera „Constituanților" exprimă bine aceste con- 
tradicții ale gîndirii burgheze. Deşi Declaraţia dreptu- 
rilor omului şi cetățeanului din 1789 proclamă în o 
mul său articol că „Oamenii se nasc şi rămîn liberi 
si egali în drepturi“, toată organizarea politică și so- 
cială, pe care burghezia a stabilit-o în 1789-1790 pen- 
tru a-și asigura puterea, a urmărit să depos dala 
poporul de drepturile lui, proclamate teoretic, iar, 
practic, să-l pună de fapt sub tutelă. 


Egalitate naturală între oameni este aceea 
care rezultă numai din constituţia naturii Jor. Această 
egalitate este principiul şi baza libertăţii. A A A 

Egalitatea naturală sau morală este deci funda ă pe 
constituţia naturii umane, comună tuturor. oamenilor, 
care se nasc, cresc, subzistă și mor în același chip. N 

Deoarece natura umană este aceeaşi la toţi oamenii, 
e clar că, potrivit dreptului natural, fiecare trebuie să-i 


a iabriel Bonnot de Mably (1709-1785), filozof şi istoric fran- 
cez, aee la Grenoble, fratele lui Condillac. A scris : s Droit 
public de VEurope fondé sur les traites (Dreptul public în sa 
în baza tratatelor) şi Observations sur Vhistoire de EUA ( sala 
sideraţii asupra istoriei Franței). Este un precursor al socialismului 


utopic. 

preţuiască și să-i trateze pe ceilalţi ca pe niște fiinţe egale 
în mod natural cu el, ca fiind, adică, oameni asemenea lui. 

Din acest principiu al egalității naturale a oamenilor 
decurg mai multe consecinţe. Le voi examina pe cele 
principale : o 

1. Reiese din acest principiu că toţi oamenii sînt în 
mod firesc liberi şi că raţiunea nu i-a făcut dependenţi 
decit în interesul propriei lor fericiri. 

2. Că, în ciuda tuturor inegalităţilor care survin în 
cîrmuirea politică din deosebirea de condiţie, din nobleţe, 
putere, bogăţie etc., cei care se află deasupra celorlalți 
trebuie să-i trateze pe inferiorii lor ca fiindu-le în mod 
firesc egali, evitînd orice insultă, nepretinzînd nimic 
peste ceea ce li se datorează și cerînd cu omenie ceea 
ce li se cuvine în chipul cel mai neîndoielnic. 

3. Că oricine n-a obținut un drept particular, în vir- 
tutea căruia să poată pretinde a fi preferat, nu trebuie 
să ceară nimic mai mult decît ceilalţi, ci dimpotrivă, să-i 
lase să se bucure de aceleași drepturi de care se bucură 
el însuși. 

4. Că un lucru de drept comun trebuie să fie sau în 
folosinţă comună, sau posedat alternativ, sau împărţit în 
părţi egale între acei care au același drept, sau atribuit 
prin compensare echitabilă şi reglementată ; dacă acest 
lucru este imposibil, hotărîrea trebuie încredinţată soartei : 
expedient destul de comod, care înlătură orice umbră de 
subestimare şi de părtinire, fără să scadă cu nimic din 
demnitatea persoanelor cu care ea nu se arată binevoitoare. 

În sfîrşit, pentru a spune și mai mult, întemeiez pe 
principiul de necontestat al egalității naturale toate sen- 
timentele de caritate, de umanitate și de justiție pe care 
oamenii şi le datorează unii altora ; şi n-ar fi greu s-o 
demonstrăm. 

Cititorul mai poate descoperi și alte consecinţe care 
nasc din principiul egalității naturale a oamenilor. Voi 
remarca numai că violarea acestui principiu a înscăunat 

robia politică şi civilă. Şi de aici a decurs faptul că, în 
țările supuse puterii arbitrare, curtenii, prim-miniștrii, 
acei care miînuiesc finanţele au în mînă toate bogăţiile 
naţiunii, în timp ce restul cetăţenilor nu p-sedă decît 
strictul necesar şi cea mai mare parte a poporului geme 
în sărăcie. N 
Cu toate acestea, n-aş vrea să fiu pe nedrept bănuit 
că, din fanatism, aş susţine într-un stat himera egalității 
absolute, pe care cu greu ar putea-o realiza o republică 
ideală; nu vorbesc aici decit de egalitatea naturală a 
oamenilor ; recunosc necesitatea unor condiţii deosebite, 
a unor grade, onoruri, distincţii, prerogative, subordonări, 
care trebuie să existe în toate guvernările ; și adaug chiar 
că egalitatea naturală sau morală nu este deloc lezată 
prin aceasta. De la natură, oamenii sînt, desigur, egali, 
dar n-ar fi cu putință să rămînă astfel; societatea le 
răpește egalitatea și ei nu și-o redobîndesc decit prin legi. 
Aristotel spune că Phaleas din Calcedonia imaginase un 
mod de a egaliza averile republicii, acolo unde nu erau 
egale : el voia ca bogaţii să doneze bani de zestre pentru 
săraci, fără să primească nimic în schimb și săracii să 
primească sumele pentru fetele lor fără să dea vreun ban. 
Dar (după cum spune autorul Spiritului legilor) a exis- 
tat oare vreo republică în care un astfel de sistem să îi 
fost acceptat ? Acest sistem i-ar pune pe cetăţeni în 
condiţii care i-ar deosebi atit de izbitor, încît ar ajunge 
să urască o atare egalitate dacă s-ar încerca instaurarea, 
ei, şi ar fi o nebunie ca cineva să vrea să o introducă. 


) 


ENCICLOPEDIE 
(Diderot) 
Diderot defineşte aici scopul Enciclopediei și pre- 


cizează spiritul în care trebuie executată lucrarea. 
A se referi la articolul Editor. 

Enciclopedie înseamnă înlănțuire de cunoștințe; cu- 
vîntul este alcătuit din prepoziţia grecească èv, în, și 
din substantivele  Xvkhog, cerc, și matătia, cunoaștere, 

Într-adevăr, scopul unei Enciclopedii este acela de a 
aduna cunoștințe de pe tot cuprinsul pămîntului; de a 
expune sistemul lor general oamenilor din jurul nostru 
și de a le transmite oamenilor care vor veni după noi 
pentru ca truda veacurilor trecute să nu fi rămas nefo- 
lositoare veacurilor ce vor urma, pentru ca nepoţii noștri, 
devenind mai învăţaţi, să devină în acelaşi timp și mai 
virtuoşi, şi mai fericiţi, iar noi să nu fi murit fără a fi 
binemeritat de la omenire. 

[săi 

Am văzut că numai un secol al filozofiei putea între- 
prinde o lucrare ca Enciclopedia ; că acest secol sosise, 
că faima, ducînd în eternitate numele acelor care ar 
săvîrși-o, n-ar refuza, poate, să se încarce şi cu ale noastre ; 
și ne-am simţit însufleţiţi de această atît de reconfortantă 
și agreabilă idee că se va vorbi şi despre noi atunci cînd 
nu vom mai fi; am fost impresionați de acel murmur atît 
de plăcut, prin care auzeam din gura unor contemporani 
ceea ce vor spune despre noi acei oameni, pentru a căror 
instruire şi fericire ne jertfeam, pe care-i preţuiam şi-i 
iubeam, cu toate că ei nici nu existau încă. Am simţit 
cum crește în noi sămînţa emulaţiei care salvează de la 
pieire cea mai bună parte din noi înșine şi răpește nean- 
tului singurele momente ale existenţei noastre de care 
sîntem cu adevărat mîndri. Într-adevăr, omul se arată 
contemporanilor săi şi se vede el însuși așa cum este, 
amestec bizar de calităţi sublime și de slăbiciuni ruși- 
noase. Slăbiciunile însă însoțesc rămăşiţele pămînteşti în 
mormînt şi pier odată cu ele; același pămînt le acoperă, 
nu mai rămîn decît calităţile, eternizate în monumentele 
pe care şi le-a ridicat lui însuşi sau pe care le datorează 
veneraţiei și recunoștinţei publice ; onoruri de care con- 
știința propriului său merit îl face să se poată de pe 

acum bucura ; bucurie tot atît de curată, de puternică, 
de reală ca oricare alta şi în care imaginare nu pot apărea 
decît titlurile pe care își întemeiază pretenţiile. Preten- 
ţiile noastre sînt depuse în această lucrare : posteritatea 
le va judeca. 

Am spus că numai un secol al filozofiei ar putea să 
încerce elaborarea unei Enciclopedii ; şi-am spus-o, deoa- 
rece această lucrare cere mai multă îndrăzneală de spirit 
decît există de obicei în veacurile lipsite de gust. Totul 
trebuie cercetat, totul trebuie răscolit fără excepţii și 
fără cruţare... Trebuie călcate în picioare toate vechile 
pueriliţăţi ; răsturnate acele bariere care nu au fost 
așezate de rațiune ; trebuie să li se acorde științelor şi 
artelor o libertate care le este atît de prețioasă, şi să se 
spună admiratorilor antichităţii : numiţi cum vreţi Negu- 
țătorul din Londra, numai să fiţi de acord că această piesă 
scînteiază de frumuseți sublime. Se simţea nevoia unui 
timp care să raţioneze, care să nu mai caute regulile în 
lucrările autorilor, ci în natură, şi care să înțeleagă ce-i 
fals și ce-i adevărat în atitea poetici arbitrare : folosesc 
termenul poetică în accepţia sa cea mai generală, aceea 
de sistem de reguli date, conform cărora trebuie să lucrezi 
în orice domeniu pentru a reuși. 


FANATISM 


(nesemnat) 


Una din principalele acuzații pe care filozofii le 
aduc religiei catolice este intoleranța sa, această „pa- 
siune feroce“, va spune Enciclopedia, care împinge la 
ură şi persecuție contra celor socotiți de ea ca rătă- 
ciţi. Intoleranţa provine dintr-un zel exagerat pentru 
religie. „Azi înțelegem prin fanatism, scrie Voltaire 

în Dicţionarul său filozofic, o nebunie religioasă sum- 
bră şi crudă; e o boală care se ia ca vărsatul“. Fana- 
tismului, filozofii îi opun toleranța şi umanitatea. 

Pentru a înțelege bine campania tenace a Enci- 
clopediei în favoarea toleranţei, nu trebuie să uităm 
asprimea epocii : după Culegerea de documente asupra 
situaţiei protestanților în Franţa, lucrare al cărei autor 
este, neîndoielnic, Condorcet, de la 1745 pînă la 1770, 
au fost spînzuraţi pentru credinţa lor opt pastori. 

A se referi la articolele: Persecuţie, Superstiţie, 

'Toleranţă. 


Fanatism, este un zel orb şi pătimaș care se naște 
din opinii superstiţioase și îndeamnă la acţiuni ridicole, 
nedrepte şi crude, nu numai fără rușine și fără remuşcare, 
ci chiar cu un fel de bucurie și satisfacţie. Fanatismul na 
este, deci, decît superstiţia pusă în mişcare. 

[i] 

Fanatismul a făcut mult mai mult rău pe lume decît 
lipsa de credinţă. Ce pretind necredincioşii ? Să se elibe- 
reze dintr-un jug, în timp ce fanaticii vor să-şi întindă 
lanțurile asupra lumii întregi. Internală „zelotipie !“ 1. S-au 
văzut, oare, secte de necredincioși adunîndu-se înarmaţi 
în procesiuni contra divinității ? Sînt suflete prea slabe 
pentru a risipi sîngele omenesc ; și totuși, e nevoie deo 
oarecare forţă pentru a săvirşi binele fără motiv, fără 
speranţă și fără interes.2 Trebuie să existe o doză de 
pizmă şi de răutate pentru a tulbura niște suflete stăpîne 
pe ele, numai fiindcă n-au nici pretenţiile, nici mijloacele 
pe care le ai tu... Dealtfel, ne ferim să adoptăm atari 


1 Zelotip (gr. zelotiipos, gelos); zelotipie, nebunie religioasă, 
sub formă organizată. 
_2 Elogiu discret al ateismului. (A. S.) 

raționamente, care au chinuit atiţia oameni, celebri atît 
prin nenorocirile îndurate, cît şi prin scrierile care le-au 
atras suferinţele. 

Dar, dacă ne-ar fi îngăduit să întrebuințăm o clipă, 
pentru binele umanităţii, stilul exaltat îndreptat de atitea 
ori contra ei, iată unica rugăciune care s-ar putea face 
împotriva fanaticilor : 

„Tu, care vrei binele tuturor oamenilor și nu vrei 
pieirea nimănui ; fiindcă tu nu te bucuri de moartea celui 
rău, scapă-ne, nu de pustiirile războiului și de cutremu- 
rele de pămînt, căci acestea sînt trecătoare, mărginite şi 
dealtfel inevitabile, ci de furia persecutorilor care invocă 
sfîntul tău nume. Arată-le că urăști sîngele, că mirosul 
cărnii sacrificate nu se înalţă pînă la tine și nici nu e 
în stare să împrăștie trăznetele în aer, ori să coboare 
roua din cer. Luminează-ţi zeloșii ca cel puţin să nu 
confunde jertfa cu omuciderea. Fă-i să se iubească în- 
tr-atît pe ei înșiși, încît să-şi poată uita aproapele, de 
vreme ce mila lor nu-i decît virtute distructivă. O ! care 
dintre oamenii, în grija cărora ai pus răzbunarea în nu- 
mele tău, nu merită el însuși această răzbunare, de o 
sută de ori mai mult decît victimele pe care ţi le sacri- 
fică ? Fă-i să înţeleagă că nici raţiunea, nici forţa, ci 
numai lumina și bunătatea ta călăuzesc sufletele pe căile 
tale şi că a amesteca în toate acestea mîna omului în- 
seamnă să-și bată joc de puterea ta. Cind ai pornit să 
creezi universul, l-ai chemat oare pe el în ajutor? lar 
de ţii să mă primeşti la banchetul tău, nu ești oare 
nemărginit în minunile tale? Căci tu nu vrei să ne 
mîntui cu sila. De ce nu imită ei blindeţea milei tale și 
vor să mă facă să te iubesc de teamă? Răspîndește pe 
pămînt spiritul de umanitate şi acea bunăvoință univer- 
sală, prin care ne plecăm în fața tuturor ființelor cu 
care împărtășim preţiosul dar al simţirii şi care face ca 
tot aurul și smaraldele, topite laolaltă, să nu poată preţui 

niciodată dinaintea ta cît prețuieşte legămîntul unei inimi 
iubitoare şi pline de milă, și cu atît mai puţin să răscum- 
pere cumplita omucidere.“ 


FERICIRE 


(nesemnat) 


După ce a reamintit definiția pe care au dat-o 
fericirii diversele şcoli (Epicur o definește prin plă- 
cere : mai rămîne să precizăm ce este plăcerea), auto- 
rul observă, cu o falsă naivitate, că religia creștină 
nu te îndeamnă să renunţi la plăcere; dar sursa plă- 
cerii nu este aceeași pentru un creștin şi pentru un 
profan (se subînţelege „pentru un filozof”). Creştinul 
este mai fericit fiindcă speră în viața de apoi, ferici- 
rea lui nu stă în ceea ce are pe pământ. 

Într-adevăr, în secolul al XVIII-lea, o concepție 
nouă despre viață şi societate înlocuieşte concepţia 
tradițională pe care Biserica o făcuse să triumfe şi 
care se întemeia pe pregătirea mântuirii în vederea 
vieții viitoare. Filozofii instaurează un ideal de feri- 
cire pământească, bazat pe cuceririle științei și pe 
credinţa în progresul nesfîrşit al umanității. Adevă- 
rați reprezentanţi ai burgheziei, care controlează toată 
activitatea economică, filozofii stabilesc drept ţintă a 
activităţii omului stăpînirea forţelor naturii şi spori- 
rea avuţiei generale ; astfel se vor realiza condiţiile 
materiale ale acestei fericiri pământeşti şi astfel va fi 
posibilă deplina înflorire a societății umane. 

Vezi articolul Om (morală). 


Fericirea este luată aici ca o stare, ca o situaţie de 
așa natură încît ai dori-o mereu neschimbată; prin 

aceasta, fericirea se deosebeşte de plăcere, care nu este 
decît un sentiment agreabil, dar scurt și trecător, şi care 
niciodată nu poate fi o stare. Durerea ar putea avea 
privilegiul de a fi o stare. 

Toţi oamenii se întîlnesc în dorința de a fi fericiţi. 
Natura ne-a dat tuturor o lege a propriei noastre fericiri. 
Tot ce nu-i fericire ne e străin: ea singură are asupra 
inimii noastre o putere însemnată ; spre ea sîntem cu toţii 
purtaţi de un farmec puternic, de o atracţie de neînvins, 
pe un urcuș fără zăbavă ; este o impresie de neşters, cu 
care natura a pecetluit inimile noastre; ea întrunește 
deopotrivă farmecul şi perfecțiunea. 

Oamenii mai sint de acord şi în ceea ce privește natura 
fericirii. Ei sînt toţi de părere că fericirea e tot una cu 
plăcerea, sau cel puţin că datorează plăcerii ceea ce are 
ea mai ispititor şi mai plin de farmec. O fericire, neîn- 
sufleţită din cînd în cînd de plăcerea care-şi revarsă 
asupra-i prinosul, e mai mult o stare şi mai mult o 
situație liniştită decît o adevărată fericire : iată o tristă 
fericire ! Dacă sîntem lăsaţi într-o leneşă nepăsare, din 
care activitatea noastră n-are nimic de cîştigat, nu putem 
fi fericiţi. Pentru a ne împlini dorinţele, trebuie să ne 
smulgem din această lene în care lîncezim ; trebuie să 
lăsăm bucuria să coboare pînă-n adincul inimii noastre, 
s-o înviorăm cu sentimente plăcute, s-o facem să tresalte 
cutremurînd-o blind, să deşteptăm într-însa bătăi pline 
de desfătare, s-o îmbătăm cu încîntarea pe care o dă 
o voluptate curată, pe care nimic să n-o poată altera. 
Dar o asemenea stare nu este proprie condiţiei umane ; 
nu ne putem petrece în plăceri fiecare clipă din viaţă. 
Cea mai plăcută stare are multe răstimpuri de istovire. 
Odată stinsă ardoarea dinţii a sentimentului, lucrul cel 
mai bun pentru el este să poată deveni o stare de liniște. 
Așadar, fericirea noastră cea mai desăvirşită în această 
viață nu este, aşa cum am spus-o dealtfel la începutul 

acestui articol, decît o stare liniștită, presărată ici și 
colo cu câteva plăceri care o mai înseninează. 

Astfel, sentimentele atît de diverse ale filozofilor cu 
privire la fericire se referă nu atît la natura sa, cît la 
cauza ei eficientă. Părerea lor se reduce la cea a lui 
Epicur, care consideră că fericirea stă mai presus de 
orice în plăcere. Citiţi acest articol. Posesiunea bunurilor 
este baza fericirii noastre, dar nu fericirea însăşi, căci 
ce-ar însemna oare dacă, stăpînindu-le, n-am avea și 
sentimentul acestui lucru ? Acel nebun din Atena, care 
credea că toate corăbiile sosite în portul Pireu îi aparţin, 
gusta fericirea bogăției fără a o stăpîni ; și poate că acei 
cărora într-adevăr le aparţineau aceste corăbii le stă- 
pineau fără să simtă vreo plăcere. Astfel, cînd Aristotel 
consideră că fericirea constă în cunoașterea şi în iubirea 
binelui suprem, el a înțeles, pe cît se pare, să definească 
fericirea prin fundamentele 'sale : altminteri s-ar fi înșelat 
teribil, deoarece, dacă ai despărţi plăcerea de această 
cunoaştere şi de această iubire, ai constata că îţi mai 
lipseşte ceva ca să poţi fi fericit. Stoicii, care au învăţat 
că fericirea constă în posesiunea înţelepciunii, n-au fost 
atît de nebuni încît să-și închipuie că ar trebui să des- 
partă ideea de fericire de satisfacția interioară pe care le-o 
inspiră această înţelepciune. Bucuria lor era dată de en- 
tuziasmul sufletesc, care se mîndrea cu o tărie în realitate 
absentă. Prin urmare, toți oameni recunosc în general acest 
principiu ; și nu ştiu ce satisfacţie au aflat unii să le 
atribuie semenilor păreri diferite, de vreme ce nu se 
poate tăgădui că n-a existat nicicînd între ei un mai mare 
acord de sentimente decit în domeniul acesta. Avarul 
nădăjdueșşte să se bucure de bogăţiile sale, adică să simtă 
plăcerea pe care-o găseşte în a le poseda. E adevărat că 
nu le folosește : și asta tocmai fiindcă plăcerea lui este 
să le păstreze. El se mulţumeşte cu sentimentul pose- 
siunii lor şi, în felul acesta, se simte fericit. Şi, din 
moment ce are acest sentiment, de ce să i se conteste feri- 

cirea ? N-are, oare, fiecare dreptul de a fi fericit după 
pofta lui ? Ambiţiosul nu caută demnităţile decît în plă- 
cerea de a se vedea deasupra celorlalți. Răzbunătorul nu 
s-ar răzbuna dacă n-ar nădăjdui să-și afle satisfacția în 
răzbunare. 

Nu trebuie să opunem acestei maxime, care este de 
nedesminţit, morala și religia lui Isus Cristos, legisla- 
torul şi în același timp Dumnezeul nostru, care n-a venit 
pentru a nimici natura, ci pentru a o desăvirși. El nu 
ne îndeamnă să renunțăm la plăcere şi nu osîndește 
virtutea să fie nefericită. Legea sa este plină de farmec 
şi de seducţii ; ea se cuprinde toată în iubirea de Dumne- 
zeu şi de aproape. Izvorul plăcerilor îngăduite curge 
deopotrivă pentru creștini și pentru omul fără religie : 
dar, în privinţa graţiei, a harului divin, cel dinții este 
mult mai fericit prin ceea ce speră decît prin ceea ce 
are ; fericirea de care se bucură pe pămînt devine pentru 
el germenele unei fericiri veșnice. Plăcerile sale sînt cele 
ale moderaţiei, ale binefacerii, ale cumpătării, ale con- 
științei ; plăceri pure, nobile, spirituale și cu totul supe- 
rioare plăcerilor date de simţuri. Un om care ar cultiva 
o virtute atît de exagerată încît l-ar priva de orice sen- 
timent de bucurie și de plăcere, desigur că n-ar reuși 
decit să ne dezamăgească. Omul este astfel făcut, încît 
nu se deschide decît plăcerii; numai ea ştie să-i des- 
copere cele mai ascunse cute şi să-i pună în mişcare 
cele mai tainice forţe. O virtute care n-ar fi însoţită de 
plăcere ar putea să ne cîştige prețuirea, dar nu şi afec- 
țiunea. Mărturisesc că aceeaşi plăcere nu este la fel 
pentru toți: unii sînt pentru plăcerea grosolană, alţii 
pentru plăcerea delicată ; unii pentru plăcerea puternică, 
alţii pentru plăcerea durabilă ; unii pentru plăcerea sim- 
ţurilor şi alţii pentru plăcerea spirituală ; în sfîrșit, unii 
pentru plăcerea sentimentului şi alţii pentru plăcerea 
gîndirii ; dar cu toţii, fără excepţie, sînt pentru plăcere. 

FERMIERI 
{Quesnay !) 


Quesnay (1694-1774), principalul reprezentant al 
școlii fiziocratice, a scris în Enciclopedie articolele 
Fermieri şi Grîne, în care sînt reunite temele majore 
ale doctrinei. Quesnay și-a dezvoltat ideile în două lu- 
crări esenţiale : Maximele generale ale guvernării eco- 
nomice a unui regat agricol (1760) și Fiziocraţia sau 
constituția naturală a conducerii celei mai avantajoase 
pentru genul uman (1768). Printre principalii reprezen- 
tanți ai şcolii fiziocratice, să-i mai cităm pe Dupont 
de Nemours, care a publicat în 1764 lucrarea întitu- 
lată Despre exportul și importul grînelor, pe Mercier 
de la Riviere, autor al Ordinei naturale și esenţiale 
a societăţilor politice (1767), și pe Turgot, care și-a 
expus ideile în Reflecţii asupra formării şi împărțirii 
bogățiilor (1776). 

Piziocrații pornesc de la axioma că numai agri- 
cultura este productivă, deoarece ea procură — în 
afara mijloacelor de subzistență ale muncitorilor şi a 
remuneraţiei fermierilor şi arendașilor — un profit 
în plus în favoarea proprietarului, un produs net, din 
care statul poate să-și ia partea pentru nevoile sale 
fără să dăuneze bunului mers al întreprinderilor. 
Fiziocraţii consideră industria și comerțul sterile, 
deoarece nu văd în ele producerea nici unui supra- 


1 François Quesnay, medic şi economist francez. Ca medic, s-a 
bucurat de protecția regelui ; ca economist, a scris puţin, dar 
substanţial. Cartea sa fundamentală s-a intitulat Tableau écono- 
mique (Tablou economic, 1758) și cuprinde sistemul său economic, 
cunoscut sub numele de fiziocratism. Ordinea economică este de- 
terminată, după Quesnay, de legi naturale, cărora legiuitorul 
trebuie să li se supună ; maxima sa, Laissez faire, laissez passer, 
a devenit deviza fiziocraţilor, între care menţionăm pe Diderot, 
Turgot, Mirabeau, Dupont de Nemours. 

profit : dezvoltarea relativ slabă a întreprinderilor in- 
dustriale şi comerciale către mijlocul celui de-al 
XVIII-lea secol nu prezenta nici un exemplu compa- 
rabil cu marile proprietăţi funciare. Produsul net nu 
se poate dezvolta decît dacă exploatarea agricolă dis- 
pune de capitaluri importante. Trebuie favorizată, deci, 
menținerea și dezvoltarea unei clase de mari fermieri 
care să închirieze domenii vaste pe un termen destul 
de lung; trebuie înlesnită întoarcerea la agricultură 
a capitalurilor, evitînd absorbirea lor de către împru- 
muturile de stat. sau de către întreprinderile comer- 
ciale, care nu pot fi decît oneroase, cum sînt cele ale 
micilor comercianți, sau aleatorii, ca acele ale traficu- 
lui la distanță. Această mare agricultură preconizată 
de fiziocraţi impune dispariţia agriculturii tradiţionale, 
bazată pe existența bunurilor obștești și a servituţilor 
colective (asolament obligator, pîrloagă !, pășunat ?), 
opuse oricărei exploatări raționale. 

Prosperitatea marii agriculturi, preconizată de fizio- 
craţi, se sprijină pe conceptul preţului bun: prețul 
de vînzare al grînelor și al celorlalte mărfuri agricole 
de larg consum trebuie să depășească cu mult prețul 
de cost. Trebuie dezvoltat deci consumul intern, scu- 
tită circulația produselor agricole de toate taxele și 
de toate controalele, asigurată prin liberă concurență 
o uniformizare a preţurilor care va fi în avantajul 
producătorilor, suprimate reglementările tradiţionale 
ale piețelor, evitat tot ceea ce ar putea mări cheltuie- 
lile cultivatorilor prin scumpirea. produselor indus- 
triei... Cît despre organizarea politică, pentru fizio- 
craţi, orice guvernare care respectă proprietatea şi 
libertăţile decurgînd din ea este bună; cea mai bună 


1 Vaine pâture = păşunat permis pe locurile particulare ne- 


îngrădite, sau după adunarea recoltei. 

2 Parcours = dreptul de vaine pâture, care permite acest fel 
de pășunat pe teritoriile comunei vecine în mod reciproc. 


fiind aceea a unui rege, ereditar ca orice proprietar 
funciar şi controlat de o colectivitate politică, în care 
vor intra, firește, numai proprietarii de pământuri şi 
marii fermieri care le cultivă. 

Karl Marx a arătat importanța şi limitele doctri- 
nei fiziocraţilor. Lor le revine meritul de a fi anali- 
zat capitalul și, din acest punct de vedere, ei sînt 
adevărații creatori ai economiei moderne: Adam 
Smith i-a continuat în această privință. Cu drept 
cuvînt, ei stabilesc principiul fundamental: numai 
munca din care izvorăște plusvaloarea este produc- 
tivă. Pentru ei, munca agricolă este singura produc- 
tivă, deoarece este singura care creează plusvaloare ; 
ei nu cunosc o altă formă a plusvalorii decât renta 
funciară. Prin aceasta, teoria fiziocraţilor poartă încă 
amprenta sistemului feudal și a regimului proprieta- 
rilor funciari : „feudalitatea se îmburghezeşte și bur- 
ghezia ia înfățișări feudale“, spune Marx; şi încă: 
„sistemul fiziocrat apare ca noua societate capitalistă 
care se instalează în cadrul societăţii feudale”. Și de 
aici, contradicţiile sale. 

Asupra Fiziocraţilor şi a sistemului lor, a se vedea: 

MARX : Istoria doctrinelor economice. Volumul I: 
De la originea teoriei plusvalorii pînă la Adam Smith. 
A. Fiziocraţii (Editura Costes, p. 1-160). 

WEULERSSE (J.): Mișcarea fiziocratică în Franța, 
de la 1756 la 1770 (1910): — Fiziocraţii (1931). 

A se referi la articolele: Bîlci, Grîne, Impozit, 
Plugar. 


Fermieri sînt aceia care arendează și valorifică 
ogoarele și care procură bogăţiile şi resursele esenţiale 
pentru susținerea statului ; astfel, ocupaţia de fermier 
este foarte importantă în regat şi merită o mare atenţie 
din partea cîrmuirii. 


bv 

Locuitorii orașelor cred cu naivitate că braţele ţăra- 
nilor fructifică pămîntul și că agricultura nu decade decît 
fiindcă lipsesc oamenii de pe ogoare. Se spune că ar 
trebui să fie alungaţi învățătorii, care, prin instrucția 
dată ţăranilor, le înlesnesc dezertarea: se imaginează 
astfel mijloace minore, tot atît de ridicole pe cît sînt 
de dezavantajoase ; ţăranii sînt priviţi ca niște sclavi ai 
statului ; viaţa rustică pare cea mai aspră, cea mai trud- 
nică și cea mai de disprețuit, deoarece locuitorii de la 
țară sînt sortiți unor munci rezervate animalelor. Cînd 
ţăranul îşi ară singur pămîntul, el face dovada sărăciei 
și a inutilității sale. Patru cai cultivă mai mult de o 
sută de pogoane de pămînt; patru oameni n-ar putea 
cultiva nici măcar opt. Cu excepţia podgoreanului, a 
grădinarului, care se consacră unei astfel de munci, ţăranii 
sînt folosiţi de către fermierii bogaţi la altfel de munci, 
mai avantajoase pentru ei și folositoare pentru agricul- 
tură. În provinciile bogate, unde cultura este bine între- 
ținută, ţăranii au multe resurse; ei însămînţează cîteva 
pogoane de pămînt cu grîu și alte griîne; arăturile sînt 
făcute ‘de fermieri, iar soţia şi copiii ţăranilor culeg 
produsele ; aceste mici recolte, care le dau o parte din 
hrană, le produc nutreţ și bălegar. Ţăranii cultivă in, 
zarzavat, legume de tot felul; au vite și păsări care le 
procură alimente bune și de pe urma cărora cîștigă; 
obţin prin recolte şi alte grîne pentru restul anului; 
ei sînt folosiți întotdeauna la muncile cîmpului, trăiesc 
fără constriîngere și fără grijă; dispreţuiesc robia ser- 
vitorilor şi valeţilor, sclavi ai celorlalţi oameni ; ei nu 
pizmuiesc soarta poporului de rînd care trăiește la oraș, 
locuiește în podurile caselor, este limitat la un cîştig ce 
abia îi ajunge pentru strictul necesar, și care — fiind 
nevoit să trăiască fără nici o provizie pentru trebuinţele 
viitoare — este mereu în pericol de a lîncezi în sărăcie. 1 


1 Aceasta este o descriere cu adevărat idilică a vieţii munci- 
torilor agricoli, zilierilor sau ţăranilor săraci, care trăiesc sub 

Țăranii n-ajung în mizerie şi nu părăsesc provincia 
decît atunci cînd sînt prea hărțuiţi de batjocurile la care 
sînt supuși, sau cînd nu există fermieri care să le procure 
de lucru și pămîntul este cultivat de arendași săraci, care 
se mărginesc la o cultură redusă, făcută de ei înșiși foarte 
imperfect. Partea, pe care aceşti arendaşi o scot din mica 
lor recoltă şi care e împărţită cu proprietarul, nu poate 
îndestula decît propriile lor nevoi; ei nu pot nici să 
îndrepte, nici să îmbunătăţească pămîntul. 

Acești bieţi cultivatori, atît de puţin folositori statului, 
nu sînt totuna cu adevăratul plugar, sau cu fermierul 
bogat, care face mari culturi, care conduce, care comandă, 
care înmulțește cheltuielile pentru a mări cîştigurile, care, 
nelăsînd să-i scape nici o posibilitate, nici un avantaj 
mai deosebit, lucrează pentru binele general ; care-i între- 
buinţează cu folos pe locuitorii de la ţară; care poate 
alege şi aștepta timpul favorabil ca să-şi plaseze grînele, 
să cumpere şi să vindă vitele. 

Bogăţiile fermierilor fac pămîntul mai roditor, înmul- 
ţesc numărul vitelor, îi atrag și-i stabilesc pe locuitori la 
ţară şi constituie forţa și prosperitatea naţiunii. 

Manufacturile și comerţul, întreţinute prin dezordinea 
luxului, îngrămădesce oamenii și bogăţiile în orașele mari, 
se opun ameliorării bunurilor rurale, pustiesc ogoarele, 
trezesc disprețul pentru agricultură, măresc peste măsură 
cheltuielile particularilor, sapă temelia familiilor, se opun 
creșterii populaţiei și slăbesc statul. 

Decadenţa imperiilor a urmat adesea îndeaproape 
unui comerţ înfloritor. Cînd o naţiune cheltuiește prin 
lux ceea ce cîştigă din comerţ, nu rezultă decît o cir- 
culație a banilor fără o creștere reală a avuţiilor. Numai 
vînzarea prisosului îi îmbogățește şi pe supuşi și pe 
suveran. Produsele ogoarelor noastre trebuie să consti- 
tuie materia primă a manufacturilor și obiectul comer- 


dependența marelui fermier. Realitatea era cu mult mai as- 
pră. (A. S.) 

țului : orice alt comerţ, care nu-i așezat pe aceste baze, 
este nesigur ; cu cît comerţul e mai strălucit într-un regat, 
cu atît provoacă o emulaţie mai mare la naţiunile vecine 
şi se fărimiţează mai mult. Un regat bogat în ogoare 
rodnice nu poate fi concurat în agricultură de un altul 
care n-are aceleași mijloace. Dar, pentru a profita de 
aceste ogoare rodnice, trebuie îndepărtate cauzele care 
duc la părăsirea satelor, care îngrămădesc şi păstrează 
bogăţiile în oraşele mari. Toţi seniorii, toţi oamenii bogaţi, 
toţi cei care au rente sau pensii îndestulătoare pentru a 
trăi comod se stabilesc la Paris sau într-un alt mare 
oraş, unde cheltuiesc aproape toate veniturile fondului 
agricol al regatului. Cheltuielile acestea atrag o mulțime de 
negustori, de meșteșugari, de servitori și de zilieri. Această 
proastă repartiție a oamenilor şi a avuţiilor este inevitabilă, 
dar ea ajunge mult prea departe ; se prea poate să se fi 
favorizat această situație protejindu-se mai mult orășenii 
decît locuitorii de la sate. Oamenii sînt atraşi de interes 
şi de liniște. Daţi-le aceste avantaje şi celor de la ţară, 
și veţi avea și acolo o populaţie proporţional tot așa de 
numeroasă ca cea de la oraşe. Nu toţi locuitorii de la 
oraş sînt bogaţi și îndestulaţi. Viaţa la ţară îşi are şi ea 
bogăţiile şi plăcerile ei : nu o părăsești decît ca să eviţi 
batjocurile de care ești amenințat acolo; dar guvernul 
poate îndrepta aceste neajunsuri. Comerţul pare înflo- 
ritor în orașe, fiindcă acestea, sînt pline de negustori 
bogaţi. Dar ce rezultă oare de aici dacă nu tocmai faptul 
că aproape toţi banii regatului sînt folosiţi într-un comerţ 
care-nu sporeşte cu nimic bogăţiile națiunii ? Locke com- 
pară comerţul cu jocul de noroc unde, după ce s-a cal- 
culat cîştigul şi pierderea jucătorilor, se constată că suma 
de bani rămîne aceeași ca înainte. Comerţul interior este 
necesar pentru a satisface. nevoile, pentru a întreţine 
luxul și pentru a uşura consumul ; dar el contribuie prea 
puţin la forţa şi prosperitatea statului. Dacă numai o 
parte a imenselor bogății — pe care comerţul le reţine 

și a căror folosinţă produce atît de puţin pentru regat — 
ar fi distribuită agriculturii, aceasta ar aduce venituri 
mult mai reale şi mai demne de considerație. Agricul- 
tura este patrimoniul suveranului : toată producția sa 
este vizibilă şi poate fi ușor impozabilă ; averile pecu- 
niare scapă repartiţiei impozitelor, guvernul nu le atacă 
decît prin mijloace oneroase pentru stat. 


FILOZOFIE 


(nesemnat) 


O adevărată revoluţie a spiritului uman s-a pro- 
dus în cursul primei jumătăţi a secolului al XVII-lea 
cînd s-a răspîndit filozofia nouă, ale cărei baze le-a 
pus Descartes în Discours de la Méthode (Discurs 
despre metodă, 1637). Fără îndoială credința religioa- 
să continuă să existe, ca şi credința monarhică, dar 
aceste sentimente tradiţionale se transformaseră şi 
apăruseră altele, care le amenințau. În același timp, 
se deschideau în faţa raţiunii noi domenii, înarmate 
acum cu o metodă a cărei experimentare își dovedea 
zilnic eficacitatea. Această atotputernicie a rațiunii 
caracterizează de aci înainte filozofia. 

„A filozofa — scria la începutul secolului Madame 
de Lambert — înseamnă să-i redai rațiunii întreaga 
sa demnitate şi s-o repui în toate drepturile sale; în- 
seamnă a raporta fiecare lucru la principiile sale pro- 
prii şi a se scutura de jugul opiniei publice și al 
autorităţii.“ Prin acest apel la rațiune și la libera cer- 
cetare, toate cunoștințele umane se reînnoiesc: filo- 
zofia înviorează ştiinţele și devine metodă universală. 

Filozoful este, după definiţia celebră a lui Diderot 
„un om cinstit care acţionează numai prin rațiune“. 

Articolul Filozofie din Enciclopedie dezvoltă această 
definiție și denunță cele două piedici din calea pro- 
gresului filozofiei : principiul autorităţii şi spiritul de 
sistem. 

A se raporta la articolele: Autoritatea în discursuri 


și în scrieri, Eclectism. 


Filozofie înseamnă, după etimologie, dragostea de 
înțelepciune. Deoarece cuvîntul a fost întotdeauna destul 
de vag, din pricina diferitelor înţelesuri care i s-au acor- 
dat, trebuie să facem două lucruri în acest articol: 1) să 
precizăm istoricește originea și diferitele accepţiuni ale 
acestui termen ; 2) să-i fixăm sensul printr-o bună 
definiţie. 

[cal 

E timpul să trecem la cel de-al doilea punct al acestui 
articol, unde trebuie să se fixeze sensul filozofiei și să i 
se dea o bună definiţie. A filozofa înseamnă a da lucru- 
rilor un temei, sau cel puţin a-l căuta; căci, atita timp 
cît te limitezi la a vedea și a descrie ceea ce vezi nu ești 
decît istoric. Cînd calculezi și măsori proporţiile lucru- 
rilor, coordonatele lor, valorile lor, eşti doar matemati- 
cian ; dar cel ce își propune să descopere. raţiunea care 
face ca lucrurile să fie și să existe aşa cum sînt, și nu 
altfel, este filozoful propriu-zis. 


[isa] 

Aceasta este cu adevărat noţiunea de filozofie. Scopul 
său este certitudinea, toţi pașii săi tind către certitudine, 
pe calea demonstrației. Deci, ceea ce-l caracterizează pe 
filozof și-l deosebește de vulg este faptul că el nu admite 
nimic fără dovadă, că nu acceptă noţiunile înșelătoare și 
că delimitează precis domeniul sigurului, probabilului și 
al îndoielnicului. El nu se amăgește cu vorbe și nu 

explică nimic prin calități oculte, care nu sînt altceva 
decît însuși efectul transformat în cauză ; el preferă să-și 
mărturisească ignoranţa ori de cîte ori raţionamentul și 
experienţa nu reuşesc să-l conducă la adevărata rațiune 
a lucrurilor. 


Eo 

Cel mai mare filozof este cel care găseşte temeiuri 
pentru cît mai multe lucruri; iată poziția sa stabilită 
precis ; erudiția nu se confundă însă cu filozofia. Cunoaş- 
terea faptelor este, fără îndoială, utilă, ea este o condiţie 
esenţială pentru explicarea lor ; dar a fi filozof nu în- 
seamnă numai a fi văzut multe și a fi citit mult, nu 
înseamnă nici a cunoaște istoria filozofiei, a științelor şi 
a artelor ; acest tot formează adesea doar un haos indigest ; 
a fi filozof înseamnă a avea principii solide și mai ales, 
o bună metodă pentru a explica faptele și a trage con- 
cluziile firești. 

Progresul filozofiei a fost, o lungă vreme, întirziat de 
două obstacole : autoritatea şi spiritul de sistem. 

Un adevărat filozof nu vede cu ochii altuia și nu 
acceptă decît convingerea care rezultă din evidenţă. E 
greu de înţeles cum unii oameni inteligenţi preferă să 
folosească, în căutarea adevărului, inteligenţa altora în 
locul celei pe care le-a dat-o dumnezeu. Fără îndoială 
că e cu mult mai plăcut şi mai onest să te conduci cu 
proprii tăi ochi decît cu ai altora, şi un om cu ochi buni 
nu-i va închide niciodată şi nici n-o să și-i scoată, în spe- 
ranţa că o să aibă cine să-l conducă; cu toate acestea, 
aşa se întîmplă aproape pretutindeni. 


PEA 

Aceste reflexiuni solide şi judicioase ar trebui să ne 
vindece de prejudecățile ridicole care ne stăpînesc cînd 
e vorba de antici. Dacă rațiunea noastră, susținută de 
vanitate, care ne este atit de proprie, nu-i capabilă să 

pună capăt unei astfel de umilinţi, atît de prost înţelese — 
ca și cum noi, ca oameni n-am avea dreptul să pretindem 
o atare perfecțiune — cel puţin experienţa va avea destulă 
putere să ne încredinţeze că nimic n-a 'frînat progresul 
lucrurilor și n-a limitat într-atît spiritele ca această ad- 
miraţie nemăsurată pentru antici. Din pricină că se înro- 
bise autorităţii lui Aristotel, spune d. de Fontenelle, și 
că nu mai căuta adevărul decît în ‘scrierile lui enigma- 
tice, și niciodată în natură, filozofia nu înainta în nici 
o privinţă, ba chiar lunecase într-un abis de confuzie 
și de idei de neînțeles, de unde a fost scoasă doar cu chiu 
cu vai. Aristotel n-a făcut nicicînd un adevărat filozof, 
ci, dimpotrivă, a înăbuşit şi pe aceia care ar fi putut să 
devină dacă le-ar fi fost îngăduit. Nenorocirea este că 
o asemenea fantezie, odată instalată printre oameni, aşa 
rămine timp îndelungat. Vor trebui secole întregi ca să 
se revină asupra ei chiar şi după ce i s-a recunoscut tot 
ridicolul. Neajunsul ar fi același dacă, într-o zi, în locul 
lui Aristotel, ne-am încăpăţina să-l punem pe Descartes. 
[...] 

Spiritul de sistem împiedică în aceeaşi măsură pro- 
gresul adevărului. Prin spirit de sistem nu-l înţeleg pe 
acela care leagă adevărurile între ele pentru a forma 
demonstraţii — ceea ce nu e dealtfel decît adevăratul 
spirit filozofic —, ci îl desemnez pe acela -care creează 
planuri și formează sisteme ale universului, în care vrea 
apoi să potrivească, de voie ori de nevoie, fenomenele. 
E lăudabilă hotărîrea luată de Academia de științe de a 
privi numai, de a observa și de a înscrie în registrele 
sale observaţiunile și experienţele, lăsînd posterităţii grija 
de a face un sistem complet, cînd va exista destul ma- 
terial pentru aceasta ; dar acel timp este încă îndepărtat, 
atît de îndepărtat încît se pare că nu va mai sosi 
niciodată. 

FILOZOFIA ETIOPIENILOR 


(nesemnat) Ă 


Filozofii secolului al XVIII-lea au atribuit adesea 
unor. popoare îndepărtate, chinezi, egipteni sau etio- 
pieni, propriile lor idei, pentru ca, sub masca exotis- 
mului, să le poată răspîndi mai bine. Așa stau lucru- 
rile și în acest articol, consacrat filozofiei etiopieni- 
lor, și în care găsim, în același timp, indicații critice 
asupra originii religiilor, a dezvoltării astronomiei și 
a ideilor morale. 


Filozofia etiopienilor. Etiopienii au fost 
vecinii egiptenilor şi istoria filozofiei unora nu este mai 
sigură decît istoria filozofiei celorlalţi. Nu ne-a rămas 
nici un monument demn de încredere asupra situaţiei 
științelor şi artelor în aceste locuri. Tot ceea ce ni se 
povestește despre Etiopia pare să fi fost imaginat de către 
aceia care — dornici de a-l pune pe Apoloniu din Tyana 1 
pe acelaşi plan cu lisus Cristos — au scris viaţa celui 
dintîi luînd-o ca model pe a celui din urmă. 

Dacă facem o comparaţie între vieţile celor mai mulţi 
legislatori, vom găsi că ele sînt copiate aproape după 
acelaşi model ; și o regulă destul de sigură pentru critică 
ar fi acea de a determina cu scrupulozitate ceea ce ar 
fi specific fiecăruia, înainte de a admite ca adevărat și de 
a respinge ca fals tot ceea ce s-ar observa că este comun. 

1 Apollonios din Tyana, filozof neopitagorician (născut în Tya- 
na, mort în Capadocia-Efes, la anul 97 e.n.). A înființat în Efes 
o școală pitagoriciană. Marea lui celebritate se datorește virtuții 
și științei sale strălucite. A compus o Viață a lui Pitagora și 
un Tratat asupra divinaţiei. S-a bucurat de un prestigiu extra- 
ordinar, fiind comparat cu Cristos, iar spre sfîrşitul secolului al 
III-lea i s-au dedicat sanctuare şi a fost venerat în templul din 
Efes ca un zeu. 

Există o puternică bănuială că ceea ce atribuim ca mira- 
culos atitor personaje diferite nu este adevărat despre 
nici unul. 

Etiopienii pretindeau că sînt mai vechi decît egiptenii. 
deoarece ţinutul lor fusese bătut mai tare de razele soa- 
relui, care dă viaţă tuturor ființelor. De unde putem 
vedea că aceste două popoare nu erau departe de a privi 
animalele ca pe nişte creaţii ale pămîntului, care fer- 
mentează la căldura soarelui, şi de a presupune, în con- 
secinţă, că speciile suferiseră o infinitate de transformări 
felurite înainte de a ajunge la forma în care le vedem ; 
că, la origine, animalele s-au născut izolat ; că, mai apoi, 
au putut fi masculi și femele totodată, cum mai vedem 
şi azi unele cazuri ; că separarea sexelor nu este, poate, 
un accident iar necesitatea împerecherii, decît o cale de 
aude analoagă funcţiunilor noastre actuale. 

Li se atribuie etiopienilor descoperirea astronomiei şi 
a astrologiei ; şi e neîndoielnic că cerul lor, mereu senin, 
liniștea vieţii şi temperatura totdeauna egală a clima- 
tului i-a putut îndruma în mod firesc către acest gen 
de studii. 

Fazele diferite ale lunii sînt, după cum se spune, pri- 
mele fenomene cereşti care i-au impresionat și, într-ade- 
văr, nestatornicia acestui astru îmi pare mai potrivită a-i 
predispune pe oameni la meditaţie decît spectacolul sta- 
tornic al soarelui, mereu același, pe un cer mereu senin. 
Cu toate că vedem din experienţa zilnică cum fiinţele din 
jurul nostru sînt supuse schimbării, ne așteptăm mereu 
parcă să le regăsim aşa cum le-am văzut întîia dată; 
și cînd se întîmplă altfel, tresărim surprinși : ori, obser- 
varea și nedumerirea sînt cei dintii pași ai spiritului 
către căutarea cauzelor. Etiopienii au descoperit cauza 
fazelor lunii ; ei au afirmat că acest astru nu strălucește 
decît datorită unei lumini împrumutate. Nu le-au scăpat 
nici revoluțiile și nici chiar iregularităţile celorlalte cor- 

puri cerești ; ei au făcut ipoteze şi asupra naturii acestor 
corpuri ; au făcut din ele cauze fizice generale, le-au 
atribuit diferite efecte și, în felul acesta, astrologia a luat 
naştere din cunoașterea fenomenelor astronomice. 

Bi 

Filozofia morală a egiptenilor se reducea la cîteva pre- 
cepte, pe care le învăluiau în enigmă şi simbol : „Trebuie, 
spuneau ei, să-i adorăm pe zei, să nu facem rău nimănui, 
să dovedim curaj și să dispreţuim moartea; adevărul 
n-are nimic comun nici cu teroarea artelor magice, nici 
cu fastul impunător al misterelor şi al minunilor ; cum- 
pătarea este temelia virtuţii ; lipsa măsurii îl dezbracă 
pe om de demnitate ; nu te poţi bucura cu plăcere decît 
de bunurile dobîndite cu greu; pompa și orgoliul sînt 
semne de micime ; în viziuni şi-n vise nu-i decît făţăr- 
nicie etc. 

Nu putem ascunde faptul că sofistul care pune în sea- 
ma etiopienilor meritul acestei doctrine pare să-şi fi pro- 
pus, în taină, să reducă puţin din înfumurarea puerilă a 
concetăţenilor săi, care pretindeau să cuprindă în țări- 
șoara lor toată înţelepciunea universului. 

Dealtfel, luindu-i pe etiopieni ca obiect al elogiilor sale, 
făcuse o foarte bună alegere. Încă de pe vremea lui Homer, 
aceste popoare erau cunoscute și respectate de greci pen- 
tru candoarea și simplitatea moravurilor lor. Chiar zeilor, 
după spusele poetului lor, le plăcea să rămînă în mijlocul 
acestor pămînteni. Jupiter se dusese la popoarele inocente 
ale Etiopiei și odată cu el toţi zeii (Iliada). 


FILOZOFIA ȘCOLII 
(d'Alembert) 


~ 


Strălucită critică a filozofiei scolastice care se 
preda încă oficial în epoca Enciclopediei. 

Filozofia Școlii: se indică prin acest nume filo- 
zofia denumită obișnuit scolastică, filozofia care a substi- 
tuit lucrurilor cuvintele și a înlocuit marile probleme ale 
adevăratei filozofii cu chestiuni frivole sau ridicole ; care 
explică prin termeni barbari lucruri neinteligibile ; care 
a dat naștere sau a pus la loc de cinste universaliile 1, cate- 
goriile, predicamentele 2, gradele metafizice, intenţiile se- 
cunde 3, oroarea de vid etc. Această filozofie s-a născut din 
spirit și din ignoranță. Îi putem fixa originea sau cel puţin 
epoca de mare faimă în veacul al XII-lea, pe vremea cînd 
Universitatea din Paris a început a se închega, consoli- 
dîndu-se cu strălucire. Puținele cunoștințe care erau răs- 
pîndite pe atunci în lume, lipsa de cărţi, de observaţii şi 
greutatea de a le procura au îndreptat toate spiritele către 
problemele sterile ; se discutau noţiuni abstracte în loc să 
se discute despre fiinţele reale : pentru acest nou gen de 
studiu s-a creat o limbă nouă și cei ce-au deprins această 
limbă s-au crezut savanţi. Nu putem regreta îndeajuns că 
cea mai mare parte a autorilor scolastici au folosit atit 
de rău iscusinţa și excesiva subtilitate pe care o observăm 
în scrierile lor ; atita spirit, mai bine folosit, ar fi făcut 
ca științele să progreseze mult mai mult și în mai scurtă 
vreme. 

Lui Descartes îi sîntem, în primul rînd, îndatoraţi că 
a scuturat jugul acestei barbarii ; acest mare om ne-a 
deschis ochii asupra filozofiei școlii (şi poate chiar, fără 
să vrea, asupra propriei lui filozofii ; dar nu despre aceasta 


1 Universalii: Filozofia scolastică denumea astfel conceptele 
sau termenii generali care serveau la clasarea fiinţelor sau a 
ideilor. 

2 Predicamente, termen consacrat în filozofia scolastică, însem- 
nînd categorie, clasă de predicate (determinări) care se pot atri- 
bui unui lucru. 

3 Intenţie secundă (intentio secunda) numește în vocabularul 
scolastic actul gîndirii care se autoanalizează (actus intellectus 
reflectus), faţă de intentio prima, gîndirea reflectîind un obiect ex- 
terior (actus intellectus directus...). 

e vorba aici). Universitatea din Paris, grație cîtorva pro- 
fesori cu adevărat luminaţi, se eliberează pe nesimţite de 
această lepră ; totuși ea nu este cu totul vindecată. Dar 
universităţile din Spania și Portugalia, datorită Inchiziției 
care le tiranizează, sînt cu mult mai puţin avansate ; acolo 
filozofia este încă în același stadiu în care a fost la noi 
între veacurile al XII-lea și al XVII-lea ; profesorii jură 
chiar că niciodată nu vor preda alte filozofii ; asta înseam- 
nă a se lua toate măsurile cu putinţă împotriva luminii. 
Într-una din gazetele savanților din anul 1752, la rubrica 
Noutăţi literare, citim, nu fără uimire şi mîhnire, titlul 
acestei cărţi recent imprimată la Lisabona (la mijlocul 
veacului al XVIII-lea !) : Systema aristotelicum de formis 
substantialibus etc., cum dissertatione de accidentibus ab- 
solutis 1 (Sistemul aristotelic cu privire la formele sub- 
stanțiale etc., cu o disertaţie despre accidentele absolute, 
Ulyssipone, 1750). Am fi tentaţi să credem că este o gre- 
șeală de tipar şi că trebuie citit 1550. d 

Ne este îngăduit să remarcăm că nomenclatura, inutilă 
şi obositoare, cu care sînt încă încărcate unele ştiinţe, 
este, poate, o rămășiță periculoasă a vechiului gust pentru 
filozofia școlii ? 


GENEVA 
(d'Alembert) 


În noiembrie 1757, apare al șaptelea volum al En- 
ciclopediei, conținînd articolul intitulat Geneva, de 
d'Alembert. După o lungă dizertație asupra rolului 
religios al Genevei, d'Alembert semnalează lipsa unui 
teatru în acest oraş: profită de aceasta pentru a se 
ridica împotriva soartei pe care o aveau încă în seco- 
lul al XVIII-lea actorii, considerați ca nişte paria (ei 

nu puteau fi îngropaţi în pămîntul consacrat pentru 
aceasta Î. Ar fi o glorie pentru Geneva dacă ar face 
ca Europa să-și schimbe părerea asupra acestui punct. 

Controversele cu privire la teatru, atît de nume- 
roase în secolul al XVII-lea, continuaseră și în seco- 
lul al XVIII-lea. Teatrul corupe moravurile sau con- 
tribuie la schimbarea lor? Filozofii sînt fervenţi 
adepți ai teatrului, Voltaire mai cu seamă, în timp ce 
Biserica socotește neabătut pe actori ca obiect de ana- 
temă. În 1751, apar Noi observaţii cu privire la con- 
damnările pronunțate împotriva actorilor. Polemica 
izbucnește după apariția celui de-al șaptelea volum al 
Enciclopediei. Pastorii din Geneva protestează şi 
Rousseau intervine printr-o operă răsunătoare: J.J. 
Rousseau, cetățean al Genevei, către dl. d'Alembert, 
de la Academia franceză, asupra articolului său inti- 
tulat Geneva, din cel de-al șaptelea volum al Enciclo- 
pediei şi în special asupra proiectului de a înfiinţa 
un teatru de comedie în acest oraș (1758). Este o con- 
damnare fără apel a teatrului. 


La Geneva nu este suferită comedia și aceasta, nu pen- 
tru că s-ar dezaproba spectacolele în sine, ci pentru că se 
tem de gustul pentru găteală, pentru risipă şi pentru 
libertinaj, pe care trupele de comedianţi îl pot răspîndi în 
rîndul tinerilor. Şi totuşi, n-ar fi oare posibil să se reme- 
dieze acest neajuns prin legi severe şi bine aplicate asu- 
pra comportării actorilor ? În felul acesta, Geneva ar avea 
și spectacole, și bune moravuri, și s-ar bucura de avantaje 
din amindouă părţile : reprezentațiile teatrelor ar forma 
gustul cetăţenilor și le-ar da o fineţe în purtări, o gingășie 
de sentimente foarte greu de căpătat fără ajutorul aces- 
tora ; literatura n-ar avea decît de cîștigat de aci, fără ca 
libertinajul să se întindă și Geneva ar reuni înţelepciunea 


1 Cimitirul. 

Lacedemoniei 1 cu politeţea Atenei. Un alt mod de a vedea 
lucrurile, demn de o republică atît de înţeleaptă și lumi- 
nată, ar trebui, poate, s-o determine să îngăduie spec- 
tacolele. Prejudecata barbară împotriva profesiei de actor, 
disprețul care-i înconjoară pe acești oameni, care sînt 
de atita trebuinţă progresului și sprijinirii artelor, este 
fără îndoială una din principalele cauze care contribuie la 
dezordinea ce le-o reproșăm ; ei încearcă să răscumpere 
prin plăceri stima pe care n-o poate dobindi situaţia lor. 
La noi, un actor, care e și un om moral, este de două ori 
respectabil ; dar acest lucru abia dacă i se ia în seamă. 
Arendașul impozitelor 2, care-și bate joc de sărăcia pu- 
blică şi se hrăneşte din ea, curteanul care se ploconește și 
care nu-şi plăteşte datoriile, iată soiul de oameni pe care-l 
preţuim cel mai mult. Dacă actorii n-ar fi numai tolerați 
la Geneva, ci mai întîi li s-ar da regulamente înțelepte 
iar mai apoi ar fi protejaţi şi chiar apreciaţi, dacă dau do- 
vadă că merită această protecţie şi apreciere, în sfîrşit, 
dacă ar fi aşezaţi absolut pe aceeași treaptă cu ceilalți 
cetăţeni, orașul acesta ar avea foarte curînd avantajul de 
a poseda ceva socotit o mare raritate — lucru de care 
sîntem vinovaţi numai noi —, o trupă de actori demni de 
stimă. Să mai adăugăm că această trupă ar deveni curînd 
cea mai bună din Europa; multe persoane cu gust și 
înclinare pentru teatru — care la noi se tem să nu se 
compromită dedicîndu-se acestei profesii — ar alerga la 
Geneva pentru a cultiva — fără a se mai sfii, ba chiar cu 
stimă, un talent atît de plăcut şi de puţin comun. Atunci 
șederea lor în acest oraş — pe care mulţi francezi îl socotesc 
posomorît din cauza lipsei de spectacole —, ar deveni o 
zăbavă plăcută şi vrednică de cinste, așa cum este acum 


1 Celălalt nume dat cetăţii Spanta. 

2 Persoana care lua în arendă încasarea impozitelor („le trai- 
tant“) era financiarul care lua asupră-și încasarea unor impozite 
în condiţii hotărîte, printr-o convenţie încheiată cu administrația 
regală. Vă imaginați ce beneficii scotea ! (A. S.) 

cultivarea filozofiei și a libertăţii, iar străinii n-ar mai fi 
surprinși văzînd că, într-un oraș în care spectacolele de- 
cente și regulate sînt oprite, se permit farse grosolane 
şi fără pic de spirit, potrivnice atît bunului gust, cît şi 
bunelor moravuri. Şi asta nu-i tot: încetul cu încetul, 
exemplul actorilor din Geneva, decenţa purtării lor și 
consideraţia de care s-ar bucura ar servi drept model 
actorilor altor naţiuni şi drept lecţie acelora care i-au 
tratat pînă acum cu atîta asprime şi chiar cu atita incon- 
știenţă. Nu i-am mai vedea, pe de o parte, pensionaţi de 
guvern, iar pe de alta, ţintă a anatemei; preoţii noștri 
și-ar lăsa deprinderea de a-i excomunica, iar burghezii pe 
aceea de a-i privi cu dispreţ; şi astfel o mică republică 
s-ar mîndri că a reformat Europa din acest punct de vede- 
re, care e, poate, mult mai important decît s-ar crede. 


GRÎNE 


(Quesnay) 


lată unul din cele mai vestite articole ale Enciclo- 
pediei, un fel de manifest al Școlii fiziocrate. Regă- 
sim aici esența doctrinei sale: primatul agriculturii, 
critica industriilor de lux, superioritatea agriculturii 
capitaliste, a „marilor ferme“ și a „fermierilor bogaţi“ 
asupra agriculturii tradiționale a „micilor fermieri“, 
revendicarea libertăţii comerțului. În special, în ceea 
ce privește preţul grînelor, Quesnay expune aici teoria 
fiziocrată a prețului bun. 

A se referi la articolele : Fermieri, Bîlci, Om (poli- 
tic), Agricultor. 


Grîne. Principalele obiecte ale comerţului în Franţa 
sînt grînele, vinurile şi rachiurile, sarea, cînepa şi inul, 
lina și celelalte produse pe care ni le dau vitele ; manu- 

facturile de pînzeturi şi de stofe de rînd pot spori mult 
valoarea cînepei, inului și linei şi pot procura mijloace 
de trai multor oameni care s-ar dedica unor munci atit 
de avantajoase. Dar, observăm astăzi că producţia și 
comerțul celor mai multe dintre aceste mărfuri sînt aproa- 
pe inexistente în Franţa. De multă vreme, manufacturile 
de lux au sedus națiunea ; nu avem nici mătasea, nici lîna 
necesară pentru fabricarea stofelor frumoase și a posta- 
vurilor fine ; ne-am consacrat unei industrii care ne era 
străină ; și s-au folosit pentru asta o mulțime de oameni, 
în timp ce regatul se despopula și satele se pustiau. Preţul 
griului nostru a fost redus pentru ca fabricarea şi mina 
de lucru să fie mai ieftine decît în străinătate ; oamenii și 
avuţiile s-au adunat în orașe ; agricultura — cea mai rod- 
nică și cea mai nobilă ramură a comerţului nostru, izvorul 
veniturilor regatului — n-a fost considerată ca fond prim 
al bogățiilor noastre ; se părea că ea nu-i interesează decît 
pe fermier și pe țăran : munca lor a fost limitată la între- 
ţinerea naţiunii, care cumpărînd mărfurile de larg consum, 
plăteşte cheltuielile culturilor ; şi s-a crezut că numai 
negoţul sau un schimb care se bazează pe industrie putea 
să aducă aurul și argintul în regat. S-a interzis plantarea 
viței de vie ; s-a recomandat cultivarea duzilor ; s-a oprit 
vînzarea produselor agricole şi s-a diminuat venitul ogoa- 
relor pentru a favoriza manufacturi care sînt dăunătoare 
propriului nostru comerţ. 

Franţa poate produce din belșug toate materiile de 
primă necesitate ; ea nu poate cumpăra din străinătate 
decît mărfuri de lux : schimburile reciproce între națiuni 
sînt necesare pentru a întreţine comerţul. Dar noi ne-am 
legat mai ales de fabricarea și negoţul bunurilor pe care 
le puteam aduce din străinătate; şi, alergind după un 
comerţ, de concurență exagerat, am vrut să dăunăm veci- 
nilor noștri şi să-i lipsim de cîştigul pe care-l obțineau 
de la noi prin vînzarea mărfurilor lor. 

Prin această politică, am pus capăt comerţului dintre 
ei și noi, comerț care era cu totul în favoarea noastră; 
ei au interzis importul mărfurilor noastre, iar noi cum- 
părăm de la dînșii, prin contrabandă și foarte scump, ma- 
teria primă pe care-o folosim în manufacturi. Pentru a 
ciștiga cîteva milioane din fabricarea și vînzarea stofelor 
frumoase, am pierdut miliarde la produsele pămîntului 
nostru; şi națiunea, împodobită cu ţesături de aur şi 
argint, era încredinţată că se bucură de un comerţ înflo- 
ritor. 

Manufacturile acestea ne-au cufundat într-un lux de- 
zordonat, care s-a întins și la celelalte naţiuni şi care le-a 
stimulat emulaţia : poate că i-am depășit cu industria 
noastră ; dar acest avantaj s-a sprijinit mai cu seamă pe 
propriul nostru consum. 

Consumul care se face de către supuși este izvorul 
veniturilor suveranului ; iar vînzarea surplusului în stră- 
inătate mărește bogăţiile supușilor. Prosperitatea statului 
depinde de asocierea acestor două avantaje ; dar consumul 
de lux este prea limitat ; el nu se poate susţine decît prin 
bogăţie, oamenii puţin favorizați de soartă nu pot trăi în 
lux decît în dauna lor proprie și în dezavantajul statului. 

Cîrmuirea, mai luminată, știe că un consum, care poate 
procura suveranului venituri mari şi îi face fericiţi pe 
supușii săi, este consumul general, care satisface nevoile 
de trai. Numai sărăcia ne poate constrînge să bem doar 
apă, să mîncăm o piine proastă și să ne acoperim cu 
zdrenţe ; toţi oamenii se străduiesc ca, prin munca lor, 
să-și procure alimente şi haine bune : niciodată nu vom 
face destul pentru a-i ajuta în această privinţă, căci veni- 
turile regatului, cîștigurile și cheltuielile poporului alcă- 
tuiesc bogăţia suveranului. 

Kora] 

Ogoarele, cultivate cu de-amănuntul de micii fermieri, 
cer oameni mai mulți şi cheltuială mare, așa că profiturile 
sînt mult mai limitate. Or, oamenii şi cheltuielile nu tre- 

buie risipiţi în munci care ar fi mai rentabile pentru stat 
dacă s-ar executa cu oameni mai puţini şi cheltuieli mai 
mici. Această proastă folosire a oamenilor în cultivarea 
pămîntului lor ar aduce pierderi chiar într-un regat foarte 
populat ; căci, cu cît sînt mai mulţi locuitori, cu atît tre- 
buie să se scoată din pămînt o producţie mai mare; dar 
acest lucru ar fi şi mai păgubitor într-un regat nu destul 
de populat : căci atunci ar trebui să se dea și mai multă 
atenţie distribuirii oamenilor la muncile cele mai folosi- 
toare pentru naţiune. Așadar avantajele agriculturii sînt 
strîns legate de reunirea ogoarelor în ferme mari, valori- 
ficate cît se poate de bine de către fermieri bogaţi. 

O cultură care se execută numai prin munca oamenilor 
este aceea a viței de vie; ea ar putea da de lucru unui 
mare număr de oameni în Franţa, dacă s-ar încuraja 
vînzarea vinurilor şi dacă populaţia ar crește. Această 
cultură, cît şi comerţul cu vinuri și rachiuri sînt prea 
reduse ; şi totuşi, iată un lucru care merită tot atita aten- 
ție ca şi cultivarea grînelor. 

Nu-l considerăm aici pe fermierul bogat ca un muncitor 
care-şi lucrează singur pămîntul ; el este un antreprenor 
care conduce și care-şi face întreprinderea rentabilă gra- 
ţie inteligenţei şi averii sale. Agricultura organizată de 
cultivatori bogaţi este o meserie foarte cinstită și foarte 
lucrativă, rezervată oamenilor liberi, capabili să facă faţă 
cheltuielilor considerabile necesitate de cultura pămîntu- 
lui şi care asigură ţăranilor o ocupaţie și le procură ori- 
cînd un cîştig convenabil și sigur. lată, după părerea 
D-lui de Sully 1, care sînt adevărații fermieri sau ade- 
văraţii financiari ce trebuie formaţi și susținuți într-un 
regat cu un teritoriu întins, căci din bogăţiile lor trebuie 
să izvorască mijloacele de trai ale unei naţiuni, bună- 
starea publică, veniturile suveranului, cele ale proprieta- 


1E vorba de ministrul lui Henric al IV-lea, celebru mai cu 
seamă datorită interesului pe care l-a purtat pentru tot ce privea 
agricultura. (A. S.) 

rilor, ale clerului, o mare cheltuială care se împarte 
tuturor profesiilor, o populaţie numeroasă, forța şi pros- 
peritatea statului. 

Marile venituri înlesnese marile cheltuieli; marile 
cheltuieli sporesc populaţia, deoarece ele extind comerțul 
și muncile şi procură câștiguri unui mare număr de 
oameni. Aceia care nu consideră avantajele unei populaţii 
numeroase decît ca pe un mijloc de a întreţine armate 
mari înţeleg greşit forţa unui stat. Militarii nu-i preţuiesc 
pe oameni decît în măsura în care aceștia pot deveni 
soldaţi ; dar omul de stat îi regretă pe oamenii destinaţi 
războiului, așa cum un proprietar regretă pămîntul folo- 
sit pentru săparea șanțului de protecţie al ogorului. Ma- 
rile armate epuizează statul; o populaţie numeroasă și 
mari bogății îl fac de temut. Avantajele esenţiale aduse 
de o populaţie numeroasă sînt produsele și consumul, 
care sporesc sau pun în circulaţie avuţiile bănești ale 
regatului. Cu cît o naţiune, posedîind un teritoriu bun 
și un negoţ uşor, este mai populată, cu atît e mai bogată; 
și cu cît este mai bogată cu atît e mai puternică. Socot 
că bogăţiile pecuniare ale regatului nu sînt astăzi mai 
mici ca în secolul trecut; dar, pentru a aprecia situaţia 
acestor bogății, nu trebuie să le considerăm numai sub 
aspectul cantităţii lor, ci şi în raport cu circulaţia lor, 
care depinde de cantitatea, de vînzarea și de preţul bun 
al produselor regatului. O sută de „septimi“! de grîu 
cu douăzeci de livre? „șeptimea“ constituie la început o 
bogăţie pecuniară de patru ori mai mare ‘decît 50 de 
„șeptimi“ la 10 livre „șeptimea“ : astfel, bogăţia rezidă 
tot atît de real în valoarea produselor, cît şi în monedele 
de aur şi argint, mai ales atunci cînd comerţul cu stră- 
inătatea asigură preţul și vînzarea acestor produse. 


1 Septier — veche măsură pentru grîne sau lichide; pentru 
grîne era a douăsprezecea parte dintr-un muid care avea ceva 
mai mult de 37 hectolitri,. 

2 Livră — monedă veche, franceză. 

Veniturile sînt produsul ogoarelor şi al oamenilor. 
Fără munca oamenilor, pămîntul n-are nici o valoare. 
Cele dintîi bunuri ale unui stat mare sînt oamenii, ogoa- 
rele și vitele. Fără produsele agriculturii, o națiune nu 
poate avea alte resurse decît producția şi comerțul de 
mărfuri, dar nici una, nici cealaltă nu se pot menține 
decît mulțumită bogățiilor din străinătate : dealtfel, astfel 
de resurse sînt foarte limitate şi puţin sigure și ele nu 
sînt îndestulătoare decît pentru statele mici. 
kS 

Observații asupra prețului grînelor. Veniturile măresc 
cheltuielile, iar cheltuielile îi atrag pe aceia care caută 
cîştigul ; străinii îşi părăsesc patria pentru a veni să se 
împărtășească din belșugul naţiunii bogate și afluenţa 
lor sporeşte bogăţiile acesteia, menţinind prin consum 
preţul bun al produselor agricole și stimulînd prin acest 
preţ bun, abundența produselor : căci un preţ bun nu 
numai că favorizează progresul agriculturii, dar tocmai 
prin el realizează bogăţiile pe care aceasta le furnizează. 
Valoarea unei „septimi“ de grîu, considerată ca bogăţie, 
nu stă decît în preţul său : astfel, cu cît grîul, vinul, lînu- 
rile, vitele sînt mai scumpe şi mai abundente, cu atît 
statul este mai bogat. Nonvaloarea asociată cu abundența 
nu înseamnă bogăţie. Scumpetea asociată cu lipsa în- 
seamnă mizerie. Abundenţa asociată cu scumpetea în- 
seamnă belșug. Vreau să spun, o scumpete și o abun- 
denţă permanente, căci o scumpete trecătoare n-ar aduce 
o egală împărţire a bogățiilor întregii națiuni, n-ar mări 
veniturile proprietarului, nici pe cele ale regelui; ele 
n-ar fi decît în avantajul cîtorva particulari, care ar vin- 
de la un preţ ridicat bunuri de larg consum. 

Bunurile de consum nu pot însemna avuţii pentru 
nici o naţiune decit prin abundență și prin preţul bun, 
menţinînd în mod constant printr-o cultură bună, un 
consum mare și prin comerţul exterior : trebuie chiar să 
recunoaștem că, raportate la o întreagă naţiune, abun- 

denţa şi preţul bun care are curs în străinătate reprezintă 
o mare bogăţie pentru această naţiune, mai cu seamă 
dacă ele au ca bază produsele agricole. Căci acestea sînt 
o avuţie limitată în fiecare regat la teritoriul care-o poate 
produce ; astfel, prin abundența și scumpetea sa, această 
avuţie este întotdeauna în avantajul națiunii care o are 
și care o poate vinde şi altora: căci, cu cît un regat își 
poate aduna un tezaur mai mare de bani, cu atît e mai 
puternic şi cu atît sînt mai largi posibilităţile particula- 
rilor, căci banul este singura avuţie care se poate folosi 
în orice fel şi poate fi hotăritoare pentru forţa naţiunilor 
unele faţă de altele. 

Naţiunile sînt sărace în toate acele ţări în care pro- 
dusele cele mai necesare vieţii se vînd la un preţ scăzut ; 
aceste produse sînt bunurile cele mai preţioase și cele 
mai negociabile, ele nu pot deveni nonvaloare decît prin 
reducerea populaţiei și a comerţului peste graniţă. În 
aceste cazuri, sursa avuţiei pecuniare se pierde în ţările 
lipsite de avantajele comerţului și unde oamenii, nevoiţi 
să se mulțumească cu bunurile care le sînt strict nece- 
sare traiului, nu pot să și le procure pe acelea cu care ar 
tace faţă celorlalte nevoi ale vieţii ca şi securităţii patriei 
lor : în această situaţie sînt provinciile noastre, în care 
bunurile de consum se vînd pe un preţ de nimic, regiuni 
cu un amestec de abundență și sărăcie, unde nici munca 
trudnică, nici economiile peste măsură nu reușesc să 
aducă bani. Cînd bunurile de consum sînt scumpe și 
cînd veniturile și cîștigurile cresc proporţional, prin acor- 
duri economice se pot diversifica cheltuielile, se pot 
plăti datoriile, se pot face achiziţii, se poate asigura 
situaţia copiilor etc. În posibilitatea acestor acorduri con- 
stă bunăstarea, care rezultă din vînzarea cu un preţ bun 
a produselor de consum. De aceea oraşele și provinciile 
unui regat, unde bunurile de larg consum sînt scumpe, 
sînt mai locuite decît acelea în care toate bunurile de 
consum se vind la un preţ prea scăzut, deoarece acest preţ 

scăzut, reduce veniturile, oprește cheltuielile, distruge 
comerţul, face cu neputinţă câștigurile tuturor celor- 
lalte profesii, lucrările şi salariile meșteșugarilor şi 
zilierilor ; şi, în plus, el suprimă veniturile regelui, 
deoarece cea mai mare parte a comerțului pentru consum 
se face prin schimb de mărfuri şi nu contribuie prin 
impozite la circulația banilor ; în această situație, regele 
nu încasează impozite asupra consumației mijloacelor de 
trai ale provinciilor, și prea puţin asupra veniturilor de 
bunuri. 

Cînd comerţul este liber, scumpetea bunurilor de con- 
sum îşi are, în mod necesar, limitele sale, fixate chiar de 
preţurile mărfurilor celorlalte naţiuni, care îşi extind 
comerţul peste tot. Altceva se întimplă atunci cînd bunu- 
rile de consum nu sînt la preţ sau sint prea scumpe din 
lipsa libertăţii comerţului ; nonvaloarea şi scumpetea se 
succed rînd pe rînd și fără regularitate ; ele sînt, amin- 
două, foarte păgubitoare şi provin mai întotdeauna din- 
tr-un defect de guvernămînt. | et: 

Preţul bun curent al griului, care aduce venituri atit 
de mari statului, nu este păgubitor pentru poporul de 
rînd. Un om consumă trei şeptimi de grîu: dacă din 
cauza preţului bun ar cumpăra fiecare șeptime cu patru 
livre mai scump, acest preț ar mări cheltuiala lui cu 
cel mult un ban pe zi, salariul i-ar crește în aceeași pro- 
porţie și această creştere ar fi neînsemnată pentru acei 
care ar plăti-o, în comparaţie cu bogăţiile care ar rezulta 
din preţul bun al griului. Astfel, avantajele aduse de 
preţul bun al grîului nu sînt deloc înlăturate de sporirea 
salariului muncitorilor ; căci această sporire nu se apro- 
pie nici pe departe de creşterea profitului fermierilor, 
a veniturilor proprietarilor, a celor ce revin din dijme 
şi a veniturilor regelui. E uşor de văzut că aceste avan- 
taje n-ar fi sporit nici cu douăzeci sau poate nici chiar 
cu patruzeci de procente prețul miinii de lucru a manu- 
facturilor, care au determinat în mod imprudent inter- 

zicerea exportului griului nostru şi care au pricinuit sta- 
tului o pierdere imensă. Este, dealtfel, un mare neajuns 
să obișnuiești acelaşi, popor să cumpere grîul la un preţ 
scăzut ; el devine mai puţin harnic, se hrăneşte cu pîine 
fără multă osteneală şi devine leneș şi obraznic ; agri- 
cultorii găsesc greu muncitori şi servitori ; de aceea și 
sînt foarte prost slujiţi în anii de belșug. Este foarte 
important ca oamenii de rînd să cîştige mai mult și să fie 
îmboldiţi de nevoia de a cîştiga. În secolul trecut, cînd 
griul se vindea mult mai scump, poporul se obișnuise 
cu aceasta, cîştiga pe măsură, trebuia să fie mai harnie 
şi mai la largul său. 

Astfel, noi nu înţelegem aici prin cuvîntul scumpete 
un preţ excesiv, ci numai un preţ comun între noi și 
străinătate, căci, într-un regim de libertate a comerțului 
exterior, preţul va fi întotdeauna reglementat de concu- 
renţa negoțului cu mărfuri de larg consum al naţiunilor 
vecine. 

Acei care nu au întreaga perspectivă a distribuţiei 
bogățiilor într-un stat pot obiecta că scumpetea nu este 
avantajoasă decît pentru vînzători şi că-i sărăcește pe cei 
ce cumpără : astfel ea scade din avutul unora ceea ce 
adaugă la al celorlalţi. Scumpetea, după aceste păreri, nu 
poate însemna deci, în nici un caz, o creştere de avuţie 
în stat. 

Dar scumpetea şi abundența produselor agricole nu 
sporesc ele oare cîștigurile cultivatorilor, veniturile rege- 
lui, ale proprietarilor şi ale beneficiarilor care se bucură 
de dijme ? Oare nu tot aceste bogății fac să crească şi 
cheltuielile şi cîştigurile ? Zilierul, meşteşugarul, patro- 
nul de manufactură ete. n-au timpul şi munca plătite în 
raport cu costul mijloacelor de trai? Cu cit sint mai 
multe venituri într-un stat, cu atît comerţul, manufac- 
turile, artele, meseriile şi celelalte profesii devin mai 
necesare și mai lucrative. 

Dar această prosperitate nu se poate aa pa 
cu un preț avantajos al bunurilor spw ina Ea 
i cînd guvernul oprește 

sum, deoarece, atunci cînc y 1 - 
produselor pămîntului făcind să le scadă preţul, s a 
opune abundenței, diminuează bogățiile națiunii pr p 

tional cu scăderea prețurilor bunurilor de consum 
se convertesc în bani. - | N iA 
Această situație de preț bun și u E 

î î i ît grînele noastre au ce 
în regat atita timp cît g stre c Si 
obiect de negoţ, cît timp cultura on zi; zi A 
jată şi i st numeroasă : 

tejată şi populația a fo : si serile 
core til de grîu, formula impunerii asupra ge ea ie 
de trai, proasta folosire a oamenilor și a DE ia 
manufacturile de lux, războaiele BERRE a si por ; 
i ărăcire au nimicit aceste ; 
de depopulare şi de sărăcire 1 Re 
i i i mult de trei sferturi 
și statul pierde anual mai piept 
un secol, din cu = 
dusul pe care-l scotea, acum c ; ae 
ără i adă lelalte pierderi care í 
nelor, fără a mai adăuga ce RE R 
riegreşit din această enormă degradare a agricult : 


a populației. 


IMPOZIT 


(de Jaucourt) 


Reforma impozitului este una ain A aa 
esențiale ale burgheziei către sfîrșitul Vechiu a ; 
gim. Impozitul apasă numai clasele cane ie e 
produc; clasele privilegiate, clerul și nobi an i 
bucură de scutire fiscală. Impozitul esteirepar ieg i 
mod inegal de la o provincie la arra Critica pi el 
lui fiscal al regalității este una din temele favorite 


ale filozofilor. 

Cavalerul de Jaucourt, în articolul Impozit din En- 
ciclopedie, se inspiră din ideile fiziocraţilor : critica 
industriilor de lux; reforma impozitului funciar nu- 
mit „la taille“ 1, care nu trebuie să fie suportat de fer- 
mierul ce exploatează pămîntul, ci de proprietar; 
stabilirea impozitelor pe bunurile de consumație, care 
sînt suportate de întreaga populaţie... E de notat tonul 
moderat al acestui program de reforme. 

A se referi la articolele: Fermieri, Grîne. 


I mpoz i t, contribuţie pe care particularii sînt datori 
si plătească statului pentru apărarea vieţii şi bunurilor 
or. 


[...] 

Atita vreme cît impozitele, într-un regat al luxului 
nu vor fi fixate în așa fel încît să se perceapă de la par- 
ticulari în raport cu averea lor, situaţia acestui regat nu 
se va ameliora : o parte din supuși va trăi în belşug şi 
va mînca la un prînz hrana a o sută de familii, în timp 
ce alta nu va avea decit piine și va pieri treptat. Un 
impozit care ar percepe pe an cinci, zece, treizeci, cinci- 
zeci de ludovici asupra cheltuielilor frivole ale fiecărei 
familii înstărite, prelevare făcută în proporție cu averea 
acestei familii, ar fi de ajuns ca, împreună cu veniturile 
curente, să acopere sarcinile statului sau cheltuielile unui 
război drept, în aşa fel încît agricultorul n-ar auzi vor- 
bindu-se despre el decît doar în rugăciunile publice. 

Se crede că, în Franța, o taxă, impusă numai în oraşe 
asupra oglinzilor, argintăriei, vizitiilor, lacheilor, trăsuri- 
lor, lecticilor, asupra pînzeturilor pictate din Indii şi asu- 


td) „La taille féodale", impozit feudal lovind pe servi ; „la taille 
royale , impozit direct, repartizat între supuși și pământurile ne- 
Pale, F ws a fost echivalentul bănesc al serviciului 
tar datorat regelui, cu timpul a devenit birul plătit îndeosebi 

de țărani. A fost desființat în 1789. Š A 

pra altor obiecte asemănătoare ar aduce anual cincispre- 
zece sau douăzeci de milioane; ea ar fi necesară atît 
pentru oprirea depopulării satelor, cît şi pentru desă- 
vîrşirea repartizării impozitelor în conformitate cu justi- 
ţia distributivă 1; acest mod constă în a le extinde asupra 
luxului celui mai mare, cel mai oneros pentru stat. Este 
un adevăr incontestabil că povara dărilor rezultă, în 
acest regat, mai ales din inegalitatea modului de așezare 
a impozitelor, și că forţa totală a corpului politic este 
miraculoasă. 

Să trecem la taxa asupra pămînturilor, taxă foarte 
înţeleaptă cînd este făcută după un recensămînt, după o 
evaluare adevărată şi exactă; e vorba să fie percepută 
cu cît mai puţine cheltuieli, ca în Anglia. În Franţa se 
fac roluri 2 şi se stabilesc diferite clase după avere. Nu 
ar fi nimic de zis dacă aceste clase ar fi diferenţiate cu 
dreptate și cu înțelepciune ; dar e greu să cunoşti bine 
deosebirile de valoare a averilor; şi e şi mai greu să 
găsești oameni care să nu fie interesaţi ca aceste deose- 
biri să nu se cunoască la alcătuirea rolurilor. Sînt de 
temut deci două feluri de nedreptăţi : nedreptatea oame- 
nilor şi nedreptatea faptului însuși. Totuși, dacă taxa este 
neînsemnată pentru popor, nu merită atenţie întîmplă- 
toarele nedreptăţi față de cei înstăriți. Dacă însă, din 
pricina taxei, poporul nu mai poate trăi în mod onest, 
nedreptatea ar deveni strigătoare la cer şi ar avea cele 
mai mari consecinţe. Dacă, din întîmplare, cîţiva din 
popor nu plătesc destul, răul e tolerabil: dar dacă unii 
dintre cei care abia trăiesc vor plăti prea mult, atunci 
sărăcirea lor se va întoarce contra populaţiei. Cînd statul 
își proporţionează avutul după acela al poporului, bună- 
starea poporului face să crească curînd și averea statului. 


1 Justiţie distributivă : repartizarea bunurilor prin intervenţia 
autorităţii. 

2 în sensul de listă, catalog al contribuabililor, cu indicarea 
cotizaţiei lor individuale. 

Nu trebuie deci ca partea de taxe impusă fermierului 
unui teren, proporţional cu priceperea lui, să fie atît de 
mare sau descurajatoare prin natura sa, încît el să se 
teamă să mai defrișeze un cîmp, să-și sporească șeptelul 
sau să inoveze, ca nu cumva să crească taxa arbitrară, 
pe care n-ar putea s-o plătească. Atunci n-ar mai simţi 
nici o emulaţie și, pierzînd speranța de a deveni bogat, 
interesul l-ar îndemna să se arate mai sărac decit în 
realitate. Cei care pretind că ţăranul nu trebuie să se 
înstărească debitează o maximă pe cît de falsă pe atît de 
contrară umanității. 

> Tot atît de rea administrație ar fi și taxarea destoini- 
ciei meșteșugarilor ; asta ar însemna a-i face să plătească 
statului tocmai fiindcă produc în stat o valoare care pînă 
atunci nu exista ; ar fi un mijloc de a desființa industria, 
de a ruina și a-i suprima sursa veniturilor. 

Impozitele moderate şi proporţionale asupra consu- 
mului de produse alimentare și de mărfuri sînt cele mai 
puţin oneroase pentru popor și aduc mai mult venit 
suveranului ; în plus, sînt şi cele mai juste. Ele sînt mai 
puţin oneroase pentru popor, fiind plătite pe nesimţite 
și zilnic, fără să-i descurajeze iscusinţa, cu atît mai mult 
cu cît sînt fructul voinţei şi al facultăţii de a consuma; 
sînt pentru suveran mai rentabile ca altele, deoarece se 
întind asupra tuturor produselor care se consumă zilnic ; 
în sfîrșit, sînt cele mai juste, pentru că sînt proporţionale, 
pentru că acela care posedă bogăţiile nu se poate bucura 
de ele fără a plăti proporţional cu resursele sale. Deşi 
sînt evidente, aceste adevăruri ar putea fi sprijinite şi 
prin experiența constantă a Angliei, a Olandei, a Rusiei 
şi a cîtorva oraşe din Italia, dacă în adevăr exemplele 
pot să convingă. 

Impozitele asupra consumației nu trebuie să se adauge 
unor impozite personale deja considerabile : ar. însemna 
să fie strivit poporul, pe cînd, substituind un impozit 
asupra consumației unui impozit personal, s-ar aduce mai 

mulţi bani printr-o metodă mai simplă și fără să se bage 
prea mult de seamă. 

Proiecte care încearcă să facă statul mai bogat sînt 
sute, contra unuia singur care să urmărească a face pe 
fiecare particular să se bucure de bogăţia statului. Gloria, 
mărirea, puterea regatului ! Cît de zadarnice şi de lipsite 
de sens sînt aceste cuvinte pe lîngă cele de libertate, 
bunăstare și fericire a supușilor! Oare o naţiune n-ar 
deveni mai bogată şi mai puternică atunci cînd fiecare 
din membrii săi ar participa la bogăţiile statului ? Vreţi 
să ajungeţi la asta şi în Franța ? Sînt destule mijloace ; 
voi cita cîteva prin care voi încheia acest articol : 

Y. E necesar să se favorizeze cît mai mult agricultura, 
populaţia și comerţul, surse de avuţie pentru supus și 
suveran. i 

2. Să se proporţioneze beneficiul activităţilor finan- 
ciare cu acela pe care îl dă negoțul sau desțelenirea pă- 
mîntului în general, căci atunci întreprinderile financiare 
vor fi şi mai bune, fiind fără risc ; dealtfel, nu trebuie 
să uităm niciodată că profitul financiarilor echivalează 
totdeauna cu o micşorare a veniturilor poporului şi ale 
regelui. 

3. Restringerea folosirii abuzive a bogățiilor și a 
poverilor inutile. 

4. Abolirea monopolurilor, a taxelor de trecere peste 
poduri sau drumuri particulare, a privilegiilor exclusive, 
a dijmelor, a dreptului suveranului de a prelua succesiu- 
nea unui străin nenaturalizat, a drepturilor de feudă 
liberă, precum şi a numărului şi vexaţiunilor fermie- 
rilor 1. 

5. Să se reducă numărul sărbătorilor nelucrătoare. 

6. Să se ia măsuri împotriva abuzurilor fiscului, po- 
liţiei și ale impunerii sării. 


1E vorba de fermierii generali care luau în arendă perceperea 
impozitelor. (A. S.) 

„7. Să nu se facă tratate extraordinare și nici devalo- 
rizarea monezilor. 


8. Să se încuviinţeze transportul banilor, fiind un 
lucru just și avantajos. 

„9. Să se menţină dobinda banilor la nivelul cel mai 
scăzut pe care îl permite raportul dintre creditori şi 
debitori în stat. 
10. În sfîrşit, să se ușureze impozitele și să se repar- 
tizeze după principiile justiţiei distributive, această justi- 
ție după care regii sînt reprezentanții lui Dumnezeu pe 
pămînt. Franţa ar fi şi mai puternică şi francezii mai 
fericiţi dacă aceste mijloace ar fi aplicate. Dar, oare 
zorile zilei atît de frumoase pot îi ele așteptate curînd ? 


INDUSTRIE 


(de Jaucourt) 


Cuvîntul industrie a fost multă vreme sinonim cu 
activitate şi ingeniozitate. Cu acest sens este adesea 
întrebuințat în secolul al XVIII-lea. Economistii si 
mar ales Quesnay, care a inspirat articolul Industrie 
din Enciclopedie, aplică de asemenea acest cuvînt la 
orice fel de lucrări. Totuși, chiar şi în acest articol, 
termenul de Industrie este întrebuințat mai ales pen- 
tru a desemna numai producția de bunuri de consum 
în ateliere şi manufacturi. Sînt de reținut aici două 
teme scumpe burgheziei capitaliste şi economiştilor 
secolului al XVIII-lea : revendicarea libertăţii econo- 
mice prin abolirea reglementării („ignoră că piedicile 
impuse industriei o distrug în întregime") și elogiul 
maşinismului, condiție chiar a dezvoltării producției. 

Mult timp muncitorii şi corporațiile au fost împo- 
triva folosirii maşinilor, de concurența cărora se te- 

meau. Cîtva timp au reușit chiar să frîneze dezvolta- 
rea mașinismului. Dar, treptat, prohibițiile au căzut. 
La 15 martie 1754, războaiele de țesut ciorapi erau 
autorizate. O decizie a Consiliului din 10 mai 1763 a 
extins autorizaţia ; folosirea mașinilor a fost permisă 
în diverse industrii, care fură astfel reînnoite : mînu- 
șerie, sticlărie, cuţitărie, rafinării de zahăr. Un exem- 
plu decisiv l-a dat industria bumbacului, industrie 
nouă, și mai întîi filatura. Concurența Angliei obliga 
să se fabrice mai ieftin ; dealtfel, burghezia capitalistă 
și o fracțiune a nobilimii se interesau de aceste pro- 
grese fructuoase : mediile ştiinţifice, societăţile savan- 
te încurajau cercetările, decernau premii. Maşina de 
bumbac, așa-numita „Jenny“, de origine engleză, a fost 
autorizată în 1762. Apoi apărură acel „water-frame“ 1 
al lui d’ Arkwright (1767), „naveta volantă“ a lui John 
Kay, mașina de dărăcit. Istoria țesutului prezintă ace- 
leași inovaţii: de pildă, mașina de fabricat dantelă. 
După industria bumbacului, maşinismul cîștivă partida 
și în industriile textile tradiţionale. În industria lînei, 
către 1750, apare „maşina de ondulat“ firele (le mou- 
lin à friser); apoi „maşina de tuns firele“. În filatura 
mătăsii, producţia a fost transformată prin noua ma- 
șină „de filat” („tour à filer“) și „mașina de combinat“ 
(„le moulin à organiser"), inventată de Vaucanson, un 
colaborator al Enciclopediei. Ilustrînd această reînno- 
ire, se deschide la 11 decembrie 1781 un „Muzeu auto- 
rizat de guvern”, operă a lui Pilâtre du Rozier, unde 
publicul se iniţia în folosirea mașinilor; în același 
timp, se crea „un cabinet de mecanică“ al regelui care 
stă la originea actualului Conservator de Arte şi Me- 
serii. Se anunța o nouă epocă, la nașterea căreia 
contribuția Enciclopediei nu fusese neglijabilă. 
Să se vadă: 


1 Maşină de ţesut funcţionînd cu apă. 

Ballot (Ch), Introducerea mașinismului în industria 
franceză (1924) ; 

See (H), Cu privire la cuvîntul Industrie (Revista 
istorică, iulie, 1925) ; 

Asupra consecinţelor dezvoltării mașinismului şi a 
transformării implicite a producţiei manufacturate în 
producţia industrială propriu-zisă, a se vedea: 

Marx (K), Capitalul, Cartea I : Dezvoltarea produc- 
ției capitaliste, Secţiunea a 4-a: Producerea plus- 
valorii relative ; Cap. XV : Mașinismul și marea indus- 
trie (p. 58-183, tomul II al ediţiei, Capitalului apărut 
la Editions sociales, Paris, 1948). 1 

A se referi la articolele : Artă, Ciorap, Manufactură, 
Metalurgie. 


Industrie: Cuvîntul înseamnă două lucruri: sau 
munca normală simplă, sau invenţiunile spiritului con- 
stînd în mașini utile pentru arte şi meserii. Industria în- 
seamnă cînd unul cînd altul din aceste două lucruri şi 
deseori amîndouă laolaltă. 

Ea se aplică atît culturii pămîntului, cît și manufac- 
turilor şi artelor ; fertilizează totul şi răspindește pretu- 
tindeni abundență și viață; așa cum naţiunile distrugă- 
toare provoacă nenorociri care le supraviețuiesc, tot astfel 
naţiunile industrioase aduc binefaceri care nu dispar odată 
cu ele. . 

În America, pămîntul dă pe cale naturală o mulțime 
de roade hrănitoare ; dacă în Europa s-ar lăsa pămîntul 
necultivat, ar răsări în schimb numai păduri de stejari, 
brazi şi alți arbori neroditori. De aceea, pentru a valori- 
fica pămîntul în Europa, e nevoie de multe lucrări, de 
industrie şi de cunoștințe ; căci totdeauna nevoile, indus- 


1 Vezi Karl Marx, Frederich Engels, Opere, vol. 23, Editura 
Politică, București, 1966, pp. 380-510. i 

tria şi cunoştinţele merg în același pas. lată pentru ce 
în statele europene trebuie ocrotiţi pe cît e cu 
putinţă şi recompensaţi plugarii şi oamenii folositori prin 
spiritul lor industrios. Rațiunea acestui lucru este evi- 
dentă : orice sporire a culturilor și orice industrie înmul- 
țese bunurile de larg consum, mărfurile, şi atrag în stat 
banii care sînt semnul valorii ce li se dă. 

Un adevăr aproape banal, încît e aproape rușşinos să-l 
repetăm, constă în faptul că, în anumite ţări, există 
oameni care nesocotese născocirile ce li se oferă pentru 
a stimula producţia și sacrifică permanent aceste năs- 
cociri prejudecăţilor care îi stăpînesc. Ei ignoră că obsta- 
colele care se opun industriei o distrug cu desăvîrșşire şi 
că, dimpotrivă, eforturile unei industrii care este încu- 
rajată o fac să prospere în chip surprinzător prin emu- 
laţia şi profitul la care dau naștere. În loc să se pună 
impozite asupra industriei, ar trebui date gratificaţii 
acelora care își vor cultiva mai bine ogoarele și lucră- 
torilor care îşi vor perfecționa produsele. Nimeni nu 
ignoră succesele obţinute pe această cale în cele trei 
regate ale Marii Britanii. Pe această cale, s-au pus în 
Irlanda bazele unei -manufacturi de pînză printre cele 
mai importante din Europa. 

Cum consumul de mărfuri sporește dacă mîna de 
lucru este ieftină, industria influenţează preţul acestei 
mâini de lucru de cîte ori poate reduce efortul sau numă- 
rul braţelor de muncă întrebuințate. Astfel este efectul 
morilor de apă, al morilor de vînt, al războaielor de ţesut 
şi al atîtor alte mașini, roade ale unei industrii pre- 
țioase. Se pot cita, de exemplu, mașinile inventate de 
Domnul de Vaucanson, cele de tors mecanic firele de 
mătase, cunoscute în Anglia de douăzeci de ani, morile 
de tăiat scînduri, cu ajutorul cărora, sub supravegherea 
unui singur om şi prin intermediul unui singur ax, se 
lucrează într-o singură oră, cînd vîntul e favorabil, pînă 

la optzeci de scînduri de aproape șase metri lungime; 
iar războaiele de ţesut panglici cu mai multe suveici au 
și mai multe avantaje. Dar aceste lucruri sînt atît de 
cunoscute că e inutil să mai stăruim. 

Posibilităţile de muncă pentru meseriaşi nu cunosc 
alte limite decît ale consumului, iar consumul este deter- 
minat de preţul muncii. Deci, națiunea care va dispune 
de mina de lucru cea mai ieftină și ai cărei negustori se 
vor mulţumi cu cîștigul cel mai moderat va face comer- 
tul cel mai lucrativ, ori de cîte ori condiţiile sînt aceleași. 
Aceasta este puterea industriei, cînd căile comerţului 
interior şi exterior sînt libere. Atunci ea deschide con- 
sumului pieţe noi şi forțează chiar porţile acelora care-i 
sînt închise. 

Să nu se mai obiecteze împotriva folosului ce-l aduc 
invențiile industriei că orice maşină care reduce mîna de 
lucru la jumătate răpește în același timp, unei jumătăţi 
dintre muncitori, mijloacele de trai; că lucrătorii fără 
lucru mai degrabă vor deveni cerşetori împovărînd sta- 
tul decit să înveţe o meserie nouă; că și consumul are 
limite, în sensul că, admiţind o creștere a lui la dublu 
prin mijloacele atit de lăudate, el tot se va micşora în 
clipa în care străinătatea își va procura mașini similare 
cu ale noastre ; în fine, că nu va rămîne ţării de origină 
a invenţiei nici un avantaj de pe urma industriei sale. 

Caracterul unor asemenea obiecțiuni este lipsit de bun 
simţ și de înţelegere ; ele seamănă acelora pe care coră- 
bierii de pe Tamisa le făceau împotriva construirii podu- 
lui Westminster. Oare n-au găsit acești corăbieri de 
lucru, cînd construirea zisului pod a adus Londrei noi 
înlesniri ? Nu e oare preferabil s-o luăm înaintea indus- 
tmiei altor popoare, care se servesc de mașini, decit să 
așteptăm să fim forțați a le adopta, ca să ne păstrăm 
avantajul pe piețe? Națiunea care va fi cea dintii în 
invenţii va avea profitul cel mai sigur ; și, de asemenea, 

națiunea a cărei industrie va fi cea mai liberă va fi cea 
mai inventivă. n 

Nu vrem totuși să dezaprobăm o cîrmuire cind se în- 
grijeşte să pregătească cu oarecare prudenţă folosirea 
maşinilor industriale, care pot provoca, pe neașteptate, 
un mare neajuns acelor ramuri unde se folosește muncă 
umană ; totuşi, chiar această prevedere nu e necesară 
decît în starea de criză, cel dintîi viciu pe care trebuie de 
la început să-l desființăm. Dealtfel, atît în cazul descura- 
jării invenţiei, cît şi în cazul progresului meşteşugurilor, 
industria pare să fi ajuns astăzi la punctul în care pro- 
gresele sînt foarte line, iar zguduirile violente foarte puţin 
de temut. E ? 

În sfîrsit, considerăm că ar trebui să se facă totul 
pentru a proteja industria dacă ţinem seama în ce grad 
veniturile sale pot aduce prosperitate tuturor artelor 
liberale şi mecanice ; mărturie sînt avantajele trase de 
pe urma ei de pictură, gravură, sculptură, imprimerie, 
ceasornicărie, argintărie, manufacturi de aţă, lină, măta- 
se, aur, argint: într-un cuvînt, toate meseriile şi toate 
profesiunile. 


INFLUENȚĂ 


(nesemnat) 


Iată unul din articolele în care se exprimă cel mai 
clar materialismul secolului al XVIII-lea, ilustrat prin 
numele lui Diderot, d'Holbach, Helvetius. Referitor la 
relaţiile sufletului cu corpul, autorul demonstrează 
zădărnicia sistemelor metafizice care vor să susțină 
religia revelată. El critică sistemul lui Leibniz, al 
armoniei prestabilite ; îl ridiculizează pe cel al lui 
Malebranche, al cauzelor ocazionale. Soluţia e numai 

sugerată. „Sufletul acţionează fizicește asupra corpu- 
lui și corpul asupra sufletului printr-o acţiune reală 
și o adevărată influență.“ Această ipoteză e criticată 
la rîndul său. Căci nu se poate susţine un atare sistem 
decît „mărturisind că sufletul este material, mărturi- 
sire pe care nu își va permite nimeni s-o facă ușor, 
de teama consecințelor”. A admite că sufletul este 
material înseamnă a dărîma întregul edificiu al reli- 
giei şi al metafizicii ! 


Influență. Termen care a fost folosit pentru a 
explica legătura între suflet şi corp şi care alcătuiește 
prima.din cele trei ipoteze emise în această chestiune. Se 
pretinde aici că sufletul acţionează fizicește asupra corpu- 
lui și corpul asupra sufletului, printr-o acţiune reală și 
o adevărată influență. Este sistemul cel mai vechi și cel 
mai acceptat de popor ; totuşi, el nu trezește nici o idee; 
el nu prezintă spiritului decît o însuşire ocultă. 

lată principalele argumente care ne împiedică să-l 
admitem : 

I. Nu se va înţelege niciodată, nici chiar de către 
cei care acceptă acţiunea unei substanțe create asupra al- 
teia, că două substanţe atît de diferite, cum sînt sufletul 
şi corpul, ar putea să aibă o comunicare reală şi fizică ; 
și că, mai ales, corpul ar putea să acţioneze asupra 'sufle- 
tului și să-l determine prin acțiunea sa. A presupune că 
în suflet şi în corp există o putere necunoscută nouă, care 
le face să acţioneze unul asupra celuilalt, înseamnă a nu 
explica nimic; nu se poate susţine, cu o oarecare apa- 
rență de adevăr, acest sistem, decît mărturisind că sufle- 
tul este material, mărturisire pe care nu-și va permite 
nimeni s-o facă uşor, de teama consecinţelor. 

II. Există azi o dovadă împotriva acestui sistem, căci 
dl. Leibniz și alţi oameni iluștri au descoperit mai multe 

legi ale naturii, care îi sînt în întregime potrivnice aces- 
tuia şi pe care cei mai mari matematicieni le-au recu- 
noscut totuși ca sigure ; acestea sînt următoarele : 

1. nu există acţiune în corpuri fără reacțiune ; reac- 
țiunea este intotdeauna egală cu acţiunea ; or, în acţiu- 
nea corpului asupra sufletului nu există reacțiune, 
sufletul nefiind material ; 

2. în univers se conservă întotdeauna aceeași cantitate 
de forţe vii sau de forță absolută. 

III. Aici se păstrează, de asemenea, aceeași cantitate 
de forţă directivă sau aceeași direcţie în toate corpurile, 
care presupun că s-ar condiţiona reciproc, oricum s-ar 
lovi ele unele cu altele. Or, este ușor de văzut că a doua 
lege n-ar putea să subziste dacă sufletul ar da mișcare 
corpului, căci în acest caz el ar mări cantitatea de forţe 
vii sau de forţă absolută ; și a treia nu ar fi mai puţin 
încălcată dacă sufletul ar avea puterea să schimbe direc- 
ţia corpului său şi, prin intermediul lui, pe a altora. 
Cartezienii au simţit deja aceste dificultăţi, care i-au 
făcut să respingă influența fizică, cu toate că s-au înșe- 
lat afirmînd că se conservă întotdeauna aceeaşi cantitate 
de mișcare. 

Cauza ocazională nu este decît ocazia, nu cauza direc- 
tă a rezultatului care urmează. 

Odată influenţa respinsă, filozofii au recurs la alte 
două sisteme asupra legăturii dintre suflet şi corp. Unul 
este al lui Malebranche, referitor la cauzele ocazionale, 
iar celălalt, datorat d-lui Leibniz, priveşte armonia pre- 
stabilită. 

Cei care admit cauzele ocazionale conced că Dumne- 
zeu este el însuşi autorul direct al corespondenţei dintre 
suflet şi corp. Sufletul meu e acela care vrea să-mi mișe 
braţul și Dumnezeu îl mișcă. Eu voiesc să arunc un bul- 
găre, Dumnezeu întinde braţul meu, pune mîna mea pe 
bulgăr, mă face să-l prind în mină etc. Toate aceste 
mișcări se fac tocmai cînd vreau eu și, din această pri- 

cină, îmi închipui că eu sînt cauza fiecăreia în parte. 
Mișcările sufletului și corpului nu sînt deci decît ocazia 
a ceea ce se petrece atit într-unul cît şi în celălalt. La 
fel, cînd acţionează asupra nervilor noștri corpuri străine, 
Dumnezeu este autorul direct al percepţiilor care se nasc 
din acţiunea lor : în timp ce mîna mea atinge bulgărele, 
eu nu-l simt, dar Dumnezeu îmi dă percepţia acestei 
atingeri. 

Cei despre care am pomenit extind chiar această ac- 
țiune directă a lui Dumnezeu pînă la transmiterea miş- 
cării atunci cînd un corp lovește un altul. 

Această părere este fondată : 

1. pe ideea că, dată fiind legătura reciprocă şi ocazio- 
nală, se înţelege uşor că sufletul și corpul fac o singură 
persoană : căci, întrucît sufletul este guvernat prin pre- 
zenţa ocazională a corpului, iar corpul prin prezenţa oca- 
zională a sufletului, nici una din aceste substanţe nu este 
totală şi completă, în consecinţă nu face o persoană ; 

2. pe ideea că este plauzibil ca Dumnezeu să fie sin- 
gura cauză eficientă a acestei legături; căci influența 
intimă a sufletului asupra corpului și a corpului asupra 
sufletului nu s-ar putea altfel niciodată înţelege. 

Dar există filozofi cărora consecinţele acestui sistem 
li se par ridicole ; de exemplu, un om nu e ucis de o 
ghiulea, ci de Dumnezeu însuşi. Mișcarea tunarului, al 
cărui braţ, acţionat de puterea lui Dumnezeu, a dat foc 
ierbii de puşcă dintr-un tun, a determinat pe Dumnezeu 
să aprindă pulberea ; pulberea aprinsă a determinat pe 
Dumnezeu să proiecteze ghiuleaua, iar ghiuleaua, proiec- 
tată pină atinge pielea trupului acelui om, a determinat 
pe Dumnezeu să sfarme şi oasele acestui om. Un poltron 
care dă bir cu fugiţii nu fuge, ci mişcarea glandei sale 
pineale, tulburată sub impresia unui batalion inamic 
care se apropie cu baioneta la armă, îl determină pe 
Dumnezeu să miște picioarele acestui ticălos și să apuce 
în direcţia opusă batalionului. 

"IUNIE 


(nesemnat 7) 


Iunie din latinescul Junius ; Ovid îl derivă din Ju- 
nona cînd o pune pe această zeiță să afirme : 


Junius a nostro nomine, nomen habet. 

(Iunie își trage numele din numele nostru). 

În prima zi a lui iunie, romanii celebrau patru săr- 
bători : cea dintîi era consacrată lui Marte, cel din afara 
oraşului, pentru că în această zi F. Quintius, duumvir al 
sacrificiilor, îi ridicase un templu în afară de Poarta Ca- 
penă 2 ; a doua sărbătoare se referă la Carna 3, în aminti- 
rea templului ce i-a consacrat Brutus pe muntele Cae- 
lius, după izgonirea lui Tarquinius ; a treia sărbătoare se 
celebra în onoarea Junonei4, supranumită moneta, şi 
reprezenta împlinirea unui legămînt prin care Camil- 
lus 5 se obliga să-i ridice un templu ; a patra era închinată 
Furtunii (sic!) şi a fost instituită în timpul celui de-al 
doilea război punic. 

Să trecem la celelalte zile ale lui iunie. 

Ziua a treia a nonelor era consacrată Bellonei, iar ziua 
următoare lui Hercules în arenă. 


1 Autor: de Jaucourt (D.J.). i 

2 Poarta Capena (lat. Porta Capena; astăzi Porta San Sebas- 
tiano), poarta incintei romane a lui Servius Tullius, între Aventin 
şi Caelius, de unde începeau Via Appia și Via Latina. Prin aceas- 
tă poartă intrau şi ieșeau înalții magistrați din provincie. Numele 
porţii vine de la Capena, oraș etrusc cucerit de Camillus în 
395 î.e.n. 

3 Carna, nimfă latină, protectoare a noilor-născuţi. 

4 Juno moneta, zeiţă a bunelor sfaturi, a avut la Roma un 
templu, în apropierea căruia s-a instalat, în secolul al III-lea 
î.e.n., monetăria statului. 

5 Furius Camillus (Marcus), general roman, a trăit în secolul 
al V-lea şi al IV-lea î.e.n.; a purtat numeroase războaie cu popoa- 
rele italice, îndeosebi cu etruscii. Consul de mai multe ori şi 
dictator, este socotit al doilea fondator al Romei. 

În ziua călugăriţelor, sau a cincea din lună, se adu- 
ceau sacrificii zeului Fidius, căruia romanii îi ridicaseră 
un templu pe muntele Quirinal. 

În ziua a șaptea a idelor, sau a șaptea din lună, pes- 
carii organizau jocurile pescărești peste Tibru. 

Ziua a şasea a idelor, sau a opta din lună, era sărbă- 
toarea zeiţei Mens adică a zeiței minţii. În această zi, se 
aduceau zeiţei sacrificii solemne pe Capitoliu, unde Ota- 
cilius Crassus, pretor în timpul celui de al doilea război 
punic, îi dedicase un templu, după înfrîngerea consulului 
C. Flaminius la lacul Thrasimene. 

În ziua a cincea a idelor, sau ziua a noua din lună, 
vestalele suspendau serbarea zeiţei lor 1. 

Ziua a patra a idelor, sau a zecea din lună, era sărbă- 
toarea Matutaliilor 2, în onoarea zeiței Matuta, pe care 
grecii o numeau Leucotheea. Aceeași zi era consacrată bel- 
șugului. 

Ziua a treia a idelor, a unsprezecea din lună, era săr- 
bătoarea Concordiei. 

În ziua a șaptea, care era ziua idelor, se celebra 
Jupiter invinctus, sau nebiruitul, căruia împăratul August 
i-a închinat un templu în amintirea victoriilor repurtate. 
Tot în această zi, era o sărbătoare a Minervei, numită 
quinquatrus minores, sărbătoare a lăutarilor 3. 

În ziua a șaptesprezecea a calendelor din iunie, sau a 
cincisprezecea zi din iunie, se transportau gunoaiele din 
templul Vestei în Tibru, ceremonie care prilejuia o săr- 
bătoare aparte. 

În ziua a șaisprezecea a calendelor, sau a optsprezecea 
din lună, se sărbătorea hramul templului zeiţei Pallas, pe 
muntele Aventin. 


1 Vesta, zeița focului. 

2 Matuta sau Mater Matuta, zeiţa zorilor; avea un templu în 
Forum boarium şi i se consacrase sărbătoarea numită Matralia. 
A fost identificată cu zeiţa greacă Leucotheea sau Ino. 

3 Menetriers, muzicanți instrumentiști. Quinguatria, serbări în 
onoarea Minervei ; durau cinci zile, de unde s-a derivat și numele. 

A douăsprezecea zi a calendelor, sau 20 iunie, se săr- 
bătorea zeul Summanus, în amintirea tirnosirii templului, 
ridicat în cinstea acestui zeu pe timpul războiului cu 
Pyrrhus. 

A zecea zi a calendelor, sau cea de a 22-a zi a lunii, 
era socotită o zi funestă, pentru că în această zi a fost 
învins Titus Flaminius de cartaginezi. 

Ziua a zecea a calendelor, sau ziua de 24 iunie, sem- 
nifica marele succes. În acea zi, Syphax a fost distrus de 
Massinissa ; aceleiaşi zile, numită dies fortis Fortunae 
(ziua Fortunei celei puternice), Servius îi închinase un 
templu în afară de oraş, peste Tibru. Meşteşugarii şi 
sclavii, împodobiţi cu flori, mergeau în acea zi să se plim- 
be şi să petreacă pe rîu. 

A cincea zi a calendelor, sau 27 iunie, era consacrată 
lui Jupiter stator (care menţine toate cîte sint). 

În a patra zi a calendelor, sau la 28 iunie, cădea săr- 
pătoarea zeilor Lari. 

A treia zi a calendelor, sau 29 iunie, era închinată lui 
Quirinius sau Romulus, pentru hramul templului său de 
pe muntele Quirinal. 

Ultima zi a lui iunie era consacrată lui Hercule și mu- 
zelor. 

Jocurile olimpice, renumite în toată Grecia, începeau 
în luna iunie. Atenienii o preamăreau prin sărbătoarea 
hecatombelor 1 şi apoi prin sărbătoarea Isteriilor 2. La 8 
iunie comemorau intrarea lui Theseu în capitala lor, iar 
la 12 sărbătoreau chroniile, în onoarea lui Saturn. 

Cam în acelaşi timp, beoţienii organizau jocurile hipo- 
dromiei, sau cursele de cai. Dar cea mai strălucită sărbă- 
toare din Grecia era aceea a marilor panathenee, organi- 
zată odată la cinci ani, în ziua de 28 iunie. 


1 Hecatombă, hecatombe, la greci, sacrificiul a o sută de boi; 
prin extindere : mare sacrificiu public, uciderea unui mare număr 
de persoane. 

2 Bolnavii de isterie au fost socotiți în antichitate ca purtători 
de cuvînt ai zeilor. 

Iată cum personifica Auson 1 această lună, a cărei divi- 
nitate tutelară era Mercur : „lunie, spune el, merge gol, 
ne arată cu degetul un ceasornic solar pentru a ne atrage 
atenţia că soarele începe să coboare. Poartă o torţă aprinsă 
și strălucitoare ca să semnifice căldurile anotimpului, care 
pîrguiesc roadele pămîntului. În urma lui e o coasă, ceea 
ce vrea să spună că în această lună începe secerișul. În 
stîrşit, la picioarele sale se vede un coş plin cu cele mai 
frumoase fructe, care se coc primăvara în ţările calde.“ 
Este a şasea lună a anului nostru. Soarele intră în zodia 
cancerului ; în această lună cade solstițiul de vară, iar 
zilele sint cele mai lungi ; ele încep să descrească spre 
sfîrsitul lunii. 


“KAOLIN 


(nesemnat) 


Kaolin. E termenul prin care chinezii numese sub- 
stanța pămîntoasă, albă sau gălbuie, care se prezintă sub 
formă de pulbere, amestecată cu particule sclipitoare de 
tale sau de mică şi presărată cu mici bucăți de cuarţ sau 
pietriș. Combinat cu un fel de feldspat, acest pămînt for- 
mează pasta sau compoziţia din care se face porţelanul de 
China : întîi, însă, kaolinul se spală spre a-l separa de ma- 
teriile străine, talcurile și cuarţurile amestecate cu el, 
care-l fac necorespunzător pentru prepararea porţelanului. 

Un pămînt asemănător kaolinului chinezesc, avînd ace- 
leași proprietăţi, se găsește în vecinătatea Alencon-ului și 
în alte ţinuturi din Franţa. Englezii îl întrebuinţează, de 
asemenea, în prepararea porţelanului de Chelssea ; nu se 
știe de unde îl scot, se ştie însă sigur că s-a găsit o încăr- 
cătură considerabilă de kaolin pe un vas capturat de la ei 
în timpul ultimului război. 


1 Auson (c. 310-c. 395), poet latin născut la Bordeaux. 

Domnul de Réaumur a emis, în Memoriile Academiei 
Regale de Științe din 1727, ipoteza, conform căreia kaoli- 
nul ar fi o substanţă de natura talcului, și a făcut unele 
experienţe spre a vedea dacă vreunul dintre talcurile care 
se găsesc în regat n-ar putea să-l înlocuiască ; dar specia 
de talc care este amestecată cu kaolinul nu poate constitui 
materialul potrivit pentru fabricarea porţelanului, deoa- 
rece toate pietrele de talc rezistă la căldură, nu pot atinge 
gradul de fusibilitate convenabil spre a se contopi și for- 
ma o pastă solidă. 

Kaolinul se găseşte în Franţa și diferiţii lui compo- 
nenţi permit supoziţia, foarte verosimilă, că acest pămînt 
se formează prin măcinarea şi descompunerea unei specii 
de rocă sau de fals granit, răspîndit în multe ţări, şi se 
compune dintr-un spat! calcaros şi romboidal, alcătuit 
din amestecul unor foițe — particule de cuarţ și pietri- 
cele — și din paiete de tale. Din acest amestec, numai 
spatul formează pămîntul potrivit pentru prepararea por- 
țelanului, celelalte două materiale sînt improprii, de 
aceea se îndepărtează. 

Chinezii prelucrează kaolinul înainte de a-l întrebu- 
ința la fabricarea porţelanului : este de presupus că-l 
separă prin spălare de particulele de cuarţ, apoi îi împart 
aluatul în turte şi cărămizi. 


*'LECTURĂ 


(de Jaucourt) 


Lectură, acţiunea de a citi, operaţie realizată cu aju- 
torul artei. 


Această operaţie, odată deprinsă, se face cu ochiul sau 
cu voce tare. Prima manieră cere numai cunoașterea 


1 O specie de mineral. 


133 


literelor, a sunetelor şi articulației lor ; ea devine rapidă 
prin exerciţiu și este suficientă omului de cabinet. A 
doua manieră impune, spre a încînta urechea auditorului, 
mult mai multe condiţii decît lectura pentru sine. Spre 
a fi pe placul ascultătorilor, este necesară o desăvîrşită 
interpretare a celor citite, un ton armonios, o pronunție 
distinctă, o fericită flexibilitate a organelor vocale, atît 
pentru schimbarea tonurilor, cît și pentru pauzele nece- 
sare. Dar, oricît de talentat ar fi lectorul, el nu trezește 
niciodată o plăcere atît de vie ca aceea procurată de 
declamaţie. Cînd vorbeşte un actor, animă, sugerează gîn- 
duri, transmite pasiuni : el prezintă nu o imagine, ci o 
figură, obiectul însuși. În acţiunea actorului, totul este 
viu, totul se mişcă ; sunetul vocii, frumuseţea gestului, 
într-un cuvînt totul concură să imprime graţie și forță 
discursului. Lectura este lipsită de tot ceea ce izbeşte 
simţurile ; nu recurge la ele spre a incita spiritul, este 
lipsită de suflet şi viaţă. 

În schimb, lectura servește mai temeinic înțelegerii ; 
ceea ce asculţi trece repede, pe cînd ceea ce citeşti se 
digeră pe îndelete. În timpul lecturii, poţi reveni asupra 
acelorași pasaje şi discuta, oarecum, fiecare frază. 

Este adevărat că declamaţia, recitarea se impun jude- 
căţii noastre, totuşi nu ne pronunțăm asupra valorii unei 
lucrări pînă nu o citim, cum se spune, cu ochiul pe hîrtie. 
Din experienţa simţurilor proprii, învăţăm că ochiul este 
un cenzor mult mai sever şi un scrutător mai exact decît 
urechea. Desigur, lucrarea, pe care o asculţi recitată, 
citită agreabil, seduce mai mult decît aceea pe care o 
citești personal, la rece, în cabinet. Însă lectura în 
această a doua manieră este mai utilă, căci pentru a-i 
culege întregul sens, este nevoie de liniște, repaus şi me- 
ditaţie. 

Nu voi înşira avantajele prezentate de lectură. Voi 
spune numai că ea este necesară pentru ornarea spiritului 

și formarea judecății; fără ea, însușirile cele mai fru- 
moase lincezesc, se vestejesc. 

Lectura însă este un chin pentru cei mai mulţi oa- 
meni ; militarii, care au neglijat-o în tinereţe, sînt inca- 
pabili s-o îndrăgească la maturitate. Jucătorii de cărţi și 
zaruri sînt preocupaţi de loviturile norocoase, nu simt 
nevoia unei lecturi plăcute, printr-o atenţie susținută. 
Oamenii de finanţe, incitaţi de dragul dobinzilor, sînt 
insensibili culturii spirituale. Miniștrii, oamenii angajaţi 
în afaceri n-au timp de citit, sau, dacă citesc cîteodată, o 
fac — spre a mă servi de o imagine a lui Platon — ca 
sclavii fugari, care se tem de stăpînii lor. 


LIBERTATE 


(de Jaucourt) 


Mult timp cuvîntul libertate nu s-a înţeles decît în 
sens metafizic, în legătură cu disputa asupra liberu- 
lui arbitru dintre teologi și filozofi. În secolul al 
XVIII-lea, cuvîntul capătă o semnificaţie politică re- 
voluţionară. „De libertate, scrie Turgot, au vorbit filo- 
zofii cînd dizertau despre grație sau determinism, dar 
era foarte rar folosit acest cuvînt în limbajul comun. 
Pe cînd acum! Acum e pe buzele tuturor! Și ce pre- 
cizie a dobîndit! Ce vitalitate! Cite concepte reale 
cuprinde în sfera lui! cîte imagini precise se trezesc în 
fiecare spirit cînd este pronunţat ! (Lettre à Dupont de 
Nemours, 4 ianuarie 1769). Cuvîntul Libertate rezumă 
ansamblul revendicărilor burgheziei : Libertatea indi- 
viduală, libertatea civilă, libertatea politică, libertatea 
comerțului și a producției, libertatea de a gîndi, liber- 
tatea presei... 

Dar această libertate, burghezia o revendica numai 
pentru sine : libertatea e fondată pe proprietate şi nici 

unui filozof (în afară de Rousseau) nu-i trece prin 
minte că poporul ar putea să se bucure de ea. S-a 
văzut abia în 1789, cînd membrii Constituantei, moş- 
tenitori ai gîndirii filozofilor, au proclamat libertatea 
totală a economiei care lăsa muncitorii dezarmaţi în 
fața patronatului, dar au refuzat acelorași muncitori 
libertatea politică prin stabilirea unui regim electoral 
censitar. 

Libertate politică — A se raporta la articolul Mo- 
narhie. 

Libertatea de a gîndi — A se raporta la articolele : 
Fanatism, A persecuta, Superstiţie, Toleranţă. 


Libertatea constă în puterea pe care o are orice ființă 
inteligentă de a face ceea ce vrea, conform propriei deter- 
minări. Nu s-ar putea spune, decit în sens foarte impro- 
priu, că această facultate se manifestă prin judecăţile 
noastre asupra adevărurilor evidente, căci aceste ade- 
văruri ne antrenează consimțămîntul şi nu ne mai lasă 
nici o libertate. Tot ce depinde de noi este să fim sau 
nu de acord cu ele. Din momentul însă cînd certitudinea 
scade, libertatea își reia drepturile sale, mai largi sau mai 
restrînse după gradul de claritate sau obscuritate : binele 
şi răul sînt cercetate în primul rînd. Totuşi, ea nu se întin- 
de asupra noţiunilor generale de bine şi de rău. În mod 
firesc, sîntem înclinați spre bine şi avem oroare de rău 
văzut în mare; în ceea ce priveşte însă amănuntele, 
libertatea are un vast cîmp de mișcare și ne poate deter- 
mina în diverse feluri, după împrejurări și motive. 

Libertate politică. Libertatea politică a statului este 
statuată prin legi fundamentale, care disting puterea 
legislativă, puterea executivă din domeniul dreptului 
ginţilor şi puterea executivă din domeniul dreptului civil, 
în aşa fel încît aceste trei puteri să se condiţioneze 
reciproc. 

Libertatea politică a cetăţeanului este acea liniște a 
spiritului, pe care o dă opinia ce o are fiecare referitor 
la siguranţa sa!; și, pentru a avea această siguranţă, 
trebuie ca guvernămîntul să fie în așa fel încît un cetă- 
țean să nu se teamă de alt cetăţean. Legile civile şi 
politice bune asigură această libertate; ea triumfă, de 
asemenea, cînd legile criminale stabilesc pedeapsa în 
raport cu natura particulară a crimei. 

Există în lume o naţiune care are ca obiect direct al 
constituţiei sale libertatea politică ; şi, dacă principiile pe 
care ea e bazată sînt solide, trebuie să le recunoaștem 
avantajele. În această privinţă, îmi amintesc că am auzit 
spunîndu-se de către un remarcabil spirit al Angliei că 
mai bine a descris Corneille sentimentele înalte pe care 
le inspiră libertatea politică, decît oricare alt poet al lor, 
în acele cuvinte ale lui Viriate2 către Sertorius : 


Affranchissons le Tage, et laissons faire au. Tibre : 

La liberté n'est rien quand tout le monde est libre. 

Mais îl est beau de Vâtre, et voir tout Punivers 

Soupirer sous le joug, et gemir dans les fers. 

Il est beau d'6taler cette prerogative 

Aux yeux de Rhône esclave, et de Rome captive, 

Et de voir envier aux peuples abattus 

Ce respect que le sort garde pour les vertus. 3 
(SERTORIUS, act IV, sc. VI.) 


1 Este chiar definiția pe care o dă Montesquieu în Spiritul 
legilor (XI, 6) libertății politice. (A. S.) 

2 Viriate a fost eroul războaielor susținute de popoarele Spa- 
niei contra romanilor, pentru a-şi păstra independența. (A. S.) 

3 Să eliberăm Tagul și să dăm pace Tibrului: / Libertatea 
nu-nseamnă nimic, cînd tot omul e liber. / Dar atît de frumos e să 
fii liber şi să vezi întregul univers / Suspinînd sub jug şi gemînd 
în cătușe. /E frumos să te mîndreşti cu libertatea ta/ În fața 
Rhonului sclav și a Romei captive / Și să vezi cum rîvnesc popoa- 
rele îngenunchiate / Acel respect pe care soarta îl păstrează în 
fața virtuţii. 

Eu nu pretind că englezii se bucură într-adevăr de 
prerogativa de care am vorbit: mi-e de ajuns să spun, 
împreună cu d. de Montesquieu, că ea e stabilită prin 
legile lor şi că, la urma urmei, această libertate politică 
maximă nu trebuie să umilească pe acei care n-au decît 
una moderată, întrucît excesul, chiar şi de rațiune, nu 
este de dorit întotdeauna, iar oamenii, în general, se 
acomodează aproape mai bine cu lucrurile de mijloc, decit 
cu cele extreme. 

Libertatea de a gîndi. Acești termeni, libertate de a 
gîndi, au două sensuri, unul general, altul limitat. Primul 
sens arată acea nobilă însușire a spiritului care leagă 
convingerea noastră numai de adevăr. Al doilea sens 
exprimă singurul efect la care duce — după spiritele fer- 
me — un examen liber și exact: neîncrederea. Pe cît 
este de lăudabil primul sens şi merită să fie aplaudat, 
pe atit este celălalt de condamnabil și merită să fie 
combătut. Adevărata libertate de a gîndi ţine spiritul treaz 
împotriva prejudecăţilor şi a grabei. Condusă de această 
înţeleaptă Minervă, ea primeşte dogmele ce i se propun 
numai în măsura în care ele pot îi crezute. Se încrede 
cu tărie în cele care sînt evidente, iar pe acelea care nu 
sînt le trece în rîndul probabilităților. Există unele dogme 
în privinţa cărora ea păstrează o credință măsurată, dar, 
dacă intervine supranaturalul, libertatea devine mai neîn- 
crezătoare, începe să se îndoiască și să se ferească de 
farmecele iluziei. Într-un cuvînt, adevărata libertate de a 
gîndi nu acceptă supranaturalul decît după ce și-a luat 
toate precauţiile față de înclinarea prea grabnică ce ne 
atrage spre el. Ea adună toate forţele, mai ales împotriva 
prejudecăţilor, pe care educaţia primită în copilărie ne 
face să le avem în materie religioasă, pentru că sint cele 
de care ne desprindem foarte greu; totdeauna rămine 
o oarecare urmă, uneori, chiar cînd ne-am îndepărtat de 
ele ; obosiţi de a ne baza pe noi înșine — un ascendent 
mai puternic decît noi ne frămîntă şi ne face să revenim 

la vechile prejudecăţi. Ne schimbăm moda, limbajul ; sînt 
mii de lucruri asupra cărora ne obișnuim pe nesimţie să 
gîndim altfel decît în copilărie ; rațiunea noastră acceptă 
cu ușurință aceste forme noi, dar ideile pe care și le-a 
făcut asupra religiei sînt dintre acelea pe care le respectă 
îndeosebi : rareori îndrăznește să le cerceteze și, de obicei, 
impresia pe care aceste prejudecăţi au făcut-o asupra 
omului, încă din copilărie, nu piere decît odată cu dînsul. 
Nu este de mirare: însemnătatea acestei probleme, cît 
și pilda părinţilor, pe care îi vedem convinşi cu adevărat 
sînt motive mai mult decît suficiente ca ele să ne rămină 
astfel săpate în inimă, încît cu greu ar putea fi șterse. 
Primele înclinări pe care părinții ni le sădesc în suflet 
lasă întotdeauna impresii profunde și trainice ; astfel este 
superstiţia care ne face să credem că pe Dumnezeu îl 
cinstim tocmai prin piedicile pe care le punem raţiunii 
noastre ; ne temem să ne arătăm nouă însine aşa cum 
sîntem și să ne descoperim în eroare, ca şi cum adevărul 
s-ar teme de lumina zilei. 


"LIBRĂRIE 


(nesemnat) 


| Librărie, arta, profesia de librar (typographorum, vel 
bibliopolarum ars, conditio). Librarul este un om care lu- 
crează din tată în fiu în librărie. El se plînge că librăria 
nu mai face doi bani, că traficul cărţilor nu mai merge. 
Toţi librarii s-au organizat într-o corporație și și-au ales 
un sindic și adjuncţi. i 
Librăria însemna altădată o bibliotecă și o mulţime 
de cărţi (bibliotheca). Henric al IV-lea îi spunea lui Ca- 
faubon să-i îngrijească librăria. În secolul trecut, la palat, 
se numea șeful librăriei funcţionarul căruia astăzi îi spu- 

nem obișnuit bibliotecarul regelui. Domnul de Thon a fost 
șeful librăriei. Domnul Bignon este astăzi. Se mai spune 
conservator al librăriei („garde de la librairie“), atit al 
cabinetului Luvrului, cît și al Majestății sale. 

Librăriile mănăstirești erau tot atitea depozite de 
manuscrise. Acest sens nu mai e uzitat. Capucinii și alţi 
eclesiastici spun, încă, „librăria noastră“ pentru a numi 
„biblioteca noastră“. 

Comerţul de librărie dă prestigiu aceluia care-l prac- 
tică, dacă dovedește inteligenţă şi este destul de luminat. 
Această profesie trebuie considerată printre cele mai 
nobile şi mai distinse. Comerţul cu cărţi este printre 
cele mai vechi, cunoscut încă din anul 1816 de la facerea 
lumii, cînd este semnalată o bibliotecă faimoasă, con- 
struită prin grija celui de al treilea rege al Egiptului. 

Librăria (comerţul cu cărţi, n.tr.) are două ramuri: 
una veche și alta nouă. Una se ocupă de comerţul cu 
cărţi vechi, cealaltă de comerţul cu cărţile noi. Prima 
cere o cunoaștere foarte întinsă a edițiilor, a diferenţelor 
dintre ele și a valorii lor și, de asemenea, un studiu de 
zi cu zi al cărţilor rare și al unicatelor. Răposaţii domni 
Martin, Bondot şi Piget au excelat în acest domeniu; 
alţii continuă astăzi, cu distincţie, aceeași carieră. În 
domeniul noutăţilor, cunoașterea edițiilor, fără a fi esen- 
ţială sau chiar necesară, nu este deloc lipsită de folos, 
ea putind face cinste celui care o cultivă. Atenţia sa 
trebuie să urmărească gustul publicului, să-l sondeze 
continuu și să-l devanseze : uneori acest gust este vizibil, 
nu e nevoie decît să-l urmezi. 

Carol cel Mare, punînd librăria pe picior de egalitate 
cu universitatea, i-a acordat aceleași prerogative : ea s-a 
bucurat, ca și instituția universitară, de aceleași drepturi 
și privilegii, fiind scutită de orice contribuţii, împrumu- 
turi, taxe, rechiziţii, subsidii şi impuneri, existente sau 
posibile, asupra artelor și meseriilor. Filip al Vl-lea de 
Valois luă, de asemenea, sub înalta sa protecţie librăria, 

acordindu-i mai multe prerogative, pe care Carol al V-lea 
le confirmă şi completează ; în sfîrşit, Carol al VI-lea și-a 
tăcut o plăcută obligaţie în a urma exemplul predeceso- 
rilor săi. Imprimeria nu exista încă. Naşterea acestei 
fericite arte, care multiplică la infinit — cu o claritate 
admirabilă și o, uşurinţă de neinchipuit — ceea ce nece- 
sita ani întregi de copiere cu condeiul, revoluţionează 
librăria prin lărgirea sau, mai exact, renașterea comer- 
tului său, mulţumită unor întreprinderi considerabile. 
Această  nepreţuită descoperire atrase atenţia suve- 
ranilor noștri, şi opt regi la rînd socotiră că este demnă 
de protecţia lor. Alături de ea 1, se bucură și librăria de 
noile privilegii. Ceea ce nu înseamnă că aceste scutiri 
se păstrează în întregime și în ziua de azi ; timpul, care 
macină totul, obligaţia de a participa la sarcinile statului 
și de a fi, înainte de toate, cetățean aproape că le-au 
abolit. 

Cancelarul Franţei este protector al librăriei. Cînd 
domnul de Lamoignon urmă în acest post domnului 
d'Auguessau, de fericită memorie, apreciind importanţa 
literelor pentru stat și strînsa lor legătură cu librăria, se 
îngriji din primul moment să-i dea ca șef un magistrat, 
iubitor al învățaţilor și ştiinţelor, învăţat el însuși. Sub 
noile auspicii, ale domnului Malesherbes, librăria își 
schimbă faţa, căpătă o formă şi o vigoare nouă, comerţul 
său crescu, se multiplică, astfel încît, de ciţiva ani, vedem 
apărînd şi înflorind lucrări însemnate. Între acestea, pu- 
tem cita : istoria călătoriilor, istoria naturală, speculaţiile 
filozofice, catalogul bibliotecii regale, diplomaţia, istoricii 
Franţei, culegerea ordonanţelor, colecţia autorilor latini, 
Sofocle în limba greacă, Strabon în grecește, culegerea 
planșelor Enciclopediei, lucrări cărora li s-ar fi putut 
asocia Enciclopedia, dacă împrejurări vitrege nu ar fi 
suspendat-o. Trebuie să exprimăm aici recunoştinţa 


1 Este vorba de imprimerie. 

noastră pentru tot ceea ce datorăm bunăvoinţei sale. 
Datorită acestui magistrat, care iubește științele şi se 
refugiază din grelele sale funcţii în studiul tihnit, Franța 
cunoaște o emulație între învăţaţi din care s-au născut 
atîtea cărţi pline de profunzime, de exemplu, numai în 
chimie, disciplină atît de neglijată altădată, „am văzut 
apărînd, în ultimul timp, mai multe tratate decît numărul 
de simpatizanți ai acestei științe, care pînă mai anii trecuţi 
era pusă în rindul celor oculte. 


"LITERATURĂ. 


(de Jaucourt, Marmontel) 


Literatură (ştiinţe, arte-frumoase), în antichitate, ter- 
men general care arată erudiţia, cunoașterea artelor 
frumoase şi a domeniilor care au un raport cu acestea. 
A se vedea cuvîntul litere, unde, făcîndu-li-se elogiul, 
s-a demonstrat legătura lor striînsă cu științele propriu- 
zise. Problema este să arătăm aici cauzele decadenţei 
literaturii, pentru care gustul scade pe zi ce trece, cel 
puţin în ţara noastră, fără să izbutim a găsi un remediu 
acestei stări de lucruri. 

Am ajuns să nu mai ţinem cîtuși de puţin cont în 
țara noastră de un învăţat care — pentru a lămuri pasaje 
dificile din autorii antichităţii, o chestiune de cronologie, 
o problemă interesantă de geografie sau de gramatică — 
face uz de toată erudiţia sa. Ea e socotită drept pedan- 
terie și astfel se găseşte pretextul de a-i îndepărta pe 
toţi tinerii zeloşi și înzestrați de la studiul umanistic. 
Cum cea mai ofensatoare injurie este aceea de pedante- 
rie, toți se feresc să-și însușească multă literatură, ca să 
nu se expună unui maximum de ridicol. 

Fără îndoială, una dintre principalele cauze care au 
dus la decăderea artelor frumoase constă în aceea că 
mulţi literați, pretins autentici, şi-au făcut un obicei din 
a socoti drept ştiinţă de colegiu citatele greceşti şi lati- 
nești, ca şi toate menţiunile erudite. Au fost într-atit 
de nedrepţi, încît nu au cruțat cu ironiile lor nici pe 
scriitorii care dovedeau mult gust și cunoaşterea științei 
despre lume. Așa că cine ar mai îndrăzni, după toate 
acestea, să aspire la faima de învăţat, făcînd caz de 
lecturile, spiritul critic şi erudiţia sa ? 

Dacă s-ar fi mărginit numai să-i condamne pe Herili, 1 
aceia care-i citează, fără să fie nevoie, pe Platon şi pe 
Aristot, pe Hippocrat 2 și pe Varron 3 — pentru a dobîndi 
o gindire comună tuturor sectelor și tuturor popoarelor 
civilizate —, n-ar fi descurajat atitea persoane demne 
de stimă ; dar, cu aere disprețuitoare, a fost socotit ne- 
demn de lumea aleasă şi aruncat în pulberea claselor 
de jos oricine îndrăznea să declare că făcuse culegeri din 
autorii Greciei şi Romei şi crescuse în spiritul lor. 

Efectul acestei cenzuri dispreţuitoare a fost cu atit 
mai mare cu cît s-a servit de pretextul amăgitor că 
trebuie să muncești pentru a şlefui spiritul și a forma 
judecata, nu pentru a îngrămădi în memorie ceea ce au 
spus şi au gîndit alţii. Cu cît această maximă a părut 


1 De la Herillos din Cartagina, sau Calcedonia (sec. III î.e.n.), 
filozof stoic. 

2 Hippocrat (Cc. 460-c. 377 îe.n.), medic grec, al cărui sistem 
se bazează pe alterarea umorilor. Etica lui medicală stă la baza 
jurământului medicilor (Jurământul lui Hippocrat). 

3 M. Terentius Varro, pe scurt Varro (116-27 î.e.n.), socotit „cel 
mai învăţat dintre romani“, a scris circa 600 volume, tragedii, epi- 
grame, numeroase discursuri, tratate de filozofie, gramatică, morală, 
istorie etc. Din vasta sa operă, nu s-au păstrat decît un tratat 
complet, De re rustica (Despre chestiunea rurală), o parte din 
De Lingua latina (Despre: limba latină) și fragmente din Antiqui- 
tates rerum humanarum et divinarum (Despre vechimea lucrurilor 
omenești și divine). 

mai adevărată, cu atît a bucurat ea spiritele leneşe și 
le-a incitat să ridiculizeze literatura și erudiţia : pe scurt, 
principala preocupare a unor astfel de oameni este de 
a subestima meritul altuia pentru a-l preamări pe al lor. 
Nefiind în stare să muncească pentru a se instrui, ei au 
blamat sau au dispreţuit:pe învățații pe care nu-i puteau 
imita ; și, în felul acesta, au răspîndit în republica lite- 
relor un gust frivol care nu urmărește altceva decît s-o 
cufunde în ignoranță și barbarie. 

Cu toate acestea, în ciuda criticii răutăcioase a unor 
bufoni ignoranţi, noi îndrăznim să susţinem cu tărie că 
numai literatura poate șlefui spiritul, poate perfecționa 
gustul și poate face agreabile științele. Pentru a realiza 
o literatură profundă, trebuie părăsiţi autorii care n-au 
cultivat-o decît foarte superficial, trebuie mers nemijlo- 
cit la izvoarele antichităţii, spre a cunoaște religia, politica, 
guvernarea, legile, moravurile, obiceiurile, ceremoniile, 
jocurile, sărbătorile, sacrificiile și spectacolele Greciei și 
Romei. Li s-ar potrivi celor ce vor avea curiozitatea aces- 
tei vaste şi agreabile erudiţii ceea ce Plaut spune în mod 
plăcut în prologul Menechmilor 1: „Scena se petrece la 
Epidan, oraș din Macedonia; duceţi-vă acolo, domnilor, 
și rămîneţi la faţa locului atîta timp cît va dura piesa“. 
(DE JAUCOURT) 

[5] : 

Între erudiție şi literatură există o deosebire. Litera- 
tura este cunoașterea artelor frumoase, în timp ce eru- 
diția înseamnă cunoaşterea faptelor, a locurilor, a vremi- 
lor, a monumentelor antice şi a strădaniei erudiţilor de 


1 Menechmi, una dintre cele 20 de comedii păstrate de la poe- 
tul comic roman Plaut (c. 254-184 î.e.n.). Locul acţiunii şi perso- 
najele sînt grecești, de unde și numele dat la Roma acestui gen 
de teatru, comedia palliata, comedie în pallium sau manta gre- 
cească. Comedia Menechmi l-a inspirat pe Shakespeare în 
Comedia erorilor. 

a limpezi faptele, de a fixa epocile, de a explica monu- 
mentele și scrierile anticilor. 

Omul care cultivă literatura are la îndemînă lucrările 
eruditului și, atunci cînd, ajutat de luminile acestuia, a 
căpătat cunoașterea marilor modele din poezie, elocinţă, 
istorie, filozofie, morală şi politică, aparţinînd fie seco- 
lelor trecute, fie timpurilor moderne, este cu adevărat 
un literat. El nu ştie ce au spus scolasticii despre Homer, 
dar ştie ce a spus Homer. El n-a confruntat diversele 
lecţiuni despre Juvenal şi Aristofan, dar îi știe pe Aris- 
tofan şi pe Juvenal. Eruditul poate să fie, sau nu, un 
bun literat ; deoarece un discernămînt rafinat, o memorie 
fericită şi îmbogăţită cu grijă, presupun mai mult decît 
un studiu de erudit: tot aşa, literatul poate să se lip- 
sească de erudiție. Dar dacă aceste două calităţi se reunesc, 
ne găsim în faţa unui învăţat şi a unui om foarte cultivat. 
Totuși, nici unul şi nici celălalt nu va fi un om de litere, 
deoarece acesta se caracterizează prin darul de a crea; 
cu spirit, talent și gust, el poate realiza lucrări ingenioase, 
fără nici un fel de erudiție şi cu literatură puţină. Fréret ! 
a fost un erudit profund, Malesieux, un mare literat și 
Marivaux 2 un om de litere. (MARMONTEL) 


1 Nicolas Fréret (1688-1749), erudit francez; manuscrisele şi 
variatele sale memorii asupra problemelor istorice, arheologice şi 
filozofice îl situează printre strălucitele spirite enciclopedice ale 
vremii. 

2 Pierre Carlos de Chamblain de Marivaux (1688-1763), autor 
dramatic şi scriitor francez, a scris circa 40 piese, în majoritate 
consacrate iubirii (L'amour et la vérité — Dragostea şi adevărul, 
La surprise de Vamour — Dragoste neașteptată, Le jeu de Pamour 
et du hasard — Jocul dragostei și al întîmplării, Le triomphe de 
Pamour — Triumful dragostei etc.). Punînd în centrul pieselor sale 
iubirea, Marivaux a revoluționat comedia tradițională. Spiritul 
viu și sensibilitatea aleasă, proprii operei lui Marivaux, i-au 
determinat pe contemporani să denumească „marivaudage“ aceste 
însușiri, 

MANUFACTURĂ 


(nesemnat) 


Manufactura, care a avut mult timp înţelesul de 
fabricaţie (această pînză este bine „manufacturată), 
se spunea încă în secolul al XVII-lea), a sfîrşit prin 
a însemna locul unde se manufacturează, 

Perioada manufacturieră a producției capitaliste se 
desfășoară din secolul al XVI-lea pînă la sfîrșitul se- 
colului al XVIII-lea. Manufactura, pentru a relua ter- 
menii lui Marx, are drept punct de plecare „combi- 
narea meseriilor diverse și independente, care devin 
dependente și simplificate pînă într-atît încît nu mai 
rămîn decît operaţiuni parţiale şi complementare 
unele față de altele, în producţia uneia şi aceleiaşi 
mărfi“ ; dealtfel, manufactura „folosește cooperarea 
meseriașilor de același fel, descompune aceeași mese- 
rie în feluritele ei operațiuni, le izolează și le face 
independente în așa măsură încît fiecare devine sar- 
cina exclusivă a unui lucrător parcelar". Manufactura 
introduce sau dezvoltă diviziunea muncii în cadrul 
aceleiași meserii, sau asociază şi combină meserii deo- 
sebite și separate. 

De reţinut, în articolul Manufactură, timiditatea 
autorului. Ceea ce preconizează el este manufactura 
dispersată, opusă manufacturii reunite. Fără îndoială 
că ultima este cea care corespunde definiţiei lui Marx. 
Ea s-a dezvoltat odată cu meseriile, dar, pe la jumăta- 
tea secolului al XVIII-lea, nu putuse cuprinde toată 
producția și nici să o clatine din temelii. La un anume 
grad de dezvoltare, baza sa tehnică, insuficientă, n-a 
fost în raport cu nevoile producţiei, la a cărei rea- 
lizare ea însăși a contribuit : abia dezvoltarea maşi- 
nismului va permite, în ultima treime a secolului al 


XVIII-lea, marii industrii să ia locul manufacturii. 

În ceea ce privește manufactura dispersată din 
Enciclopedie, înțelegem prin ea industria rurală, care 
are încă pondere în secolul al XVIII-lea și care repre- 
zintă o formă a capitalismului comercial. În regiunile 
cu industrie rurală, burghezul orășean este negustor : 
el îl pune pe ţăran să muncească, furnizîndu-i materie 
primă pentru războiul de ţesut ori pentru fierăria sa 
individuală, şi primeşte în schimb produsul fabricat. 
Concentrarea capitalistă nu are aici decît o formă pur 
comercială. În momentul în care apărea Enciclopedia, 
erau milioane de țărani care ţeseau lina, cînepa ori 
inul, prelucrau fierul, ciocăneau arama pentru negus- 
torii orașelor, în Bretania, în Normandia, în Cham- 
pagne, în Picardia şi în Languedoc. Burghezia obţine 
din această activitate venituri importante și rămîne, 
într-un larg sector, legată de această formă de pro- 
ducție ; articolul Manufactură din Enciclopedie înfă- 
țișează această stare de spirit. 

A se vedea: 

MARX : Capitalul. Cartea I: Dezvoltarea produc- 
ției capitaliste. Secţiunea a patra: Producţia plus- 
valorii relative. Capitolul XIV ; Diviziunea muncii şi 
manufactura (p. 28-57, vol. II al ediţiei Capitalul, apă- 
rută în Editions sociales, Paris, 1948) 1. 

Asupra problemei industriei rurale a se vedea: 

SEE, H.: Industria rurală în Franța în secolul al 
XVIII-lea (în Revista istorică, 1922), 

TARLE, E.: Industria în satele Franţei la sfîrșitul 
vechiului regim (1916). 

A se raporta la articolele: Artă, Industrie, Meta- 
lurgie, 


1 Vezi Karl Marx, Friederich Engels, Opere, vol. 23, Editura 
Politică, București, 1966, pp. 347-370. 

Manufactură, locul unde mai mulţi lucrători se ocupă 
de același fel de lucrare. 
E 

Prin cuvîntul manufactură, se înțelege de obicei un 
număr considerabil de muncitori, reuniți în acelaşi loc 
pentru a îndeplini un anume fel de lucrare, sub condu- 
cerea unui antreprenor ; este drept că, întrucît există 
multe de acestea, mai cu seamă marile ateliere care atrag 
atenția și trezesc curiozitatea, e firesc să se fi impus 
astfel această idee ; numele trebuie dat însă şi altei forme 
de fabrică : aceea care, nefiind reunită într-o singură incin- 
tă sau într-un singur oraş, se compune din toți cei care 
sînt folosiți şi participă fără să urmărească alt interes 
decît cel propriu, individual. De aici rezultă că se pot 
deosebi două feluri de manufacturi: unele reunite şi 
altele dispersate. Cele dintîi sînt înființate mai ales 
pentru lucrările ce nu pot fi executate decît de un mare 
număr de brațe de muncă asociate şi care cer, fie pentru 
început, fie pentru operațiile de pe parcurs, investiții 
considerabile, în care produsele suferă succesiv felurite 
transformări şi de aşa natură încît e necesar ca ele să 
se înlănțuie fără întîrziere ; în sfîrșit, lucrări care, prin 
natura lor, trebuie plasate pe un anume teren. Astfel 
sînt fierăriile, turnătoriile, fabricile de sîrmă, sticlăriile, 
manufacturile de porțelan, tapiseriile și alte asemănătoare. 
Spre a fi rentabile pentru proprietari trebuie : 

1. ca produsele de care se ocupă să nu atîrne de 
capriciul modei, sau cel puţin să urmeze moda numai 
pentru anumite varietăţii dintr-un anume gen ; 

2. profitul să fie destul de fix și de apreciabil, încît 
să acopere neajunsurile la care (întreprinderile) sînt ex- 
puse în mod necesar şi despre care vom vorbi mai jos; 

3. ca ele (întreprinderile) să fie pe cît se poate aşezate 
chiar în locurile unde se adună și se pregătesc materiile 
prime, unde s-ar putea găsi uşor lucrătorii de care au 
nevoie și unde importarea acestor materii prime şi ex- 

portarea produselor s-ar putea face ușor şi cu puţină 
cheltuială ; 

4. în fine, trebuie ca ele să fie protejate de guvern. 
Această protecţie trebuie să urmărească înlesnirea fabri- 
cării produselor, moderînd impozitele asupra materiilor 
prime care se consumă aici, și acordînd oarecari privi- 
legii și oarecari scutiri lucrătorilor celor mai de trebuinţă 
și a căror ocupaţie cere cunoștințe și talent; desigur că, 
lărgindu-se prea mult, aceste privilegii ar îi nefolositoare 
manufacturii și o povară pentru restul populaţiei. Un alt 
mijloc de a ocroti manufacturile este acela de a micşora 
taxele de ieșire pentru străinătate şi acelea de vînzare cu 
amănuntul pe teritoriul statului respectiv. 

E cazul să spunem că prima, cea mai generală și cea 
mai importantă regulă de urmat, în ceea ce privește în- 
temeierea de manufacturi, este de a nu permite înfiin- 
țarea nici uneia (dacă nu este absolut necesară) care ar 
folosi principalele materii prime aduse din străinătate, 
dacă acestea pot fi înlocuite cu cele din ţară, chiar de 
calitate mai scăzută. 

O altă categorie de manufacturi sînt acelea pe care le 
putem numi dispersate, ale căror produse nu sînt supuse 
condiţiilor arătate în articolul de mai sus ; astfel, toate 
lucrările care pot să se execute de fiecare în casa lui, ale 
căror materii prime și le poate procura orice lucrător, 
singur sau prin alţii, ca să le fabrice în familie cu aju- 
torul copiilor săi, al servitorilor sau al tovarășilor săi, pot 
și trebuie să facă obiectul acestor fabrici dispersate. Din 
această categorie fac parte fabricilie de postavuri, de ser- 
juri, de pînzeturi, de catifele, de mici stofe de lînă şi mă- 
tase sau altele asemănătoare. O comparaţie amănunţită 
a avantajelor şi neajunsurilor acestor două feluri de ma- 
nufacturi le caracterizează ușor. 

O manufactură reunită nu poate să fie întemeiată și să 
reziste decît cu foarte mari cheltuieli pentru construcţii, 
pentru întreţinerea acestor construcţii, pentru directori, 

contramaiștri, contabili, casieri, procuriști, oameni de 
serviciu și alţii de același fel și, în fine numai cu mari 
aprovizionări ; toate aceste cheltuieli se repartizează asu- 
pra produselor fabricate, dar mărfurile care rezultă nu 
pot avea, totuşi, decît preţul pe care populaţia îl dă în 
mod obișnuit și pe care îl pretind micii fabricanți. Rezultă 
deci, aproape totdeauna, că marile concentrări de acest 
fel sînt ruinătoare pentru cei care le deschid mai întîi, că 
nu devin utile decît celor care profită, în împrejurări 
prielnice, de deruta acestora și, înlăturînd excesele, se 
organizează cu simplicitate şi cu economie; exemplele 
care s-ar putea da dovedesc acest adevăr. 

Fabricile dispersate nu sînt deloc expuse acestor ne- 
ajunsuri. Un ţesător de postavuri, de exemplu, întrebuin- 
țează lina pe care a obținut-o ori a cumpărat-o la un preţ 
mediu şi, cînd are prilejul, își ia un război de ţesut la 
domiciliu, unde produce stofe tot atît de bine ca şi în- 
tr-un atelier ridicat cu mari cheltuieli ; el e şi director, 
și contramaistru, şi contabil, şi casier etc., e ajutat fie de 
soţia şi de copiii săi, fie de unul ori mai mulţi tovarăşi 
care locuiesc împreună cu dinsul; el poate așadar să-şi 
vindă stofa mult mai ieftin decît cel ce-a înființat o ma- 
nufactură. 

În marea manufactură, totul se face după semnalul 
clopotului ; muncitorii sînt ţinuţi mai din scurt și mai 
des pedepsiţi. Funcţionarii, obişnuiţi cu aere de superio- 
ritate şi un ton de comandă, care se impune desigur în 
raporturile cu masa, îi tratează aspru și cu dispreţ; de 
unde rezultă că acești muncitori ori cer lefuri mari, ori 
nu se află în manufactură decît în trecere, pînă vor găsi 
alt loc de muncă. 

Pentru micul fabricant, asociatul este tovarășul pa- 
tronului, trăiește laolaltă cu acesta, ca un egal, i se dă 
căldură și lumină, are mai multă libertate și preferă deci 
să muncească la el. Asta se vede peste tot în locurile 
unde există atît manufacturi reunite cît și fabricanți par- 

ticulari. Manufacturile nu au lucrători decît dintre aceia 
care nu se pot plasa la mici fabricanți sau dintre cei 
nestatornici, care se angajează și pleacă zilnic, iar restul 
timpului bat drumurile, cîtă vreme au ce cheltui. Stăpi- 
nul manufacturii e silit să-i ia așa cum sînt, căci activi- 
tatea nu poate fi oprită ; micul fabricant, care e stăpîn pe 
timpul său și nu are de plătit cheltuieli de prisos cît 
timp nu are de lucru, îşi poate alege şi urmări ocaziile 
favorabile cu pierderi mult mai mici. Cel dintii își alege 
timpul şi cheltuielile, iar, dacă are de făcut livrări în- 
tr-un anume timp pe care nu are puterea să le onoreze, 
își pierde creditul ; micul fabricant nu-și pierde decît, cel 
mult, timpul său. 

BIE. 

Toate avantajele arătate mai sus sînt legate mai curînd 
de folosul personal, fie al stăpînului de manufactură, fie 
al micului fabricant, decît de binele general al statului ; 
dar, dacă se ia în consideraţie acest bine general, aproape 
că nici nu se poate face comparaţie între aceste două 


categorii de fabrici. E sigur, dealtfel — și toţi aceia care 
au cugetat și au scris asupra avantajelor comerţului sînt 
de acord — că primul şi cel mai general dintre ele este 


a folosi, cît se poate mai mult, timpul și braţele lucrăto- 
rilor; că, cu cît e mai răspîndită nevoia de a munci și 
de a produce, cu atît mai ieftin e preţul mîinii de lucru, 
şi cu cît acest preţ e mai convenabil, cu atît mai avanta- 
joasă va fi desfacerea mărfii, prin aceea că face să tră- 
iască de pe urma ei un număr de oameni mai mare, iar 
comerţul de stat, putînd să dea străinătăţii mărfurile cu 
un preţ mai mic la calităţi egale, cumpărătorii le preferă 
mărfurilor din ţările unde mîna de lucru este mai cos- 
tisitoare. Or, manufactura dispersată are tocmai acest 
avantaj faţă de cea reunită. Un agricultor, un zilier agri- 
col, sau orice alt om de acest fel, are în cursul anului 
zile şi ceasuri destule, cînd nu se poate ocupa de cultura 
pămîntului sau de munca sa obişnuită. Dacă acest om are 

la domiciliu un război de ţesut postav, pînză sau alte 
mici ţesături, foloseşte tocmai timpul care altfel ar fi 
irosit şi pentru el și pentru stat. Cum această muncă nu 
este principala lui ocupaţie, el n-o priveşte ca pe un mij- 
loc de profit la fel de mare ca al aceluia care ar face din 
ea unica sa resursă. Această îndeletnicire este chiar un 
tel de odihnă, după muncile mai grele ale culturii pămîn- 
tului, şi astfel el poate și se obișnuiește să se mulțumeas- 
că doar cu un profit minim. Aceste mici profituri, multi- 
plicate, produc efecte cît se poate de reale. Pentru cei 
care și le procură, ele sînt mijloace de subzistență ; ele 
menţin şi mîna de lucru la un preţ scăzut: or, în afară 
de avantajul care rezultă din acest preţ pentru comerț în 
general, se mai naște și un altul, de mare importanţă 
chiar pentru cultura ogoarelor. Dacă mîna de lucru a 
manufacturilor individuale s-ar plăti astfel încît pe mun- 
citor l-ar interesa mai mult decît cultura pămîntului, el 
ar părăsi repede această cultură. E adevărat că, printr-o 
revoluţie necesară, produsele care asigură hrana sporind 
proporţional cu creșterea miinii de lucru, el va fi silit mai 
apoi să se întoarcă la prima meserie, ca fiind mai sigură ; 
dar nu s-ar mai pricepe şi n-ar mai avea nici gust pentru 
cultivarea pămîntului. Pentru ca totul să meargă bine, 
trebuie ca ocupaţia celor mai mulţi s-o constituie cultura 
pămîntului, şi cel puţin o parte însemnată dintre ei să se 
ocupe și de o altă meserie, mai ales în timpul cînd nu pot 
să lucreze la cîmp. Or, aceste perioade, care pentru agri- 
cultură se irosesc, sînt foarte dese. De asemenea, cele mai 
bogate ţări sînt acelea unde dragostea de muncă este sta- 
tornicită ; și nu există nici o obiecţiune care să se împotri- 
vească experienţei. Pe acest principiu, al experienţei, sînt 
bazate toate retlecţiile care compun acest articol. Cel care 
l-a redactat a văzut cu ochii lui cum micile fabrici au 
răsturnat pe cele mari fără altă tactică decît aceea de a 
vinde convenabil. A văzut de asemenea mari întreprinderi 
gata să se prăbușească numai fiindcă erau mari. Negus- 

torii, văzîndu-le împovărate de mărfurile produse şi în 
nevoia presantă de a vinde pentru a putea face față fie 
angajărilor, fie cheltuielii curente, se înțelegeau să nu se 
mai grăbească să cumpere și-l obligau pe proprietarul 
manufacturii să reducă prețul, şi adesea în pierdere. E 
drept că a văzut, de asemenea — și trebuie s-o spună 
spre cinstea ocîrmuirii —, a văzut guvernul venind în 


ajutorul acestor manufacturi şi sprijinindu-le pentru 
menţinerea creditului şi a stabilităţii lor. 


METALURGIE 
(d'Holbach 1) 


Această industrie capătă importanță în cel de-al 
XVIII-lea secol (cuvîntul se răspîndeşte pe la jum- 
tatea secolului) şi se transformă mai ales sub influ- 
ența mineralogiei. d Holbach, autorul articolului, a pu- 
blicat o întreagă serie de traduceri în legătură cu 
acest subiect : 

Traducerea lui HENKEL : Introducere în minera- 
logie, Paris, 1756. 

Traducerea din LEHMANN : Tratat de fizică... şti- 
ințe naturale... Paris, 1759. I. Mineritul. II. Formarea 
metalelor. III. Încercare asupra unei istorii naturale 
a straturilor pămîntului. 


1 Paul Henri Dietrich, baron d'Holbach (1723-1789), filozof 
francez, renumit prin ostilitatea sa contra tuturor doctrinelor reli- 
gioase, pe care le denunță ca instrumente ale despotismului. Gin- 
direa lui d'Holbach, materialist-mecanicistă, este expusă în 
lucrarea Système de la nature (Sistemul naturii), în care con- 
struiește consecvent şi riguros lumea, pornind de la materie ; En 
gă deci existența independentă a sufletului, a ideilor şi a lui 
Dumnezeu. A colaborat la Enciclopedie. 

Traducerea din ORSCHALL : Opere de metalurgie, 
Paris, 1760. 

În a doua jumătate a secolului al XVIII-lea, în pre- 
lucrarea fontei, lemnul este înlocuit cu cocsul. La 
sfîrşitul secolului, vor apărea mari întreprinderi, în 
Lorena, la Creusot ; societate pe acțiuni, întreprinde- 
rile Creusot posedau „Mașini cu foc“ și drum de fier 
cu cai; cele patru furnale înalte ale lor, cele două 
topitorii, atelierele de găurit ţevile de tun făcea din 


ele una dintre cele mai puternice întreprinderi din 
Europa. 


A se vedea: 

BOURGIN, H. și G.: Industria siderurgică în Fran- 
ţa la începutul Revoluţiei (1920). 

GILLES, O.: Originile marii industrii metalurgice 
în Franţa (Colecţia de istorie socială, 1947). 

ROUFEF, M.: Minele de cărbune în secolul al 
XVIII: lea în Franţa, 1744-1791 (1929). 


Metalurgie. Este numită astfel acea parte a chimiei 
care se ocupă cu prelucrarea metalelor și cu mijloacele 
de a le separa da substanţele cu care sînt amestecate şi 
contopite în sînul Pimântului, în scopul de a le da starea 
de puritate necesară pentru a putea fi folosite în diferi- 
tele nevoi ale vieţii. 

Dacă natura ne-ar fi pus întotdeauna la dispoziţie 
metalele cu desăvirşire pure şi lipsite de substanţe stră- 
ine, în așa fel încît să poată fi uşor trase în fire și 
maleabile, n-ar fi fost nimic mai la îndemînă decît meta- 
lurgia ; tehnica acesteia s-ar fi limitat la a supune meta- 
lele acţiunii focului, pentru a le topi şi pentru a le face 
să ia forma cea mai potrivită ; dar nu e așa, şi foarte 
rar se pot afla în sînul pămîntului metale pure ; iar cînd 
se găsesc, ele sînt de obicei în particule dispersate şi 

amestecate cu pămînturile și pietrele de „care trebuie 
separate înainte de a se putea realiza cantitatea de ma- 
terial îndestulător pentru fiecare din întrebuințările ce 
li se dau. | 

Starea în care se găsesc în mod obişnuit metalele este 
aceea de minereu, adică sînt amestecate cu sulf, arsenic, 
sau şi cu unul și cu celălalt la un loc; adesea, în această 
stare se află mai multe metale laolaltă și toate aceste 
conglomerate sînt atît de puternice, încît numai a. 
acțiunea focului, aplicată în diferite moduri, -pot fi lis- 
truse. Adăugaţi și faptul că, înainte de a le supune acțiu- 
nii focului, metalele trebuie scoase din minele care se 
află numai în munţi sau în adîncul pămîntului. Aceste 
cerințe de tot felul au dat naştere la o mulţime de iale 
tăţi şi de operaţiuni diferite, a căror cunoaștere se 
cheamă metalurgie. 

Se vede deci că metalurgia, în înţelesul ei deplin, 
cuprinde toate operaţiunile care se fac asupra metalelor ; 
în consecinţă, ea cuprinde acţiunea de depistare a mine- 
lor, sau a substanţelor care conţin metale, ceea ce nu este, 
dealtfel, decît un aspect parțial şi un preliminar necesar, 
numit docimazie 1 sau arta încercărilor, iar termenul de 
metalurgie se aplică mai ales lucrărilor în mare asupra 
materiilor minerale al căror conţinut a fost cunoscut prin 
docimazie. 
Mă a metalurgiei nu trebuie deci privită ca o me- 
serie : ea merită, dimpotrivă, toată atenţia fizicianului- 
chimist, pentru care feluritele lucrări asupra metalelor şi 
asupra minelor vor forma o suită de experiențe menite să 
ducă la cunoaşterea adevăratei naturi a substanțelor reg- 
nului mineral. 


1 Ştiinţa proporțiilor metalelor utilizabile pe care le conțin 
mineralele. 

MONARHIE 


(de Jaucourt) 


Diferitele forme de guvernământ au fost clasificate, 
în Spiritul legilor (1784), de către Montesquieu, care 
distinge trei feluri : republica, monarhia şi despotis- 
mul. Enciclopedia îl urmează pe Montesquieu și pre- 
ferinţele enciclopediștilor merg către monarhie, con- 
cepută într-o formă limitată, cu alte cuvinte, contro- 
lată de clasele avute. Se pare că idealul enciclope- 
diștilor era monarhia engleză, căreia, în urma revo- 
luțiilor din secolul al XVII-lea, burghezia capitalistă 
știuse să-i impună controlul său, împărţindu-l, de- 
altfel, cu aristocrația care stăpînea moşiile. Alianţa 
aceasta a celor două clase avute, în vederea împărțirii 
puterii, în cadrul unei monarhii limitate, pe care o 
doreau filozofii (cu excepția lui Rousseau), a devenit 
imposibilă în Franţa, din pricina lipsei de înțelegere a 
aristocrației feudale, preocupată să-și menţină inte- 
gral privilegiile. De aici a pornit Revoluţia din 1789. 


A se raporta la articolele : Libertate politică, Mo- 
ravuri. 


Monarhie. Formă de guvernămînt în care un singur 
om guvernează, prin legi fixe și statornicite. 

Monarhia este acea situaţie în care puterea suverană 
și toate drepturile care ţin de natura ei se concentrează 
în mod indivizibil într-un singur om, numit rege, monarh 
sau împărat. 

Monarhia limitată. O tormă de monarhie în care cele 
trei puteri sînt în aşa fel coordonate, că își servesc una 
alteia drept balanţă și contrapondere. 

Monarhia limitată, ereditară, s-ar părea că este cea mai 
bună formă de monarhie, pentru că, independent de sta- 

bilitatea sa, corpul legislativ este compus aici din ai 
părţi, dintre care una o frînează pe cealaltă prin con 44 
lul lor reciproc ; amîndouă sint legate prin puterea T 
tivă, care la rîndu-i este legată de cea legislativă. alei, 
e guvernămîntul Angliei, ale cărei rădăcini ASE A 2 
mereu însîngerate, au produs în fine, după secole, i 
uimirea naţiunilor, un amestec egal de libertate și ja i 
tate. În celelalte monarhii europene pe care le cunoaştem, 


cele trei puteri nu sînt coordonate în acest mod ; ele er 
fiecare împărțite distinct, lucru în baza” up are 
monarhii se apropie mai mult sau mai puțin de liberta 
politică. 


MORAVURI 


(nesemnat) 


Ideile lui Montesquieu au avut o mare influenţă asu- 
pra dezvoltării ştiinţei politice. Pentru EREN din cele 
trei forme de guvernământ pe care le distinge, Mon- 
tesquieu caută un principiu diferit: „După cum tren 
buie virtute într-o republică, iar într-o monarhie 
onoare, trebuie teamă într-un guvernământ despotic : 
aici virtutea nu este de trebuinţă, iar onoarea ar fi 
periculoasă“ (Spiritul legilor, III, 9). De aici decurg 
moravuri diferite, corespunzătoare diverselor forme de 
guvernământ. Autorul are o preferință vădită pentru 
monarhia limitată. 

A se raporta la Monarhie. 


Moravuri. Acțiuni libere ale oamenilor, naturale ie 
dobîndite, bune sau rele, care pot fi supuse unor reguli 
şi conduse. 

Varietatea lor, la fiecare din popoarele lumii, depinde 
de climat, de religie, de legi, de guvernămînt, de nevoi de 
educaţie, de maniere și de exemple. Pe măsură ce una din 
aceste cauze acționează în sînul fiecărei naţiuni cu mai 
multă forță, celelalte îi cedează în aceeași proporție. 

Pentru a întemeia toate aceste adevăruri, ar trebui să 
intrăm în detalii pe care nu ni le îngăduie limitele acestei 
lucrări, dar, dacă am arunca o privire asupra feluritelor 
forme de guvernămînt din ținuturile noastre cu climă tem- 
perată, am putea să aflăm, ţinînd seama doar de acest 
lucru, care sînt moravurile cetățenilor. Astfel, într-o repu- 
blică, a cărei existență depinde numai de spiritul de eco- 
nomie, va trebui să domine în mod necesar simplicitatea 
moravurilor, toleranța religioasă, frugalitatea, economia 
spiritul de interes și de parcimonie. Într-o monarhie limi- 
tată, in care ia parte la administrarea statului fiecare cetă- 
tean, libertatea va trece drept bunul cel mai de preț și orice 
război întreprins pentru a o apăra va fi socotit un rău 
necesar ; popoarele acestei monarhii vor fi mîndre, gene- 
roase, profunde în știință și în politică, veghind asupra 
privilegiilor lor, chiar în mijlocul desfătării şi al destrăbă- 
lării. Într-o monarhie absolută bogată — în care tonul îl 
dau femeile —, onoarea, ambiția, galanteria, gustul plăce- 
rilor, vanitatea, moliciunea îi vor caracteriza pe supuși ; și 
cum acest guvernămiînt aduce și lipsa de ocupaţie, care 
ode so eat ea acestea vor îi înlocuite cu politeţea 


A SE NAȘTE 


(nesemnat) 
) Este unul din articolele în care se afirmă cu multă 
îndrăzneală ideile materialiste ale enciclopediștilor. 


În Visul lui d'Alembert, scris în 1769, Diderot dezvoltă 

o temă identică: viaţa și moartea sînt cele două 
aspecte ale aceleiași realități : „Trăind, eu acționez 
şi reacţionez ca un întreg 1, mort, acţionez şi reacţio- 
nez în molecule... Deci nu mor deloc ? Nu, fără îndo- 
ială, nu mor deloc în acest sens, mici eu, şi nici alt- 
cineva... A se naște, a trăi, a trece nu înseamnă decât 
a-și schimba forma.“ 

A se raporta la articolele : Coruptie, Speţa umană. 


A se naște, a veni pe lume. Dacă ar trebui să dăm o 
definiţie riguroasă acestor două cuvinte, a se naște, a muri, 
ar fi poate destul de anevoios. Ceea ce vom spune este 
numai sistematic. În adevăratul înţeles al cuvîntului, nimic 
nu se naște şi nimic nu moare ; am existat de la începutul 
lucrurilor și vom fi pînă la istovirea lor. Un punct viu a 
crescut şi s-a dezvoltat pînă la un anumit soroc, alipin- 
du-și, rînd pe rînd, o mulţime fără număr de molecule ; 
odată ce i-a trecut acel soroc, el descrește și se risipește 
în molecule separate, ce se vor răspîndi în masa care le 
cuprinde pe toate fără deosebire. Viaţa nu poate fi rezul- 
tatul unei rînduieli anume ; închipuiți-vă trei molecule 
A, B şi C; dacă ele nu prind viață în combinația A, B, C, 
pentru ce ar Începe să trăiască în combinația B, C, A sau 
C, A, B? Nu e de conceput. Viața nu e totuna cu mişca- 
rea ; ea este cu totul altceva ; ceea ce trăiește are mişcare ; 
dar ce-a murit nu mai trăieşte prin aceasta. Dacă aerul, 
apa, pămîntul și focul se combină, ele vor deveni, din 
inerte cum erau înainte, atît de mobile, încît nu vor putea 
fi stăpînite ; dar nu vor naşte viaţă. Viaţa este o calitate 
esenţială și primară în ființa vie ; ea nu o dobîndește ; şi 
nici nu o pierde. Trebuie să distingem viaţa inertă de cea 
activă : raportul dintre ele este acela dintre forţa vie şi 
forța moartă ; ridicaţi din calea ei obstacolul, și viaţa 


1 în text, en masse, în masă. 

inertă va deveni activă. Există, de asemenea, o viaţă a 
elementului și o viaţă a agregatului 1 sau a masei. Nimeni 
și nimic nu-i poate smulge elementului viaţa sa ; agrega- 
tul sau masa și-o pierde cu timpul ; se poate trăi pînă la 
o anumită limită, care îngrădește viaţa sub orice formă ; 
întinderea vieţii scade încetul cu încetul; viața devine 
mai puţin activă în fiecare punct al acestei întinderi. Există 
și unele puncte în care ea își pierde întreaga activitate 
înaintea disoluţiei masei și sfîrşește prin a trăi într-o infi- 
nitate de atomi izolați. Termenii viaţă și moarte n-au 
nimic absolut; ei nu desemnează decît stările succesive 
ale aceleiaşi fiinţe. 


NEMURIRE 
(Diderot) 


Se observă aici procedeele prin care Diderot atacă 
vehement dogmele Bisericii ; după o concesie aparentă, 
el însinuează că sufletul ar putea să fie tot așa de 
bine material ca și spiritual, muritor sau nemuritor, 
apoi pune față în față filozofia, care demonstrează, şi 
credința, care numai propovăduiește. În special, 
Diderot îi substituie nemuririi, în sensul tradițional al 
termenului, o nemurire în conștiința generaţiilor 
viitoare, Desigur că, silit să fie prudent, Diderot se 
fereşte să-şi exprime aici gîndirea în întregime. 
D'Holbach, în Sistemul naturii sau legile lumii fizice 


1 Materialismul secolului al XVIII-lea era un materialism me- 
canicist. Organismele vii erau concepute, începînd cu Descartes, 
ca un sistem de agregate cu funcții automatizate. În 1748, La 
Mettrie (1709-1751), scrie lucrarea lui celebră Omul maşină, în care 
extinde teoria carteziană și la organismul uman. 

și ale lumii morale (1771), a expus fără rezervă gîndi- 
rea filozofilor materialiști. „Oamenii, scrie el, au cre- 
zut totdeauna că ar putea să acopere necunoașterea 
lucrurilor, inventînd cuvinte cărora nu pot niciodată 
să le precizeze sensul adevărat." Și el denunţă, între 
altele, acest mare cuvînt „nemurire“, cuvînt vag „la: 
care s-a ajuns încetul cu încetul, prin nuanţări tot 
mai fine care să poată contura atributele substanţei 
necunoscute pe care omul crede că o ascunde în el“. 


Nemurire, nemuritor înseamnă a nu muri niciodată, 
a nu fi supus descompunerii și morții. Dumnezeu este 
nemuritor ; sufletul omului este nemuritor, nu pentru că 
este de esenţă spirituală, ci pentru că Dumnezeu, care 
este drept și care a voit ca bunii și răii să îndure în cea- 
laltă lume o soartă potrivit cu- viaţa pe care au dus-o pe 
pămînt, a trebuit să decidă că el va dăinui şi după des- 
părţirea de trup. Dumnezeu a scos sufletul din neant ; — 
dacă el nu recade în neant este numai pentru că lui Dum- 
nezeu îi place ca el să nu se piardă. Dacă lui îi va plăcea 
să-l păstreze ca atare, sufletul — fie material, fie spiritual 
— va subzista deopotrivă. Sentimentul spiritualităţii și cel 
al nemuririi nu sînt legate unul de celălalt; sufletul ar 
putea să fie spiritual și muritor, material și nemuritor. 
Socrate, care nu se gîndea la spiritualitatea sufletului, cre- 
dea totuși în nemurirea lui. Sufletul există nu prin el 
însuși, ci prin Dumnezeu. Prin Dumnezeu şi poate numai 
prin Dumnezeu el va continua să existe. Filozofii demon- 
strează că sufletul este spiritual, iar credinţa ne învaţă că 
el este nemuritor şi ne învaţă de asemenea şi pentru care 
motiv. 

Nemurirea mai poate fi înţeleasă și ca un fel de viaţă 
perpetuată în amintirea oamenilor ; acest sentiment, care 
ne împinge uneori către cele mai mari acţiuni, este semnul 


161 


cel mai caracteristic al preţului ce punem pe stima seme- 
nilor noștri. Noi auzim în noi înșine elogiul pe care ni-l 
vor înălța cîndva și ne sacriticăm. Ne jertfim viaţa, înce- 
tăm să mai existăm realmente ca să trăim în amintirea 
lor. Dacă nemurirea, astfel concepută, este o himeră, ea 
este o himeră a sufletelor mari. Aceste suflete, care pun 
atita preţ pe nemurire, trebuie să preţuiască în aceeași 
măsură talentele — pictura, sculptura, arhitectura, istoria 
şi poezia —, fără de care în zadar ar rivni-o. Au existat 
regi şi înaintea lui Agamemnon, însă au căzut în noianul 
uitării pentru că n-au avut un poet hărăzit să-i facă ne- 
muritori : tradiţia alterează adevărul faptelor şi le dă un 
caracter fabulos. Numele ar dispărea precum imperiile, 
dacă n-ar fi vocea poetului și a istoricului, care străbate 
timp și spaţiu astfel încît veacurile și popoarele să aibă 
cunoştinţă de ele. Marii oameni nu sînt făcuţi nemuritori 
decît de scriitor, care ar putea ajunge şi fără ei nemuritor. 
În lipsa faptelor cu renume, el ar cînta plăcerile naturii 
și seninătatea zeilor, şi ar fi astfel auzit de viitorime. Deci, 
acela care ar dispreţui pe omul de litere ar dispreţui, de 
asemenea, și judecata posterităţii şi rar s-ar putea ridica 
pînă la ceva demn de a fi lăsat urmașilor. 

Există oare şi oameni în care sentimentul nemuririi 
e cu totul stins şi care nesocotesc ceea ce se va spune des- 
pre ei cînd nu vor mai fi? Nu cred. Sîntem prea legaţi 
de consideraţia oamenilor alături de care trăim ; fără să 
vrem, vanitatea noastră trezește din neant pe cei care nu 
sînt încă, auzim oarecum judecata lor și ne temem de ea. 

Dacă un om mi-ar spune că, într-un vechi cufăr părăsit 
în podul meu, există o hîrtie, care m-ar arăta posterităţii, 
ca pe un scelerat și un infam, şi dacă aș avea siguranţa 
că acèst cufăr nu se va deschide în timpul vieţii mele, ei 
bine ! nu m-aș obosi să mă urc în podul casei ca să deschid 
cufărul, să scot hîrtia şi s-o ard. I-aș răspunde doar atît : 
„Esti un mincinos“. 

OM 
(Diderot) 


Diderot cercetează omul întîi prin prisma moralei, 
apoi prin aceea a politicii. Din primul punct de ve- 
dere, el subliniază superioritatea omului și forța ra- 
țiunii sale ; se va observa opoziţia între religie, menită 
să pregătească fericirea omului în viaţa veșnică, și 
filozofie, care trebuie s-o împlinească „în această 
viață trecătoare“. Din punctul de vedere al politicii, 
autorul expune aici cîteva dintre ideile esenţiale ale 
fiziocraţilor : pămîntul și o populaţie numeroasă sînt 
adevăratele izvoare ale bogăției, ca şi libertatea co- 
merţului, condamnarea luxului... 

A se referi, pe de o parte, la articolul Fericire; 
pe de altă parte, la articolele: Fermieri, Biîlci, Grîne. 


Om, o fiinţă simţitoare, care reflectează, care gîndeşte, 
care se plimbă liberă pe suprafaţa pămîntului, care pare 
să fie în fruntea tuturor celorlalte animale pe care le do- 
mină, care trăieşte în societate, a născocit ştiinţe și arte 
și care are o bunătate, precum și o răutate ce-i sînt proprii, 
care şi-a ales stăpini, care şi-a făcut legi, ș.a.m.d. 

Om (morală). Acest cuvînt nu are o semnificaţie 
precisă decît în măsura în care ne revelează în întregime 
ceea ce sîntem ; dar tot ceea ce sîntem nu poate fi cuprins 
într-o definiţie : pentru a arăta numai o parte, mai trebuie 
încă subîmpărţiri şi detalii. Nu vom vorbi aici de con- 
formația noastră exterioară, nici de alcătuirea care ne rîn- 
duieşte în clasa animalelor. Omul luat aici în cercetare 
este acea fiinţă care gîndeşte, care vrea şi care acţionează. 
Deci vom căuta să aflăm numai resorturile care-l fac să 
se miște și motivele care-l determină. Ceea ce face spi- 

noasă această cercetare este faptul că nu vedem cituși de 
puţin în specie un caracter distinctiv, după care să putem 
recunoaște pe fiecare individ. Sînt atîtea deosebiri între 
acţiunile lor, cîte am fi ispitiţi să găsim în motivele lor. 
De la sclavul care-și lingușeşte nedemn stăpînul, pînă la 
Thamas care sugrumă mii de semeni, ca să nu vadă pe 
nimeni mai presus decît el, găsim nenumărate variante. 
Credem că putem surprinde la animale trăsături de carac- 
ter mai marcate. E drept că nu cunoaştem decît aparențele 
grosolane ale instinctului lor. În legătură cu acţiunile lor, ne 
lipsește deprinderea de a privi, singura care ne învaţă să 
deosebim lucrurile. Observînd îndeaproape animalele, le 
găsim mai capabile de progres decît credem de obicei. 
Totuși, chiar ţinînd seama de toate acţiunile lor la un loc, 
se păstrează încă, între ele și om, o distanță nesfîrșită. 
Chiar dacă am lăsa de-o parte dominaţia exercitată de 
acesta asupra animalelor, tot mai rămîne superioritatea 
mijloacelor, adică a firii sale. Nu putem fi decit uluiţi de 
acest salt, cînd privim imensele realizări ale omului, cînd 
cercetăm în amănunt artele sale și progresul ştiinţelor 
sale, cînd îl vedem străbătînd mările, măsurînd cerul și 
răpindu-i tunetului bubuitul şi efectele lui. Dar cum să nu 
te cutremuri, în acelaşi timp, dinaintea josniciei sau atro- 
cităţii faptelor prin care se degradează adesea acest rege 
al naturii ? Speriaţi de acest amestec monstruos, cîțiva 
moraliști au recurs — pentru a-l explica pe om — la un 
concurs de principii bune şi rele, care concurs are el însuși 
mare nevoie de a fi explicat. Orgoliul, superstiţia şi tea- 
ma au dat fiecare naștere la sisteme și au stat în calea 
cunoașterii omului prin mii de prejudecăţi pe care obser- 
vaţia sistematică trebuie să le distrugă. Religia este meni- 
tă să ne călăuzească spre fericirea pe care ne-o pregăteşte 
viața de apoi. Filozofii trebuie să studieze motivele firești 
ale acţiunilor omului pentru a găsi căi la fel de firești de 
a-l face mai bun și mai fericit în timpul acestei vieţi tre- 
cătoare. 

Om (politic). Nu există bogății adevărate altele decît 
omul și pămîntul. Omul nu poate însemna nimic fără 
pămînt, iar pămîntul nu preţuiește nimic fără om. 

Omul devine valoare prin număr ; cu cît o societate e 
mai numeroasă, cu atît e mai puternică în timp de pace și 
mai de temut în timp de război. Un suveran va trebui deci 
să se ocupe stăruitor ca numărul supușilor săi să crească. 
Cu cît va avea mai mulţi supuși, cu atît va avea mai mulţi 
negustori, mai mulţi muncitori şi mai mulţi soldaţi. 

Statele sale ajung într-o stare de plîns dacă se întîm- 
plă vreodată ca, printre oamenii pe care îi conduce, să 
existe dintre aceia care se tem să facă copii sau care pot 
să părăsească viaţa fără părere de rău. 

Dar nu ajunge să ai oameni, trebuie să-i ai harnici și 
plini de putere. 

Vor fi oameni voinici dacă au moravuri bune şi dacă 
au îndemînare să-și cîştige bunăstarea și s-o păstreze. 

Vor fi oameni iscusiţi dacă sînt liberi. 

O administraţie este cea mai proastă cu putinţă dacă, 
lipsind libertatea comerţului, ea urmăreşte abundența, 
care poate să devină uneori, pentru o provincie, un fla- 
gel tot atît de temut ca și foametea. 

Copiii de azi sînt oamenii de mîine. Se cuvine deci să 
se vegheze la ocrotirea copiilor purtîndu-se cu deosebire 
de grijă taţilor, mamelor și doicilor pe care le au. 

Cinci mii de copii supuși în fiecare an vieţii Parisului 
pot să devină o pepinieră de soldaţi, de marinari şi de 
agricultori. 

Trebuie să se scadă numărul celor ce lucrează pentru 
lux și al servitorilor. Sînt împrejurări în care oamenii 
folosiţi pentru lux nu aduc destul profit ; iar servitorimea 
nu este niciodată altfel folosită decît în pierdere. Ar tre- 
bui pus un impozit pe servitori, pentru ușurarea agri- 
cultorilor. 

Dacă agricultorii, care sînt oamenii cei mai trudiţi din 
stat, sînt cel mai prost hrăniţi, nu le rămîne decît să se 

dezguste de starea lor sau să piară în această stare. A 
spune că bunăstarea i-ar salva înseamnă a fi sau un 
ignorant sau un om de rea-credinţă. 

Nimeni nu se grăbeşte să intre într-o stare socială 
decît în speranţa unei vieţi mai blînde. Aici bucuria aces- 
tei vieţi mai blînde este aceea care îl determină să rămînă 
sau care îl atrage. 

Oamenii sînt folosiţi bine numai atunci cînd cîștigul 
întrece cheltuielile făcute cu plata salariului. Bogăția 
unei naţiuni este produsul totalului muncii sale, din care 
s-au scăzut cheltuielile de salariu 1. 

Cu cît produsul net este mai mare și este egal împăr- 


tit, cu atît administraţia este mai bună. Un produs net, 


împărţit egal, este preferabil unui produs net mai mare, 
a cărui repartiție ar fi foarte inegală şi care ar despărţi 
poporul în două clase, dintre care una ar trăi în prea 
mare belșug și cealaltă ar muri în mizerie. 

Atîta timp cît într-un stat mai există terenuri lăsate 
în paragină, un om nu poate lucra în manufactură fără 
pierdere. 

Acestor principii clare şi simple le-am mai putea 
adăuga încă un mare număr, pe care suveranul le va 
găsi Singur, dacă are curajul şi bunăvoința trebuitoare 
pentru a le pune în practică. 


PATRIE 
(de Jaucourt) 


Urmând pe La Bruyere care, în ale sale Caractere 
(1688), la capitolul Despre suveran sau despre repu- 
blică, scrie că în despotism nu există patrie, filozofii 


1 Așa cum a subliniat Marx, teoria fiziocraţilor este într-adevăr 
primul sistem care face analiza producţiei capitaliste. (A. S.) 

din secolul al XVIII-lea leagă ideile de patrie și liber- 
tate una de cealaltă. Asupra acestui punct sînt de 
acord şi Voltaire şi Rousseau, iar cavalerul de Jau- 
court îi urmează în articolul Patrie din Enciclopedie. 
D'Holbach va merge mai departe cînd va scrie în a sa 
Ethocraţie sau guvernămînt bazat pe morală (1776): 
„Adevăratul patriotism nu se găsește decît în ţările 
unde cetățenii, liberi şi guvernați de legi drepte, sînt 
fericiţi”. 


Este semnificativ că potentaților înaltei societăţi 
cosmopolite le repugnă folosirea cuvîntului patrie. În 
1788, prințul de Ligne scrie lui Joseph al II-lea: 

„patriot, cuvînt onorabil care începe să devină 
odios (Scrisori și cugetări, publicate de Madame de 
Staël, 1809). 


Patrie. Retorul ce nu stăpînește îndeajuns logica, 
geograful care nu se ocupă decît de așezarea teritoriilor - 
și lexicograftul vulgar socotesc locul de naștere drept 
patrie, oricare ar fi el; dar filozoful știe că acest cuvînt 
vine de la latinescul pater, care înseamnă părinte al 
fiilor săi, şi ca urmare exprimă sensul pe care noi îl dăm 
familiei, societăţii, statului liber, ai căror membri sîntem 
și ale căror legi ne asigură libertăţile și fericirea. Nu 
există patrie sub jugul despotismului. 


E 

Grecii și romanii nu cunoşteau nimic mai scump și 
mai sfint decît patria; spuneau că trebuie să i te dăru- 
iești cu totul; că trebuie să o răzbuni ca pe un părinte; 
că numai aceia care-i vor ei binele trebuie să-ţi fie prie- 
teni ; că, dintre toate menirile, cea mai bună este să te 
baţi pentru ea; că e dulce și frumos să mori pentru ca 
ea să rămînă întreagă ; că cerul nu se deschide decît ace- 

lora care au slujit-o. Aşa vorbeau magistraţii, războinicii 
şi poporul. Ce idee își făureau ei, deci, despre patrie ? 

Patria, spuneau ei, este un pămînt pe care toţi acei 
ce-l locuiesc sînt interesaţi să-l păstreze, din care nu 
voieşte nimeni să iasă, căci fericirea nu se părăseşte, și 
unde străinii vin în căutarea unui azil. Este o doică ce-şi 
dăruie laptele cu aceeași plăcere cu care îl primește. Este 
o mamă care-și iubește toţi copiii, şi nu face vreo deose- 
bire între ei decît în măsura în care ei înşişi se deose- 
besc ; care vrea, desigur, să existe şi belşug și viață mo- 
destă, dar nu săraci ; mari și mici, dar nici un oprimat ; 
care, și în această rînduială inegală, rămîne nepărtinitoare, 
deschizînd tuturor drumul spre locurile de frunte ; care 
nu îngăduie nici un rău în familia sa, decât pe acelea pe 
care nu le poate împiedica : boala și moartea ; care crede 
că n-a făcut mare lucru dînd viaţă copiilor ei, dacă nu 
poate să le asigure bunăstarea. Ea este o forţă, veche cît 
societatea, întemeiată pe natură şi pe ordine; o putere 
mai mare decît oricare alta ce-i ridică din sînul ei pe ar- 
honţi, pe magistraţii supremi, pe efori, pe consuli sau pe 
regi; o putere care supune legilor sale atit pe cei care 
comandă în numele său, cît și pe cei care se supun. Este 
o divinitate care nu acceptă ofrandele decît pentru a le 
dărui, care cere mai mult atașament decît teamă, care 
suride făcînd binele și suspină cînd e nevoită să lovească. 

Aceasta este patria! Dragostea faţă de ea duce la 
sănătatea moravurilor și sănătatea moravurilor este calea 
spre dragostea de patrie ; această dragoste este iubirea 
de legi şi fericirea statului; iubire care nu se poate 
simți decît acolo unde este democraţie ; este o virtute 
politică, prin care se renunţă la sine însuși, dîndu-se 
întiietate interesului public față de acela personal; este 
un sentiment, nu urmarea unei cunoașteri ; ultimul om 
al statului poate să aibă acest sentiment, la fel ca şi şeful 
republicii. 


168 


PĂRINTE AL BISERICII 
(de Jaucourt) 


Metoda ştiinţifică trebuie să fie aplicată și textelor 
sacre. 

A se raporta la articolele: Acvilă şi Postul Pas- 
telui. 


Părinte al Bisericii. Se numesc părinți ai Bisericii 
scriitorii ecleziaști, greci şi latini, care au strălucit în 
primele șase secole ale creştinismului. 

Sînt 23, şi anume : sfîntul Ambrozie, sfîntul Atanasie, 
Atenagor, sfîntul Augustin, sfîntul Vasile, sfîntul Crisos- 
tom, Clement din Alexandria, sfintul Ciprian, sfintul 
Chiril din Alexandria, sfîntul Chiril din Ierusalim, sfîntul 
Grigore din Nazians, sfîntul Grigore din Nissa, sfîntul 
Grigore cel Mare, sfintul Ilarie, sfîntul Ieronim, sfintul 
Iustin, Lactanţiu, sfîntul Leon, Minutius Felix, Origen, 
Tertulian și Teodoret. Li se adaugă sfîntul Bernard, care 
a strălucit în secolul al XII-lea. Dar vom vorbi despre 
ei în mod cronologic. 

Aceşti oameni, vestiți în atitea privinţe, merită să fie 
apreciaţi în acest dicţionar cu multă băgare de seamă, din 
pricina credinţei lor, a zelului lor pentru propășirea reli- 
giei și pentru lucrările lor, din care putem să tragem 
multe învăţăminte ; totuși, atît în materie de morală și 
dogme, cît şi în legătură cu oricare alt subiect, nu există 
om și nici societate de oameni care să nu poată greși aci 
pe pămînt, după cum nu trebuie să ne plecăm orbește 
oricărei alte autorităţi umane, fie ea din lumea ştiinţei 
sau a religiei ; este, deci, îngăduit ca şi în cercetarea scrie- 
rilor părinților să aplicăm aceeași metodă de critică și de 
discuţie care se folosește cu privire la oricare alt autor 
uman. Respectul însuși, care nu e datorat decît autorităţii 

divine, presupune întotdeauna chibzuința dreptei raţiuni, 
ca nu cumva să se confunde cu ceea ce este numai spe- 
ranță și ca să evităm să dăm greșelii omagiul care nu 
se cuvine decit adevărului etern. 


A PERSECUTA 


(nesemnat) 


Una dintre imputările esenţiale pe care filozofii le 
fac Bisericii catolice este intoleranța sa, răspunzătoare 
pentru un mare număr de crime. În numele Evanghe- 
liei însăși ca și a rațiunii, filozofii reclamă toleranța 
și libertatea gîndirii. 


A se raporta la articolele: Fanatism, Toleranţă, 


| A persecuta, persecutor, persecuție. Persecuția este 
tirania pe care suveranul o făptuieşte, ori îngăduie să se 
făptuiască în numele său, împotriva acelor supuși ai lui 
care au credinţe diferite de ale sale în materie de religie. 

Istoria ne dă multe pilde de suverani orbiţi de un zel 
primejdios, sau care se conduc după o politică barbară, 
sau cedind unor sfaturi odioase, care au devenit persecu- 
torii și călăii supușilor, cînd aceștia au îmbrățișat sisteme 
religioase ce nu erau în concordanţă cu ale lor. În Roma 
păgînă, împărații persecutară religia creştină cu o vio- 
lenţă şi cu o cruzime care înfioară. Discipolii Dumne- 
zeului păcii li se păreau înnoitori periculoși, care meritau 
tratamentele cele mai barbare. Providența s-a slujit de 
aceste persecuţiuni pentru a întinde credința la toate 
popoarele pămîntului și sîngele martirilor a devenit un 
germen roditor, care a înmulţit discipolii lui Isus Cristos. 

Însă abia a început Biserica să respire sub împărații 
creștini că fiii ei s-au şi despărţit în ceea ce privea dog- 
mele : arianismul, ocrotit de mai mulţi suverani, a stârnit 
împotriva apărătorilor vechii credințe persecuțiuni, cu 
nimic mai prejos decît cele din timpul păgînismului. De 
atunci, secol de secol, eroarea, sprijinită de putere, a 
persecutat adeseori adevărul şi, printr-o fatalitate deplo- 
rabilă, partizanii adevărului, uitînd moderaţia pe care 
o propovăduiau Evanghelia și raţiunea, s-au dedat de mul- 
te ori aceloraşi excese pe care cu dreptate le reproşaseră 
asupritorilor lor. De aici au izvorit acele persecuţiuni, 
acele suplicii, acele proscrieri care au scăldat lumea creş- 
tină în valuri de sînge şi care pingăresc istoria Bisericii 
prin dovezile cruzimii celei mai rafinate. Pasiunile 
persecutorilor erau aprinse de un fals zel și motivate de 
cauza pe care o susțineau : ei au crezut că le este permis 
totul pentru a răzbuna Fiinţa supremă. S-a crezut că 
Dumnezeul 'mizericordiei încuviinţează asemenea excese, 
că se puteau lipsi de legile neclintite ale iubirii aproa- 
pelui și ale umanităţii, cînd era vorba de oameni pe care 
nu-i mai priveau ca semeni ai lor din moment ce nu 
gîndeau ca ei. Omorul, violenţa și jaful au fost socotite 
fapte plăcute divinității și, printr-o îndrăzneală nemai- 
auzită, şi-au luat asupra lor dreptul de a răzbuna pe 
acela care era singur în măsură s-o facă. Numai beţia 
fanatismului și a patimilor, sau impostura cea mai inte- 
resată au putut să convingă pe unii oameni că le era 
îngăduit, că trebuiau chiar să distrugă pe aceia care 
aveau alte păreri decit ale lor, că față de aceștia nu-și 
aveau rost legile bunei-credinţe și ale cinstei. Unde ar fi 
ajuns lumea dacă popoarele s-ar fi lăsat pradă acestor 
sentimente nimicitoare ? Universul întreg, ai cărui lo- 
cuitori se deosebesc prin cultul și credinţele lor, ar fi 
devenit teatrul cruzimilor, perfidiilor şi al ororilor. Cu 
aceeași îndreptăţire cu care s-ar fi înarmat mîinile creș- 
tinilor, s-ar fi înflăcărat și furia nebună a musulmanului, 

ori a idolatrului și tot pămîntul ar fi fost acoperit de 
victime, pe care fiecare ar fi crezut că le jertfește Dumne- 
zeului său. 

Dacă persecuția este împotriva blindeţei evanghelice 
și a legilor umanităţii, ea este tot atit de opusă și raţiunii 
și politicii sănătoase. Numai dușmanii cei mai cruzi ai 
fericirii unui stat ar fi putut să trezească suveranilor 
ideea că aceia dintre supușii lor care nu gîndeau ca ei 
trebuie să devină victime hărăzite morţii şi nedemne de 
a se împărtăși de la binefacerile societăţii. Au fost de 
ajuns violențele deşarte pentru a aduce dezgustul de 
aceste precepte odioase. Cînd oamenii, fie ca urmare a 
prejudecăţilor educaţiei, fie în urma studiului și a refle- 
xiunii, au îmbrățișat opinii de care ei cred că se leagă 
fericirea lor eternă, cele mai înspăimîntătoare chinuri 
nu vor face decît să-i îndîrjească și mai mult; sufletul 
neîngenunchiat, în mijlocul supliciilor, se felicită că se 
poate bucura de libertatea pe care stăpînitorii vor să i-o 
răpească ; el înfruntă silinţele zadarnice ale tiranului și 
ale călăilor. Totdeauna popoarele sînt impresionate de o 
rezistenţă care li se pare miraculoasă și supranaturală ; 
ele sînt ispitite să considere drept martiri ai adevărului 
pe nenorociţii de care le este milă ; religia persecutorului 
le devine odioasă ; persecuția face ipocriţi și niciodată 
prozeliţi. 


POPOR 


(nesemnat) 


Acest articol conține, ușor voalată, una din cri- 
ticile cele mai întemeiate care se pot aduce socie- 
tății vechiului regim : poporul care muncește și pro- 


172 


duce nu înseamnă nimic şi n-are dreptul la nici o 
consideraţie. 

Contrastul între luxul bogaţilor şi simplicitatea 
de viață a oamenilor din popor constituie o temă 
evidenţiată de Rousseau și adeseori ilustrată după el. 
Să subliniem, de asemenea, această trăsătură bine 
văzută de autor: ambiția de a se ridica, atît de răs- 
pîndită în straturile superioare ale clasei numită 
„tiers état" (starea a treia) şi care a constituit unul 
din fermenţii revoluționari ai societății vechiului 
regim. Sensul cuvîntului popor n-a încetat, în cursul 
celui de-al XVIII-lea secol, să se restrîngă pînă la 
a nu se mai înţelege prin el decît agricultorii și lu- 
crătorii. Bancherii, negustorii, oamenii de litere nu 
vor să fie socotiți în rîndurile poporului. Evoluţia cu- 
vîntului înfățișează într-o anumită măsură evoluţia 
socială : restrîngere care n-a fost lipsită de dispreț 
față de acest popor care muncește. Redactorul En- 
ciclopediei reacţionează aici contra acestei tendinţe : 
cu cîtă emoție descrie el existența grea a muncito- 
rilor şi a ţăranilor; enciclopediștii au fost sensibili 
la mizeria poporului. Şi cît de nejustă și de grăbită 
ni se pare acea opinie a lui Taine care acuză pe filo- 
zofi că au fost incapabili să „reprezinte lucrul viu, 
individul real“, nereușind să inventeze decît „O ab- 
stracțiune găunoasă“ ! 


Odinioară, în Franţa, poporul era privit ca partea cea 
mai folositoare, cea mai de preţ așadar și cea mai demnă 
de respect, a naţiunii. Pe atunci se credea că poporul putea 


să ocupe un loc în „statele generale“ 1; şi parlamentele 


1 Statele generale au format Adunarea consultativă a Franţei 
pînă la 1789, cînd s-a proclamat Adunarea constituantă ; era 
compusă din reprezentanţii celor trei ordine sau stări: clerul, 
nobilimea și starea a treia (burghezia). 

regatului hotărau împreună cu poporul. Ideile s-au schim- 
bat și clasa oamenilor făcuţi să alcătuiască poporul se 
restrînge din ce în ce mai mult. Altădată, poporul era 
starea generală a naţiunii, opusă în mod firesc aceleia a 
mai-marilor şi nobilimii. El cuprindea pe agricultori, pe 
muncitori, pe meseriaşi, pe negustori, pe bancheri, pe 
oamenii de litere şi pe juriști. Dar un om de mare spirit, 
care a publicat, cu aproape douăzeci de ani în urmă, o dizer- 
taţie asupra naturii poporului, consideră că în ziua de 
azi acest corp al naţiunii se reduce la lucrători şi agri- 
cultori. Să redăm propriile sale reflecţiuni asupra acestei 
materii, cu atît mai mult cu cît ele sînt pline de imagini 
și de tablouri care servesc -pentru a-i dovedi sistemul. 

Juriştii, spune el, au ieşit din clasa poporului înnobi- 
lîndu-se fără ajutorul săbiei : scriitorii, după exemplul 
lui Horaţiu, au privit poporul ca pe un profan. N-ar fi 
corect să-i numim popor pe aceia care cultivă artele 
frumoase, nici chiar să lăsăm în această clasă a poporului 
pe acei meseriaşi, mai bine-zis pe acei artişti aleşi care 
produc obiectele de lux ; mîinile care zugrăvese dumne- 
zeiește o trăsură, care montează fără greş un diamant, 
care aduc în modă o linie superioară, astfel de mîini 
nu sînt de seama celor ale poporului. De asemenea, 
se spune, să ne ferim să-i amestecăm pe negustori cu 
„poporul, de vreme ce poţi deveni nobil prin comerţ; 
bancherii şi-au luat un asemenea avînt, încît stau alături 
de mărimile regatului. Ei s-au strecurat, s-au amestecat, 
s-au aliat cu nobilii pe care îi stipendiază, pe care îi 
susțin şi îi scot din mizerie ; dar, ca să judecăm și mai 
bine cît de absurd ar fi să-i socotim tot una cu poporul, 
ar fi de ajuns să luăm în consideraţie un moment viaţa 
oamenilor din acest rang și pe cea a poporului. Bancherii 
se adăpostesc sub bolți bogate, îşi ţes din aur și mătase 


vestmintele, respiră parfumuri, îşi deschid pofta prin | 


iscusinţa bucătarilor, iar, atunci cînd odihna urmează 

lenei, adorm, fără grijă, în puf. Nimic nu le lipsește 
acestor oameni bogaţi şi iscoditori : nici florile Italiei, nici 
papagalii din Brazilia, nici pînzele pictate din Masulipa- 
tam 1, nici bibelourile grotești din China, nici porţelanu- 
rile de Saxa, de Sèvres şi de Japonia. Priviţi palatele 
lor în oraşe și la ţară, hainele lor alese, mobilele lor 
elegante, echipajele lor uşoare : oare toate acestea miros 
a popor ? Cutare om, care s-a priceput să forțeze norocul 
prin poarta finanţei, mănîncă, tot ca și un nobil, numai 
la o masă hrana a o sută de familii din popor, încearcă 
fără contenire noi şi noi plăceri, își tot schimbă zugră- 
veala, aduce meşteri ca să-i desăvîrșească un candelabru, 
pune la cale o serbare, își numeşte cu nume noi trăsurile. 
Fiul său se lasă azi pe mîna unui vizitiu năbădăios ca 
să-i înspăimînte pe trecători, iar miine va fi el însuși 
vizitiu, spre a le stîrni rîsul. 

Nu rămîn deci în masa poporului decît muncitorii şi 
agricultorii. Eu cercetez cu interes felul lor de viaţă și 
descopăr că acest lucrător sălășluieşte într-o colibă de 
paie sau în vreo văgăună, pe care oraşele noastre i-o 
lasă numai pentru că are nevoie de forţa lui; bag de 
seamă că se scoală din zori și, fără să arunce vreo privire 
la norocul care surîde celor înstăriți, își pune haina obișnu- 
ită, scormone în minele şi carierele noastre, seacă mlaști- 
nile, mătură străzile, ne clădeşte case, ne făureşte mobilele; 
cînd i se face foame, orice mîncare e bună; cînd s-a 
sfîrșit ziua, adoarme într-un culcuș aspru, pradă ostenelii. 

Agricultorul, alt om din popor, este, încă din zori, 
ocupat să însămînţeze pămînturile noastre, să ne cultive 
cîmpurile, să ne ude grădinile. El îndură căldura, frigul, 
mărirea celor puternici, insolența celor bogaţi, hoţia per- 
ceptorilor, jaful funcţionarilor, paguba adusă de anima- 
lele sălbatice pe care nu îndrăznește să le alunge din 
recoltele sale, din respect pentru plăcerile celor puternici. 


1 Masulipatam, oraș în Indiaș în preajma golfului Bengal, renu- 
mit prin ţesăturile sale pictate manual. 

El e cumpătat, drept, fidel, credincios, fără să se gîndească 
ce foloase va trage din asta. Colas se însoară cu Colette 
pentru că o iubește. Colette își alăptează copiii fără să 
aibă parte de răcoare şi odihnă. Acești copii cresc și 
Lucas, răsturnînd brazda în faţa lor, îi învaţă s-o cultive. 
El moare şi le lasă cîmpul său ca să-l împartă în mod 
egal; dacă Lucas n-ar fi fost un om din popor, l-ar fi 
lăsat pe tot întîiului său născut. Acesta este chipul oame- 
nilor care compun ceea ce noi numim popor şi care 
alcătuiesc totdeauna partea cea mai numeroasă şi cea 
mai trebuitoare într-o naţiune. 


PREOŢI 
(Diderot) 


Critica împotriva religiei oficiale ocupă un mare 
loc în Enciclopedie. Articolul Preoţi este unul din- 
tre cele mai violente. 

A se raporta la articolele: Fanatism, Persecutor. 


Preoţi (Religie și politică). Se cuprind sub acest nume 
toți acei care îndeplinesc funcțiunile cultelor religioase, 
așa cum sînt ele consacrate la diferitele popoare ale lumii. 

Cultul exterior presupune ceremonii, în scopul de a 
impresiona simţirea oamenilor și a le inspira venerație 
pentru divinitatea căreia îi aduc prinosul lor. Superstiţia 
înmulțind ceremoniile diferitelor culte, persoanele menite 
a le îndeplini nu întîrziară să formeze un ordin aparte, 
care fu rezervat numai serviciului altarelor. S-a crezut 
că acei în seama cărora stăteau griji atît de însemnate 
se dăruiau cu totul divinității şi de-atunci ei începură să 
împartă cu aceasta respectul oamenilor; ocupaţiunile 
oamenilor de rînd li se părură prea mărunte şi popoarele 

se socotiră obligate să-i întrețină pe cei investiţi cu cea 
mai sfîntă şi mai importantă dintre funcţii ; aceştia din 
urmă, închiși între zidurile templelor lor, se arătară tot 
mai puţin oamenilor ; ceea ce a sporit respectul pentru 
aceste fiinţe izolate; lumea s-a învăţat să-i considere 
niște favoriţi ai zeilor, depozitari şi interpreţi ai voinţei 
lor, mijlocitori între zei și muritorii de rînd. 

„E plăcut să domini pe semenii tăi ; preoții au știut să 
profite de înalta preţuire pe care o născuseră în spiritul 
concetăţenilor lor, și pretinseră că zeii li se arătau lor 
și că ei comunicau hotărîrile acestora: propovăduiră 
dogme, prescriseră ceea ce trebuia să se creadă și ceea 
ce trebuia repudiat, hotărîră ce plăcea sau ce nu plăcea 
divinității, făcură profeţii, vestiră ce-l așteaptă pe omul 
neliniștit și curios, făcîndu-l să tremure de teama ispă- 
șirilor cu care zeii supăraţi amenințau pe acei îndrăz- 
neţi ce ar fi cutezat să se îndoiască de misiunea lor sau 
să le discute doctrina. 

Pentru a-şi așeza şi mai sigur stăpînirea, îi înfăţișară 
pe zei ca fiind cruzi, răzbunători, neînduplecaţi : intro- 
duseră ceremoniile, iniţierile, misterele, a căror atrocitate 
a întreţinut în oameni această sumbră melancolie, atît de 
prielnică puterii fanatismului ; sîngele uman a curs în 
valuri pe altare, popoarele subjugate de teamă și ame- 
tite de superstițe nu socotiră niciodată că plătesc prea 
scump bunăvoința celestă ; mamele își dăruiră flăcărilor 
devoratoare, fără să plîngă, pruncii ; milioane de victime 
omeneşti căzură sub cuțitul sacrificatorilor ; supunerea 
la o mulțime de practici și de superstiții dintre cele mai 
absurde desăvîrşiră creșterea și întărirea puterii lor. 
EES 

Popoarele ar fi fost mai fericite dacă preoții impos- 
turii ar fi abuzat singuri de puterea pe care le-o da 
asupra oamenilor funcția lor; cu toată supunerea şi 
blîndețea, propovăduite de Evanghelie, s-au văzut, în 
veacuri de întuneric, preoți ai Dumnezeului păcii, ridicînd 

stindardul revoltei şi înarmînd braţele supușilor împo- 
triva suveranilor lor, poruncind cu sfruntare regilor să 
abdice, socotindu-se şi în drept de a rupe legăturile sacre 
care unesc popoarele cu stăpînii lor, acuzîndu-i de tiranie 
pe principii care se opuneau faptelor lor sfidătoare, pre- 
tinzînd pentru ei înşişi o neatîrnare himerică faţă de 
legile menite să-i oblige egal pe toţi cetăţenii. Aceste 
pretenţii vane au fost cimentate uneori cu valuri de 
singe ; ele s-au statornicit graţie ignoranței popoarelor, 
graţie slăbiciunii suveranilor şi abilității preoţilor, care 
au izbutit adesea să se menţină în drepturile uzurpate ; 
în ţările în care a acţionat înspăimîntătoarea închiziţie, 
au avut loc de atitea ori sacrificii umane, care sînt tot 


atit de barbare ca acelea ale preoţilor mexicani. Nu tot 


astfel se întîmplă în ţările luminate de razele raţiunii și 
ale filozofiei : acolo preotul nu uită niciodată că si el e 
om, supus şi cetăţean. 


POSTUL PAŞTELUI 


(nesemnat) 


lată unul dintre acele articole de o falsă naivitate, 
cum sînt atîtea în Enciclopedie. Autorul se multu- 
mește să sugereze — enumerînd diversele forme ale 
postului paștelui de-a lungul istoriei în lume — că 
acesta nu este decît o instituție omenească și deci 
supusă schimbărilor. Atunci, ce credit se mai poate 
acorda prescripţiilor Bisericii ? 

Vezi articolele : Acvilă, Autoritate. 


Postul Paștelui, timp de pocăință, cînd se pos- 
tește patruzeci de zile, ca pregătire pentru sărbătoarea 
Paştelui. 

Odinioară, în Biserica latină, Postul Paștelui nu ţinea 
decît treizeci și șase de zile. În secolul al cincilea, pentru 
a imita cît mai exact postul de patruzeci de zile pe care 
Isus Cristos l-a îndurat în pustiu, unii i-au mai adăugat 
patru zile, și acest obicei a fost urmat în Occident, cu 
excepția bisericii din Milano, care a păstrat vechea datină 
de a nu ţine Postul Paștelui decît treizeci şi șase de zile. 

După sfîntul Ieronim, sfîntul Leon, sfintul Augustin 
și alţii cîţiva, Postul Paștelui a fost înfiinţat de către 
apostoli. Şi iată raţionamentul lor: tot ce este stabilit 
cu caracter de generalitate în sînul Bisericii, fără să fi 
fost hotărît în nici un conciliu, trebuie considerat o 
instituţie creată de apostoli ; este chiar cazul postului de 
care ne ocupăm. Instituirea lui nu este pomenită în nici 
un conciliu : dimpotrivă, cel dintii conciliu de la Niceea 1, 
ca şi acela de la Laodiceea, precum şi Sfinţii Părinţi, 
greci şi latini, şi mai cu seamă Tertulian, vorbesc de 
Postul Paștelui ca de ceva general şi foarte vechi. 

Calvin și protestanții pretind că ajunarea din Postul 
Paștelui a fost instituită mai întîi printr-un fel de su- 
perstiţie, de către niște oameni simpli, care au vrut să 
imite postul lui Isus Cristos. Ei susţin că pot dovedi acest 
fapt prin spusele Sfîntului Irineu, citate de către Eu- 
sebiu : dovadă foarte slabă sau, mai exact, de nici o 
valoare, deoarece împotriva ei avem mărturia statornică 
a tuturor celorlalți Sfinţi Părinţi şi practica Bisericii 
universale. 

S-a mai susţinut că l-ar fi instituit papa Telesfor 2, 
către mijlocul celui de-al doilea secol ; alţii sînt de acord 
că încă de pe timpul apostolilor se ţinea cu adevărat 
Postul Paștelui în sînul Bisericii, adică un post de patru- 
zeci de zile înainte de Paște, dar că acest lucru se făcea 
de bunăvoie şi că o lege n-a existat decît către mijlocul 


1 Convocat în anul 325, de împăratul Constantin. 
2 Sfîntul Telesfor (m. 136) papă de la anul 125 pînă în 
anul 136. 

celui de-al treilea secol. Preceptul dat de biserică — de-ar 
fi unul singur — ar constitui o autoritate, pe care refor- 
matorii ar fi trebuit s-o respecte, dacă nu s-ar fi gîndit 
mai puţin să aducă îmblînzirea moravurilor decît reforma. 

Grecii se deosebesc de latini în ce priveşte felul cum 
țin Postul Paștelui ; ei îl încep cu o săptămînă mai înainte, 
dar, în schimb, nu postesc sîmbetele ca latinii, în afară 
de sîmbăta din Săptămîna Patimilor. 

Călugării latini de odinioară ţineau trei posturi: pe 
cel mare de dinainte de Paşte, pe cel dinainte de Crăciun, 
care se numea al sfîntului Martin şi altul al sfîntului 
Ioan Botezătorul, după Rusalii, toate trei de cîte patru- 
zeci de zile. 

În afara Postului Paștelui, grecii mai ţineau alte patru 
posturi, pe care le numeau: postul apostolilor, al sfintei 
Marii, al Crăciunului și al Schimbării la față; dar şi le 
reduceau la cîte șapte zile pe fiecare. Iacobiţii 1 mai ţin 
și un al cincilea post, pe care-l numesc al pocăinței de la 
Ninive, iar maroniţii 2 practică șase posturi, adăugind la 
celelalte pe cel al Înălţării Sfintei Cruci. 

Al optulea canon al conciliului din Toledo hotărăște 
că cine va fi mîncat carne în Postul Paștelui, fără a fi 
fost neapărat necesar, să nu mai mănînce carne tot anul 
și să nu se împărtășească de Paște. 

Unii susţin că se postește de-a lungul celor patruzeci 
de zile cît ţine Postul Paștelui în amintirea Potopului, care 
a durat tot atîta timp; alţii, că ar fi în amintirea celor patru- 
zeci de ani în care evreii au rătăcit în pustiu ; alţii vor 
ca el să se ţină în amintirea celor patruzeci de zile acor- 
date pentru pocăință celor din Ninive ; alţii, în amintirea 
celor patruzeci de lovituri de bici, care se aplicau răufă- 
cătorilor ; sau a celor patruzeci de zile ale postului pe 
care l-a ţinut Moise cînd a primit tablele legii; sau al 


1 Iacobiţi, denumire a monofiziților sirieni, după numele lui 
Iacob Baradeul, episcop al Antiohiei în secolul al VI-lea. 
2 Făceau parte dintr-un rit sirian al Bisericii catolice. 

celor patruzeci de zile cît a postit sfîntul Ilie ; sau, în 
sfîrşit, în amintirea celor patruzeci de zile de post ţinute 
de Isus Cristos. 


PROGRES 


(nesemnat) 


Una dintre ideile esențiale pe care s-a sprijinit 
secolul al XVIII-lea şi prin care el contrastează pu- 
ternic cu secolul precedent, este ideea de progres. 
Cel de-al XVIl-lea secol, „secolul lui Ludovic al 
XIV-lea“, credea că a ajuns la un prag de perfecțiune 
unde nu trebuia decît să se fixeze. Abatele de 
Saint-Pierre (1658-1743), autor al Proiectului de pace 
nesfîrşită (1713), a fost primul care a contribuit la 
răspîndirea ideii de progres: „Progresul  Raţiunii 
umane nu va fi niciodată prea mare“ scria el. Dacă 
Montesquieu n-a aderat la ea în mod clar, dacă 
Rousseau a combătut-o în paradozuri celebre (dis- 
cursul său: Dacă restabilirea ştiinţelor şi artelor a 
contribuit la purificarea moravurilor este din 1750), 
toți filozofii secolului al XVIII-lea au susținut-o cu 
strălucire şi ea constituie de fapt una din dogmele 
Enciclopediei. 

Turgot, în 1750, a făcut din ea tema unui răsună- 
tor discurs la Sorbonna : Tablou filozofic al progrese- 
lor spiritului uman, și, la sfîrșitul veacului, Condorcet, 
alt colaborator al Enciclopediei, lăsă drept testament 
filozofic al celui de-al XVIII-lea secol lucrarea sa 
Schiţă a unui tablou al progreselor spiritului uman 
(1794), în care proclama credința sa nezdruncinată în 
perfectibilitatea omului. 

E cu atît mai semnificativ faptul că în Enciclope- 
die nu se găsește decît un modest articol asupra cu- 

vîntului progres, probă indubitabilă a precauţiunilor 
la care erau constrînși Diderot şi colaboratorii săi, 


dacă voiau să ducă la bun sfîrșit — într-o epocă în 
care Biserica impunea în învăţământul oficial ideile 
de creație, fixitate și permanenţă — o operă a cărei 


filozofie se baza pe ideea de mișcare a tuturor lucru- 
rilor spre progres. 

A se vedea: 

DELTAILLE, J: Încercare asupra istoriei ideii de 
progres, Paris, 1919. 


Progres, mișcare de înaintare ; progresul soarelui în 
ecliptică 1; progresul focului ; progresul acestei rădăcini. 
E luat și în sens figurat și se spune a face progrese ra- 
pide într-o artă, într-o ştiinţă. 


PROPRIETATE 


(Diderot) 


Burghezia secolului al XVIII-lea a rînduit proprie- 
tatea între drepturile naturale ale omului. Declaraţia 
din 1789 urma să sancţioneze acest drept, fără să se 
preocupe de mulţimea celor care nu posedau nimic. 
Diderot critică o teorie, pe care monarhia absolută 
încercase s-o impună, şi anume că monarhul este pro- 
prietarul tuturor bunurilor supuşilor săi şi poate deci 
să uzeze de ele după bunul său plac. 

A se raporta la articolul Egalitate naturală. 


1 Cercul descris de soare într-un an prin mişcarea lui apa- 
rentă, sau de pămînt prin mișcarea lui reală de revoluţie în jurul 
soarelui. 

Proprietate. Este dreptul fiecăruia dintre indivizii care 
alcătuiesc o societate civilă asupra bunurilor dobîndite în 
mod legitim. Una din principalele preocupări ale oame- 
nilor care au format societăţile civile a fost de a-şi asigura 
liniștita posesiune a avantajelor dobîndite, sau a acelora 
pe care sperau să le dobîndească ; ei au voit ca nimeni să 
nu le poată tulbura plăcuta folosire a acestor bunuri ; e 
motivul pentru care fiecare a consimţit să sacrifice o 
parte din ele, numită impozit, spre ocrotirea şi întreţinerea 
societăţii întregi, spre a pune astfel la dispoziţia condu- 
cătorilor aleşi mijloacele de a putea menţine pe fiecare 
cetățean în deplina folosință a părţii ce și-a rezervat. 
Oricît de puternic ar fi fost entuziasmul oamenilor faţă 
de suveranii ai căror supuşi erau, ei n-ar fi înţeles nicio- 
dată să le lase o putere absolută şi nelimitată asupra 
tuturor bunurilor lor ; ei n-au înţeles niciodată să mun- 
cească numai pentru acești suverani. Lauda curtezanilor, 
pe care afirmaţiile cele mai absurde nu-i costă nimic, a 
căutat să-i convingă pe principi că aveau un drept 
absolut asupra bunurilor supușilor lor; numai despoţii 
şi tiranii au adoptat asemenea păreri iraționale. Regele 
din Siam pretindea că este stăpînul tuturor bunurilor 
supușilor săi ; rezultatul unui asemenea drept barbar este 
că primul rebel norocos devine stăpînul bunurilor rege- 
lui din Siam. Orice putere care nu se bazează decît pe 
forță este nimicită în acelaşi chip. În statele care ţin 
seamă de regulile raţiunii, proprietăţile particularilor sînt 
sub protecţia legilor ; tatăl de familie este asigurat că 
se va bucura el însuşi și va lăsa și urmașilor săi bunu- 
rile pe care le-a adunat prin munca sa. Regii buni au 
respectat întotdeauna avutul supușilor ; ei n-au consi- 
derat tezaurul public, care le-a fost încredințat, decît ca 
pe-un depozit pe care nu aveau dreptul să şi-l însu- 
şească spre a-și satisface fie pasiunile frivole, fie lăcomia 
favoriţilor, fie rapacitatea curtezanilor lor. 


RĂZBOI 


(de Jaucourt) 


Filozofii secolului al XVIII-lea au nutrit o pro- 
fundă oroare faţă de război. Convinși de atotputer- 
nicia rațiunii umane, ei nu puteau decît să condamne 
folosirea. forţei, avind în vedere răul extraordinar pe 
care-l aduce popoarelor. Deoarece nu se ridicaseră 
încă pînă la ideea de naţiune, ei cuprindeau în con- 
damnarea lor toate războaiele, oricare ar fi ele, ne- 
bănuind — prizonieri ai cosmopolitismului lor — că 
un popor ar putea fi împins să ia armele pentru a-și 
apăra chiar existența sa proprie. 

Cu privire la „pacifismul“ secolului al XVIII-lea, 
a se vedea: 

SAINT-PIERRE (Abatele de): Proiect de pace ne- 
sfîrşită (1713). 

ROUSSEAU, J. J.: Extras și comentariu al proiec- 
tului de „pace nesfîrșită“ al abatelui de Saint-Pierre 
(1764). 


Război, este, după cum s-a spus mai sus, un con- 
flict între suverani, lichidat pe calea armelor. 


Nous avons hérité de nos premiers aïeux, 
Dès Penfance du monde ils se fesaient la guerre. 1 


Războiul a domnit în toate secolele, întemeiat pe cele 
mai fragile baze ; totdeauna l-am văzut pustiind universul, 
lipsind familiile de moştenitori, umplînd statele cu văduve 
și orfani ; nenorociri deplorabile, dar obişnuite : în toate 
timpurile, oamenii, din ambiție, din avariție, din gelozie, 
din răutate, au ajuns să se jupoaie, să-şi dea foc, să se 


1 L-am moştenit de la cei dintîi strămoși, / Încă din copilăria 
lumii, ei se războiau. 

sugrume între ei. Pentru a o face însă cu mai multă inge- 
niozitate, au inventat reguli şi principii pe care le numesc 
artă militară şi au adăugat supunerii la aceste reguli 
onoarea, noblețea şi gloria. 

|. +] 

Legile militare ale Europei nu îngăduie să ridici viaţa 
în mod deliberat prizonierilor de război, sau învinșilor, 
sau celor care se predau, şi cu atît mai puţin bătrînilor, 
femeilor, copiilor și, în general, acelora care n-au nici 
vîrsta, nici profesia pentru a purta armele și care nu iau 
altcum parte la război decit prin faptul că se găsesc în 
ţara sau în tabăra duşmană. 

Cu atit mai mult drepturile războiului nu se întind 
pînă acolo încît să lase a fi insultată cinstea femeilor, 
deoarece o astfel de purtare nu ajută la apărarea noastră, 
la siguranţa noastră și nici la menţinerea drepturilor 
noastre ; ea nu poate servi decît la satisfacerea brutalităţii 
soldatului dezlănţuit. 

Mai sînt totuşi o mie de alte excese infame şi o mie 
de feluri de răpiri şi grozăvii pe care le suportăm în mod 
rușinos în război. Se spune că legile trebuie să tacă atunci 
cînd zăngănesc armele ; eu răspund că, dacă trebuie ca 
legile civile, legile tribunalelor din fiecare stat, care n-au 
rost decît în timp de pace, să fie reduse la tăcere, nu acelaşi 
lucru trebuie să se întîmple cu legile eterne, care sînt făcute 
pentru toate timpurile, pentru toate popoarele, și care 
sînt înscrise în natură : or, războiul înnăbușe vocea naturii, 
a justiţiei, a religiei și a umanităţii. El nu generează decit 
tîlhării şi crime ; alături de el, merg groaza, foametea și 
dezolarea ; el sfîșie sufletele mamelor, ale soțiilor și ale 
copiilor ; el devastează ogoarele, pustiește provinciile şi 
preface oraşele în pulbere. El secătuiește statele cele mai 
înfloritoare, aflate în plin avînt ; el îi expune pe învingă- 
tori celor mai tragice întorsături ale soartei; el corupe 
moravurile tuturor naţiunilor și face mai mulţi nenorociţi 
decît morţi. lată roadele războiului. 

*RID 


(de Jaucourt) 


Rid, un fel de cută sau zbîrcitură care se formează 
pe pielea feței și, în general, pe aproape întreg corpul 
oamenilor, de îndată ce încep să îmbătrinească. 

Pielea se întinde pe măsură ce crește grăsimea ; această 
dilatare produce porţiuni albe prin întinderea pielii și 
porţiuni roșii prin umflarea vaselor sanguine. lată crinii 
și trandafirii vîrstei înaintate ! Toate fardurile sînt za- 
darnice. Din momentul în care grăsimea cedează și pielea 
nu mai e întinsă, aceasta se zbiîrcește și încep să se for- 
meze cute ; apoi, pe măsura înaintării în vîrstă, cartila- 
giile, membranele, carnea, pielea şi toate fibrele corpului 
se întăresc şi devin mai aspre şi mai uscate; ca urmare, 
se zbîrcesc cu toate ; circulaţia fluidelor se face mai greu, 
transpiraţia se reduce, sucurile nutritive sînt mai puţin 
abundente și, neputînd fi absorbite de cele mai multe 
dintre fibrele care s-au întărit, nu le mai pot da hrană, 
de aceea fibrele se strîng şi se încreţesc. lată cum se 
formează zilnic ridurile. 

Pielea se poate întinde atita timp cît volumul corpului 
creşte, dar cînd acesta scade, ea nu mai poate reveni 
la starea de la început. Adăugaţi la această cauză și pe 
celelalte amintite, şi veţi înţelege că rezultă de aici, în 
mod necesar, riduri și zbiîrcituri care nu vor mai dis- 
părea niciodată. 

Ridurile feţii depind în parte de toate aceste cauze, 
dar se poate constata în apariţia lor o anumită ordine 
determinată de forma, trăsăturile şi mișcările obişnuite 
ale feţei. Remarca foarte ingenioasă aparţine d-lui Buffon : 
dacă, spune el, cercetăm cu atenţie figura unui om între 
25 şi 30 ani, putem descoperi deja originea tuturor ridu- 
rilor pe care le va avea la bătrineţe ; este suficient, pentru 

aceasta, să-i priveşti fața în momentele de reacţii violente, 
cum sînt rîsul nestăpînit, plînsul sau numai o puternică 
grimasă ; toate cutele care apar în aceste împrejurări vor 
fi într-o zi riduri de neînlăturat ; ele se modulează după 
transformările mușchilor şi se adîncesec mai mult sau 
mai puţin în raport cu mișcarea acestora. 

Timpul nu produce numai riduri pe dinafară, ci şi 
pe dinăuntru; el ridează toate glandele conglomerate, 
iar printre acestea — thymusul, glanda suprarenală, glan- 
da tiroidă, glandele mamare şi atitea altele își schimbă 
culoarea roșcată în brună sau negricioasă, îşi pierd sucu- 
rile grase asemănătoare unor lichide emoliente, se usucă 
și dispar odată cu vîrsta pînă într-atit încît la autopsie nu 
se mai văd din ele decît uşoare urme. 

Arta cea mai savantă nu cunoaște leacuri împotriva 
acestei degradări a corpului. Ruinile unei case pot fi 
reparate, nu însă și ale maşinii noastre. Femeile care 
și-au istovit farmecele şi presimt această degradare prin 
pierderea darurilor lor plăcute, ar dori din tot sufletul 
să întinerească și să-și recapete culorile. De ce n-ar 
încerca să-i înșele şi pe alţii, cînd îşi dau toate silinţele 
să se înșele pe ele însele şi să se elibereze de ideea dezo- 
lantă a îmbătrînirii ? Cîte n-ar vrea să poată muta ridurile 
de pe față în acea parte a corpului în care zeii au ascuns 
punctul vulnerabil al fiului lui Thetis şi Peleu ? 1 

Domnișoara Lenclos, mai iscusită decît cele mai multe 
dintre consorele ei, nici nu se gîndea să ia în serios 
complimentele Abatelui de Chaulieu, care pretindea că 
iubirea se refugiase în ridurile frunţii acestei frumoase 
femei. Dimpotrivă, ea le socotea ca un semn al dispa- 
riției amorului și al începutului înţelepciunii. Și așa ar 
trebui să fie, pentru a ne decide să devenim mai filozofi 
şi să ne oţelim împotriva spaimelor morţii prin cugetări 
de bun simţ. 


1 E vorba de călcîiul lui Achile. 


"RIDICOL 


(de Jaucourt) 


Ridicol (Morală). Mă întreb ce-ar putea însemna ridi- 
col; termenul e abstract, fără un sens fix și n-a fost 
încă definit; variază continuu și, întocmai ca moda, 
depinde de capriciu şi de arbitrar ; fiecare aplică ideea 
de ridicol după fantezia sa, o schimbă, o lărgește, o res- 
trînge după plac. Un om poate fi taxat drept ridicol într-o 
societate, pentru că a renunţat la aerele false și, dimpo- 
trivă, poate fi acoperit de ridicol într-o altă societate, 
pentru că afișează aceste aere. 

Obișnuit, se confundă ridicolul cu ceea ce e contra 
raţiunii ; totuși, ceea ce contrariază rațiunea este nebunie, 
iar dacă se contrariază echitatea este o crimă. 

Ridicolul (sfera termenului, n.tr.) ar trebui să se 
circumscrie la lucrurile indiferente în ele însele și con- 
sacrate de obiceiurile impuse: moda, îmbrăcămintea, 
limbajul, manierele, ţinuta ; iată domeniul său. Și iată 
uzurparea sa: el își întinde imperiul asupra meritului, 
onoarei, talentului, consideraţiei şi virtuţii ; amprenta lui 
caustică nu se mai şterge ; prin ea este lovit în adîncul 
inimii respectul datorat virtuţii și, pînă la urmă, este 
stinsă dragostea ce-i purtăm : cineva care roşește de 
modestia sa devine obraznic de teama ridicolului, o teamă 
dăunătoare, care corupe inimile cinstite mai mult decît 
cele mai rele porniri. 

Ridicolul este superior calomniei, care se poate stinge 
singură, întorcîndu-se asupra autorului ; el este, de ase- 
menea, mijlocul folosit, cu cea mai mare siguranţă, de 
invidie pentru a umbri strălucirea oamenilor superiori. 
Cel ce dezonorează ofensează mai puţin decît ridicolul, 
pentru că nu stă în puterea nimănui de a dezonora pe 
cineva. Nu cuvîntul altuia ne dezonorează, ci propria 
noastră conduită ; cauzele dezonoarei sînt cunoscute și 

precise, pe cînd ridicolul depinde de maniera de a gîndi 
și de a simţi a oamenilor vicioși, cînd urmăresc să ne de- 
gradeze aruncînd rușinea şi gloria oriunde socotesc ei că 
se cade și asupra tuturor obiectelor pe care le privesc prin 
ochelarii ridicolului. 

Puterea ridicolului este atît de mare, încît, dacă izbeș- 
te odată imaginaţia, o ţine sub imperiul vocii lui. Ade- 
seori se sacrifică onoarea pentru avut, iar uneori avutul 
de teama ridicolului. 

Nu era nevoie, după părerea mea, ca Academia Fran- 
ceză să propună, în 1753 pentru premiul său drept subiect 
dacă teama de ridicol nu înăbușe talente și virtuţi mai 
mult decît să corecteze vicii şi defecte, întrucît e neîndoios 
că această teamă îndreaptă mai puţine vicii și defecte în 
comparaţie cu talentele și virtuțile pe care le înăbușe. 
Rușinea nu mai stînjenește viciile, ea se păstrează întrea- 
gă pentru această născocire fantastică numită ridicol. 

Ridicolul are aversiune pentru știință şi filozofie; 
acestea sînt îngăduite numai unui număr restrîns de 
oameni superiori ; oamenii distinși trebuie să renunţe la 
iubirea ştiinţelor : ridicolul nu-i cruţă. 

Ridicolul loveşte deseori stima, pentru că urăște cali- 
tăţile personale ; în schimb, agrează viciile, pentru că sînt 
comune, oamenii sînt dispuși să le accepte fără oprobiu, 
simt nevoia să le lingușească. 

Fiecare secol cunoaște, în orice ţară, un viciu domi- 
nant și se găsește totdeauna un om de calitate, socotit 
amabil, sau vreo femeie distinsă, care dă tonul, să im- 
pună ridicolul şi să instituie viciile societăţii. Călcînd pe 
urmele lor — observă foarte just domnul Duclos — apar, 
în roiuri, zeflemişti mărunți, care hotărăsc cine e en 
vogue, așa cum negustorii de mode hotărăsc de modelele 
care trebuie să aibă curs. Dacă nu și-ar lua singuri drep- 
tul de a-i pune pe cei ridicoli în planul al doilea, ar fi 
copleșiți de ei; jocul lor se aseamănă cu acela al crimi- 
nalilor, care devin călăi spre a-și salva viaţa. 


O mare prostie a acestor creaturi frivole, și de care ele 
nici nu-şi dau seama, constă în a-şi imagina că imperiul 
lor este universal. Poporul nu cunoaște nici măcar nu- 
mele lucrurilor asupra cărora se aplică ridicolul, iar bur- 
ghezia nu ştie mai mult. Oamenii de lume, cei ocupați, 
nu sînt deranjaţi, decît ca să se distreze, de aceste insecte 
incomode. Personalităţile ilustre sînt prea sus ca să-i 
bage în seamă, afară de cazul cînd consimt să facă din 
el obiectul amuzamentului propriu. 

Ridicol (poem dramatic comic). După Aristot, . ridi- 
colul în poemul comic este defectul care provoacă difor- 
mitate fără durere şi care nu ameninţă cu distrugerea pe 
nimeni, nici chiar pe acel ce suferă deformarea, pentru 
că, dacă ar ameninţa cu distrugerea, nu ar putea isca 
rîsul în inimile normale. Întorcîndu-se asupra propriei lor 
persoane, ar ajunge să găsească mai mult farmec în com- 
pasiune. 

Ridicolul este, prin esenţa lui, obiect de comedie. Con- 
tra viciului, un filozof dizertează, un satiric insistă cu 
amărăciune, un orator combate cu ardoare, comedianul 
însă îl atacă prin glume şi reuşeşte uneori mai bine decît 
ar face-o cu argumentele cele mai puternice. 

Diformitatea, obiect al ridicolului, va fi deci o contra- 
dicţie între gîndurile, sentimentele, moravurile, aerul și 
comportarea unui om şi natură, legile primite, obiceiu- 
rile, tot ceea ce pretinde starea lui prezentă de la acest 
om deformat. Un om este în cea mai crîncenă mizerie, 
dar nu vorbeşte decît de regi și tetrarhi ; este din Paris 
şi la Paris se îmbracă chinezeşte ; are 50 de ani şi se 
distrează grav înhămînd șoareci de hîrtie la un cărucior 
de cărţi de joc; e copleșit de datorii, dar ţine să înveţe 
pe alţii cum să se poarte şi să se îmbogăţească. Iată difor- 
mităţi ridicole, care reprezintă, după cum se vede, tot 
atitea contradicții cu o oarecare idee de ordine, de decenţă. 

Trebuie observat că nu orice ridicol stîrnește rîsul. 
Există un ridicol care ne plictiseşte, un ridicol ursuz: 

este ridicolul grosolan ;. există un altul ce ne provoacă 
ciudă, pentru că se referă la un defect care ne atinge 
amorul propriu : așa este orgoliul stupid. Ridicolul înfă- 
țisat pe scena comică este totdeauna agreabil, delicat și 
nu ne pricinuieşte nici o neliniște secretă. 

Comicul, ceea ce latinii numesc vis comica (harul — 
puterea-comică) este deci ridicolul adevărat, şarjat însă 
mai mult sau mai puțin, după gradul de finețe al comi- 
cului. Există un punct delicat, dincoace de care nu rizi 
deloc şi dincolo de care nu mai rîzi dacă ești un om bine- 
crescut. Cu cît ai gustul mai fin și mai obișnuit cu bunele 
modele, cu atît îl simţi mai mult (ridicolul) : este vorba 
de lucrurrile pe care nu le poţi decît simți. 

Or, adevărul pare împins dincolo de limite : 

1. cînd trăsăturile sînt multiplicate și arătate una lîngă 
alta. Există ridicoli în societate ; dar nu sar în ochi, pen- 
tru că sînt mai puţin răspîndiţi. Un avar, de pildă, nu dă 
dovadă de avariţie decît din cînd în cînd: trăsăturile 
care-l demască sînt înecate, pierdute într-o infinitate de 
alte trăsături aparţinînd altui caracter, ceea ce le răpește 
aproape întreaga forţă. În teatru, un avar nu spune un 
cuvînt, nu face un gest care să nu exprime avariţia ; ast- 
fel se realizează un spectacol neobișnuit, deși adevărat, și 
de un ridicol, care provoacă neapărat rîsul ; 

2. (adevărul) este dincolo de limite cînd depășește 
verosimilitatea obişnuită. Dacă un avar vede două can- 
dele, va sufla într-una, ceea ce pare normal ; dar dacă o 
aprinzi iarăși şi el o va ascunde în buzunar înseamnă 
a merge destul de departe, dar nu dincolo de formele 
comicului. Don Quijotte este ridicol prin ideile lui despre 
ordinul cavalerilor; nu mai puţin este Sancho, prin 
ideile lui despre destin. Se pare că autorul își bate joc de 
amindoi, le insuflă lucruri exagerate și bizare, pentru 
a-i face ridicoli față de oameni şi spre a se amuza el 
însuși ; 

3. a treia modalitate de a stîrni comicul constă în a 
face să contrasteze decentul cu ridicolul. Iată pe scenă 
un om serios și un tablagiu care-i îndrugă cuvinte ne- 
cuviincioase : unul hotărăște asupra valorii celuilalt. Fe- 
meia gospodină este aşezată alături de savantă, omul 
politicos şi uman alături de mizantrop, fiul risipitor ală- 
turi de tatăl avar. Comedia constă în ciocnirea celor 
ridicoli între ei sau cu raţiunea și decenţa. 

Ridicolul se găsește pretutindeni : în viaţa noastră nu 
există o acţiune, un gînd, un gest, o mișcare, care să nu 
se preteze la ridicol. Le putem păstra neatinse sau le 
putem face comice printr-un mic adaus. De aici putem 
să conchidem că oricine este născut poet comic autentic 
găseşte un fond nesecat de ridicol la toate categoriile 
sociale. 


"SĂNĂTATE 


(nesemnat 1) 


Sănătate e starea desăvîrşită a vieţii, deci acordul 
natural, coordonarea mulțumitoare a părţilor unui corp 
viu ; de unde urmează că exerciţiul tuturor funcţiunilor 
sale se face sau se poate face timp îndelungat cu uşu- 
rința, libertatea și capacitatea pe care le poate avea fie- 
care organ, potrivit rostului său, stării lui de moment, 
diferitelor nevoi, vîrstei, sexului, temperamentului indi- 
vidual, climatului în care trăieşte. 

Din această idee analitică despre sănătate rezultă că 
oricine se găseşte într-o astfel de stare se bucură de 
viață, dar, de asemenea, că se poate trăi fără a fi sănă- 
tos : noțiunea acestei stări din urmă este mai întinsă, 


1 Autor: M. d'Aumont. 

comportă mai multe condiții decît aceea a vieții în gene- 
ral. Într-adevăr : 

l. Pentru menținerea vieții, este de ajuns ca trupul 
să-și păstreze un mic număr de funcțiuni, între care — 
mai ales — mișcarea inimii și respiraţia, care trebuie să 
se facă fără întrerupere ; în schimb, starea de sănătate 
presupune exerciţiul sau integritatea absolută a facul- 
tăţilor proprii tuturor funcţiunilor ; 

2. pentru ca viaţa să se susţină prin exerciţiul func- 
țiilor esenţiale, este necesară continuarea acestui exerci- 


țiu, oricît de imperfect s-ar face, şi chiar numai a bătăi- 


lor inimii, oricît de slabe, independent de respiraţie ; pe 
cînd o sănătate perfectă presupune nu numai că exerci- 
tiul funcţiunilor vitale şi al tuturor celorlalte funcțiuni 
trebuie să se îndeplinească potrivit utilității lor în viaţa 
animală, dar şi condiţia ca exerciţiul lor să se facă în 
chipul cel mai desăvîrşit, corespunzător naturii indivi- 
dului. > 

Urmează deci că, deși sănătatea cere imperios exerci- 
iul tuturor funcţiilor, e de ajuns ca acelea de care este 
legată viaţa să se menţină continuu şi în toată plenitu- 
dinea lor ; nu-i necesar ca celelalte să se facă neîntrerupt, 
nici toate deodată ; e suficient ca ele să se poată face în 
mod convenabil fiecărui organ atunci cînd situaţia, nevo- 
ile mașinii animale ! sau voinţa o impun, și ca această 
facultate să fie comună tuturor organelor fără excepţie, 
pentru că perfecțiunea este complementul tuturor condi- 
țiilor. 

Astfel, printre funcțiunile corpului omenesc, există 
unele care se îndeplinesc negreșit în toate momentele 
vieţii ca o condiţie a conservării ei; este cazul exerci- 
țiului principalelor organe ale circulaţiei sîngelui, chiar 
și în foetus, precum și a celor respiratorii, după naștere : 
funcțiunea celor dintii trebuie să se repete aproape în 


1 Vezi nota 1 la p. 160. 

fiecare secundă, a celorlalte trebuie să aibă loc de cîteva 
cri pe minut ; există organe care nu funcţionează decît un 
anumit timp de-a lungul unei zile normale, ca acelea ale 
digestiei, ale mișcării membrelor, ale exerciţiului spiri- 
tului, astfel încît somnul să alterneze cu veghea, după 
cum repausul cu munca și noaptea cu ziua; alte organe 
au funcțiuni reglate lunar, ca menstrele femeilor ; există 
funcțiuni proprii fiecărui sex, cum este procrearea la 
bărbaţi şi concepţia la femei și acestea nu pot avea loc 
decît la o anumită vîrstă şi în mod limitat ; ele îi privesc 
pe adulţi, nu pe copii şi nici pe bătrîni — mai ales la 
temei. 

Așadar, nu poate fi socotit sănătos cel care nu are 
exerciţiul funcţiilor corespunzătoare sexului, vîrstei și 
altor împrejurări : astfel sînt eunucii, mutilaţii de orice 
fel. De asemenea, este contrar ideii de sănătate exerciţiul 
funcţiunilor depășite sau deplasate, cum ar fi cazul unei 
femei decrepite, continuind să aibă menstre sau recăpă- 
tîndu-le, sau cazul unuia stăpînit de somn tot timpul; 
prin urmare, aceeași funcţiune, care, exercitată normal, 
este un semn al bunei sănătăți, devine un simptom de 
boală cînd se produce în contratimp. 

O sănătate fără cusur nu presupune, deci, aceleaşi 
forme la mai mulţi indivizi ; exerciţiul funcţiilor în fie- 
care individ are, într-adevăr, un aspect comun fiecărei 
acţiuni particulare, dar el prezintă, de asemenea, multe 
deosebiri nu numai sub raportul vîrstei, sexului, tempe- 
ramentului — precum am arătat —, dar și sub acel al 
caracterului fiecărui individ de aceeaşi vîrstă, sex, tem- 
perament, după diferitele situaţii și împrejurări ; astfel, 
fiecare mănîncă, digeră în stilul lui, cu toate că fiecare 
are pentru aceste funcții aceleaşi organe. 

Deci, sănătatea nu constă numai într-un grad precis 
de perfecţiune, comună tuturor indivizilor, în exerciţiul 
ansamblului funcţiunilor lor, ci ea cuprinde o arie cu 

un număr considerabil de combinaţii, care o fac să ia 
diferite forme, de la starea de  robusteţe a atletului — 
care nu cunoaște boala — pînă la starea cea mai apro- 
piată de boală, datorată vătămării unei funcțiuni. 


SENZAȚII 
(Diderot) 


Chestiunea senzaţiilor este fundamentală în filo- 
zofie : asupra ei se înfruntă din prima clipă materia- 
lismul și idealismul. 

Cum era ea privită de enciclopediști ? 

Filozoful englez Locke criticase teza carteziană a 
ideilor înnăscute, adică anterioare experienţei şi puse 
în suflet de Dumnezeu. Pentru el, cunoştinţele noastre 
au o dublă origine: senzaţia și reflexiunea. Mergînd 
mai departe, filozofii francezi consideră că orice cu- 
noaștere vine de la simţuri. 

Dar ce sînt senzațiile ? Contrar opiniei naive a ve- 
chilor materialiști greci — Democrit, Epicur —, ele nu 
se pot afla în obiecte, deoarece modul în care noi per- 
cepem obiectele este în legătură cu organele noastre 
senzoriale. Locke distingea calităţile secundare (culori, 
sunete...) relative la organele simţurilor, deci subiec- 
tive, de calităţile primare (de ex. întinderea), inerente 
obiectului. Or, această distincție duce la idealism, pen- 
tru că este inevitabil să se atribuie acelor calităţi 
primare rolul unui misterios suport, al unui lucru în 
sine, incognoscibil. Episcopul Berkeley, idealist englez, 
a putut să critice ușor această materie fantomă și, 
suprimând-o, să construiască acel pur subiectivism, pe 
care Diderot, în Convorbire cu d'Alembert, l-a numit 
un sistem extravagant. 


Iată pentru ce Diderot, autor al acestui articol, 
stabileşte mai întîi cu preciziune că senzațiile sînt 
datorate unei cauze exterioare, adică diferitelor mișcări 
ale materiei; apoi el se străduie să arate că diferen- 
țele între senzaţii sau diferențele de intensitate în 
aceeași senzaţie nu sînt impresiuni arbitrare, că ele 
corespund diferențelor de mișcare care le produc. El 
elaborează deci o teorie a senzaţiilor care este mate- 
rialistă, dar de un materialism mecanicist, după chipul 
ştiinţei timpului său. 

A se vedea articolul Bun simţ. 


Senzaţiile sînt impresiuni care se trezesc în noi sub 
acțiunea obiectelor exterioare. Filozofii moderni resping 
părerea greşită, care odinioară înzestra obiectele din 
afara noastră cu diversele senzaţii pe care le primim de 
la ele. Orice senzație este o percepţie, care nu s-ar putea 
găsi decit într-un spirit, adică într-o substanţă, care se 
poate simţi pe ea însăşi şi care nu poate să acţioneze sau 
să lîncezească fără să-și dea imediat seama. Filozofii noş- 
tri merg mai departe ; ei vă fac să observați foarte bine 
că această specie de percepțiune, care se numeşte senza- 
ție, este foarte diferită, pe de o parte, de cea care se 
cheamă idee, iar, pe de altă parte, de actele de voință 
și de pasiune. Pasiunile sînt doar percepțiuni confuze 
care nu reprezintă nici un obiect; dar aceste percep- 
țiuni desăvîrşindu-se chiar în sufletul care le-a pro- 
dus, sufletul nu le raportează decît la el însuși, nu-și dă 
seama decît de el însuşi, afectat în diferite forme can 
bucuria, tristețea, dorința, ura şi iubirea. Dimpotrivă, sen- 
zațiile pe care sufletul le încearcă în sine, le raportează 
la acțiunea unei oarecari cauze exterioare şi de obicei 
ele însoțesc ideea unui obiect oarecare. Senzaţiile se deo- 
sebesc foarte mult de idei : 

1. Ideile noastre sînt limpezi ; ele ne înfățișează lim- 
pede un obiect din afară de noi, pe cînd senzațiile sînt 
obscure ; ele nu ne arată precis nici un obiect, deşi se 
pare că ne întorc sufletul în afară ; căci ori de cîte ori 
avem vreo senzaţie, avem impresia că asupra sufletului 
nostru acţionează o cauză exterioară. 

2. Sîntem stăpîni pe atenţia noastră cînd e vorba de 
propriile noastre idei ; o chemăm pe una, o înlăturăm pe 
alta, o chemăm iarăşi, o păstrăm atit cît ne place; și îi 
dăm atîta atenţie cîtă credem că i se cuvine; dispunem 
de toate cu o putere tot atît de suverană ca aceea a unui 
om curios care dispune de tablourile din biroul său. Nu 
același lucru se întîmplă cu senzațiile noastre ; atenţia ce 
le-o dăm e involuntară, sîntem nevoiţi să le-o dăm ; sufle- 
tul nostru i se dăruie cînd mai mult, cînd mai puţin, după 
cum senzaţia e mai slabă sau mai vie. 

3. Ideile pure nu aduc nici o senzație, nici chiar din 
acelea pe care ni le înfățișează corpurile ; dar senzațiile 
au întotdeauna un anume raport cu ideea de corp: ele 
sînt nedespărţite de obiectele corporale şi se recunoaște 
unanim că sînt determinate de o mișcare oarecare a cor- 
purilor şi în special de aceea pe care corpurile exterioare 
o comunică corpului nostru. 

4. Ideile noastre sînt simple sau pot fi reduse la per- 
cepţiuni simple ; căci, ele fiind percepţiunile clare, care 
ne fac să receptăm imaginea unui obiect din afara noas- 
tră, putem să le descompunem pînă cînd ajungem la per- 
cepţia unui obiect simplu şi unic, care este asemenea 
unui punct perceput în întregime, dintr-o dată. Senzaţiile 
noastre, dimpotrivă, sînt confuze și e tocmai ceea ce 
face să presupună că nu sînt percepţiuni simple, orice ar 
spune celebrul Locke. Ceea ce întărește această presupu- 
nere este faptul că noi sîntem supuși zilnic unor senzaţii, 
care, momentan, ni se par simple, dar, mai apoi, ne dăm 
seama că nu sînt deloc astfel. Se știe, în urma ingenioa- 
selor experiențe pe care le-a făcut cu prisma faimosul 

cavaler Newton, că nu există decît cinci culori primare. 
Totuși, din diferitele combinaţii ale acestor cinci culori, 
rezultă acea diversitate infinită a nuanţelor pe care le 
admirăm, fie în natură, fie în tablourile pictorilor — imi- 
tatorii şi rivalii ei —, cu toate că penelul lor, oricît de 
iscusit ar fi, n-o va egala niciodată. Acestei varietăți de 
culori, tente și nuanţe, îi corespund tot atitea senzaţii dis- 
tincte pe care noi am fi înclinați să le considerăm drept 
senzaţii simple, ca şi senzaţia de roşu, sau de verde, dacă 
experienţele lui Newton n-ar dovedi că ele sînt percep- 
țiuni compuse din cele cinci culori originare. Același 
lucru se petrece şi cu tonurile în muzică. Două sau mai 
multe tonuri de același fel, lovind timpanul în acelaşi 
timp, produc un acord: o ureche fină însă receptează 
dintr-odată aceste tonuri diferite, fără a le distinge bine ; 
ele se unesc şi se confundă unul cu altul, propriu-zis, ea 
nu aude nici unul din aceste tonuri; e doar o contopire 
plăcută a amîndurora, din care rezultă o a treia senzație 
care se numeşte acord, simfonie ; un om însă, care n-ar 
fi auzit niciodată aceste tonuri separate, ar considera 
senzaţia produsă de acordul lor drept o simplă percepţie. 

În afară de această primă chestiune, în care se dis- 
cută dacă senzațiile sînt idei, mai sînt și altele, întrucît 
materia aceasta devine foarte fecundă atunci cînd este 
cercetată mai adînc. 

1. Oare impresiunile produse în spiritul nostru de 
prezenţa obiectelor sensibile sînt arbitrare ? S-ar părea, 
în mod clar, că nu, din moment ce există o analogie între 
senzațiile noastre şi mișcările care le cauzează şi din 
moment ce aceste mișcări sînt nu un simplu prilej, ci 
însuşi obiectul acestor percepţiuni confuze. Această 


1 Diderot atacă aici doctrina idealistă a lui Malebranche, după 
care obiectele nu sînt decît cauza ocazională a senzaţiilor, cauza 
reală fiind Dumnezeu. Cum sufletul, substanţă spirituală, nu poate 
să aibă nici o comunicaţie cu materia, Dumnezeu intervine în toate 
cazurile în care avem nevoie de a fi informaţi asupra lumii exte- 
rioare, dîndu-ne senzațiile utile. (A. S.) 

analogie, va apărea dacă, pe de o parte, comparăm aceste 
senzaţii între ele şi dacă, pe de altă parte, „comparăm 
între ele organele acestor senzaţii Şi impresia care se 
exercită asupra acestor organe diferite. Vederea este mai 
delicată şi mai abilă decît auzul; auzul la rîndul lui are 
acelaşi avantaj asupra mirosului și gustului J aceste două 
senzaţii din urmă sînt mai presus decît pipăitul. Se ob- 
servă aceleaşi diferențe între organele simțurilor noastre 
— în ceea ce priveşte structura acestor organe, delicate- 
ţea nervilor, subtilitatea şi viteza mişcărilor r— Si E 
mea corpurilor exterioare care afectează direct apa 
organe. Impresia corporală asupra organelor simțuri j 
nu este decît o atingere oarecum subtilă şi „delicată, pro 
porţională naturii organelor care trebuie să a Ek 
Aceea a privirii este cea mai delicată din toate ; ear i 
si sunetul ne ating mai puţin delicat decit lumina și a A, 
rile ; mirosul şi savoarea sînt mal puţin, E? ra 
sunetul ; frigul şi căldura și celelalte calități ai i psi 
impresia cea mai puternică și mai aspră. În aaa li i Sa 
nu e nevoie decît de diferite grade ale man e 
mişcare, pentru ca spiritul nostru să treacă T la p z 
cere la durere ; dovadă că plăcerea și durerea, adică eri 
ce este agreabil și dezagreabil, în senzațiile noastre, sint 
perfect analoage cu mișcările care le produc, sau, mai 
is, că tiile noastre nu sînt decît percepţia confu- 
precis, că senzaţ noas r F 
ză a acestor mişcări diverse. Dealtfel, dacă se compa 
senzatiile noastre între ele, se constată raporturi şi dife- 
rențe care marchează o analogie perfectă cu mişcările Să 
le produc și cu organele care primesc aceste ai i 
exemplu, mirosul şi gustul se învecinează mult ȘI ţi 
destul unul de altul. Analogia care se remarcă între sim- 
ţuri şi culori este cu mult mai sensibilă. Trebuie să tre- 
cem acum la alte chestiuni şi să pătrundem din ce în ce 
mai mult în natura senzațiilor. 

De ce oare se zice că spiritul leagă senzațiile de exis- 
tența unei cauze exterioare ? De ce aceste senzații sînt 
inseparabile de ideea anumitor obiecte ? De ce oare ne 
imprimă ele atît de puternic aceste idei și ne fac să ad- 
mitem aceste obiecte ca existînd în afară de noi? Mai 
mult, de ce privim aceste obiecte nu numai ca pe cauza, 
dar ca pe însuși subiectul acestor senzaţii ? De unde vine 
oare faptul că senzația este atît de contopită cu ideea 
obiectului însuși, încît, deşi obiectul este distinct de 
sufletul nostru, iar senzaţia nu este, totuși ne vine foarte 
greu, sau este chiar imposibil pentru sufletul nostru, să 
despartă senzaţia de ideea acestui obiect; e ceea ce se 
întîmplă mai ales în privința vederii. Cînd vezi un cere 
roșu, mai curînd îi atribui roșeaţa, care este propria noas- 
tră senzaţie, decit să-i atribui rotunzimea, care este pro- 
prietatea cercului însuși. Sînt atitea chestiuni nelămurite, 
referitoare la senzații, care demonstrează cît de spinoasă 
este această materie. lată cu aproximaţie cam cum s-ar 
putea răspunde în mod rezonabil. 

Senzaţiile fac spiritul să se exteriorizeze, dîndu-i ideea 
confuză a unei cauze exterioare care acţionează asupra 
lui, pentru că senzațiile sînt percepţiuni involuntare ; 
sufletul, în măsura în care simte, e pasiv, e subiectul unei 
acţiuni ; există, deci, în afară de el, un agent. Cine e oare 
acest agent? E raţional să-l concepem proporțional cu 
acţiunea sa şi să credem că diferitelor efecte le răspund 
cauze diferite ; că senzațiile sînt produse de cauze tot atit 
de diferite între ele ca și senzațiile înseși. Conform aces- 
tui principiu, cauza luminii trebuie să fie alta decît cauza 
focului, cea care produce în mine senzația culorii galbene 
trebuie să fie diferită de cea care îmi dă senzația de 
violet. 

Senzaţiile noastre fiind percepţiuni reprezentative ale 
unei infinități de mici mișcări nesezisabile, e natural să 
atragă ideea clară sau confuză a corpului de care cea a 
mișcării e neseparabilă și ca noi să privim materia, în 

măsura în care e agitată de aceste variate mișcări, drept 
cauza universală a senzațiilor noastre şi, în acelaşi timp, 
ca obiectul lor. 

O altă urmare, tot atît de firească, este că senzațiile 
noastre sînt dovada care ne convinge că materia există. 
Prin ea Dumnezeu ne face să luăm cunoștință de propria 
noastră existenţă 1 căci, deşi Dumnezeu e cauza univer- 
sală şi nemijlocită care acţionează asupra sufletului nos- 
tru, asupra căruia — dacă ne gîndim bine — vedem că 
materia nu poate să acţioneze realmente și în mod fizic ; 
deși numai senzațiile, pe care le primim în fiecare 
clipă sînt de ajuns, pentru a demonstra că există 
în afară de noi un spirit a cărui putere este nesfîrșită, 
totuși raţiunea — după care acest spirit atotputernic 
supune sufletul nostru acestei succesiuni atît de variate, 
dar atît de ordonate, de percepții confuze, al căror obiect 
sînt numai mișcările —, această rațiune nu poate, dealt- 
fel, să rezulte decît din înseși aceste mișcări, care sînt 
fără tăgadă prezente în materia cu adevărat existentă ; 
ținta spiritului infinit, care nu acţionează niciodată la 
întîmplare, nu poate să fie decît aceea de a ne arăta 
existența acestei materii împreună cu aceste mișcări 
variate. Nu-i altă cale mai potrivită pentru a ne da 
cunoștință asupra acestui fapt. Ideea singură de materie 
ne-ar descoperi natura sa, dar nu şi existenţa sa, deoarece 
această existenţă nu-i este esenţială. Dar înclinarea in- 
voluntară a sufletului nostru către această idee — în- 
vestită cu aceea a unei infinităţi de modificări și de miş- 
cări succesive, care sînt arbitrare și accidentale ideii res- 
pective — ne conduce în mod cert la credinţa că ea există 


1 E surprinzătoare, poate, această neaşteptată invocare a lui 
Dumnezeu. Diderot însă nu vrea să critice deschis noţiunea de 
suflet spiritual, distinctă și independentă de materie. Dar ultima 
grijă a argumentării o desființează, conform unei tactici frecventă 
în Enciclopedie, arătînd că obiectul sensibil este rațiunea sufi- 
cientă a senzațţiei. (A. S.) 

împreună cu toate feluritele sale modificări. Sufletul, că- 
lăuzit de creator în această succesiune ordonată a percep- 
țiilor, este convins că există o lume materială în afară 
de el, care trebuie să fie fundamentul, cauza exemplară 
a acestei ordini, şi cu care aceste percepţiuni au un raport 
de adevăr. De aceea, cu toate că, în nesfirşita varietate 
a obiectelor prezentate de simţuri spiritului, Dumnezeu 
singur acţionează asupra spiritului nostru, fiecare obiect 
sensibil, cu toate proprietăţile sale, poate să treacă drept 
cauza senzaţiei pe care o avem, pentru că el este raţiunea 
suficientă a acestei percepţiuni și temeiul adevărului său. 
[ec] 

Eu nu neg totuşi că n-ar putea să existe şi oameni 
care, în sumbrele lor meditații, să-şi îi stabilit în așa 
fel spiritul prin abstracţiuni continue și — îndrăznesc 
să spun — să-şi fi alambicat în aşa fel creierul prin 
presupuneri metafizice, încît să se îndoiască, într-adevăr, 
de existenţa corpurilor. Tot ceea ce se poate spune despre 
aceşti contemplativi este că, din pricina reflexiunii, și-au 
pierdut bunul-simţ, ignorînd un adevăr primar impus de 
sentimentul naturii şi care se întăreşte prin acordul 
umanim al tuturor oamenilor. 


SENSIBILITATE 


(de Jaucourt) 


Filozofii secolului al XVIII-lea au înțeles sensibi- 
litatea într-un sens particular : Diderot, în a sa Încer- 
care asupra meritului şi virtuţii, o concepe ca o „afec- 
țiune socială“, iar Rousseau în Discurs aupra originii 
inegalităţii, ca o „virtute socială“. De la sensibilitatea 
în iubire și în prietenie, apărută la sfîrșitul secolului 
al XVII-lea, filozofii au trecut la sensibilitatea în ra- 


202 


porturile cu toți semenii noştri. Astfel sensibilitatea a 
născut „umanitatea“, care se traduce prin binefacere. 
Precizăm, citîndu-l pe Lanson, că sensibilitatea seco- 
lului este „reflexiunea inteligenței asupra emoțiilor 
reale sau posibile ale sensibilităţii. E mai mult con- 
știința şi noţiunea sentimentului decît sentimentul“. 
A se raporta la articolul Umanitate, 


Sensibilitate. Dispoziţie tandră și delicată a sufletului, 
care îl predispune la emoție, la tulburare. 

Sensibilitatea sufletească dă un fel de pătrundere a 
lucrurilor comune și merge mai departe decît poate să 
ajungă spiritul singur. Sufletele sensibile pot să facă prin 
impetuozitate greșeli pe care nu le-ar face cei stăpîni pe 
sine ; dar ele depăşesc aceste greșeli prin numărul lucru- 
rilor bune pe care le săvirșesc. Sufletele sensibile trăiesc 
mai adînc decît celelalte. În ceea ce le privește numărul 
faptelor bune sporește, ca și al celor rele. Cugetarea poate 
să facă un om cinstit; sensibilitatea însă e aceea care îl 
creează pe omul virtuos. Sensibilitatea este mama ome- 
niei, a generozităţii ; ea slujește meritul, ajută spiritul și 
aduce după sine puterea convingerii. 


SPEȚA UMANĂ 
(Diderot) 


Diderot susține atît teoria unităţii funciare a spe- 
ciei umane, cît și acea a transformării ei sub influența 
factorilor naturali și sociali. E de notat îndrăzneala 
acestor idei, pentru epoca sa. De aici rezultă îndeo- 
sebi că nu există rasă superioară și că speciile evo- 
luează transformîndu-se. În modul acesta Enciclopedia 

se opunea Bisericii, care propovăduia, după Geneză, 
că lumea a fost creată de Dumnezeu și că speciile 
sînt fixe. 

Monumentala Istorie naturală a lui Buffon, a apă- 
rut de la 1749 pînă la 1788. Pentru ca să fie ajutat 
în realizarea acestei imense lucrări (36 volume în 4%); 
Buffon s-a înconjurat de colaboratori, mai ales de 
Daubenton. Cu toată prudența sa, Buffon a suferit 
cenzura Sorbonnei, care, în două rînduri, în 1749 și în 
1779, a denunțat Teoria Pământului și Tratatul epo- 
cilor ca fiind contrarii celor cuprinse în Geneză. 

e În această privință, gîndirea lui Diderot a fost 
mai îndrăzneață decît cea a lui Buffon: în Visul lui 
d'Alembert (1769), el presimte teoria transformismului. 
„Puneţi în locul lui Dumnezeu — scrie el — o mate- 
rie sensibilă, ca putere mai întîi și — apoi — ca 
act, şi veți avea tot ce s-a petrecut în univers, de la 
piatră pînă la om“. Și în altă parte: „Toate fiinţele 
circulă unele în altele... totul este în flux perpetuu... 
Nu sînteţi oare de acord că totul se leagă în natură 
şi că este imposibil să existe un gol în acest lanț KA 

A se referi la articolul A se naște. 


Speţa umană. Omul, considerat ca animal, se prezintă 
sub trei tipuri variate : unul, după culoare; al doilea, 
după mărime şi formă ; al treilea, după firea diferitelor 
popoare. 


EN 


Din cele de mai sus, rezultă că în noul continent pe 
care îl parcurgem nu există decît una și aceeaşi rasă de 
oameni, mai mult sau mai puţin oacheşi. Americanii ies 
din aceeași matcă. Europenii provin din aceeași matcă. 
De la nord la sud, se observă aceleaşi varietăţi atît într-o 
emisferă cît şi în cealaltă. Totul concură deci la a dovedi 

că genul uman nu se compune din specii deosebite în 
esenţă. Deosebirea dintre albi și bruni provine din hrană, 
moravuri, obiceiuri, clime. Cea dintre bruni și negri are 
aceeaşi cauză. 

Deci, la origine nu există decit o singură rasă de 
oameni care, înmulţindu-se și răspîndindu-se pe supra- 
faţa pămîntului, a dat, în timp, toate varietățile despre 
care am vorbit; varietăţi care ar dispărea cu vremea, 
dacă am putea presupune că popoarele s-ar deplasa pe 
neașteptate și că unele s-ar găsi, de nevoie ori în mod 
voluntar, supuse aceloraşi cauze care au acționat asupra 
celor ale căror ţinuturi le-ar ocupa. (A se vedea Istoria 
naturală de d-nii Buffon și Daubenton). 


STAT 
(Diderot) 


Filozofii secolului al XVIII-lea n-au ajuns la no- 
țiunea de clasă socială şi cu atît mai puțin la aceea 
de luptă de clasă. Reprezentanţi autentici ai burghe- 
ziei, ei socoteau sistemul lor valabil pentru toți oa- 
menii. De aceea au și avut din multe puncte de 
vedere o poziție idealistă. Tot așa şi în ceea ce pri- 
vește statul. 

Cea dintîi analiză ştiinţifică a statului a fost făcu- 
tă de Fr. Engels, în cartea sa Originea familiei, a pro- 
prietăţii private și a Statului (1884). Statul, departe 
de a fi existat întotdeauna. apare odată cu împărţirea 
societăţii în clase distincte ; el ia naștere din necesi- 
tatea de a ţine în frîu antagonismele de clasă; el este 
expresia politică şi juridică a clasei care domină 
din punct de vedere economic. De unde reiese că nu 
există un stat în sine, după cum consideră aci Dide- 

rot, ci diverse tipuri de stat, corespunzînd diverselor 
stadii de evoluție socială. 
A se referi la articolul Monarhie. 


Stat, termen generic care indică o societate de oa- 
meni trăind laolaltă sub o guvernare oarecare, fericiţi 
sau nefericiţi. 

În felul acesta putem defini statul ca o societate civilă 
în care un mare număr de oameni sînt legaţi laolaltă, 
supuși unui suveran, pentru a se bucura, prin protecţia 
și grija sa, de siguranţă şi de fericirea care lipsesc în 
statul natural. 

[22] 

Putem considera statul ca o persoană morală, al cărei 
cap ar fi suveranul şi ale cărei membre, particularii ; în 
consecinţă, i se atribuie acestei persoane unele acţiuni 
care sînt numai ale ei, unele drepturi distincte de cele 
ale cetățeanului de rînd, drepturi pe care nici fiecare 
cetățean în parte și nici mai mulţi împreună nu și le-ar 
putea aroga. 

Această unire a mai multor persoane într-un singur 
corp, rezultată din concursul voinţei şi puterii fiecărui 
particular, deosebește statul de mulţime : deoarece mul- 
țimea nu este decît un ansamblu de mai multe persoane 
care au fiecare o voinţă proprie, în timp ce statul este 
o societate animată de un singur suflet, care îi conduce 
toate mișcările în mod constant spre folosul comun. lată 
statul fericit, statul prin excelenţă. 

Pentru a creea acest stat, trebuie ca o mulțime de 
oameni să se reunească într-un fel atît de special încît 
siguranța unora să depindă de siguranţa celorlalţi, și 
astfel să fie nevoiţi să se ajute între ei; ca prin această 
unire de forțe şi de interese să se poată respinge cu 
ușurință insultele de care nu s-ar fi putut apăra fiecare 
în parte ; şi să-i constrîngă să-şi facă datoria pe cei care 


206 


ar vrea să se abată de la ea, şi să muncească cu mai 
mult folos pentru binele comun. 

Astfel, două lucruri contribuie mai cu seamă la 
menţinerea statului. Cel dintii este angajamentul însuși 
prin care s-au supus particularii autorităţii suveranului ; 
angajament căruia autoritatea divină și sfinţenia jurămîn- 
tului îi conferă multă greutate. Cel de-al doilea este sta- 
bilirea unei puteri superioare, capabilă să-i ţină în frîu 
pe cei răi prin frica de pedepsele ce li se pot da. Deci, 
din reunirea unor voințe, susținută de o autoritate supe- 
rioară, rezultă colectivitatea politică sau statul; şi altiel 


nu s-ar putea concepe o societate civilă. 

Dealtfel, cu colectivitatea politică se întîmplă aidoma 
ca și cu corpul omenesc : se poate deosebi un stat sănătos 
şi bine constituit de un stat bolnav. Bolile îi vin sau din 
abuzul de putere al suveranului sau din proasta constituire 
a statului; şi cauza trebuie căutată în defectele acelora 
care guvernează sau în viciile guvernării. 


*STRADĂ 


(nesemnat 1) 


Strada, spaţiu între case, destinat a servi la trecerea 
publicului sau, dacă preferaţi, este un drum liber, măr- 
ginit de case sau de ziduri, pietruit și folosit în orașe 
spre a se putea comunica de la o casă, de la o piaţă, de 
la un cartier la altul. Vitruve, Paladio şi ceilalți care s-au 
ocupat de ridicarea oraşelor stabilesc următoarele principii 
în materie de străzi : 

În alinierea străzilor, trebuie să se aibă în vedere mai 
ales calitatea și temperatura aerului înconjurător. În 


1 Autor: de Jaucourt (D.J.). 

țările reci sau temperate, străzile trebuie să se facă mai 
largi și mai spaţioase pentru ca orașul să fie mai degajat, 
mai sănătos şi mai frumos; căci aerul fiind lăsat liber, 
este și mai sănătos: așa încît, dacă un oraș este așezat 
într-un climat rece și casele ar fi foarte înalte, străzile 
ar urma să fie largi spre a permite pătrunderea liberă 
a soarelui peste tot. 

Dacă orașul este aşezat într-un climat foarte cald, este 
nevoie de străzi strimte și edificii mai înălțate pentru 
a micșora căldura prin umbra care se face de obicei pe 
străzile înguste, ceea ce ajută la păstrarea sănătăţii: un 
exemplu îl constituie Roma după ce a fost reclădită de 
către Neron, cu străzi mai largi decit înainte; oraşul a 
devenit mai frumos, dar a fost mai expus căldurilor şi 
polilor. 

Străzile principale trebuie astfel dispuse încît să stră- 
bată în linie dreaptă orașul de la porţile sale pînă la 
piaţa centrală, iar cîteodată, dacă situația o permite, este 
preferabil să lege o poartă de alta; apoi, ţinînd seama 
de forma și întinderea orașului, s-ar putea deschide între 
unele porţi şi piaţa principală mai multe pieţe mici. 
Celelalte străzi trebuie să ajungă nu numai la o piaţă 
centrală, ci și la bisericile mai însemnate, la palate şi la 
toate locurile publice. 

În ceea ce privește străzile, trebuie să ţinem seama 
de avertismentul lui Vitruve: ca ele să nu stea chiar 
în calea vreunui vînt năvalnic, să nu fie expuse, deci, 
virtejurilor şi violenţei lor; dealtfel, pentru ocrotirea 
sănătăţii locuitorilor, vînturile trebuie evitate, iar forța 
lor distrugătoare redusă. 

Toate străzile trebuie să se orienteze în pantă spre 
centru, pentru ca apa de pe acoperișurile caselor să se 
poată aduna, să formeze o vînă mai liberă și să ducă la 
vale gunoaiele ; în felul acesta, aerul nu s-ar infecta de 
pe urma lincezirii lor îndelungate. 

Pentru scurgerea apelor, se dă străzilor drepte și largi 
o înclinare de circa un deget la un stiînjen. Cele mai 
mici străzi au un pirîiaș între cele două margini, iar cele 
mai largi o rigolă. 

La romani, străzile erau mari sau publice şi mici sau 
particulare : pe primele le numeau regale, pretoriene, 
consulare sau militare, iar pe celelalte vicinale, adică 
străzi de trecere prin care cele mari comunicau între ele. 

Originea cuvîntului stradă (fr. rue) este controver- 
sată |. După Daviler, cuvîntul derivă din rudus, teren 
pavat cu mortar, var și ciment; după domnii de la 
Port-Royal cuvîntul stradă vine de la grecescul pvun 
(rume), vicus, a cărui rădăcină este pvo (ruo), eu curg. 
Ducange pretinde că în latina vulgară s-au întrebuințat 
termenii ruta, ruda, pentru a desemna o stradă şi piaţa 
comercială (D.J.). 

Strada sacră. Era cea mai frecventată stradă din 
Roma. Începea de la amfiteatru, cobora în Piaţa Romei, 
de acolo urca spre Capitoliu. Străbătea un drum în pantă 
sau în colină, de unde și denumirea Clivus (înclinare). 

Strada în orașele fortificate. În orașele  fortifi- 
cate, străzile principale pornesc din piața armelor, 
situată în mijlocul orașului, și conduc, prin aceeaşi ali- 
niere, la porţile orașului, la fortificaţii și, îndeosebi, la 
citadelă sau redută — dacă există —, ca să poată fi uşor 
străbătute. Se mai fac și perpendiculare unele pe altele 
cît mai mult posibil, așa încît colțurile caselor să fie în 
unghiuri drepte. De obicei, marile străzi au şase stînjeni 
lăţime, iar cele mici trei sau patru. 

Străzile paralele trebuiesc astfel distanţate, încît să 
rămînă spaţiu pentru două case de locuit, dintre care una 
să privească pe o stradă și alta pe strada opusă. 


1 Etimologia este valabilă pentru termenul francez, rue. 

Se presupune că fiecare casă are cinci sau şase i i 
lăţime, cu o curte de aceeași mărime, în aşa fel încît 
distanţa de la o stradă la alta să fie de circa treizeci şi 
doi — treizeci şi trei de stînjeni. 


SUBIECT ÎN PICTURĂ 
(Diderot) 


În 1759, Diderot a fost însărcinat de Grimm să 
facă, în Corespondenţă literară, o dare dg sa asu- 
pra Saloanelor care se organizau din doi în doi ani. 
Diderot se interesase întotdeauna de problemele de 
estetică. Incă din 1751, scrisese cunoscutele sale Cer- 
cetări filozofice asupra originii şi naturii frumosului 
(articolul Frumos din Enciclopedie). El frecventa ades 
pe artiştii Vernet !, Van Loo 2, Chardin 3; era, prieteni 
mai ales cu Greuze, care îi arăta tablourile sale 
înainte de-a le expune. £ 

Dacă Diderot n-a inaugurat în Franța critica de 
artă — ale cărei origini urcă pînă în cel de-al 


i temporan cu Diderot, a 

1 Vernet (Joseph), pictor francez, con „cu A 

ictat la convenţionale apreciate „de sensibilitatea eri 
că mai a vremii. A fost numit consilier al Academiei reg 


ji n Loo (Louis Michel, zis Michel) sau Van Loo d'Espagne, 


i ilii de pictori apre- 
i ncez (1707-1771), membru al unei fami ' 
ie im sa mai ales, ca portretist, cir ru R, că i: 
si curtea lui Filip V al Spaniei şi apoi, la act i 
ări a, al Franţei. A executat, între alte portrete celebre, și un 
ortr l] lui Diderot (Louvre). a 
an ea (Jean-Baptiste Dia), omite e A la aul Ape 
i i m j i iguri, por i a st. 
pictat naturi moarte, interioare, Higi d i i bend EG 
ic este 30 capodopere, răspinr ite pri verse | 
e Aa cea inspirat direct din natură și din mediul mic burghez, 
igurînd, în această direcţie, pe Corot. y Ep 5 
ciorba (Jean-Baptiste) (1725-1805), pictează compoziţii na 
dramatice ; se remarcă totuşi prin portrete, între care excelează 
cele de copii. Apreciat de Diderot. 

XVII-lea secol și care fusese ilustrată în 1719 prin 
Reflexiuni critice asupra poeziei și picturii de Abatele 
Du Bos —, el a contribuit totuși în mod substanţial 
la dezvoltarea ei. Pe Diderot l-au interesat mai ales 
subiectul, compoziţia, psihologia personajelor şi poate 
că a avut o concepție oarecum literară asupra criticii 
de artă. Totuși, el nu s-a dezinteresat de tehnică, de 
desen, de culoare; în Saloanele sale din 1775 si 1781, 
el le acordă chiar o atenție deosebită. Pe scurt, Dide- 
rot se ridică împotriva unei estetici decadente şi se 
face inițiatorul unui realism viguros. 


Subiect (în pictură). În pictură numim subiecte tot 
ceea ce arta penelului poate să imite. Astfel, ca să tran- 
scriem judicioasele reflexiuni ale abatelui Du Bos, vom 
spune, Împreună cu el, că tot ceea ce cade sub simțul 
văzului poate să devină un subiect de imitare. Cînd imi- 
tațiunile înfăţişate de pictură au puterea să ne placă, 
toată lumea zice că sînt subiecte fericite. Reprezentarea 
patetică a sacrificiului fiicei lui Jephte,! sau aceea a 
morții lui Germanicus sînt, de exemplu, subiecte fericite. 
Subiectele grotești nu sînt contemplate ; nici chiar pei- 
sajele cele mai vesele şi mai graţioase. Arta picturii nu 
e niciodată mai mult aplaudată ca atunci cînd reușește 
să nu trezească tristeţe ; și, dacă nu mă-nșel cu totul, de 
obicei oamenii preferă să plîngă la teatru decît să rîdă. 
E 

Pictorii se plîng fără motiv de lipsa de subiecte: 
natura este atît de variată încît oferă oricînd subiecte noi 
acelora care au geniu. Un om genial vede natura. El: 
descoperă o deosebire între obiectele care, în ochii celor- 


„lalți oameni, par ja fel; el face să se simtă atît de bine 


1 Unul dintre judecătorii Israelului (sec. XII î.e.n.). Înainte de 
atacul Amoniţilor, s-a legat să ofere ca jertfă lui Dumnezeu pe 
prima persoană care ar veni să-l felicite pentru victorie. Persoana 
care a venit a fost fiica sa: a sacrificat-o. 

această deosebire în imitaţia sa, încît subiectul cel mai 
des tratat devine un subiect nou sub pana sa, sub penelul 
său. Pentru un mare pictor există nesfirşit de multe 
bucurii și dureri deosebite, pe care el le face şi mai 
variate, fie prin trecerea anilor, fie prin temperamen- 
tele, fie prin caracterele naţionale sau particulare, ca şi 
prin alte mii de mijloace. întrucît un tablou nu repre- 
zintă decît o clipă dintr-o acţiune, pictorul de geniu va 
alege tocmai clipa pe care alţii n-au sesizat-o ; sau, dacă 
reţine aceeaşi clipă, el o va îmbogăţi cu trăsături născute 
din imaginaţia sa, încît acţiunea va părea un subiect nou. 
Or, tocmai inventarea acestor trăsături caracterizează pe 
adevăratul poet în pictură. a 

Câte crucificări nu s-au pictat de cînd există pictura 
pe lume ? Cu toate acestea, artiştii geniali n-au socotit 
subiectul secătuit, fiindcă se mai făcuseră mii de- astfel 
de tablouri. Ei au ştiut să-l împodobească cu noi trăsături 
poetice, care par atît de proprii subiectului, încît ne sur- 
prinde că primul pictor care a meditat asupra compoziției 
unei crucificări nu şi-a dat seama de aceste idei. E tocmai 
ceea ce au dovedit Rubens, Poussin și Coypel prin tablou- 
rile în care înfățișează crucificarea lui Iisus Cristos. 
Într-un cuvînt, pictorii a căror vocație e genială vor găsi 
întotdeauna subiecte în natură; şi, pentru a vorbi la 
figurat, înaintaşii lor au lăsat în cariere mai multă mar- 
mură decît aceea pe care au scos-o ca S-O cioplească. 


SUPERSTIȚIE 
(de Jaucourt) 


Apărători pasionaţi ai drepturilor rațiunii, filozofii 
au denunțat cu vigoare, chiar şi în religie, tot ce li 
se părea irațional. Atît de bine au făcut-o, încît 


atacurile lor au fost considerate de apărătorii ordinei 
tradiționale ca vizîind deopotrivă superstițiile propriu- 
zise şi religia însăşi, întemeiată cum e pe credință. 
„Nu pot să mă lipsesc, scrie anonimul autor al Con- 
siderațiilor asupra moravurilor acestui secol (1757), 
de a condamna pe acei scriitori care, sub pretextul că 
atacă superstiția, — ceea ce ar constitui un motiv 


lăudabil și util dacă ei s-ar mulțumi să rămână filo- 
zofi cetățeni — caută să sape temeliile moralei și 
lezează interesele societăţii”. Prin „temelii ale mora- 


a 


lei“ şi „interesele societăţii“ trebuie să înțelegem 
religia catolică. 
A se raporta la articolele: Fanatism, A persecuta, 


Toleranţă. 


Superstiţie, orice exces în religie în general, după 
vechiul înţeles pe care i-l dădea păgînismul 1: trebuie să 
fii pios şi să te păzeşti să cazi în superstiție. 

În adevăr, superstiția este un cult religios, fals, rău 
orientat, plin de spaime deșarte, contrarii raţiunii şi 
ideilor sănătoase, pe care trebuie să le avem despre ființa 
supremă. Sau, dacă preferați, superstiția este un fel de 
vrajă sau de putere magică, pe care teama o exercită 
asupra spiritului nostru ; fiică nefericită a imaginaţiei, 
ea foloseşte spectrele, visurile şi viziunile pentru a o 
impresiona, ea este aceea — spune Bacon — care a năs- 
cocit alți idoli ai vulgului, ca: geniile invizibile, zilele 
faste şi nefaste, semnele de neînvins ale iubirii şi ale 
urii. Ea împovărează spiritul, mai ales în caz de boală 
sau de adversitate ; ea schimbă buna rînduială şi obiceiu- 
rile venerabile în păpușării şi în ceremonii fățarnice. Din 


clipa în care înfige rădăcini adînci în oricare religie — 


1 Autorul se gîndeşte la etimologia latină a cuvîntului, super- 
stitio. 

bună sau rea —, ea este în stare să stingă luminile 
naturale și să tulbure capetele cele mai sănătoase. În 
fine, este cel mai teribil flagel al umanităţii. Ateismul 
însuşi (şi cu asta am spus tot) nu distruge totuși senti- 
mentele naturale, nu se atinge în nici un fel de legile 
şi moravurile poporului ; superstiția însă este un tiran 
despotic, un tiran care face ca totul să se supună hime- 
relor. Prejudecăţile ei sînt mai puternice decit toate 
celelalte prejudecăţi. Un ateu e preocupat de liniștea 
publică, pentru că își iubește propria sa linişte ; dar su- 
perstiția fanatică, născută din tulburarea imaginaţiei, 
răstoarnă imperiile. Iată cum descrie autorul Henriadei ! 
tristele urmări ale acestei sminteli : 


Lorsq'un mortel atrabilaire 
Nourri de superstition 

A, par cette affreuse chimere, 
Corrompu sa religion, 

Son âme alors est endurcie, 

Sa raison s'enfuit, obscurcie, 
Rien n'a plus sur lui de pouvoir, 
Sa justice est folle et cruelle, 

Il est denature par zèle 

Et sacrilège par devoir 2. 


Ignoranța şi barbaria lasă să pătrundă superstiţia, 
ipocrizia o întreţine prin ceremonii goale, zelul fals o 
răspîndeşte şi interesul o perpetuează. 

Mina monarhului nu trebuie să șovăie niciodată cînd 
este vorba să înlăture monstrul superstiţiei, de care tronul 


1 Henriada (1723 şi 1788) este o epopee a lui Voltaire ; are drept 
temă luptele dintre Liga Catolică și Henric al IV-lea. 

2 Când un muritor posomorit,/Hrănit cu superstiții, / Prin 
această îngrozitoare himeră / Şi-a tulburat credinţa, / Sufletul său 
se împietreşte / Rațiunea îl părăseşte, întunecată, / Nimic nu mai 
are putere asupra lui, / Justiţia sa este dementă și crudă, / E 
denaturat din zel / Şi profanator din datorie. 

trebuie să-și teamă autoritatea lui, iar patria, fericirea ei, 
mai mult chiar decît de necredinţă (întotdeauna de ne- 
iertat). 

A Superstiția pusă în mișcare ajunge, într-adevăr, fana- 
tism, vedeţi : Fanatism (unul din frumoasele şi bunele 
articole din Enciclopedie). 


TEOCRAȚIE 
(Diderot) 


Acest articol îi dă prilejul lui Diderot să critice 
atît puterea vremelnică a papilor, cât și puterea eco- 
nomică a clerului. Este aci un fel de aprobare a unor 
măsuri ale monarhiei franceze, cum a fost, în 1762, 
desființarea ordinului Jezuiţilor. 

A se raporta la articolele: A persecuta, Preoţi. 


Teocraţie se numește guvernămîntul în care națiunea 
este supusă nemijlocit lui Dumnezeu, care își îndeplinește 
suveranitatea asupra ei şi îi face cunoscute hotărîrile 
sale prin glasul profeților şi al preoților.. 

Cu toate că lisus Cristos a mărturisit că regatul său 
nu face parte din lumea aceasta, s-au văzut, în secolele 
de ignoranță, pontifi creştini care s-au străduit să-şi clă- 
dească puterea pe ruinele regilor ; ei aveau pretenţia să 
dispună de coroană cu o autoritate care nu se cuvine 
decît stăpînului universului. 

Astfel au fost pretenţiile și maximele lui Grigore al 
VII-lea, Bonifaciu al VIII-lea şi atîția alți pontifi romani, 
care, profitind de îndobitocirea prin superstiție a popoa- 
relor, le-au înarmat împotriva suveranilor lor firești şi 
au acoperit Europa cu carnagii şi orori; pe cadavrele 

însîngerate ale multor milioane de creştini, au ra, 
reprezentanţii Dumnezeului „păcii edificiul GER “e 
himerice, ale cărei triste jucării şi nenorocite vic PRE : 
fost, multă vreme, oamenii. În general, a gi Ari 
riența ne dovedesc că sacerdoții s-au străduit întotd a 
să introducă pe pămînt un fel de teocraţie ; preoţii n i 
acceptat să se supună decit lui Dumnezeu, Se m 
stăpîn al naturii, sau unuia dintre ei, pe cate : alese: a 
ca reprezentant al divinității; ei au voit sä we l 
state un stat separat, independent de puterea civilă ; n 
au pretins că nu au primit decît de la Dumnezeu s 
asupra cărora, în chip vădit, îi făcuseră stăpini sea 
Înţelepciunea suveranilor trebuie să reprime ei e i 
tenţii ambiţioase şi închipuite şi să menţină pe i ia 
brii societăţii în limite drepte, pe căile prescrise de ra 
nea și liniștea statelor. 


TOLERANȚĂ 


(nesemnat) 


În societatea vechiului regim, încă pe jumătate 
feudală, Biserica catolică este strîns legată de stat, 
Monarhia e considerată ca fiind de esență dinna: 
regele este reprezentantul lui Dumnezeu pe pamint și 
clerul este primul ordin al statului și se bucura de 
imense privilegii. În secolul al XVIII-lea, Biserica se 
serveşte de brațul laic, adică de puterea statulu; 
pentru a-și impune dogmele. Protestanții și pre n-au 
nici un drept, nici chiar dreptul de stare civilă |. Son- 
bonna veghează cu multă îndîrjire asupra doctrinei 


1 Protestanții nu vor primi o stare civilă decît prin edictul 
din 1787. 

catolice şi cenzurează toate scrierile care o ating în- 
tr-un fel oarecare. Cavalerul de la Barre a fost deca- 
pitat la Abbeville, la vîrsta de 19 ani, la 1 iulie 1766, 
pentru că nu și-a scos pălăria cînd a trecut, în 1765, 
0 procesiune cu ocazia sărbătoririi zilei Domnului. De 
aceea filozofii consideră lupta pentru toleranţă și 
libertate de gîndire ca esenţială. Voltaire, care publică 
în 1763 Tratatul asupra toleranței, a dus o luptă fără 
răgaz contra întoleranţei şi fanatismului; e de ajuns 
să amintim participarea sa la afacerea Calas 1 (1762), 
la afacerea Sirven 2 (1762) și, în fine, la aceea a cava- 
lerului de la Barre (1765). Enciclopedia participă la 
această luptă contra intoleranţei, a fanatismului și a 
superstiției. În numeroase articole, ea trage la răs- 
pundere catolicismul, căruia ñi reproșează de-a fi 
comis, de-a lungul secolelor, numeroase crime prin 
intoleranța şi neîncrederea sa în gîndirea liberă, şi 
de a fi împiedicat progresul ştiinţelor. 

A se raporta la articolele: Fanatism, A persecuta, 
Superstiţie. 


1 Calas, Jean, negustor francez de al cărui nume și sfîrşit tra- 
gic se leagă faimosul Traité de la tolérance (Tratat asupra toleran- 
tei), scris de Voltaire în 1763. Fiul mai mare al lui Calas s-a spîn- 
zurat în magazinul tatălui său ; spre a evita tratamentul infamant 
impus corpului sinucigaşilor, părinţii au comis imprudența de a 
susține că nu s-a sinucis. Atunci, justiția l-a acuzat pe Calas, cal- 
vinist, că şi-ar fi ucis fiul pentru a-l împiedica să treacă la cato- 
licism. Parlamentul din Toulouse l-a condamnat pe acuzat, în 
martie 1762, să fie rupt de viu. Voltaire s-a ocupat de această 
dramă, a obținut hotărîrea Consiliului regelui, prin care se casa 
decizia din Toulouse, şi a reuşit să reabiliteze numele lui Calas 
(1765). 

2 Sirven, Pierre Paul, protestant francez (1709-1777), a fost acu- 
zat că şi-a ucis fiica spre a o împiedica să treacă la catolicism 
Condamnat, pe nedrept, la moarte în contumacie, s-a salvat refu- 
giindu-se în Elveţia. A fost reabilitat (1771) prin intervenţia lui 
Voltaire. 

Toleranţa este, în general, virtutea oricărei ființe 
slabe, sortită să trăiască împreună cu fiinţe asemănătoare. 
Omul, atit de mare prin inteligența sa, este, în același 
timp, îngrădit de greşelile și de pasiunile sale, încît nicio- 
dată nu va fi prea mare strădania de a trezi în el acea 
toleranţă pentru alţii, acel suport de care are atîta nevoie 
pentru el însuși şi fără de care, pe pămînt, n-ar fi decît 
tulburări şi neînţelegeri. Tocmai fiindcă au proscris aceste 
virtuţi blînde şi care aduc înţelegere au fost atitea secole 
care au trezit oprobiul şi nenorocirea oamenilor ; să nu ne 
închipuim că vom putea reîntrona vreodată, fără ele, li- 
niștea și prosperitatea. 

Fără îndoială că discordiile dintre noi izvorăsc din 
pricini mai multe. În privinţa aceasta sîntem prolifici ; 
dar cum se întîmplă ca prejudecățile necruțătoare să aibă 
mai multă trecere și drepturi speciale în ce privește sim- 
țămintele noastre şi religia, rostul acestui articol este și 
acela de a le combate. În primul rînd, pe temeiul princi- 
piilor celor mai evidente vom arăta îndreptăţirea și nece- 
sitatea toleranței ; şi, tot după aceste principii, vom indica 
datoriile principilor şi ale suveranilor. Dar ce poate fi 
mai trist decît să fii nevoit a demonstra oamenilor ade- 
văruri atît de clare, atit de pline de interes, încît, 
pentru a le nesocoti ar trebui să se denatureze ; dar dacă 
există, pînă în acest secol, oameni care închid ochii în 
fața evidenţei şi inima în faţa omeniei, oare noi mai 
trebuie să păstrăm, în această scriere, o tăcere laşă şi 
vinovată ? Nu! oricare ar fi rezultatul, trebuie cel puţin 
să îndrăznim a reclama drepturile justiţiei și ale umani- 
tăţii și să încercăm încă o dată să zmulgem fanaticului 
pumnalul din mînă și superstiţiosului legătura de pe ochi. 
[isa] 

Tragem concluzia că intoleranța, împămintenită pre- 
tutindeni, ar înarma pe oameni unii contra altora și ar da 
naștere la războaie nesfirşite cu cei ce sînt de altă cre- 
dinţă ; într-adevăr, presupuniînd că necredincioşii n-ar fi 

supuși persecuțiilor în numele principiilor religioase, ei 
le-ar suporta oricum din motive politice sau din calcul ; 
creștinii neputînd tolera pe cei ce nu le adoptă ideile, 
s-ar vedea, pe bună dreptate, aliindu-se împotriva acelora 
toate popoarele, şi pregătind distrugerea acestor dușmani 
ai genului uman, care, sub vălul religiei, nu s-ar da în 
lături de la nimic pentru a-l tortura şi subjuga. În adevăr, 
mă întreb ce-am avea să reproșăm unui prinţ din Asia 
sau din Lumea Nouă care ar porunci să fie spînzurat 
primul misionar trimis acolo pentru a-l converti ? Nu e 
oare datoria de căpetenie a unui suveran să vegheze 
pacea şi liniștea în statele sale şi să fie proscriși 
acești oameni periculoși, care, ascunzîndu-și la început 
slăbiciunea sub o blindeţe ipocrită, de îndată ce ajung 
la putere, nu caută decît să răspîndească dogme bar- 
bare și perfide? Aşa încît creştinii sînt ei singuri 
răspunzători dacă celelalte popoare, lămurite asupra pre- 
ceptelor lor, nu vor să le accepte, dacă nu văd în ei 
decît pe ucigașii din America sau pe turburătorii din India, 
și dacă sfinta religie, hărăzită să se întindă şi să dea 
roade pe pămînt, este pe bună dreptate izgonită din pri- 
cina exceselor și a nebuniilor lor. 

Dealtfel, ni se pare inutil să opunem celor intoleranţi 
principiile Evangheliei, care nu face decît să lărgească 
și să dezvolte pe acelea ale egalităţii naturale, să le mai 
reamintim învăţăturile şi pilda augustului lor domn, care 
n-a trăit decît în blindeţe și milă, și să le mai aducem 
înaintea ochilor purtarea primilor creștini, care nu știau 
decit să binecuvînteze și să se roage pentru asupritorii lor. 

Noi nu vom recurge la aceste raționamente, din care 
vechii părinţi ai Bisericii au făcut o adevărată forţă îm- 
potriva Neronilor și Diocleţienilor, dar care, de la Constan- 
tin cel Mare, au devenit ridicule şi atit de ușor de com- 
bătut. Se înţelege că, într-un articol, nu putem decît 
să frunzărim o materie atît de bogată: astfel că, după 
ce am reamintit principiile care ni s-au părut cele. mai 

generale și mai luminoase, nu ne mai rămîne, pentru a 
ne face datoria, decît să trasăm datoriile suveranilor în 
ceea ce privește sectele în care este împărţită societatea. 

Acestor principii li se vor imputa neajunsurile care 
rezultă din mulţimea religiunilor şi avantajele unei sin- 
gure credinţe într-un stat. Vom răspunde mai întîi, îm- 
preună cu autorul Spiritului legilor, că „aceste idei de 
uniformitate impresionează în mod absolut pe oamenii 
de jos, pentru că li se pare că găsesc în ele un fel de 
perfecţiune, care nici nu se poate să nu fie descoperită : 
aceleași rigori în poliţie, aceleași măsuri în comerț, ace- 
leași legi de stat și aceeași religie pe tot cuprinsul lui. 
Dar oare aceasta este totdeauna astfel și fără abatere? 
Răul de a schimba este el totdeauna mai mic decit răul 
suferinţei ? Şi măreţia geniului nu stă oare în a ști mai 
bine în care cazuri trebuie uniformitate și în care e 
nevoie de diferențieri ?** În adevăr, de ce să năzuim la 
o perfecţiune care nu se potrivește cu natura noastră ? 
Sentimente deosebite vor continua mereu să existe 
printre oameni ; istoria spiritului uman e o dovadă con- 
tinuă ; şi proiectul cel mai himeric ar fi tocmai acela 
de a statornici printre oameni o opinie uniformă. Totuși, 
veţi obiecta, interesul politic cere să se întroneze această 
uniformitate și să se proscrie cu energie orice fel de a 
simţi potrivnic acelora recunoscute în stat, cu alte cu- 
vinte, trebuie îngrădit omul în aşa fel încît să nu mai 
fie decît un automat, să ia cunoștință de credinţele ce 
sînt consfinţite acolo unde se naşte fără a i se îngădui 
să le cerceteze, nici să le adincească, ci să respecte cu 
supunere desăvîrşită prejudecățile cele mai barbare, ca, 
de pildă acelea pe care noi le combatem ! Dar cîte rele, 
cîte dezbinări nu stîrnește într-un stat tocmai existența 
mai multor religii ? Obiecţiunea devine o dovadă împo- 
triva voastră, deoarece intoleranţa este ea însăși un izvor 
al acestor nenorociri ; căci, dacă diferitele partide și-ar 
acorda un ajutor mutual și nu s-ar combate unul pe altul 

decît prin exemplu, prin trăinicia moravurilor, prin dra- 
gostea față de legi şi de patrie, dacă în aceasta ar consta 
unica dovadă pe care fiecare sectă ar aduce-o în sprijinul 
credinţei sale, ar domni în stat numai înţelegerea şi pacea, 
cu toată varietatea opiniunilor, după cum în muzică diso- 
nanţele nu sînt în paguba acordului general. 

Se stăruie și se spune că schimbarea religiei atrage 
adesea revoluţii în guvernare și în stat : la aceasta răspund 
că și de astă dată tocmai intoleranța poartă vina a tot 
ce este odios în această imputare ; căci, dacă înnoitorii 
ar fi fost toleraţi, sau n-ar fi fost combătuţi decît cu 
armele Evangheliei, statul n-ar fi suferit deloc din pricina 
acestei fierberi a spiritelor ; dar apărătorii religiei domi- 
nante se ridică furioși împotriva sectarilor, îi înarmează 
pe cei puternici împotriva lor, le smulg edicte sîngeroase, 
insuflă în toate inimile discordia și fanatismul şi impută 
fără ruşine victimelor lor toate frămîntările pe care ei 
singuri le-au produs. 

Cît despre cei care, în numele religiei, nu fac altceva 
decît să tulbure societatea, decît să pregătească răscoale, 
decît să răstoarne legile, pe aceștia reprimaţi-i cu asprime ; 
noi nu sîntem apologeţii lor; dar să nu-i amestecați pe 
aceşti vinovaţi cu cei care nu vă cer decît libertatea de 
a gîndi, de a avea credinţa pe care ei o cred cea mai 
bună şi care, altfel, trăiesc ca nişte supuși credincioşi ai 
statului. 

Dar veţi obiecta iarăși : prinţul este apărătorul cre- 
dinţei, el trebuie s-o menţină în toată puritatea ei și să 
se opună cu energie tuturor acelora care o știrbesc dacă 
raționamentele şi sfaturile nu sînt de-ajuns ; el nu degeaba 
poartă sabia, ci ca să-i pedepsească pe răufăcători, ca 
să-i silească pe rebeli să se reîntoarcă în sînul Bisericii. 
Oare ce vrei să faci, barbare ? Să-l gîtui pe fratele tău 
ca să-l salvezi ? Oare Dumnezeu ţi-a dat această slujbă 
odioasă, ţi-a încrendinţat grija răzbunării sale ? De unde 
ştii că el vrea să fie adorat ca demonii? Nenorocitule, 

Dumnezeul păcii nu încuviinţează jertfele îngrozitoare, 
ele nu sînt decît pe potriva ta. 

Nu vom încerca să fixăm aici limitele precise ale 
toleranţei, nici să deosebim proteguirea caritabilă, pe care 
raţiunea şi umanitatea o reclamă în favoarea celor rătăciţi, 
de acea vinovată nepăsare care face să vedem sub aceeași 
înfățișare toate credinţele oamenilor. Noi predicăm tole- 
ranţa practică şi nu pe cea speculativă ; se simte îndea- 
juns diferenţa între a tolera o religie şi a o aproba. Sfă- 
tuim pe cititorii curioşi să adincească acest subiect în 
comentariul filozofic al lui Bayle 1, în care, după părerea 
noastră, acest adevărat geniu s-a întrecut pe el însuși. 


UMANITATE 


(nesemnat) 


Sub influenţa filozofilor, secolul al XVIII-lea s-a 
eliberat de jugul Bisericii. Rațiunea îniocuiește cre- 
dința. Carităţii îi urmează binefacerea şi omenia: 
impulsurile fireşti de umanitate au înlocuit resortul 
mistic al carității. Umanitatea este o datorie care se 
îndeplineşte prin binefacere. Dacă umanitatea este o 
formă a sensibilităţii în raporturile cu semenii noștri, 
fondul ei rațional este tot atît de evident şi pentru 
filozofi. Acest acord al experienței şi al rațiunii ex- 
plică avîntul rapid al sentimentului de umanitate în 
lume și în literatura secolului al XVIII-lea. 

A se referi la articolul Sensibilitate. 


1 Bayle, Pierre, scriitor francez (1647-1706), autorul unui Dic- 
ționar istoric şi critic, al cărui spirit critic îi anunţă pe enciclo- 
pediştii secolului al XVIII-lea. 

Umanitatea (morală) este un sentiment de 
bunăvoință pentru toţi oamenii, sentiment care nu se 
ivește decît într-o inimă mare şi simţitoare. Acest nobil 
şi sublim entuziasm este preocupat de necazurile altora și 
de nevoia de a le alina; el ar fi în stare să străbată uni- 
versul ca să desființeze sclavia, superstiţia, viciul şi neno- 
rocirea. Ne ascunde greşelile semenilor noștri sau ne 
împiedică să le simţim ; dar, în acelaşi timp, ne îndîrjește 
cînd e vorba de crime. Smulge din mîinile sceleratului 
arma care ar putea să amenințe un om de treabă; nu ne 
îndeamnă numai să ne îndeplinim îndatoririle noastre, ale 
fiecăruia, ci dimpotrivă, să fim mai buni prieteni, ®nai buni 
cetăţeni, mai buni soţi ; îi e plăcut să-și deschidă sufletul 
prin binefaceri față de fiinţele pe care natura ni le-a 
pus în preajmă. Am văzut această virtute, din care izvo- 
răsc multe altele, în multe minţi şi în foarte puţine inimi. 


"VICLENIE 


(nesemnat 1) 


Viclenie, abilitate, artă, fineţe, mijloc subtil de 
care ne folosim spre a ne impune altora. Singură, are un 
caracter negativ ; nu-i recomandabil să te foloseşti de 
viclenii ; viclenia e arma caracterelor false şi a spiritelor 
mici. Se spune că există viclenii inocente ; sînt de acord, 
dar eu personal nu le agreez pe nici unele; se spune 
„viclean“ şi „a folosi viclenia“. 

Abilitatea este arta de a-ţi conduce cu succes aface- 
rile ; supleţea este dispoziția de a te acomoda împreju- 


rărilor şi întîmplărilor neprevăzute ; fineţea este un anu- 


1 Autor: M. Le Blond (Q). 


mit fel de a lucra discret și ascuns ; viclenia este o cale 
mascată de a-ţi atinge ţinta ; șiretlicul este un mijloc 
premediat şi prefăcut pentru realizarea scopurilor. 

Primii trei termeni au un sens pozitiv în comparație 
cu ceilalți doi. Abilitatea folosește lucid mijloacele, ea 
cere inteligenţă ; supleţea evită obstacolele, ea urmărește 
siguranţa ; fineţea se insinuează pe nesimţite, ea presu- 
pune putere de pătrundere ; viclenia înșeală, ea are ne- 
voie de o imaginaţie ingenioasă ; șiretlicul surprinde, disi- 
mulează în mod preconceput. 

Viclenii militare (Arta militară). Sînt, în război dife- 
ritele ndijloace folosite pentru a înșela și surprinde pe 
duşman. Vicleniile militare se numesc de obicei stra- 
tageme. j 

După Thucydide, cea mai frumoasă laudă care i se 
poate aduce unui general e aceea cîștigată prin viclenie 
şi stratagemă. l 

Grecii erau mari meşteri în această artă: este mai 
curînd o știință, căci arta de a înșela cu iscusință în 
război poate fi uşor formulată în principii şi metodă. În 
acest domeniu reuşeşti mai ușor prin experiența cîştigată 
decît prin spontaneitate, fiindcă într-adevăr războiul este 
ştiinţa înșelătoriilor... Plutarc spune că în Sparta se făcea 


o diferenţă netă între cei care-i dominau pe dușmani prin. 


viclenie şi cei care-i nimiceau prin forță făţişă, şi că cei 
dintii făceau mai multe victime. 

Homer, care este sfetnicul războinicilor, spune că tre- 
buie să-i faci cît mai mult rău dușmanului și că orice fel 
de înşelătorie este permisă. Se pare că Grotius este de 
aceeaşi părere în excelenta sa lucrare De jure pacis ac 
beli (Dreptul păcii și al războiului), pe care puţini oameni 
de arme o citesc. El amintește un număr mare de perso- 
nalităţi respectabile, care sînt de acord cu vicleniile și 
înşelătoriile militare. Totul le este îngăduit, pînă la min- 
ciună. El pomeneşte un mare număr de teologi şi chiar 


224 


unii sfinți, printre care sfîntul Chrysostom, care spune 
că împărații care au folosit surpriza, viclenia şi şiretlicul 
spre a-şi atinge scopul sînt demni de laudă. Şi are drep- 
tate, pentru că Sfînta Scriptură este plină de stratageme 
şi viclenii militare. 

Victoria cîştigată prin forţă și superioritate numerică 
este mai curînd o treabă de soldat decît de general, pe 
cînd cea dobindită prin viclenie şi abilitate este opera 
exclusivă a generalului. Atît viclenia cît și abilitatea con- 
stituie stratagemele armatelor mici împotriva celor nume- 
roase ; şi amîndouă, pietre de încercare a valorii inte- 
ligenţei. 

Aceste mijloace presupun spirit și inimă ; spiritul e 
întotdeauna liniștit şi prezent în cele mai mari pericole ; 
pe de altă parte, trebuie să ai inima curajoasă şi neşo- 
văitoare pentru a rezista şi a înfrunta un dușman puternic 
și periculos. 

Un general care ia conducerea unei armate, timorată 
de înfrîngerile anterioare, care nu e înzestrată decît cu 
soldaţi neînvăţaţi în locul celor încercaţi, căzuţi în bătă- 
lii, care se înfruntă cu trupe călite, obișnuite să învingă, 
și care totuși reuşeşte să zădărnicească toate încercările 
dușmanului prin forța spiritului și iscusința mișcărilor, un 
astfel de general e un om de mîna întîi, de înaltă ţinută, 
de un curaj mai presus de al celorlalţi și e demn de 
admiraţie. Cel care se bizuie pe numărul mare şi pe 
curajul trupelor sale nu are nevoie să recurgă la viclenie 
împotriva unui dușman care-l înfruntă cu o armată mică. 
El lasă totul în seama numărului, îi este de ajuns să 
ordone şi lovitura pornește, iar succesul este asigurat de 
către trupele sale. 

Victoriile celor mai mulţi cuceritori, ale unui Atilla, 
Ginghis han, Timur Lenk, s-au datorat numărului trupelor; 
pe cînd victoriile lui Hannibal au fost opera vicleniei şi 
iscusinţei pline de îndrăzneală ale acestui mare bărbat. 

„Din toate aceste exemple — spune domnul Folard — 
pe care n-am făcut decît să-l copiem de la începutul aces- 
tui articol —, trag concluzia că generalul care nu este 
viclean este un slab general. Cum arta de a excela în 
viclenie nu se poate învăţa din practică sau din rutină, 
ci trebuie citit și studiat nu numai ceea ce au scris cu 
privire la acest subiect Polyen ! şi Frontin2, ci tot ceea 
ce ne-au transmis istoricii despre vicleniile marilor con- 
ducători de oști, nu-i de mirare că puţini generali sînt 
destul de abili în această materie pentru a o folosi în 
mod curent.“ 

Pe deasupra, este nevoie de un spirit viu şi inteligent 
care să sesizeze momentul prielnic spre a folosi vicleniile, 
care să știe să le potrivească după împrejurări ; ceea ce 
nu se întîmplă des. Dl. Folard, care ne furnizează aproape 
întreg materialul din acest articol, observă că anticii se 
îndeletniceau cu lectura lucrărilor consacrate vicleniei 
sau stratagemelor militare, lectură care apărea autorului 
nostru mai necesară unui general decât oricui. „În afară 
de aceasta, spune el, lectura este foarte amuzantă și 
instructivă, astfel încît ignoranța în această materie te 
găseşte nepregătit contra vicleniei şi stratagemei; în 
schimb, cunoscîndu-le, le poţi zădărnici sau folosi la 
rîndul tău. Ceea ce-i surprinzător e faptul că ele-și ating 
întotdeauna ţinta și poţi cădea în capcana lor, cu toate 
că un mare număr dintre ele au fost practicate de mii 
de ori. În sfîrșit războiul — spune celebrul comentator 
al lui Polybius — este arta de a folosi viclenia şi de a 


1 Polyen, zis Macedoneanul (sec. II e.n.), a strîns într-o lucrare 
intitulată Stratagemata, toate stratagemele folosite în războaiele 
antice (900 stratageme, din care s-au păstrat 833). 

2 Sextus-Julius Frontinus (c. 41-103 e.n.), ofițer şi inginer ro- 
man, a reunit, sub titlul de Stratagematon libri III, o colecție 
întreagă de strataseme, expuse în stil popular. 

înșela cu iscusinţă, prin principii şi metodă. Cine exce- 
lează în această artă este fără îndoială cel mai abil; dar 
fiecare înşeală după cuprinderea spiritului său şi întin- 
derea cunoștințelor sale. Doi generali mediocri se înşeală 
reciproc întocmai ca niște copii, pe cînd doi generali 
abili o fac în chip strălucit ; aceștia vor pune în mișcare 
tot ceea ce războiul are mai subtil, mai impunător și 
mai minunat.“ 

